
PENELOPĖ 
LIK SA 


Laišką šį Penelopė tava tau siunčia, Uliksai, 
Nieko man nerašyk, pats čia nedelsdamas grįžk. 
"Troja jau sugriauta, nelaimė danajų mergaičių. 
Argi tokios pabaigos Troja, Priamas verti? 
O kad tada, kai į Graikiją plaukė laivu svetimšalis, 
Apverstas būtų bangų tas paleistuvis bjaurus!! 
Aš negulėčiau dabar palikta atšalusiam guoly 
Ir nesiskųsčiau, kad taip dienos praeina lėtai. 
Ir nebandyčiau nakties bemiegės išvargus apgauti, 
Drebančiom rankom našlės audinį staklėse aust. 
Kaipgi man liautis bijot, žinių baisesnių nebelaukti ? 
Meilė juk baimės šitos pagrindas ir priežastis. 
Man vaidenos nesyk, kaip tave puola nuožmūs trojiečiai, 
Hektoro vardas kaskart vertė išbalti mane. 
Kalbos pasiekdavo, kad Antilochas nuo Hektoro žuvo, 
Baimę sukeldavo man ši Antilocho mirtis. 
Ir Menoitidas žuvo ten pat su ginklais Achilo, 
Baisiai verkiau, kad klasta jam nepridėjo sėkmės. 
Ir Tlepolemo krauju aplieta likietiška ietis? 
Vėl sukėlė naujus rūpesčius, širdgėlą man. 
Ir jeigu krisdavo kas iš achajų stovyklos nukautas, 
Mylinti mano širdis stingo už ledą labiau. 

Bet pagailėjo manęs teisingasis dievas, nusprendęs: 
Troja tevirs pelenais, bet mano vyras gyvens. 
Jau sugrįžo namo Argolidės vadai, ir jau rūksta 
Vėl aukurai, ir dievams skiriamas grobis karių. 
Moterys jaunos dievams dėkoja, kad vyrai sugrįžo. 
Šie joms dainuoja, kokia Troją ištiko lemtis. 
Klaūso su nuostaba jų seneliai ir jaunos mergaitės, 
Ir nenuleidžia akių žmonos nuo vyrų burnos. 
Ir ant stalo kai kas vaizduoja įvykusius mūšius, 
Piešia palietam vyne Pergamo Trojos vaizdus: 
„Čia Simoento vaga, o čia sigėjiška žemė, 
Čia stovėjo kadais rūmai Priamo aukšti, 
Čia Ajakidas kovojo, o čia narsusis Uliksas, 
Čia kėlė baimę žirgams Hektoro kūnas baisus“ 
Tai iš Nestoro tavo sūnus sužinojo, išsiųstas 
Tėvo ieškoti, o jis pranešė viską ir man. 
Pranešė jis, kad žuvo kovoj Dolonas ir Rezas, 
Vienas užmigęs giliai, kitas - nuo priešo klastos. 
Tu, Uliksai, drįsai (deja!) savuosius užmiršęs, 
Trakų stovyklon įžengt pasinaudojęs klasta, 
Daugel jų nužudei tik su vieno bičiulio pagalba?, 
Ačiū, kad gyvas likai ir nepamiršęs manęs! 


Daužės iš baimės širdis, kol galiausiai kažkas man pasakė, 


Kad stovyklon tave parnešė Rezo žirgai. 

Kas man iš to, kad kažkur guli jūsų rankų sugriautos 
"Trojos sienos, dabar tapusios lygia žeme. 

Jei ir toliau, kaip lig šiol, kol Troja stovėjo, aš liksiu 
Laukti vyro, kuris - niekas nežino, ar grįš. 

Troja kitiems sugriauta, o man tebestovi jos bokštai, 
Nors nauji žemdirbiai aria užgrobtus laukus. 


Jau sužėlė žolė, kur buvo Troja, o žemė, 


Permerkta kraujo kasmet atneša derliaus gausaus. 
Aštrūs noragai lengvai išverčia boluojančius kaulus 
Žuvusių, o žolė dengia sugriautus namus. 
Tik tavęs, karžygy, nėra ir žinot man neleista, 
Nei kodėl negrįžti, nei kur esi lig šiol. 
Jei prie mūsų krantų koks nors svetimšalis atplaukia, 
Klausiu, gal žino ką nors, gal ką girdėjo, kur tu. 

Jeigu sutiktų tave nelauktai, prašau, kad įduotų 
Laišką tau nuo manęs, mano rašytą ranka. 

Jau į Pilą siunčiau, gimtinėn Nestoro žilo, 
Nieko tikro, deja, man nepasakė jisai. 

Sparton taip pat siunčiau, bet ir ten nepasakė man niekas, 
Kur esi ir kodėl vis dar negrįžti namo. 

Būtų geriau, jei stovėtų lig šiol Febo sienos statytos“, 
(Ak, lengvabūdė, ko aš noriu! Pykstu ant savęs!) 

Tuokart žinočiau, kur kauniesi tu, ir tik karo bijočiau, 
Mano likimo tuomet moterų būtų daugiau. 

Ko aš bijau, nežinau, bet bijau lyg pamišusi, visko, 
Rūpesčiui mano plati veriasi baimės erdvė. 

Ir vandeny, ir žemėj daugybė slypi pavojų, 
Rodosi man, jog tai jie kliudo tau grįžti namo. 

Bet kol šito, kvailelė, bijau, gal meilė aistringa 
Laiko pagavus tave žemėj kokioj svetimoj. 

Gal kalbi ten kam nors apie žmoną savo kaimietę, 
Verpti vilnas jinai moka ir nieko daugiau. 

O kad klysčiau ir kad ši kaltė išnyktų su vėjais! 
Ar, jeigu grįžti gali, pats čia nenori sugrįžt? 

"Tėvas Ikarijas man našlystę prikaišioja ilgą, 
Liepia nedelsti ilgiau, vienišą guolį palikt. 

Lai priekaištauja kiek nori jisai, aš tavo išliksiu, 
Aš, Penelopė, visad liksiu Ulikso žmona. 

Ir mano meilė, ir prašymai jau suminkštino tėvą, 
Tapo švelnesnis jisai, priekaištų sako mažiau. 

Bet jaunikių pulkai iš Dulichijos, Samo, Dzakinto 
Veržias į mūsų namus, rankos manos siekdami. 

Rūmuose tvarkosi jie, pasipriešint jiems niekas nedrįsta. 
Ni6koja rūmus ir man sukelia skausmą širdies. 

Kam tau Pisandrą, Polibą ir aršų Medontą minėsiu, 
Ar Eurimacho godžias bei Antinojo rankas? 

Kam minėti kitus, kuriuos tavo turtai maitina, 
Kol tavęs čia nėra, kol tu gėdingai slepies. 

Elgeta Iras, ožkų piemuo Melantas - abudu 
Tuština tavo skrynias, didina žalą namams. 

Mus palaiko tiktai piemuo Filėtijas, auklė, 
Trečias - Eumajas, kiaules šeriantis mūsų namuos. 

Mes beginkliai tik trys - žmona tavoji bejėgė, 
Tėvas Laertas, taip pat ir Telemachas sūnus. 
Jo vos neatėmė man neseniai klastūnų žabangos, 
Kai jis ruošėsi vykt Pilan, nors draudė visi. 
Dieve duok, kad jisai, kaip likimo yra nustatyta, 
Mano užmerktų akis, tavo užmerktų akis. 
Jau nebegali senelis Laertas giūklų pakelti 
Ir karalystės valdyt supamas priešų aplink. 
Lai Telemachas subręsta greičiau, tegyvena laimingai, 
Bet šiuo metu jam svarbi tėvo pagalba, globa. 
Man neužtenka jėgų tuos kenkėjus iš rūmų išvyti, 
Tu tad sugrįžki greičiau, apsauga mūsų, viltie. 
Laukia tavęs čia sūnus, tegu jis su metais stiprėja, 
Ir įvairiausių menų tu jį išmokyt turi. 
Ir nepamiršk Laerto, kad jam akis tu užmerktum, 
Jau netrukus sulauks jis paskutinės dienos. 
Aš taip pat nebesu tokia pat, kaip tuomet, kai išvykai: 
Jauną mane palikai, šiandien sena jau esu. 

Aš, rodopietė Filidė, priėmus tave, Demofontai, 
Skundžiuosi, kad pažadų netesi grįžti atgal. 
Kai mėnulio ragai susieis į apskritą lanką, 
Vėl prie mūsų krantų inkarą mesi, sakei. 
Bet jau keturiskart mėnulis mažėjo ir augo, 
O prie Sitono krantų Atikos laivo nėra. 
Jeigu skaičiuotum dienas, kaip mylintys moka skaičiuoti, 
Mano skundo anksčiau tu nesulauktum tikrai. 
Viltį turėjau ilgai, patikėti nelengva dalykais, 
Jeigu jie žeidžia, dabar mylinčią skaudina jie. 
Vis apgauti save bandžiau ir ne kartą galvojau, 
Jog tavo baltas bures notai nustūmė atgal. 
Keikiau Tesėją, kad tau pas mane neleidžia sugrįžti, 
Bet sulaikė ne jis tavo grįžimą atgal. 
Vis bijojau: kuomet į Hebro vandenis plauksi, 
Kad nenuskęstų staiga laivas užlietas bangų. 
Daugelį kartų prašiau dievų, kad gyvas išliktum, 
Ir aukojau aukas, rūkstant šventiems smilkalams, 
Daugelį kartų mačiau, jog pučia vėjai palankūs, 
Ir pati sau sakiau: „Grįš, jeigu gyvas yra“ 
Meilė mano tvirta priežasčių sugalvojo daugybę, 
Kas tau draudžia sugrįžt, kelią apsunkina kas. 

Bet tu vis dar toli, ir dievai, kuriais man prisiekei, 
Nei mūsų meilė karšta čia negrąžina tavęs. 

Ak, Demofontai, žodžius ir bures atidavei vėjams: 
Burėms neleidi sugrįžt, priesaiką duotą neigi. 

Ką padariau tau, sakyk, nebent neprotingai mylėjau? 
Ber tik per kaltę tave aš sugebėjau pelnyt. 

Mano kaltė tik viena, kad nenaudėlį priėmiau tokį, 
Ber gal nuopelnas tai, gal jau tokia jos vertė. 

Kur mūsų priesaikos, ištikimybė ir rankos sujungtos, 
Kur tasai dievas, kurio vardą tarei nuolatos? 

Kur Himenėjas, turėjęs mus jungti per daugelį metų, 
Dievas, kurį laikiau santuokos mūsų laidu? 

Jūra prisiekei, kuri visada audringai banguoja, 
Perplaukei ją tu nekart ir ketinai vėl išplaukt, 

Savo senelio vardu prisiekei? (jei tiesą kalbėjai): 
Vėjų sukeltas bangas sugeba jis nuramint. 

Ir Venera prisiekei, per daug mane žeidžia jos ginklai: 
Lankas rankoj vienoj, fakelas rankoj kitoj. 

Ir Junone prisiekei, globėja vedybinio guolio, 
Deive prisiekei, kuri apeigas saugo slaptas“. 

Jei kiekviena dievybė už tai, kad žodį sulaužei, 
Bausti norėtų, tavęs vieno bausmėms nepakaks. 

Aš, beprėtė, liepiau sutaisyti tavo laivyną, 
Tvirtą laivą gavai tam, kad paliktum mane. 

Irklus pati daviau, kad panoręs galėtum pabėgti, 
Ak, kenčiu nuo žaizdų, savo užduotų ranka. 

Žodžiais tavo meiliais patikėjau (o tau jų netrūko!) 
Gimine tavo garsia, jos patikėjau vardais. 

Ašarom tavo tikėjau, nejaugi jos buvo netikros? 
Argi verkti taip pat menas, jas valdo kažkas? 

Ir dievais tikėjau, kodėl jie man nepadėjo? 
Net menkiausia žinia būtų padėjusi man. 

Man negaila, kad priėmiau, suteikiau savo viešnagę, 
(Čia ir turėjo sustot mano pagalba visa), 

Gėda, kad savo viešnagę papildei vestuvine lova, 
Kad šonas šonan abu lovoj gulėjom šitoj. 

O kad būtų ankstesnė naktis paskutinė man buvus, 
Kad Filidė dora būtų galėjusi mirt. 

Aš geresnės tikėjaus dalios, jos maniau nusipelnius, 12 
Nuopelnai juk visada viltį sužadina mums. 
Šlovę įgyt nesunku, apgavus patiklią mergaitę, 
Jos naivumą dažnai lemia meilus elgesys. 
Mylinčią moterį lengva apgaut: tavo žodžiais tikėjau, 


Gal tai didžiausia šlovė tavo, dievai tenuspręs. 
Ir jei kada mieste tarp Egėjo gentainių statulų EILIDĖ 
Tavąją taipgi statys: priekyje tėvas stovės. 
Ir Skironą tarp jų atpažins, ir žiaurų Prokrustą, 
Sinį matys, o šalia vyrą ir jautį kartu. 
Kaip tavo tėvas įveikė Tėbus, išvaikė kentaurus 
Ir karalystėn juodon požemio drįso įžengt". 
O po visų tegu bus tavo atvaizdas ir parašyta: 


„Jis sugebėjo apgaut mylinčią ir ją palikt" Iano 


Iš visų tavo tėvo darbų ir žygių tau liko 
Tik Kretietė, kurią tėvas paliko kadais“. 
Tik šita jo kaltė, tik tai tave sužavėjo, 
Regisi, klastą tiktai tėvo paveldėjai tu. 
Aš nepavydžiu, tačiau geresniu ji džiaugiasi vyru", 
Sėdi aukštam vežime, traukiamam tigrų aršių. 
O tuo tarpu manęs dabar vengia trakų jaunikiai. 
Kad paniekinus juos aš svetimšalį rinkaus. 
Sako kai kas, tegu jis į mokytus vyksta Atėnus, 
"Trakai karingi suras kitą, kuris juos valdys. 
Pasekmės lydi veiksmus. Kad sėkmė nelydėtų, norėčiau, 
To, kuris savo veiksmus vertina jų baigtimi. 
Ir kai vandenys mūsų po tavo irklais putojo, 
Galima buvo sakyt: sau ir saviems tai dariau. 
Bet nepadėjau aš sau, tavęs jau nėra mano rūmuos. 
Ir bistonų vanduo nuovargio tau nenuplaus. 
Man akyse įstrigo išvykstančio tavo paveikslas, 
Kai manajam uoste ruošės išplaukti laivai. 
Apkabinai tuomet Filidę mylinčią drąsiai, 
Ir mūsų lūpas ilgam jungė svaigus bučinys. 
Ašaros mūsų maišės kartu: abudu jas liejom, 
Vėjai palankūs, sakei, verčia išplaukti dabar. 
Ir nueidamas jau atsisveikinai šitokiais žodžiais: 
„Lauk, Filide, manęs, grįš Demofontas tikrai“ 

Laukti tavęs, kuris išėjai, kad daugiau nebegrįžtum? 
Laukti burių, kurios jūros nemėgsta manos? 
Betgi laukiu, gal dar pavėlavęs pas mylinčią grįši, 
Gal susvyravo trumpam priesaika tavo duota? 
Ko aš prašau, nelaimingoji, gal turi kitą jau žmoną? 
Gal Amoras bus jai daug palankesnis, nei man? 
Tau manęs nebėra, nebeatmeni, kad pažinojai, 
Kas Filidė tokia, klausi, iš kur ji yra? 
Aš esu ta, kuri tau po ilgų, Demofontai, klajonių 
Trakišką uostą daviau, savo namuos vaišinau. 
Aš tavuosius turtus savaisiais papildžiau, beturčiui 
Daug daviau dovanų ir ketinau duot daugiau. 
Tau valdyti daviau karalystę plačiausią Likurgo, 
(Moteriai ją valdyt būtų išties per sunku), 
Kur lediniai Rodopės kalnai prie Hemo ūksmingo, 
Ten, kur teka srauni šventojo Hebro srovė. 
Buvo blogi ženklai, kai tau paaukojau mergystę, 
Kai klastinga ranka juostą tu man atrišai. 
Buvo šalia Tisifonė ir laimino santuoką mūsų, 
O paukštelis kažkoks giesmę čiulbėjo liūdnai. 
Atlėkė ir Alekto, apsivijus gyvatėmis plaukus, 
Ir gedulingi deglai plaikstėsi jos delnuose. 
Aš klajoju dažnai liūdna per uolas ir pakrantę, 
Kur tolimi krantai veriasi man prieš akis. 
Ar kai žemę nušviečia diena, ar kai sužiba žvaigždės, 
Nuolat jūrą stebiu, vėjas koks judina ją. 
Kai pamatau bures, tolumoj praplaukiančias, spėju, 
Gal manieji dievai man sugrąžina tave. 
Bėgu į jūrą tolyn, ir bangos mane vos sulaiko, 
Ten, kur iškyla pirmi jūros putotos kalnai. 
Kuo artėja laivas labiau, tuo sunkiau man stovėti, 
Kol krentu be jėgų aš į tarnaičių rankas. 
Įlanka čia panaši į saikingai įtemptą lanką, 
Ir iškilę virš jos stūkso uolynų ragai. 
Čia man kilo mintis savo kūną mesti į jūrą, 
Gal taip ir bus, jei tava tęsis apgaulė toliau. 
Lai prie tavo krantų išmes mane jūra nunešus, 
Lai tavo akys išvys gulinčią ten, ne kape. 


Net jei už geležį būtum kietesnis ar netgi už plieną, 14 
Gal pasakysi: „Ne taip ieškai, Filide, manęs" 


Kartais trokštu nuodų, o kartais kruvino kardo, 


140 Noriu perverta jo savąją mirtį sutikt. 
Kartais atrodo, jog kaklas, kurį laikei apkabinęs, 


Jis nusipelno bausmės, virvės, ant jo uždėtos. 
Jau nusprendžiau mirtim išpirkti savąją gėdą, EILIDĖ 
Būdą tiktai mirties man pasirinkti reikės. 
145 Ant mano kapo tebus mirties priežastis parašyta, 
Žodžiais tokiais ar kitais būsi įvardintas tu: 
„Pasmerkė mirčiai Filidę svetys Demofontas atvykęs: 
Priežastį suteikė jis, ranką pridėjo jinai: 

Laišką, kurį skaitai, pagrobta Briseidė parašė, 
Graikiškus sunkiai žodžius barbarės rašė ranka. 
Dėmės, kurias matai, tai pėdsakai ašarų mano, 
Ašarų svoris tačiau žodžiams prilygsta dažnai. 
Jeigu galiu šiek tiek pasiskųsti tau, ponui ir vyrui, 
Vyru ir ponu tuomet noriu šiek tiek pasiskųst. 
Tai, kad karaliui mane atidavė, vos jam panorus, 
Tai ne tavo kaltė, nors ir tavosios yra. 
Vos mano vardą Talcibijas ir Euribatas pasakė, 
"Tuoj be dvejonių, iškart leidai mane išsivest. 
Jie susižvalgė nustebę ir tarsi bandė suprasti, 
Kur mūsų meilė, kuri jungė abu mus lig šiol? 
Leidai išvesti mane; juk galėjai truputį padelsti, 
Net nesuspėjau tavęs išvedama pabučiuot! 
Ašaras liejau tiktai, nelaiminga, ir roviausi plaukus, 
Man atrodė, kad vėl grobis šio karo esu. 
Kartais sugrįžt pas tave, apgavusi sargus, norėjau, 
Bet bijojau, kad vėl priešas atgal sugrąžins. 
Naktį bijojau išeit, kad manęs nepagautų trojiečiai, 
Kad neverstų manęs tapti Priamo marčią. 
Atiduota tad buvau, nes taip turėjo įvykti, 
Daug praėjo naktų, bet sugrąžint neprašai. 

Pats Menoitidas, mane išvesdamas, tyliai pasakė: 
„Ko verki? Nebijok, tuoj čia sugrįši ir vėl“ 

Bet sugrąžint neprašei ir, rodos, nenori, kad grįžčiau, 
Tad ateiki čia pats, mylinčio vardą atgauk. 

Buvo aplankę tave Telamono sūnus ir Amintas, 
Pirmas tau giminė, antras - bičiulis brangus. 

Buvo Laerto sūnus. Jie turėjo mane sugrąžinti, 
Prašymus savo meilius parėmė jie dovanom: 

Dvidešimt kaušų gilių, iš vario gražiai padarytų, 
Ir trikojus šešis, dirbinius meno svarius. 

Dar du kartus po penkis pridėjo talentus aukso 
Ir du kartus po šešis tinkamų mūšiui žirgų. 

Ir (to jau buvo per daug!) gražiausių Lesbo mergaičių, 
Kai, sugriovę namus, prievarta pagrobėt jas. 

Dar tuomet į žmonas (bet juk tau žmonos nereikėjo) 
Agamemnono tau siūlyta buvo dukra!“ 

Bet dovanų, kurias, jei mane norėtum išpirkti, 
Reiktų Atridui mokėt, tu nepanorai priimt. 

Ką padariau, Achilai, ir kur matai mano kaltę, 
Ir kodėl šitaip greit meilė pabėgo nuo mūs? 

Ar visada nelaimingus taip slegia likimas nelemtas, 
Ar niekada neateis man laimingesnė diena? 

Žūtį Lirnesos mačiau, kai tavieji kariai ją sugriovė, 
(Juk karalystėj manoj teko svarbi man vieta). 

Savo akim mačiau, kaip žuvo trys mano broliai, 
Žavūs jaunuoliai, kurių laukė vienoda lemtis. 

Savąjį vyrą mačiau ant žemės kruviną gulint, 
Jam iš krūtinės žaizdos liejosi kraujo klanai. 

Tiek praradus tave gavau kaip atlygį visko, 
Vyras ir brolis tuomet, ponas ir draugas buvai. 

Man prisičkei vardu savo motinos, jūrų dievybės", 
Ir įtikinai, jog tapt belaisve man geriau. 

Ar darei tai todėl, kad manęs ir turtų netektum? 
Nes kai čionai atvykau, išsižadėjai manęs. 

Sklinda gandai, kad rytoj, vos tik Eos nušvis patekėjus, 
Tu patikėsi bures norams, nešėjams audrų. 

Kai man vargšei atėjo žinia apie šią išdavystę, 
Sąmonės aš netekau, kraujas nustojo tekėt. 

Tu išvyksti ir vargšę mane, nedorasai, palieki. 
Kas nuo šiol mane guos, kas atrama mano bus? 
Būtų geriau mane prasivėrusi žemė prarijus, 
Ar žaibų liepsnoje būčiau sudegusi aš, 
Nei išvydusi, kaip be manęs tolsta Frijos laivynas, 
Nei supratusi, kad tu čia mane palikai. 
Net jei labai pasiilgai namų ir gimtųjų penatų, 
Aš nebūčiau tikrai buvus sunki tau našta. 
Kaip nugalėtoją sekčiau belaisvė, ne nuotaka - vyrą, 
Mano rankos gerai vilnas sugeba verpt. 
Ten, tavajam krašte, gražiausia achajų mergaitė, 
Tapus žmona, su tavim guolį dalinsis (tegu!). 
Uošvio verta marti, Aiginos ir Dzeuso anūko"", 
Gal ir Nerėjas garbus ją kaip vaikaitę mylės. 
"Ten nuolanki kaip tarnaitė aš verpsiu duotąją vilną, 
Vilnų kuodelis putlus verpstėje nuolat mažės. 
Tik norėčiau, kad tavo žmona manęs nekankintų, 
Nors nežinau, kodėl baust ji turėtų mane. 
"Tu neleisk, kad viešai mane už plaukų ji tampytų, 
Ir pasakyk atvirai: „Ji buvo mano kadais“. 
Viską iškęsiu, tiktai nepaniekink manęs, nepaliki, 
Vargas būtų tada! Baimė sukausto mane. 
Ko tu lauki? Antai, Agamemnonas gailisi pykčio, 
Ir prie kojų tavų Graikija klaupias visa. 
Savo pyktį įveik, juk kitus įstengi įveikti, 
Nes kitaip sunaikins Hektoras graikų jėgas. 
Imkis ginklo, Achilai, tačiau vėl mane pasiimki, 
Priešus įveiki, kol dar Marsas globoja tave. 
Aš tavo pyktį sukėliau, gal aš jį mokėsiu sutramdyr, 
Aš buvau priežastis liūdesio ir pabaiga. 
Ir nemanyk, kad gėda tau prašymus mano išpildyt, 
Juk paprašytas žmonos grįžo Oinidas kovot. 
Žinom istoriją tą abu, kai netekusi brolių 
Motina iš nevilties pasmerkė sūnų numirt. 
Vyko karas, o jis įsiutęs numetė ginklus 
Ir atsisakė griežtai savo tėvynei padėt. 
Tik žmona sugebėjo palenkt. O kokia ji laiminga! 
Mano žodžiai dabar krinta be svorio, tuščiai, 


BRISEIDE 


| 


19 Ber nepykstu, juk išties nebuvau žmona tavo niekad, 
100 Tik kaip vergė dažniau tavąjį guolį lankiau. 
Kartą vergė viena mane ponia pavadino: 
„Tuo sunkesnė, tariau, mano vergovės našta“ 
Bet prisiekiu aš kaulais skubiai palaidoto vyro 
(Jo atminimą visad saugosiu savo širdy), 


ACHILur 105 Sielomis brolių trijų, kuriuos mylėjau, prisiekiu: 
Jie už tėvynę visi žuvo, kai žuvo ir ji. 
Tavo ir savo galva prisiekiu: kartu jos gulėjo, 

m Kardu prisiekiu, kuris guldė gentainius manus, — 
Kad niekada mikėnietis kartu su manim negulėjo“, 
ži 110 Jeigu meluoju, tuomet imki mane ir palik. 
Jeigu dabar pasakyčiau: „Narsuoli, tu irgi prisieki, 
R Jog be manęs tau nebus džiaugsmo“, neimtum prisiekt. 
: Sako danajai, jog tu liūdi, bet tau groja kitaros, 

Ir mergaitė švelni laiko tave glėbyje. 

115 Irjei paklausia kas nors, kodėl nenori kovoti, 
„Kenkia kova, - atsakai, - džiugina meilė, daina“. 
Lovoj gulėti iš tikro saugiau, apkabinus mergaitę, 
Trakiškos lyros stygas brazginti pirštais bet kaip, 
Nei laikyti rankose skydą ir ietį galingą 
120 Ir ant savo galvos slegiantį šalmą turėt. 
Bet anksčiau ne ramybė, o žygiai tau narsūs patiko, 
Ir kovoj įgyta džiugino širdį šlovė. 
Ar tik tada patiko kariaut, kai mane pasigrobei, 
Ar su mano namais krito ir tavo šlovė? 
125 O dievai, maldauju, tegu ranka jo galinga 
letį paleidžia, tegu Hektoras krinta nuo jos. 
Ak, danajai, paleiskit mane, savo poną maldausiu 
Ir savo prašymus jam remsiu karštais bučiniais. 
Aš daugiau nei Feniksas ar iškalbusis Uliksas 
130 Ir nei Ajantas, meldžiu, aš padarysiu daugiau. 
Bus jam sunku atsakyt, kai kaklą jo apkabinsiu 
Ir kaip anksčiau į akis mylinčiom žvelgsiu akim. 
Net jei būtum rūstesnis nei tavo motinos bangos“, 
Net jei tylėčiau, tave ašaros mano palenks. 
135 Bet meldžiu (tegu tėvas Pelėjas sulaukia senatvės, 
Ir tegu Pyras, kaip tu, pergalių siekia šlovės!) 

Būk gailestingas, narsusis Achilai, padėk Briseidei 20 
Ir neleisk jai kentėt, delsdamas šitaip ilgai. 

Bet jeigu meilė tava dabar neapykanta virto, 
Jei verti be tavęs būti, priversk mane mirt. 

Tai ir darai: mano kūnas menkėja ir jėgos apleidžia, 
"Tu esi mano viltis, tai dar palaiko mane. 


Kai neteksiu ir jos, eisiu ten, kur vyras ir broliai, BRISEIDĖ 
Bet priversta numirt, tau neatnešiu šlovės. 

Kam tau versti? Patsai nužudyk savo kardą ištraukęs, 
Ir iš krūtinės žaizdos lai mano kraujas tekės. 

Lai nužudo mane tavo kardas, skirtas Atridui, | 
Taip turėjo įvykt, jeigu ne deivės valia". p 

Ak, Achilai, išsaugok gyvybę, kurią dovanojai, 
Ką man kaip priešas davei, to aš iš meilės prašau. 

Pergamas Trojos suteiks daugiau tau progų žudyti, 
Tad pas priešą ieškok savo žudynėms aukų. 

Man tas pats, ar išplaukti ruošies, ar čia pasilikti, 
Duok tiktai ženklą sugrįžt, būsiu ir vėlei tava. 

Kretos dukra amazonės sūnui linkėjimus siunčia, 
Linki laimės, kurios tikis sulaukt iš tavęs. 

Perskaityk laišką lig pabaigos. Ar jis gali pakenkti? 
Net kai ko malonaus rasti galėsi jame. 

Daug paslapčių laiškai žeme ir jūromis neša, 
Priešas priešo žinias sugeba kartais pagrobt. 

"Triskart bandžiau kalbėt su tavim ir triskart liežuvis 
Man sustingo burnoj, garsas įstrigo gerklėj. 

Mat su meile kartu dažniausiai eina ir gėda, 
Bet, ką gėda kalbėt, tai parašyti lengviau. 

Tai, ką liepė Amoras daryt, to nedera niekint, 
Valdo juk viską jisai, net ir aukščiausius dievus. 

Jis man patarė, kai abejojau, ar tau parašyti: 
„Neabejok, ir širdis jo geležinė palūš“ 

O kad padėtų jisai, ir kaip mano uždegė širdį, 
"Taip ir tavąją, kad pervertų savo strėle. 

Ne begėdystė nūnai mane verčia santuoką laužyt 
(Mano vardo jokia niekad netemdė kaltė), 

Meilė užklupo mane sunki, gal dėl to, kad vėlyva, 
Ir degu aš visa, širdį kamuoja žaizda. 

Kaip jauniklį jautuką sužeidžia jungas pirmasis, 
Kaip dar jaunas arklys žąslų negali pakęst, 

Taip ir mano širdis sunkiai pakelia pirmąją meilę, 
Lyg didžiulė našta slegia ji širdį nūnai. 
Lyg žaidimas atrodo mums meilė, kai mylim jaunystėj, 
Bet jei ateina vėliau, tampa sunku mums mylėt. 
Tu išsaugota mano garbe galėsi naudotis, 
Tu kartu su manim kaltę dalinsies perpus. 
Kaip nuostabu vaisius prinokusius rankomis skinti, 
Žiedlapius rožės gležnus, vos prasiskleidusius, liest. 
Bet jeigu lemta, kad savąjį gerą vardą sutepčiau 
(Nes ligi šiolei jokia jo nežymėjo kaltė), 
Tai nuostabu, kad degu aš ugnim kilnios šitos meilės, 
Ne svetimauti blogiau, bet suvedžioti ką nors. 
Net jei Junonė man perleistų savąjį vyrą ir brolį, 
Aš, Hipolitai, tave rinkčiaus nei Dzeusą veikiau. 
Gal tau sunku patikėt, kaip imuos nežinomų mokslų, 
Traukia mane į miškus eiti medžioti žvėrių. 
Man svarbiausia nūnai Artemidė deivė Delietė, 
Ją su lanku ant pečių mėgsti vaikytis ir tu. 
Man malonu elnius miškuose į tinklus suvaryti, 
Ar pakriūtėm kalnų leisti medžioklius šunis. 
Ar užsimojus ranka paleisti virpančią ietį, 
Ar ant žolingos vejos kūną nuvargus ištiest. 
Kartais patinka lengvu vežimu per dulkes važiuoti, 
Eiklų žirgą ranka tramdyt įtempiant vadžias. 
Kartais lakstau lyg kokia eleleidė, kai apima šėlas, 
Ir kai prie Idos kalnų ima jos mušt timpanus. 
Kai driadės ir faunai dvirūgiai ten pasirodo, 
Apimtos baimės šventos ima bakchantės šėliot. 
Viską pranešdavo man, kai praeidavo šėlsmas manasis, 
Man buvo aišku, jog tai degina meilė mane. 
Gal šita meilė skirta kaip bausmė už manąją kilmę, 
Giminei visai galbūt keršija taip Venera. 
Dzeusas pamilo kadais Europę (pradžia giminės ji), 
Jaučiu pasivertė ir pagrobė vargšę jėga. 
O Pasifajė, motina mano, atsidavė jaučiui 
Ir iš įsčių savų vaisių pagimdė kaltės!“ 
Suktas Egėjo sūnus, pasiėmęs vedantį siūlą, 
Mano sesers dėka įveikė vingius klaidžius"". 

Nūn ir aš, kad visi patikėtų: esu Minoidė, 
Jau paskutinė šeimoj dėsniams bendriems paklūstu. 
Lėmė lemtis, kad tie patys namai mus abi suviliotų, 
Aš - tavo grožio, sesuo — tėvo apgaulės auka. 
Seseris dvi užvaldė sūnus ir tėvas Tesėjas“. 
Dvigubą pergalę švęst galite savo namuos! 
Kai pirmąkart atvykau Eleusinan, miestan Cereros, 
(Būčiau likus verčiau Knosijos žemėj gimtoj!) 
Jau tuomet, bet dar ir anksčiau, patikai man be galo, 
Rodos, lig kaulų giliai pervėrė meilė mane. 
Rūbais buvai baltais, ant plaukų gulėjo vainikas, 
Skruostus, nuo saulės rausvus, puošė raudonis drovus. 
Veidas, kuris kitoms atrodė žiaurus ir laukinis, 
Fedrai atrodė jisai vyriškas, o ne rūstus. 
Aš nemėgstu jaunuolių, kaip moterys puošiančių plaukus, 
Vyrams dera save puošti kiek galint mažiau. 
Tinka tau veidas rūstus ir plaukai be tvarkos išsidraikę, 
Ir ant veido gražaus gulinti dulkių danga. 
Žavi mane, kai žirgo įnirtusio nulenki sprandą 
Ir kai priverti jį bėgti mažu rateliu. 
Man patinka žiūrėt, kaip sukioji rankose ietį, 
Kaip galinga ranka ją užsimoji paleist. 
Kaip geležtėm plačiom laikai medžioklinę ietį, — 
Džiugina mano akis, ką tiktai tu bedarai. 
Liaukis tačiau kalnuose miškinguose žvėris medžioti: 
Įgeidžiai tavo tegu žūti neverčia manęs. 
Argi gerai Dianos karingosios mokslais žavėtis, 
O Venerai neleist žaisti žaidimų smagių? 
Tverti negali ilgai, kas poilsiui neskiria laiko: 
Jis grąžina jėgas, nuovargį šalina greit. 
Lankas tavo (ir juo pamėgdžiot nori Dianą) 
Taps išglebęs, jei jį tempsi be perstojo vis. 
Buvo garsus kitados miškuose medžiojęs Kefūlas, 
Nuo jo rankos taiklios žuvo daugybė žvėrių. 
Krito į akį jisai Aurorai, kuri jį pamilo, 
Vyrą karšinčių dėl jo buvo palikus jinai!?, 
Žinome, kad Venera ir sūnus Kiniro taipogi 


Mėgo gulėti abu pievoj po medžiais bet kur. 

Ir Oinidas užsidegė meile žaviai Atalantei: 
100 Kailį nušauto žvėries davė jai meilės vardan. 
O kad ir mus įrašytų į šitą garbingąją eilę! 
Jeigu Veneros nebus, taps tavo miškas niūrus. 
Ten galėčiau lydėti tave, ir manęs nebaugintų 
Nei ūksmingi urvai, nei šerno iltys tamsoj. 


"HIPOLITU1 105 Ten, kur vandenys jūrų dviejų subėga į Istmą, 
| Žemės skiautelė maža klausosi mūšos bangų, 
Ten su tavim Troidzene, karalystėj Pitėjo, gyvenčiau, 
Jau dabar ši vieta man kaip gimtinė miela. 
i Čia seniai jau nėra ir nebus Neptūno herojaus?", 
| 4 110 Laiką leidžia dabar jis Peiritojo krašte. 
Matome aiškiai (sunku tai paneigt): Peiritojas Tesėjui 
Daug svarbesnis nei aš ir, Hipolitai, nei tu. 
Tai ne viena skriauda, kurią iš jo mes patyrėm, 
| ; Galim išvardint abu daug ir kitų jo kalčių. 
| i 115 Vėzdu galingu jisai mano brolio kaulus sulaužė?!, 
Ir kaip grobis žvėrims buvo sesuo palikta. 
Tavo motina buvo iš tų karingųjų mergelių, 
Kirvį nešiojančių, ji sūnui prilygo narsa. 
Gal paklaustum, kur ji? Tesėjas jos persmeigė širdį, 
120 Ir nepadėjo sūnus motinai gyvai išlikt. 
Ji nebuvo žmona, jo vestuvių deglai nelydėjo, 
Ir neteisėtas sūnus tėvo neperims valdžios. 
Dar du brolius pridėk, kuriuos pagimdžiau aš Tesėjui“, 
Bet ne aš, o jisai juos pripažino savais. 
125 O gražiausias jaunuoli, geriau jie būtų numirę 
Dar negimę, kad tik tau negalėtų pakenkt. 
Eik iš čia ir toliau savo tėvo garbinki guolį, 
Tą, kurio vengia jis pats ir jį išduoda darbais. 
Ir jeigu kas apkalbės, kad pamotė posūnį gundo, 
130 Tu nebijok, nes tatai vien tiktai žodžiai tušti. 
Ta senoji dorybė numirs ateinančiam amžiuj, 
Ji Saturno laikais gal ir turėjo vertės. 
Bet nusprendė Jupiteris: kas malonu, tas ir dėra, 
Tad ir galėjo tuomet seserį savąją vest“?. 
135 Nulėmė šis ryšys tolimesnę įvykių grandį, 
O Venera joje užmezgė savo mazgus. 

Slėpti nėra prasmės. Tebūnie! Prašykim pagalbos, 
Tik giminystė su ja gal mūsų kaltę paslėps. 
Jei vieną kito glėby kas nors pastebės, girs abudu 
Ir sakys, kad gera posūniui pamotė aš. 
Tau nereikės tamsoje mano vyro durų ieškoti 
Ir nereikės sargų tarsi vagišiui apgaut. 
Kaip šiuose namuose gyvenom, taip ir gyvensim, 
Kaip slapta bučiavai, taip ir bučiuosi viešai. 
Būsi saugus su manim, kalte pelnysi sau šlovę, 
Net jei aptiktų kas nors lovoj manojoj tave. 
Tad nebedelsk ilgiau ir sutvirtink lauktąjį ryšį, 
Man Amoras žiaurus lai pasigaili tavęs. 
Man ne gėda prašyti tavęs ir nuolankiai maldauti, 
Kur išdidumas ir kur žodžiai prakilnūs dabar? 
Aš kovojau ilgai ir tikėjau: kaltės šios išvengsiu, 
Bet ar gali kas nors meilėje būt pastovaus? 
Aš, nugalėta, maldauju, kelius tavuosius apglėbus, 
Mylinčiam juk nesvarbu, tinka kas meilėj, ar ne. 
Gėdos jau nejaučiu, ir drovumo nė ženklo neliko, 
Manąją kaltę atleisk, tvardyk žiaurumą širdies. 
Kam mano tėvas Minas, valdytojas jūrų ir marių, 
Kam tas protėvis man, rankomis svaidąs žaibus, 
Kam senelis, kurio kakta spinduliais vainikuota““, 
Purpuriniu vežimu atveža karštas dienas. 
Mano kilminga gimtis įveikta guli meilės nelaisvėj, 
Tad pagailėk nors tėvų, jeigu negaila manęs. 
Kretą, Jupiterio salą valdau, ji duota man kaip kraitis, 
Lai mano turtai visi tau, Hipolitai, tarnaus! 
Širdį savo palenk! Mano motina jautį sutramdė: 
Argi žiauresnis esi nei buvo jautis tasai? 
Aš maldauju Veneros vardu (mane visą ji valdo!), 
Tau lai netenka pamilt tos, kuri niekins tave. 
Lai tave lydi miškinguose kloniuose deivė eiklioji“, 
O ūksmingi miškai duoda medžioklei žvėrių. 
Lai globoja tave linksmieji satyrai ir panai 
Ir nuo ieties tavos šernas tekrinta žiaurus. 
Nimfos (nors, sako, mergaičių nemėgsti) teduoda šaltinį, 
Kad galėtum jame troškulį savo nuplaut. 

27 175 Prašymus šiuos štai ašarom laistau: kai laišką skaitysi, 
Įsivaizduok, kad sykiu ašaras mano regi. 

[Nimfa savajam Pariui, nors jis „jos“ nenori vadintis, 
Siunčia nuo Idos kalnų šiuos jam skirtuosius žodžius. 

Ar skaitai? Ar draudžia žmona naujoji? Skaityki! 
Laišką šį rašė tikrai ne mikėniečio ranka“. 

Aš, pegasietė Oinonė, garsiausia Frigijos žemėj“", 
Skundžiuosi tau, įžeista to, kurį vyru laikiau. 

Argi dievas koks nors prieštarauja mano troškimams? 
Kuo aš kalta, kad tava būti žmona negaliu? 

Kantriai turime kęsti, kas mums pelnytai paskirta, 
Bet skaudu, kai bausmė mums skiriama be kaltės. 

Toks nebuvai tuomet, kai tapai mano mylimu vyru, 
Aš, upių dievo dukra, tau juk taip pat patikau. 

Nūn Priamo sūnus (nebijau tiesos pasakyti!) 
Vergas tuomet buvai, vergo tapau aš žmona“, 
Kartais bandos vidury ilsėjomės medžių paunksmėj, 
Lapų prikritus žolė buvo mums guolis puikus. 
Kartais ant kraiko šiaudų ar šieno sukrauto gulėjom, 
Ir trobelė menka saugojo mus nuo šalnų. 

Kas tau aprodė šlaitus, medžioklei tinkamus slėnius, 
Ir vietas, kuriose slėpdavo žvėrys vaikus? 

Kartais padėdavau tau sutvirtinti ištemptą tinklą, 


Kartais aukštais kalnais bėgdavau su šunimis. 

Bukmedžiai saugo lig šiol mano vardą, kurį tu išpjaustei, 


Vardą „Oinonė“ gali šiandien skaityti ant jų. 
Medžiams augant, kartu šlovė mano vardo išauga: 
Aukite ir augdami saugokit teises manas. 
[Atmenu, topolis augo šalia srauningo upelio, 
Savąjį vardą žievėj, atmenu, tuomet skaičiau]. 
Topoli, auk, maldauju, ant kranto upės srauningos, 
Ir ant gruoblėtos žievės saugoki šias eilutes: 
„Vandenys Ksanto greičiau sugrįš į savo šaltinį, 
Nei be Oinonės galės Paris gyventi toliau“ 
Ksantai, tekėk atgalios, te į ištakas vandenys grįžta, 
Nes be Oinonės gerai sugeba Paris gyvent. 
Ta diena buvo man pradžia nelaimių ir skausmo, 
Karštį meilės tavos pakeitė stojus žiema. 
Kai Venera, Junonė, Minerva, be ginklų savųjų, 
Visos nuogos tuomet ginčo atvyko išspręst“?, — 
Pervėrė šaltis mane, iš baimės širdis sudrebėjo, 
Vos apie įvykį šį man tu pradėjai kalbėt. 
Aš patarimo prašiau (nes baimė manęs neapleido) 
Moterų, vyrų senų; sakė: blogi tai ženklai. 
Nukirstos pušys, supjaustyti rąstai, laivai pastatyti 
Ir ant melsvų vandenų štai pagaliau nuleisti. 
Kai reikėjo išvykti, verkei, nebandyk išsiginti: 
Gėdyris reikia naujos meilės labiau nei senos. 
Pats verkei ir matei: mano akys ašarų pilnos, 
Maišėme ašaras ir liūdesį jautėm abu. 
Vynmedžio šakos ne taip apsiveja guobos kamieną, 
Kaip tavo rankos tvirtai laikė už kaklo mane. 
Skundeisi žygio draugams, jog tave sulaiko čia vėjas, 
Juokėsi jie, mat tuomet buvo jisai palankus. 
Vos tik nutoldavau, vėl bučiniais apipildavai veidą, 
Vos įstengė ištart tavo liežuvis „sudie!“ 
Lengvas vėjelis bures ant stiebo kabančias plaikstė 
Ir suputojo vanduo mušamas irklų tvirtai. 
Kol galėjau, sekiau akimis nutolstantį laivą, 
O į smėlį šalia ašarų krito lašai. 
Aš žalsvų nereidžių prašiau, kad netrukus sugrįžtum, 


Kad sugrįžtum, nors man grėstų tatai mirtimi. 


Ir sugrįžai, bet tik tam, kad kitai tave atiduočiau, 
Dėl paleistuvės šlykščios grįžti (o varge!) prašiau. 
Buvo aukšta uola iš jūros kadaise iškilus, 
Tarsi kalnas jinai daužė audringas bangas. 
Čia stovėdama aš pamačiau bures tavo laivo 
Ir veržiausi tuoj pat bėgti tavęs pasitikt. 
Bet, kol delsiau, ant pirmgalio purpurą spindint išvydau. 
Ir sudrebėjau: tatai buvo ne tavo spalva. 
Štai priartėjo ir pasiekė žemę tas laivas lauktasis, 
Ir baugia širdimi aš moters veidą matau. 
To negana! (Ko delsiau ir ko įsiutus dvejojau?) — 
Toji meilužė šlykšti glaudės tavajam glėby. 
Plėšyti rūbus ėmiau, daužiau krūtinę, raudojau 
Ir aštriais nagais skruostus subraižiau šlapius. 
Mano raudos tuomet pripildė šventąją Idą, 
Savo ašaras aš paslėpiau jos uolose. 
Lai Helenė kentės ir raudės palikta savo vyro, 
Lai patirs ir jinai, ką aš patyriau pirma. 
Tau dabar tinka tik tos, kurios per jūras lydėtų 
Ir kurios dėl tavęs vyrus paliktų savus. 
Ber kai čia kitados ganei galvijus kaip varguolis, 
Tik Oinonė tuomet tapo varguolio žmona. 
Man tavo turtai nesvarbūs nė kiek, nei tava karalystė, 
Ir netrokštu viena būt iš Priamo marčių. 
Ir ne todėl, kad nimfai Priamas netinkamas uošvis 
Ar kad Hekabei marti rodyčiaus netinkama. 
Aš tinku ir trokštu žmona būti pono galingo, 
Mano rankos tikrai tinkamos skeptrą laikyt. 
Ir neniekink manęs, kad kartu mes po medžiais gulėjom: 
Aš vertesnė esu purpuro lovoj gulėt. 
Mano meilė saugi, dėl manęs karų nepatirsi, 
Ir kariai iš toli keršyti tau neatplauks. 
O Tindarietės bėglės reikalauja priešai atvykę??, 
Štai tau kraitis, kurį savo vestuvėms gavai. 
Ar turi ją danajams grąžint, brolio Hektoro klauski, 
Ar Deifobo, o gal tau Polidamas patars. 
Ką Antenoras, ką senis Priamas galvoja, paklauski, 
Daugelį metų jisai mokė visus išminties. 

Tavo pradžia negraži: moteriškė svarbiau už tėvynę; 
Gėda toks grobis, todėl kerštas jos vyro — teisus. 
Tu nemanyk, kad spartietė tau saugos ištikimybę, 
Nors ir greitai jinai puolė tavajan glėbin. 
Kaip dėl išniekintos santuokos skundės jaunasis Atridas, 
Kaip kentėjo, kai jo pagrobė žmoną svetys. 
Taip raudosi ir tu: suteptos skaistybės grąžinti 
Vėl jos atgauti jokie nebejstengia menai. 
Myli Helenė tave? Bet kadais Menelają mylėjo, 
Ja patikėjęs dabar vienišas liko jisai. 
O Andromachė laiminga, suradusi mylintį vyrą! 
Tapti turėjau ir aš mylima tavo žmona. 
Bet lengvesnis esi nei rudenį krintantys lapai: 
Juos išdžiovina kaitra, vėjai išblaško greiti. 
Svorio net tiek neturi, kiek turi išdžiūvusi varpa: 
Saulės išdeginta ji liko styroci lauke. 
Atmenu, tavo sesuo kadaise man šitaip giedojo“! 
Ir pranašavo jinai, plaukus paleidus savus: 
„Ką, Oinone, darai? Kam į smėlį išberi sėklas? 
Veltui jaučiai suars krantą: bevaisis jis liks. 
Graikiška karvė atvyksta pas mus, ji tave ir tėvynę“ 
Tuoj pražudys. Ak, neleisk! Graikiška karvė atvyks! 
Kol dar galima, laivą baisingą skandinkite jūroj! 
Ak, gausybę jisai frigiško kraujo pralies!“ 
Taip pasakė: ją apimtą šėlo tarnaitės pagavo, 
Man tuo metu ant galvos suakmenėjo plaukai. 
Ak, man, vargšei, buvai per daug teisinga būrėja: 
Graikiška karvė, antai, valdo jau mūsų žemes. 
Nors iš veido graži, vis tiek jinai - paleistuvė: 
Susižavėjus svečiu, savo paliko dievus. 
Dar anksčiau, jei neklystu, Tesėjas iš žemės gimtosios 
(Kas jis toks, nežinau) pagrobė ją??. Ar manai, 
Kad iš jaunuolio aistringo jinai nekalta vėl sugrįžo? 
Klausi, iš kur tai žinau? Myliu, todėl ir žinau. 
Gal tai vadinsi smurtu ir kaltę paslėpti norėsi, 
Rodos, tiek kartų grobta, priežastį davė pagrobt. 
Bet Oinonė išlieka dora meluojančiam vyrui, 
Nors galėtų apgaut, jeigu meluotų, kaip jis. 

Vaikė satyrai greiti mane, miškuose kai slėpiausi, 
Jų būrys įžūlus nedavė man atsikvėpt. 
Faunas raguotas, svarbiausias iš jų, pušimi vainikuotas, 
Idos miškingais kalnais bandė pavyti mane. 
Trojos kūrėjas mylėjo mane, dainomis išgarsėjęs“, 
Jam atiteko pirmam grobis mergystės manos. 
Nors kovojau su juo, jam plaukus rankomis roviau 
Ir jo skruostus skaisčius savo subraižiau nagais. 
Aš neprašiau už gėdą patirtą nei perlų, nei aukso, 
Nepadoru dovanom kūną kilmingą nupirkt. 
Bet panoro jis pats mane gydymo meno išmokyt 
Ir į mano rankas perdavė dovaną šią. 
Tad jei yra kokia nors žolė, kuri gydymui tinka, 
Ar naudinga šaknis - moku aš jas panaudot. 
Ber, aš vargšė, kodėl žolėmis neišgydoma meilė? 
Sau padėti, deja, savo menais negaliu. 
Sako, jog pats išradėjas šio meno, ganydamas karves, 
Sužeistas buvo ir pats, meile užsidegė man: 
Nei ši žemė derli man padėti negali, nei dievas, 
Tik vienintelis tu tai padaryti gali. 
Tu gali, o aš to verta, pagailėk manęs, vargšės, 
Juk su graikais kartu aš nevykau čia kariaut. 
"Tavo esu, su tavim metus gražiausius praleidau, 
Tavo ir likti meldžiu, kiek tik man skirta gyvent. 

[Tau, Aisono sūnau, Hipsipilė iš Lemno šį laišką 
Rašo, tačiau, kas širdy, žodžiai pasako nedaug. ] 
Sako, jog tu grįžai į gimtosios Tesalijos krantą 
Ir parsivežei ten kailį auksinį avies. 
Aš džiaugiuosi, kad sveikas grįžai, jeigu leidi man džiaugtis, 
Bet derėtų, kad pats žinią atsiųstumei man. 
Jei negrįžai į mano tau skirtąją šią karalystę, 
Nors ir norėjai, galbūt vėjai neleido blogi. 
Bet galėjai laišką išsiųst, pučiant priešiškiems vėjams, 
Juk Hipsipilė verta, kad pasveikintum ją. 
Tad kodėl gi pirmiau gandai, o ne laiškas ateina, 
Kaip Marso jaučiai šventi jungui pakluso tavam, 
Kaip iš sėklos bertos išaugo vyrai ginkluoti, 
Bet nereikėjo prieš juos tau savo rankos pakelt. 
Kaip drakonas budrus auksinį saugojo kailį, 
Bet narsia ranka jį sugebėjai pagrobt. 

O kad galėčiau visiems, kas nenori tuo patikėti, 
Drąsiai ištarti: „Jis pats man tai parašė laiške!“ 
Ko gi aš skundžiuos, kad vyras savų pareigų neatlieka? 
Jeigu aš liksiu tava, džiaugsmo patirsiu daugiau. 

Sako, kartu su tavim kažkokia būrėja atvyko, 
Guolyje, man skirtame, barbarė guli dabar“. 

Meilė yra patikli. O kad žmonės vėliau pasakytų: 
„Ak, pramanytom kaltėm kaltino vyrą jinai“ 

Andai atvyko pas mus tesalietis iš tavojo krašto, 
Slenkstį vos peržengė jis, klausti nekaūtriai ėmiau: 

„Ką Jasonas veikia? Ar jis dar gyvas?“ O svečias 
Delbė į žemę akis, vengė iš gėdos kalbėt. 

Aš pašokau ir tuniką perplėšiau sau ant krūtinės: 
„Ar jis gyvas, sakyk, ar reikia mirti ir man?“ 
„Gyvas“, tarė. Prisiekti jį priverčiau, apimtą baimės, 

Buvo sunku parikėt, jog esi gyvas tikrai. 
[Kai atgavau jėgas, apie tavo žygius klausinėjau, 
Kaip Marso jaučiai laukus arė, kalbėjo svetys, 
Apie drakono dantis, į žemę kaip sėkla pasėtus, 
Ir kaip išdygo staiga vyrai ginkluoti iš jų, 
Bet tarpusavy ėmę kovot visi jie ir žuvo, 
Žemėj, kaip lėmė lemtis, dieną išbuvę tiktai, 
Kaip nugalėjai drakoną, jis sakė, o aš vis jo klausiau, 
Kur Jasonas? Širdy keisdavo baimę viltis.] 
Kol apie viską kalbėjo jisai, jo kalba ir jos tonas 
Vėl atnaujino man paliktas tavo žaizdas. 
Priesaika kur duota? Kur santuokai derančios teisės? 
Kur vestuvių deglai, tinkantys laužui dabar? 
Juk ne slapta aš tavąja tapau, dalyvavo Junonė 
Ir Himenėjas žiedais apjuosė smilkinius mums. 
Bet ne Junonė ir ne Himenėjas — rūsčioji Erinė 
Nešė tuomet baisius, tarsi kraujuotus deglus. 
Kam tie minijai man ir pušinis Tritonijos laivas? 
Ir ką, Tifijau, tau reiškia tėvynė mana? 
Čia negalėjot išvyst auksinio avino kailio, 
Lemno sala neprilygs senio Ajeto valdoms. 
Buvo pirmoji mintis (ją pakeitė blogas likimas) 
Moterų rankom atstumt jūsų laivus nuo salos. 
Lemno moterys puikiai žinojo, kaip vyrus įveikti, 
Tad apsiginti tikrai būtų įstengusios jos. 
Bet kai išvydau tave, patikėjau namus tau ir širdį, 
Vasaras dvi ir žiemas mano praleidai namuos. 
Jau atėjo trečioji pjūtis, kai išplaukt pasiryžai 
Ir tokius žodžius verkdamas man pasakei: 

„Jau, Hipsipile, išvykti turiu, gal, duos dievas, sugrįšiu, 
Čia tavo vyras buvau, būsiu juo ir visados. 
Vaikas, kurį dabar nešioji įsčiose savo, 
Gyvas tebūna, abu esame jojo tėvai. 
Nieko daugiau nesakei, tik ašaros skruostais tekėjo, 
Armenu, kaip palikai tuomet nenorom mane. 
Tu iš visų paskutinis į šventąjį įžengei Argą, 
Išplaukė jis, ir tuojau išpūtė vėjas bures. 
Skrodžiamos laivo putojo ir mušėsi mėlynos bangos, 
Tu žiūrėjai krantan, aš — į sukeltas bangas. 
Bokštas, iškilęs aukštai, leido viską aplinkui stebėti 
Bėgau ten, iš akių ašaros veržėsi man. 
Žiūriu pro ašaras ir, rodos, akys padėjo troškimams: 
Aprėpė žvilgsnis toliau nei gali akys matyt. 
Daug meldžiausi dievams, dėl tavęs aš viską žadėjau, 
Pažadus reiks ištesėt, jeigu jau gyvas grįžai. 
Bet ar turiu tesėt? Mano maldos naudingos Medėjai! 
Skauda man širdį, jinai meilės ir pykčio pilna. 
Ar turiu aukoti dievams, kad gyvas Jasonas? 
Bet juk jį prarandu, aukos nepadeda man. 
Niekad saugi nebuvau, visada dėl tavęs aš bijojau: 
Gal Argolidės mieste tėvas marčios sau ieškos? 
Ne argoliečių turėjau bijot, o barbarės mergšės, 
Sužeidė priešas, kurio nesitikėjau visai. 
Ne grožiu ir ne nuopelnais ji tave sužavėjo: 
Moka būrimų baisių, pjauna užburtas žoles. 
Drįsta atkakliąją Luną jinai iš kelio iškreipti??, 
Saulės žirgus eiklius stengias paslėpti tamsoj. 
Ji sutramdo upes, nukreipia į šalį jų tėkmę, 
Ji miškus ir uolas gali priversti judėt. 
Plaukus paleidus jinai po pilkapius klaidžioja naktį 
Ir iš šiltų pelenų surenka kaulus žmonių. 
Išburia mirtį jinai, lipdydama atvaizdus vaško, 
Vargšams į kepenis ji adatas smeigia aštrias. 
Visko nenoriu žinot. Bjauru, kai žolėm ir būrimais 
Siekiama meilės, kuri grožio, dorybių lemta. 
Argi iš tikro gali gulėti ją apkabinęs 


Ir be baimės miegot stojusioj naktį tyloj? 

Gal ir tave, kaip jaučius, ji jungą privertė nešti 
Ir tais pačiais menais tramdo angis ir tave. 
Dar daugiau: ką nuveikei tu ir tavi bendražygiai, 
Priskiria sau, ir žmona vyrui neduoda šlovės. 
Mano kai kas, net Pelijo bičiuliai, jog nulėmė burtai, 
Ir nemažai žmonių tiki tomis kalbomis: 
„Ne Aisonidas, - Ajeto duktė fasidietė Medėja, 
Kailį auksinį avies mums atgabeno čionai“. 
Mortina Alkimedė tavęs nepagirtų (paklausk jos), 
Tėvas taip pat, kad marti jų iš Ledinės šalies. 
Ji prie Tanajo krantų ar Skitijos pelkių tolybėj 
Vyro galėjo ieškot, ar prie Fasido sraunaus. 
Nepastovus, Aisonidai, esi, tavo žodžiai kaip vėjas, 
Ir duoti pažadai nieko nereiškia visai. 
Kaip mano vyras iš čia išvykai, bet grįžai jau ne mano, 
Būti norėčiau žmona tau, kaip išvykstant buvau. 
Jeigu tau reiškia ką nors kilmė ir protėviai garsūs, 
Aš - Toanto dukra, jis gi iš Mino genties. 
Bakchas - senelis, o jo žmona, karūna vainikuota““, 
Savo šviesos spinduliais stelbia žvaigždes mažesnes. 
Lemną kaip kraitį daviau, derlingą dirbančiam žemę, 
Ir greta turtų tokių, aš būsiu tavo taip pat. 
Aš neseniai pagimdžiau, Jasonai, sveikink ir džiaukis, 
Buvo saldi ši našta, nes tu šio vaisiaus pradžia. 
Buvo laimingas jisai: du kūdikiai gimė iš karto, 
Laimino juos Lucina - du mūsų meilės vaisius. 
Jie į tave panašūs labai, patvirtins kiekvienas, 
Čia pameluoti sunku; tu esi jų atspindys. 
Vos neišsiunčiau jų pas tave kaip savo atstovų, 
Bet sulaikė mane pamotės būdas žiaurus. 
Aš Medėjos bijau: ji baisesnė nei pamotės visos, 
Nusikaltimų šimtus gali jos rankos daryt. 
Jeigu galėjo jinai savo brolio dalis išbarstyti", 
Argi mano vaikų būtų gailėjusi ji? 
Betgi tu, o beprėti, kolchietės nuodais apkerėtas, 
Ne Hipsipilę, o ją priėmei lovon savon. 
Tu jos vyru tapai, suvedžiotas kerais paleistuvės, 
Mus gi jungė abu santuokos ryšiai šventi. 


135 Išdavė tėvą jinai, o aš Toantą apgyniau, 38 
Kolchus paliko jinai, aš likau Lemno saloj. 
Bet kodėl nusikaltėlė nugali moterį dorą, 
Ir kaltybėmis ji vyrą įgyja lengvai? 


A 


Aš lemniečių kaltę smerkiu, bet supraski, Jasonai, 
140 Skausmas, netekus vilties, ginklą įduoda patsai. 


Nagi, sakyk, jeigu vėjai klastingi tave ir kolchietę 
Būtų arplukdę pas mus, taip kaip turėjo ir būt, 
Jeigu būčiau išėjus tau prieš vedina dviem vaikeliais, 
(O kad žemė pirmiau būt atsivėrusi tau!) 
145 Kaip, begėdi, į juos, kaip man į akis pažiūrėtum? 
Kaip nubausti tave, žodlauža, reiktų už tai? 
Būtum galėjęs likt pas mane saugus ir šlovingas, 
Nors tu nevertas, tačiau aš gailestinga esu. 
Bet tavosios meilužės krauju savo veidą ištepčiau, 
150 Kam savaisiais kerais ji suviliojo tave. 
Būčiau Medėjai Medėja! Jupiteri, būki teisingas, 


Mano išgirdęs maldas, čia panorėki atvykt. 
Toji, kuri išniekino mano vedybinį guolį, 
Tegu iškenčia pati, ką iškentėjau ir aš. 
155 Taip, kaip mane, ir žmoną, ir motiną, vyras paliko, 
Lai neteks ir jinai vyro ir savo vaikų. 
Tai, ką baisiai įgijo, tegu dar baisiau tepraranda, 
Kaip amžina tremtinė lai po pasaulį klajos! 
Kiek žiaurumo parodė ji broliui ir kenčiančiam tėvui, 
160 Lai tokia pat žiauri vyrui tebus ir vaikams. 
Lai per žemes ir jūras ji pereis, lai dangų išbando. 
Lai vargana, be vilties klaidžios krauju sutepta! 
To aš prašau, Toanto dukra, apgauta sutuoktinio, 
Guolyje prakeiktame likite - vyras, žmona! 

[Štai, Dardanieti, išgirsk Elisos“?, tuoj mirsiančios, giesmę, 
Tai paskutiniai, kuriuos tu dar skaitysi žodžius.) 

Taip mirties valandos prie sraunaus Meandro sulaukus 
Gieda gulbė balta, gulinti kranto žolėj. 

Ir ne todėl šį laišką siunčiu, kad tikėčiaus paveikti 
Tavąją širdį, nes tam priešinga dievo valia*!. 

Bet ką reiškia dabar šie žodžiai, kai kūną ir sielą 
Jau pražudžiau, ir bloga tapo manoji šlovė. 

Tu nusprendei išvykt ir palikt nelaimingą Didonę, 
Tad jau neša tavas priesaikas vėjai tolyn. 

Kai atrišai laivus, atrišai ir santuoką mūsų, 
Ir išvykai ieškot tau karalystės skirtos. 

Nei iš naujo aukštyn Kartaginos kylančios sienos, 
Nei duotoji valdžia jau nesulaiko tavęs. 

Bėgi nuo to, ką turi, ir sieki, ką reiks įsigyti, 
Ieškai žemės kitur, nors ją atradęs buvai. 

Net jei surasi kur nors, kas tau duos tą žemę valdyti ? 
Kas svetimiems žmonėms savo laukus atiduos? 

Gal ir meilė kita, ir kita ten laukia Didonė, 
Kad ir ją, kaip mane, vedęs paliktumei vėl? 

Ar ateis ta diena, kai įkursi savąjį Miestą 


Ir į savus tautiečius žvelgsi nuo bokšto pilies? 

Lai išsipildo tavieji troškimai, sėkmė tegu lydi, 
Bet ar surasi kur nors mylinčią žmoną, kaip aš? 
Tarsi deglas vaškinis degu, kai siera jį įžiebia, 
[Kaip šventi smilkalai aukuro dega ugny, 
Stovi man prieš akis Enėjo pažįstamas vaizdas] 
Ir dienom, ir naktim nuolat Enėją matau. 

Jis nedėkingas, deja, už dovanas mano ir kurčias, 
Mesčiau aš jį iš galvos, jeigu nebūčiau kvaila. 
Ber nepajėgiu Enėjo nekęst, kad ir koks jis bebūtų, 

Skundžiuos, kad išdavė, bet myliu vis viena aš jį. 
Man, savo marčiai, Venera, atleisk, o tu savo brolį, 
Mielas Amorai, apglėbk, kviesk jį kovoti kartu“, 
Tą, kurį pamilau ir toliau nenustoju mylėjus, 
Jis yra mano širdies rūpestis, meilė gyva. 
Klystu, tikriausiai, ir man vaidenas netikras Enėjas, 
Rėgis, į motiną jis visiškai nepanašus. 
Akmenys ir kalnai tave pagimdė aukštieji, 


Medžiai ant skardžių aukštų, žvėrys laukiniai miškuos. 


Jūra galbūc, kuri prieš akis tavo šiandien banguoja. 


Bet kodėl nori plaukt priešiškoms siaučiant audroms? 


Kur tu bėgi? Juk draudžia žiema. Ji man dabar gelbsti. 
Ar nesvarbu tau, kokias sukelia Euras bangas? 

Tau norėčiau dėkot, bet dabar audroms aš dėkoju, 
Vėjai ir bangos tikrai teisingesni už tave. 

Aš nelinkiu tau blogo (o gal galėtum palaukti?), 
Tau pražūties nelinkiu, nors ir palieki mane. 

Baisiai manęs nekenti, atrodo, tvirtai pasiryžęs 
Savo gyvybę aukot tam, kad galėtum išplaukt. 

Audros netrukus nurims, ir vėl bus vandenys ramūs, 
Ir Tritonas praplauks jūroj žydraisiais žirgais. 

O kad ir tu su vėjais kartu pasikeistum į gera, 
"Tavo širdis juk nėra kaip ąžuolai tie kieta. 

Ar nežinai, kokie baisūs audringi vandenys būna? 
Patiki jūra, kurios klastą patyrei nekart. 

Atriši lynus, kai jūra rami, nors turėtum žinoti, 
Kiek nelaimių jinai atneša kilus audroms. 

Jūra nepadeda tiems, kas sulaužė priesaiką duotą, 
Ji nesigaili tokių, baudžia didžiausia bausme. 

Ypač tada, kai įžeidžia kas nors Amorą, juk sako, 
Kad iš jūros bangų motina gimusi jo. 


Nors pražudyta pati, nelinkiu pražūties tau ir blogio, 


Jūros prigerti vandens priešui savam nelinkiu. 
Gyvas išlik, nes man gyvą geriau prarast, nei negyvą. 


Žmonės lai kalba, kad tu mano mirties priežastis. 


Štai pagalvok, jei tave užgrius (o kad tai neįvyktų!) 
Jūroj audra, apie ką tuomet galvosi, bėgly? 
"Tuoj apsuptų tave melagingos priesaikos tavo 
Ir Didonė, kuri mirė dėl tavo klastos. 
Tau iškils prieš akis žmonos apgautosios paveikslas, 
Kraujas trykštantis ir jos išdraikyti plaukai. 
„To, kas ištiko, tikrai esu vertas, atleisk, - pasakysi, — 
Ir pelnytai žaibai krinta ant mano galvos“ 
Dar palūkėk, kol audra nurims, o kartu tavo pyktis, 
Tas uždelsimas padės saugiai keliauti vėliau. 
Rūpinuos ne tavimi, man gaila sūnaus tavo Julo, 
Tau pakaks, kad visur mano mirtis tave seks. 
Kuo nusikalto Askanijus, kuo gimtieji penatai? 
Vos ištraukti iš ugnies žus jie, vandens užlieti. 
Bet tu neišnešei jų iš degančios Trojos, kaip gyreis*. 
Neslėgė tavo pečių tėvas nei larai šventi. 
Viską man melavai, bet aš ne pirma patikėjau 
Tavo kalbom ir už tai aš ne pirma baudžiama. 
Jeigu paklaustų kas nors, kur motina kūdikio Julo 
Žuvo, sakyčiau: viena vyro žiauraus palikta. 
Man apie ją kalbėjai, ir aš patikėjau. O varge! 
Žūti ant laužo verta, tai man didžiausia bausmė. 
Ber ir tave, kaip matau, dievai jau baudžia, Enėjau, 
Jau septintoji žiema blaško tave po marias. 
Išmestą jūros bangų į saugų priėmiau uostą 
Ir sužinojus, kas tu, dalį valstybės daviau. 
O kad nieko daugiau nebūčiau tau atidavus, 
Ir apie santuoką mūs kad nebesklistų gandai. 
O nelaiminga diena, kai į olą skliautuotą medžioklėj 
Suginė mus nelauktai kilus audringa liūtis. 
Ten girdėjau balsus, maniau, kad ūbauja nimfos, 


Bet Eumenidės tuomet ženklus man siuntė savus. 

43 Sau reikalauju bausmės, padorumą praradus, įžeidus 
Vėlę Sichėjo, dabar jos pasitikti einu. 
Atvaizdą jo marmurinėj šventykloj padėtą aš saugau, 
100 Puošia ją lapai žali, juostos iš vilnos baltos. 
Keturis jau kartus girdėjau jo šaukiantį balsą, 
Girdimu vos balsu sakė: „Elisa, ateik!“ 
Delsti daugiau negaliu, ateinu pas tave, mano vyre, 


Gėda tiktai ir kaltė lėtina mano žingsnius. 
105 Tu mano kaltę atleisk. Tas, kuriuo patikėjau, apgavo, 
Jis nejausti kaltės privertė ir nusidėt. 
Motina deivė ir tėvas garbus, ir sūnus palaimingas 
Viltį man davė, jog bus santuoka ši amžina. 


Jeigu suklydau, tai klaidą šią priežastys lėmė garbingos: 


m 110 Priesaikos man nutrauktos gaila, bet nieko daugiau. 
Tęsiasi vis dar gyvenimo mano ankstesniojo gijos, 
L T Ir savosios lemties ženklus lig šiolei matau. 
tą 

Žuvo Sichėjas kadais, kai prie aukuro Dzeusui aukojo, 
Jį nužudė tada brolis dėl turtų šeimos**. 
115 Aš, tremtinė, palikau tėvynę ir palaikus vyro, 
Ir pavojingais keliais priešas vis sekė mane. 
Prie svetimų krantų atvykau iš brolio ištrūkus, 
Žemę šią nupirkau ir dovanojau ją tau. 
Miestą čia pastačiau ir sienas išmūrijau aukštas, 
120 Man pavydi valdų gentys kaimynų aplink. 
Man, svetimšalei ir moteriai, jie karais vis grasina: 
Vos tiktai spėjau įkurt miestą, jau reikia kariaut. 
Siekia jaunikių šimtai mano rankos ir man priekaištauja, 
Kad klajoklį tave santuokon pasirinkau. 
125 Tad ko delsi, atiduok mane surištą Jarbui getului, 
Štai tiesiu tau rankas, nesibijok nusikalst. 
Dar turiu brolį, kuris susitepęs krauju mano vyro, 
Trokšta ir mano krauju savo rankas apšlakstyt. 
Savo dievais nesidenk, nes išniekini visa, kas šventa, 
130 Ir dešinė nedora žeidžia aukštybių dievus. 
Jei kada nors penatus išgelbėtus garbint norėsi, 
Jie nesidžiaugs, kad kadais išnešei juos iš ugnies. 
Gal jau ne vieną Didonę palieki, begėdi, ir bėgi, 


Gal jau dalį tavęs slepia ji kūne savam“. 

Motinos žiaurią lemtį patirs ir kūdikis vargšas, 
Dar negimusio jo būsi žudikas ir tu. 
Julo brolis kartu su motina mirs dar negimęs, 
Ir bausmė ta pati mudu abu pražudys. 
Teisinies: „Liepia išvykt dievai“, o kad būtų jie draudę 
Pūnų žemėn atvykt, teukrams čia koją įkelt. 
Nors ir veda dievai, bet pučia tau priešiški vėjai, 
Ir audringam krante laiką gaišti jau seniai. 
Ar tokiom pastangom norėtum į Pergamą grįžti, 
Jei stovėtų jis kaip Hektoro gyvo laikais. 
Ne į Troadę gimtą vyksti, bet prie Tiberio upės, 
Jei ir nuvyksi tenai, svetimas būsi, žinok. 
Vengia ta žemė tavęs, paslėpta tolybių tolybėj; 
Jos prisiliesi tiktai būdamas senis visai. 
Šias geriau imki tautas, klajonių ilgų atsisakęs, 
Jos - mano kraitis, taip pat turtai čionai atvežti. 
Čia Ilioną staryk, į tiriečių miestą jį pernešk. 
Šią karalystę valdyk, skeptrą jos šventą turėk. 
Bet jei trokšti karų, jei Julas patirt nekantrauja 
Marso išbandymus ir pergalės šlovę pasiekt, 
Priešą surasime čia, tegu jį sėkmingai įveikia. 
Moka ši žemė kovot, moka ir taikiai gyvent. 
Tik, maldauju, vardan tavo motinos, brolio karingo““, 
Tavo bičiulių vardan ir dardaniečių dievų, 
(Tavo gentainius visur, kur bebūtų, sėkmė tegu lydi, 
Marsas tebaigia karus ir tavo kelio vargus, 
Lai Askanijus savo metus skaičiuoja laimingai, 
Kaulai Anchizo tegu ilsisi žemėj ramiai), — 
Pasigailėk šių namų, kuriuos aš tau dovanojau, 
Mano kaltė tik viena, — ta, kad tave pamilau. 
Kilusi aš ne iš Frijos ir ne iš didžiųjų Mikėnų, 
Ir mano vyras, tėvai tau nepadarė skriaudos. 
Jeigu nenori manęs savo žmona vadinti, tebūsiu 
Draugė vaišinga, tiktai tavo norėčiau aš būt. 
Aš pažįstu gerai bangas prie Afrikos kranto 
Ir žinau, kada jos leidžia išplaukt, kada ne. 
Vėjas kai bus palankus, tada kelk bures ir išplauki, 


Seklumos baugios dabar laivą sulaiko krante. 

Man parikėki nuspręst ir palankų metą išrinkti, 
Dar palūkėk, o paskui jau nelaikysiu tavęs. 

Ir bendražygiams taviems pailsėti reikia, laivynas 
Po audrų patirtų neatstatytas dar vis. 

To, ką daviau, vardan ir to, ką likau tau skolinga, 
Santuokos mūsų vardan laiko trumpučio prašau, 

Tam, kad nurimtų audra ir kad mano meilė išmoktų 
Narsiai iškęsti skriaudas, liūdesį sunkų pakelt. 

Jei nesutiksi, aš sau gyvybę atimt pasiryžau, 
Jau negalėsi ilgiau žiauriai kankinti manęs. 

O kad matytum, kaip aš atrodau rašydama laišką: 
Ir rašau, ir laikau trojišką kardą šalia“". 

Ašaros bėga per veidą ir krinta ant kardo ištraukto, 
Ašaras nuo ašmenų kraujas netrukus nuplaus. 

Kaip pritiks dovana tavoji mano likimui! 
Ir palaidot mane išlaidų daug nereikės. 

Ginklas šis ne pirmas, kuris mano pervers krūtinę, 
Jau Amoras žiaurus žaizdą paliko tenai. 

Ana, sesute, manosios kaltės nelemta bendrininke, 
Dovanas paskutines dėk ant manų pelenų. 

Ir kai sudegsiu lauže, nerašyk: „Sichėjo Elisa“, 
Kapo lentoj tegu bus žodžiai tokie iškalti: 

„Priežastį mirčiai ir kardą Enėjas atvykėlis davė, 
Žuvo Didonė save pervėrus savo ranka“ 

[Aš, Hermionė, kalbu su tavim, savo broliu ir vyru“, 
Brolis dabar man likai, aš esu kito žmona. 

Pyras, Achilo sūnus, toks pat narsus kaip ir tėvas, 
Laiko uždaręs mane; teisė, dora jam perniek. 

Priešinaus, kiek tik galėjau, nenoromis čia atsidūriau, 
Bet nestiprios yra rankos mergaitės jaunos. 

„Ką, Ajakidai, darai? - sakiau, - juk turiu aš gynėją. 
Pyrai, mergaitė šita vyrui priklauso kitam“ 

Bet kurtesnis už jūrą jisai, ir man šaukiant: „Orestai“, 
"Tempė į savo namus, nesušukuotais plaukais. 


Gal būtų buvę blogiau, jeigu Spartai žlugus, kaip vergę 


Būtų pagrobę mane barbarai, kaip ir kitas. 
Rodos, mažiau Andromachę kankino achajai laimėję, 
Kai danajų ugnis frigų naikino turtus. 
Bet, Orestai, jei tau vis dar rūpi mano likimas, 
Savo galinga ranka teises apginki savas. 
Jeigu pagrobtų kas nors galvijus iš tavojo tvarto, 
Argi nepultum jų gint? Ko gi delsi dėl žmonos? 
Uošvis tebus pavyzdys, atsiėmęs pagrobtą žmoną“, 
Tapo jinai priežastim karą su frigais pradėt. 
Jeigu netekęs žmonos, būtų uošvis bejėgiškai laukęs, 
Motina mano lig šiol Pario dar būtų žmona. 

Tūkstančio tau nereikia laivų ir banguojančių burių, 
Nei daugybės karių, pats čia atvyki greičiau. 
Jeigu ir man pas tave taip pat sugrįžti reikėtų, 
Dėl mylimos žmonos vyrui ne gėda kovot. 
Juk mūsų protėvis bendras yra - Pelopidas Atrėjas. 
Vyru galėjai nebūt, brolis iš tikro buvai. 
Tad maldauju, padėk: vyras - žmonai, o seseriai — brolis, 
Šie abudu vardai pareigai tavo pritiks. 
Tau patikėjo mane Tindarėjas, garbus ir šlovingas, 
Leista seneliui tuomet lemtį anūkės nuspręst. 
Bet Ajakidui mane atidavė tėvas, senelio 
Jis nežinojo žosmės, nors ji svarbesnė yra. 
Kai už tavęs tekėjau, vestuvės nepakenkė niekam, 
Bet jeigu Pyras mane ves, aš įžeisiu tave. 
Bet Menelajas tėvas atleis mums skirtąją meilę, 
Juk pataikė ir jam dievo sparnuoto strėlė. 
Jeigu suteikė sau tokią meilę, suteiks ją ir žentui, 
Pavyzdžiu motina bus, tėvo mylėta labai. 
Tu man esi tas pats, kas tėvas motinai buvo, 
Kaip dardanietis kadais, taip elgias Pyras dabar“". 
Giriasi be paliovos savo tėvo žygiais šlovingais, 
Bet juk galėtum ir tu daug tėvo žygių primint. 
Juk Tantalidas valdė visus ir tą patį Achilą, 
Šis buvo karo dalis, vadas vyriausias — anas. 
Juk ir tavo protėviai buvo Pelopas, jo tėvas, 
Ir jei skaičiuotum tiksliai, penktas po Dzeuso esi?!. 
Tau netrūksta narsos! Pakėlei ginklą kerštingą. 
Bet ką pats padarei? Ginklo dėl tėvo ėmeis. 
Aš norėčiau, kad priežastys kitos įkvėptų narsumą, 
Tau nereikėjo ieškot: priežastį davė lemtis. 
Užduotį tu atlikai, ir Aigistas su perpjauta gerkle 
Rūmus aplaistė krauju, kaip tavo tėvas prieš tai?". 
Bet Ajakidas šlovingus veiksmus kalte pavadino 
Ir į mano akis vis nepaliovė žiūrėt. 
Aš pratrūkau raudot, širdis ir veidai man užkaito, 
Ir krūtinę giliai degino skausmo ugnis. 
Kaip jis mano akivaizdoj drįsta prikaišiot Orestui? 
Bet neturėjau jėgų, kardo nebuvo šalia. 

Verkti galėjau tiktai, verksme skandinau savo pyktį, 
O į drabužių klostes ašarų liejos srautai. 

Ašaros man beliko tiktai, jas be perstojo lieju, 
Ir papilkėjo nūnai skruostai, nespėjantys džiūt. 

Ar tokia jau lemtis giminės, kad per daugelį metų 
Moteris Tantalides turi pagrobti kas nors? 

Jau neminėsiu čia gulbino upės klastingų vilionių?*: 
Plunksnose jo tuomet slėpėsi Dzeusas, vaje! 

Ten, kur Istmas jūrą į dvi dalis padalija, 
Hipodamėją tenai vežė laivai svetimi?“. 

Kastorui ir Poluksui, šitiems dvyniams amikliečiams, 
Buvo grąžinta sesuo, Atikon jau išvežta?. 

Kai Tenarietę už jūrų išsivežė svečias nuo Idos, 
Ją siekdami sugrąžint, graikai pakėlė ginklus*“. 

Aš ne daug ką menu, bet atmenu: liūdesį, baimę 
Jautė aplinkui visi, nerimas slėgė visus. 

Verkė senelis ir broliai dvyniai ir sesuo mano Febė, 
Meldėsi Leda dievams, Dzeusą maldavo padėt. 

Aš raudojau taip pat ir roviaus trumpus savo plaukus, 
„Ak, kodėl be manęs, mama, - šaukiau, - išeini?“ 

Vos tik vyras išvyko, ir štai, kaip tikra Pelopidė, 
Neoptolemui buvau tarsi auka įduota. 

O kad Pelidas būtų išvengęs strėlės Apolono, 

Savo sūnaus veiksmus būtų pasmerkęs tikrai. 
Niekad anksčiau nepatiko Achilui ir nūn nepatiktų, 
Kad atimtos žmonos priverstas vyras raudot. 

Ką gi aš padariau, kad dievai tokie man kerštingi, 
Ir dėl kokios žvaigždės priešiškos skystis turiu? 

Vaikas likau be motinos, tėvas išėjo kariauti, 
Ir nors gyveno abu, tarsi našlaitė likau. 

Aš vaikystėje žodžių švelnių nekalbėjau tau, motin, 
O kai pradėjau kalbėt, tu negirdėjai manęs. 

Aš niekada nebuvau savo rankom tavęs apkabinus, 
Ir ant kelių savų nesūpavai tu manęs. 

Nieko neaiškinai man, kai tapau žmona savo vyro, 
Be pagalbos tavos jo miegamajan žengiau. 

Bet pagaliau sugrįžai; kai tave sutikau, tiesą sakant, 
Motinos bruožų tavy nesugebėjau įžvelgt. 

49 Ber jaučiau, Helenė esi, nes gražiausia atrodei, 
100 Tu gi paklausei, kuri esame tavo dukra. 
Tad vienintelis lieka man vyras mano Orestas, 
Bet neteksiu ir jo, jei nekovos dėl manęs. 
Pyras vis laiko mane, nors sugrįžo laimėtojas tėvas, 
Tokią dovaną mums davė Troja sugriauta. 


105 Kai Titanas ugniniais žirgais pakyla į dangų, 
Man, nelaimingai, lengviau darosi žemėj gyvent, 
Ber kai ateina naktis, raudoju aš ir dejuoju 
, Ir nuošaliai nuo visų guolin nuliūdus krentu. 
Ašaros man užlieja akis ir nuveja miegą, 
110 Ir, kiek galiu, bandau vyro lyg priešo išvengt. 


Kartais skausmas sukausto mane, nežinau, kur esu jau, 
= Ir Skirietį ranka paliečiu nejučiomis. 
Bet atsipeikėjus, tuoj atsitraukiu nuo paliesto kūno 
Ši Ir jaučiuosi blogai, lyg susitepus rankas. 
|| 115 Kartais ne vardą Neoptolemo, bet vardą Oresto 
Ištariu ir džiaugiuos ta netikėta klaida. 
Aš, nelaiminga, savo gentim ir jos tėvu prisiekiu?" 
Tuo, kuris daužo žemes, jūras ir savo valdas. 
Tavo tėvo, o savo dėdės kaulais prisiekiu 
120 (Tavo narsumas tiktai leido atkeršyt už juos): 
Arba mirsiu anksčiau ir užgesiu jaunystės sulaukus, 
Arba būsiu ir vėl aš Tantalido žmona. 

[Laišką šį siunčia Alkidui žmona, tvirtai pasiryžus, 
Jeigu tavoji žmona aš, Dejanira, esu.) 

Sveikinu, kad Oichalija žygdarbius tavo papildė, 
Bet nugalėtoją, ak! jau nugalėjo kita?*. 

Gandas nelabas tuojau miestus pelazgų apskriejo, 
Neatitinka jisai žygių tavųjų šlovės. 

Tą, kurio Junonė nei gausūs vargai nepalaužė, 
Įveikė tą dabar Jolės gražuolės kerai. 

Gal apsidžiaugs Euristėjas, o gal sesuo Griausmavaldžio, 
Pamotei bus smagu tavąją gėdą matyt“?. 

Bet nenudžiugins ji to, kuriam nakties neužteko, 
Kad toksai, kaip tu, būtum pradėtas per ją“". 

Ne Junonė, labiau Venera tau kenkia, Herakli: 
Kilti padėjo ana, laiko šita po padu. 

Štai pažiūrėk į pasaulį, jėgom tavom nuramintą, 
Kiek tik žemę plačiai juosia Nerėjas tamsus: 

Žemė nurimusi tau ir vandenys saugūs dėkingi, 
Tavo šlovė abu Saulės pripildė namus“!. 

Dangų, kuris tave pasiims, pirmiau tu pakėlei: 
Tavo, Herakli, pečiais rėmė Atlantas žvaigždes. 

Bet ar tavo šlovės nepakeis įgytoji gėda, 
Ar ankstesniųjų darbų šlykštūs gandai nenustelbs? 

Ar tai tu dar lopšy gyvates dvi rankom pasmaugei 
Ir parodei esąs Dzeuso vertas sūnus? 

Rėgis, pradėjai geriau nei baigei; pabaiga nusileidžia 
Pradžiai, berniuko ano vyras neprimena šis. 

Tas, kurio nei žvėrys neįveikė, nei Euristėjas, 
Nei Junonė pati, tapo Amoro auka. 

Kalbama, jog laiminga esu žmona, mat Heraklio, 
Uošvis mano danguj griaudėja, laksto žirgais. 

Bet kaip visai nevienodi jautukai prie arklo pripranta, 
Taip ir vyras žymus paprastą žmoną nustelbs. 

Tai ne garbė, o našta, tik išvaizda, nešanti skausmą, 
Santuoka ta tik gera, kai joje lygūs abu. 

Vyro dažniausiai nėra, labiau jis man svečias nei vyras, 
Vaikosi nuolat jisai žvėris, pabaisas baugias. 

Aš lyg našlė namuose, apimta gėdingų troškimų, 
Vis bijau, ar nežus vyras nuo priešų žiaurių. 

Vis blaškaus tarp gyvačių, šernų ir grobuoniškų liūtų, 
Ir trigalvių šunų nuolat pražiotais nasrais. 

Man gyvulių viduriai ir sapnai su bekūniais šešėliais, 
Ir lemtingi ženklai sukelia baimę nakty. 

Aš, nelaiminga, atgarsius gaudau atėjusio gando, 
Ir tuoj pat pramaišiui baimę pakeičia viltis. 

Motina tavo toli, jai skaudu, kad ji dievui patiko, 
Amfitriono dabar, nei sūnaus Hilo nėra. 

Bet Euristėjas nūnai, Junonės paveiktas pykčio, 
Jaučia pyktį ir man nori pakenkti taip pat. 

Tarsi to negana, svetimšalių mums primeti meilę, 
Juk kiekviena nuo tavęs motina tapti galės. 

Čia neminėsiu Partenijo slėniuos išniekintos Augės 
Ir Ormeno šeimoj gimusio tavo sūnaus. 

Tau nelaikysiu kalte dukterų Teutranto gausybės, 
Iš kurių nė vienos nepalikai nekaltos“. 

Ber vėl nauja kaltė, vėl tavo nauja sugulovė, 
Ir jau pamotė aš Lamui lidiečiui tampu. 

O Meandras, kuris vingiuoja per daugelį žemių 
Ir grąžina atgal vandenis išmestus vėl, 

Matė ne kartą ant kaklo Heraklio vėrinius kabant, 
To Heraklio, kuris skliautą atlaikė dangaus. 

Tau ant galingų pečių negėda auksą nešioti 
Ir raumeningas rankas puošti brangiais akmenim. 
Bet juk rankom širom Nemėjos liūtą pasmaugei 
Ir ant kairio peties kailį užsimetei jo. 
Tau užteko drąsos mitra savo plaukus apjuosti, 
Nors tau pritiktų labiau topolio balto šaka. 
Ir dėvėti meonišką diržą lyg puolusiai mergšei 
Tau nedaro garbės, ar šitaip pats nemanai“*? 
Tau turbūt neiškyla paveikslas žiauraus Diomedo, 
To, kuris žirgus savus šėrė žmogiena ilgai? 
Jei apsirengusį taip Busiridas tave pamatytų, 
Būtų jam gėda, kad jį įveikė toks juokdarys. 
Ir Antėjas nutrauktų nuo kaklo tas puošmenas tavo, 
Net pagalvoti bjauru, koks nugalėtojas jo! 
Kalbama, jog krepšelius kaip joniečių mergaitės nešiojai, 
Ir bijojai išgirst žodį savosios ponios. 
Tad pergalingas rankas, įveikusias žygių gausybę, 
Ant krepšelių lengvų dėjai, Alkidai, mielai. 
Ir savo pirštais grubiais tempei storą siūlą iš verpstės, 
Kad atliktum kasdien užduotį, skirtą ponios. 
O kiek kartų stiprių tavo rankų tempiamas siūlas 
Vos nenutrūkdavo, kai traukdavai jį per stipriai! 
[Rodos, drebėjai, nelaimėli, diržo bijodamas gauti]* 
Ir prie kojų ponios [laukei grėsmingos bausmės] 
[Aukštinai savo žygius, pasėtąją žygdarbių šlovę]* 
Ir savo darbus, kuriuos reiktų galbūt nurylėt: 
Kaip didžiules gyvates pražiotais nasrais nugalėjai, 
Kai apsivijo kadais vaikiškas tavo rankas. 
Kaip Erimanto kalnuos, kur auga aukšti kiparisai, 
Šernas priklydo baisus, žemę niokojęs aplink. 
Nenutylėjai turbūt apie Trakijoj galvas prikaltas, 
Nei žmonių mėsa mintančius arklius tenai. 
Nei Geriono, prie Hibero ganančio bandą didžiulę: 
Buvo trikūnis jisai, betgi ir vienas kartu, 
Cerberio galvas tris, iš vieno išaugusias kūno, 
Ir gyvates baugias, kyšančias jam iš plaukų. 
Baisiąją hidrą, kuri žaizdomis maitinosi savo, 
Galvą praradusi vėl tapdavo dar stipresne. 

53 Ir pabaisą, kuri užspaudus gerklę pakibo 
Tau iš šono kairėj, ant tavo kairio peties, 
Ir kaip bandą arklių vijai nuo Tesalijos šlaitų, 
100 Ir neišgelbėjo jų kojos, dvejopa lytis“. 
Pasakot visa tai, sidoniečių vilkėdamas rūbais, 
Kaip tu galėjai ir kaip žodžiai nestrigo gerklėj? 
O Jardano dukra tavaisiais puošėsi ginklais 


Ir belaisvio garsaus tampė trofėjus brangius. 
105 Eik, didžiuokis dabar, žygius garsiuosius išvardink, 
Vyro vardą jinai turi, tu jį praradai. 
Tu menkesnis už ją esi, nes tave, galingiausią, 
"T Jai pavyko įveikt, daug ką įveikusį jau. 
Ji matuojas dabar tavo nuopelnų dydį ir svorį, 
| 110 Traukis nuo jų, dabar draugei šlovė atiteks. 
O kokia gėda! Nuo liūto nudobtojo nulupras kailis 
Styrančiais savo plaukais m6ters uždengia pečius. 
Rodos, kad nesupranti: ne nuo liūto tai nuimtas kailis, 
O nuo tavęs, juk tai tu įveikei liūtą kadais. 
115 Štai moteriškė strėles apnuodytas hidros nešioja, 
Nors ir kailį nešiot jai ant pečių per sunku. 
Lavina ranką lazda, nudobti galinčia žvėris, 
Veidrody stebi save, dėvinčią vyro šarvus. 
Visa tai buvo gandai, kuriais netikėti galėjau, 
120 Bet dabar pamačiau priežastį skausmo sunkaus. 
Štai prieš mano akis atvesta svetimšalė meilužė, 
Ir daugiau negaliu slėpti savosios kančios. 
Jos neleidai grąžint, per vidurį miesto ją vežė, 
Ir daugybė žmonių sveikino ją nenorom. 
125 Ne kaip belaisvė atvyko čionai, plaukais išdraikytais, 
Veidą paslėpus, kad nieks jos neįžvelgrų lemties“. 
Čia išdidi atvyko, visa pasipuošusi auksu, 
Taip, kaip Frigijoj tu puoštis pamėgęs buvai. 
Rodėsi, tarsi Heraklis tautiečių jos nenugalėjo, 
130 Gyvas jos tėvas ir dar stovi Oichalija vis. 
Gal, Dejanirą vėliau etolietę iš rūmų išvijus, 


* Eilutė nebaigta, todėl skirtingai perskaitoma. 

Vietoj meilužės jinai tapti galėtų žmona, 
Gal ir Jolė, Eurito dukra, ir Alkidas Heraklis 
Taps sutuoktiniais tuomet, juos Himenėjas sujungs. 
Vengiu tokių minčių, mane šaltis perveria kiaurai, 
Ir bejėgė ranka krinta ant kelių staiga. 
Kaip daugybę kitų, bet mane mylėjai teisėtai 
Ir nesigėdyk, jog du koveis kartus dėl manęs: 
Verkdamas savo ragų Achelojas ieškojo prie upės“ 
Ir padarytas žaizdas bandė paslėpt vandeny; 
Taipgi nuodinga strėlė pusiaužmogį Nesą pakirto, 
Arklio kraujas baisus upės nudažė bangas. 
Ber kodėl tai rašau? Tik dabar žinia man atėjo“, 
Kad nuo rūbo nuodų mirė Heraklis nūnai. 
Vargas man! Ką gi aš padariau? Meilės šėlsmas ką davė? 
Ko, nusikaltusi taip, mirt, Dejanira, delsi ? 
[Kai tavo vyras ant Oitės kalnų kamuojas iš skausmo, 
Ar tu galėsi gyvent, vyrą pasmerkusi mirt? 
Aš ligi šiol Heraklio žmonos pateisinau vardą, 
"Tad manoji mirtis tai dar patvirtins labiau. 
Gal ir tu, Meleagrai, pažinsi many savo sesę? 
Ko, nusikaltusi taip, mirt, Dejanira, delsi?] 
Ak, prakeikti namai! Soste nūnai Agrijas sėdi, 
Tėvą Oinėją sunki slegia senatvės našta. 
Brolis Tidėjas dabar klajoja kraštuos tolimiausiuos, 
Antrojo brolio lemtis bus išbandyta ugnim“", 
Motina mano, paėmusi kardą, sau pervėrė širdį, 
Ko, nusikaltusi taip, mirt, Dejanira, delsi? 


Vieno prašau, patikėk, vardan santuokos mūsų šventosios, 


Ir nemanyk, kad klasta troškau aš tavo mirties. 
Nesas, kai savo strėle jo aistringą pervėrei širdį, 
Sakė man: „Kraujas tasai meilę tau visad grąžins“ 
Taigi tau rūbą siunčiau, šiuo Neso krauju sumirkyrą, 
Ko, nusikaltusi taip, mirt, Dejanira, delsi? 
Likit sveiki dabar, tu, sese Gorge, tu, tėve, 
Mano tėvyne ir tu, broli, be jos gyvenąs. 
Šviesa, liki sveika, daugiau tavęs neregėsiu, 
Vyre, lik sveikas, ir tu, Hilai, sūneli, sudie! 

ARIADNĖ 
TESĖJUI 


(Ta, kurią palikai žvėrims, nedorasai Tesėjau, 
Dar gyva: ar gali žinią ramiai šią priimt.] 

Daug švelnesni už tave pasirodė man žvėrys žiauriausi, 
Kaip neprotingai elgiaus, kad patikėjau tavim. 
"Tuos žodžius tau siunčiu, Tesėjau, nuo tolimo kranto, 

Iš kurio be manęs nuplaukė tavo laivai. 
Miegas pražudė mane, miegodama aš negirdėjau, 
Kai klastingai mane miegančią dar palikai. 
Buvo tai laikas, kuomet ant žemės šerkšnas nusėda 
Ir tarp medžių šakų pradeda paukščiai čiulbėt. 
Vos prabudus ir dar nuo kieto miego apsunkus 
Tiesti bandžiau rankas, kad apkabinčiau tave. 
Bet nebuvo tavęs! Bandžiau ištiesti dar kartą 
Per visą lovą rankas, bet jos nerado tavęs. 
Baimė išvaikė miegus, išsigandus staiga atsikėliau 
Ir pamačiau: viena lovoje mūsų guliu. 
Kumščiais krūtinę daužiau, skambėjo garsas aplinkui, 
Roviausi plaukus, kurie draikėsi man po nakties. 
Švietė mėnulis: bandžiau krante ką nors įžiūrėti, 
Bet temačiau tiktai krantą ir nieko daugiau. 
Bėgau tai šen, tai ten, blaškiausi visur kaip pamišus, 
Jūros smėlingam krante klimpo man kojos giliai. 

Be paliovos šaukiau krante tavo vardą, Tesėjau, 
Ber uolėti krantai vardą grąžindavo man. 
Ir kiek kartų tave šaukiau, tiek kartų pats krantas 
Tarsi šaukė tave, bandė man, vargšei, padėt. 
Kalnas ten buvo status, retais krūmokšniais apaugęs, 
Ir virš duslių vandenų stūkso pakibus uola. 
Ten užlipau (jėgų, matyt, man suteikė ryžtas), 
Ir aprėpti žvilgsniu plytinčią jūrą bandžiau. 
Taigi išvydau nuo ten, nors pūtė priešais man vėjas, 
Kaip tavąsias bures Notas vis gena tolyn. 
Gal mačiau, o gal tik vaidenosi man, kad matau jas, 
Vos gyva tuo metu ir tarsi ledas buvau. 
Bet atsipeikėjau greit, nes skausmas neleido nusilpti, 
Ir atsigavusi vėl vardą Tesėjo šaukiau. 
„Kur tu bėgi? - šaukiau, - sugrįžk, nedorasis Tesėjau, 
Laivą savo argręžk, ką palikai, pasiimk“ 
Taip šaukiau, o kada nusilpo balsas, krūtinę 
Vėl daužiau, o smūgius mano lydėjo rauda. 
Jei negalėsi išgirst, tai gal galėsi matyti, 
Tad iškėlus rankas ženklus tau siųsti bandžiau. 
Šaką suradus, ant jos iškėliau baltą skarelę, 
Kad priminčiau save tiems, kas pamiršo mane. 
Ber išnykai iš akių; tada pratrūkau raudoti, 
Nes mano skruostai lig tol buvo nuo skausmo šalti. 
Kas gi beliko daugiau, kaip mano akims išsiverkti, 
Kai nustojo regėt josios tavąsias bures 
Tai klajojau viena po salą plaukais išdraikytais, 
Tarsi bakchantė, kurią kviečia Ogigas šėliot. 
Tai į jūrą žvelgiau, ant akmens atsisėdusi šalto, 
Ir kaip pakrantės uola stingau iš šalčio pati. 
Grįžtu prie lovos dažnai: neseniai ji abu mus čia jungė. 
Bet daugiau niekada mūsų ji čia nepriglaus. 
Ten, kur galiu, bandau paliesti pėdsakus tavo: 
Štai paklotas, jame šilumą tavo jaučiu. 
Jį atsigulusi ašarom laistau ir šaukt nepaliauju: 
„Čia gulėjome du, tad mus abu sugrąžink: 
Čia atvykom abu, tad kodėl abu neišvykom? 
Guoli klastingas, sakyk, kur kita mūsų dalis? 

Ką man daryti ir kur pasidėti vienai! Aplinkui 
Nei žmonių nematau, nei galvijų ženklų. 
Plyti čia jūra aplink, bet jūreivio neteko matyti, 
Šiuo pavojingu keliu laivas nepraplaukė joks. 
Net jeigu būtų man duotas ir laivas, ir vėjai palankūs, 
Kurgi man plaukti? Sugrįžt žemė gimtoji neleis, 
Net jeigu laivas per jūrą nurimusią plauktų laimingai, 
"Tramdant Eolui audras, būsiu vis tiek tremtinė! 
Jau neišvysiu, Kreta, tavęs, nei miestų tavųjų, 


Dzeusui vaikeliui kadais prieglobsčiu tapus saugiu““. 


Ak, aš išdaviau tėvą ir žemę, kurią jis valdė teisingai. 
Jus, brangiausi vardai, išdaviau savo veiksmais. 

Kai tau siūlą daviau, kad klaidžiam Labirinte galėtum 
Kelią surast, jei atgal grįžt nugalėjus reikės, 

Man tuomet pasakei: „Vardan šių pavojų prisiekiu, 
Jei išliksim gyvi, būsi manąja žmona“ 

Štai gyvenam abu, bet tavoji nesu aš, Tesėjau: 
Ar išduota, palikta moteris vis dar gyva? 

O kad taip pat ir mane, kaip brolį, būtum nužudęs, 
Būtų ištrynus mirtis priesaiką, duotąją man. 

Štai apmąstau dabar, ką teks man šičia iškęsti, 
Ką palikta viena moteris turi iškęst. 

Bėga man prieš akis gausybė mirčių įvairiausių, 

Ber baisiau ne mirtis, kiek šis laukimas mirties. 
Gal iš vienur ar kitur išbėgs vilkai (taip vaizduojuos) 
Ir godžiais dantimis tuoj čia mane sudraskys. 

Aš nežinau, ar čia negyvena liūtai gelsvieji, 
Ar šioje saloje tigrai manęs neužpuls? 

Sako, kad ruonius baisius į krantą čia išmeta jūra. 
Gal koks atvykėlis man pervers krūtinę kardu? 

O kad tiktai kaip belaisvės manęs nesurištų grandinės 
Ir kad sunkūs darbai rankų neslėgtų manų. 

Minas man tėvas, o motina — Febo dukra Pasifajė. 
O už viską svarbiau - tai, kas mus siejo abu. 

Kai į jūrą žvelgiu ar į žemę, kiek jos man matyti, 
Slypi pavojai visur: žemėje ir vandeny. 

Lieka tiktai dangus, bet bijau ten dievų visagalių. 
Regis, plėšriųjų žvėrių grobiui esu palikta. 


ARIADNĖ 


59 Net jei gyvena čia vyrai kokie, aš jais netikėsiu: 
Kai buvau apgauta, vyrų išmokau bijot. 
O jei gyventų dabar Androgėjas, jei žemė Kekropo 
100 Kaltei išpirkti savų būtų nesiuntus vaikų. 
Ir jei nebūtum gumbuotu strypu užmušęs, Tesėjau, 
Ranką pakėlęs aukštai jaučio kartu ir žmogaus. 
O kad nebūčiau tau davusi siūlo, padėjusio grįžti, 


Siūlo, kurį savoje rankoje nuolat laikei. 
105 Ak, nesistebiu aš, kad šią kovą sunkią laimėjai 
Ir kad ant žemės gimtos krito pabaisa šita. 
Perverti tavo širdies geležinės jisai negalėjo, 
Net nesigindamas tu saugiai galėjai sugrįžt. 
Tavo širdis iš akmens ar iš plieno turbūt padaryta, 
SRS 110 Ir dėl šito akmens pergalę pasiekei tu. 
[Tu ne Egėjo sūnus ir Aitra ne motina tavo, 
a 7 Akmenys gimdė tave, išmetė jūros gelmė.]* 
Žiaurūs sapnai, kodėl man leidot nieko neveikti? 
Jau amžinoji naktis būtų prislėgus geriau. 
Žiaurūs vėjai, kodėl tokie buvot palankūs Tesėjui 
Ir kodėl iš akių spaudėte ašaras man? 
115 Tavo žiauri dešinė mane ir brolį nužudė, 
Priesaika tavo duota buvo tik žodžiai tušti. 
Viskas dabar prieš mane - pažadai ir miegas, ir vėjas, 
Net trijų apgauta, aš vieniša čia likau. 
Ir mirdama neišvysiu jau motinos ašarų niekad, 
120 Ir nebus, kas akis mirusiai man čia užmerks. 
Mano dvasia nelaiminga nuskris į svetimą dangų 
Ir drauginga ranka mirusio kūno neplaus. 
Liks nepalaidoti kaulai, kuriuos tąsys jūros paukščiai, — 
Štai už pagalbą kokios aš nusipelniau mirties! 
125 Tuį Kekropo pakrantę skubi, ir tėvynėn sugrįžęs, 
Kai savųjų būry stosiesi vėl išdidus, 
Ir apie žūtį tauražmogio Kretoje pasakot imsi, 
Ir apie rūmus klaidžius, kalno iškaltus uoloj, 


Savo kalboj ir manęs paliktos nepamiršk paminėti, 


* Šios dvi eilutės kai kuriuose leidimuose dedamos po 130 eil. 

Aš prisidėjau taip pat prie tavo žygių šlovės. 

O kad leistų dievai, ir mane iš toli pamatytum, 
Gal sugraudintų tave išvaizda mano liūdna. 

Jei ne akim, tai minty bandyk į mane pažiūrėti: 
Stoviu štai ant uolos, daužomos jūros bangų. 

Mano plaukai palaidi, tarsi artimo savo gedėčiau, 
Rūbai, ne, ne lietaus - ašarų permerkti jie. 

Kūnas tarsi javai, Akvilonui siautėjant, virpa, 
Drebantys pirštai vos vos geba įspausti raides. 

Aš ne už nuopelnus juk (jie į bloga išėjo) maldauju, 
Man už pagalbą tikrai neprivalai padėkot. 

Bet už ką ši bausmė? Jeigu aš tau apgyniau gyvybę, 
Tai kodėl tu esi mano mirties priežastis? 

Tau tiesiu šias rankas per jūrų marių tolybes, 
Jos jau pavargo liūdnai mano krūtinę daužyt. 

Štai tau ir mano plaukai, kiek jų ant galvos man dar liko, 
Ir prašau verkdama, tavo klastos apgauta: 

Savo laivą apgręžk, Tesėjau, atgal čia sugrįžki, 
Jeigu numirčiau anksčiau, kaulus manuosius išvežk. 

[Linki Eolo dukra savo broliui sveikatos, pati jos 
Jau neturi, žodžius rašo ginkluota ranka]. 
Jei įskaitysi šį laišką, dėmių tamsių sugadintą, 
Tai žinok, jog ant jo manojo kraujo lašai. 
Dešine plunksną laikau, kairėje - ištrauktą jau kardą, 
O ant kėlių manų popieriaus lakštas šisai. 
Taip atrodo dabar Eolidė, rašanti broliui, 
Vaizdas šitas turbūt tėvui patiktų žiauriam. 
Aš norėčiau, kad jis mano mirtį šičia stebėtų, 
Kad matytų, kaip jo užduotį vykdau klusniai. 
Jis žiauresnis nei jam paklūstantys vėjai grėsmingi, 
Jis sausomis akimis mano stebėtų žaizdas. 
Galima jį suprast, tarp rūsčių gyvena jis vėjų, 
Tad prigimtis valdinių veikia jo būdą taip pat. 
Jam paklūsta Zefyras ir Notas, rūstus Akvilonas, 
Euro audringo sparnus moka jisai suvaldyt. 
Vėjus suvaldo, deja! nesuvaldo savojo pykčio, 
Ir už jo ydas tikrai valdos mažesnės yra. 
Kas iš to, kad protėvius mano danguj netgi žino, 
Patį Dzeusą galiu gimine savo laikyt. 
Ber kažkodėl savo rankoj laikau pražūtingąjį ginklą, 
Dovaną baisią, ar ją moteriai dera laikyt? 

Ak, Makarėjau, kad ta valanda, kuri mudu sujungė, 
Būtų atėjus vėliau, jau po manosios mirties. 
Ak, kodėl gi mane labiau negu brolis mylėjai 
Ir kodėl aš buvau tau daug daugiau nei sesuo? 
Aš pati degiau, ir užvaldė širdį man dievas, 
Nors nežinau, koksai, minint girdėjau dažnai. 
Dingo iš veido spalva, kaskart menkėjo vis kūnas, 
Ir per prievartą tik priėmė maistą burna. 
Miegas apleido mane, naktis atrodė kaip metai, 
Nors nekamavo skausmai, vis kažkodėl dejavau. 
Vis negalėjau suprast priežasties ir kas čia man daros, 
Nesupratau, kad myliu, nors jau mylėjau tuomet. 
Auklė mano pirma širdimi senyva suprato 
Ir pasakė pirma: „Myli, dukrele, matau“ 
Aš paraudau ir akis staiga iš gėdos nuleidau, 
Tad pakako ženklų, rodančių, jog tai tiesa. 
Greitai pradėjo didėt našta išniekintų įsčių, 
Vaisius meilės slaptos prislėgė kūno narius. 
Daug visokių žolių ir gydančių skysčių žindyvė 
Prinešė ir išbandyt davė savąja ranka, 
Kad mūsų vaisius galbūt (apie tai aš tau nutylėjau), 
Žūtų mano pilve, dar nesuspėjęs išaugt. 
Bet gyvybingas kūdikis prieš šiuos būdus atsilaikė 
Ir išliko saugus, priešas neįveikė jo. 
Jau devynis kartus sesuo Febo kilo į dangų, 
Ir tiek pat kartų Luna išginė žirgus savus, 
Nesupratau, kodėl staiga man skausmai prasidėjo. 
Dar nemokėjau gimdyt, mūšy naujokė buvau. 
Kai iš skausmo rėkiau: „Ką darai? Kodėl išsiduodi?“ — 
Auklė užspaudė ranka burną, išgirdus šauksmus. 
Ką turėjau daryt? Mane skausmas vertė dejuoti, 
Baimė ir gėda, taip pat auklė tai draudė daryt. 


Aimanas tramdžiau, bandžiau sulaikyt besiveržiantį riksmą, 


Ir iš visų jėgų ašaras stengiaus nuryt. 
Rodės mirtis prieš akis, Lucini man nebandė padėti, 
(Jei būčiau mirus, mirtis būtų ir mano kaltė!), 
Kai tu pripuolei tada, draskei savo tuniką, plaukus, 
Ir apglėbęs mane stingstančią šildyt ėmei. 

„Ak, gyvenki, sesut, mieliausioji mano, - kalbėjai, — 
Kūne vienam dviejų nepražudyki, gyvenk. 

Lai viltis tau duoda jėgų: ištekėsi už brolio, 
Būsi žmona ir kartu motina kūdikio mūs“ 

Jau mirdama, patikėk, atgijau žodžius šiuos išgirdus, 
Ir mano įsčios galop savo neteko naštos. 

Ko tu džiaugies, juk soste mūsų rūmuose sėdi Eolas: 
"Turim nuo tėvo abu savąją kaltę nuslėpt. 

Kūdikį mūsų, alyvų šakom ir žaliuojančiais lapais 
Ir lengvais kaspinais apdengrą, auklė sena, 

Tarsi eitų šventų apeigų, jį neša ir meldžias, 
Žmonės jai leidžia praeit ir mūsų tėvas taip pat. 

Jau prie slenksčio buvo, kuomet tėvo ausys išgirdo 
Vaiko verksmą, kuris išdavė jį ir mane. 

Kūdikį griebia Eolas, atskleidžia sumanymo klastą, 
Ir jo riksmas baisus rūmuose skamba visuos. 

Taip, kaip jūrą sudrebina lengvas vėjelio dvelkimas, 
Kaip Noto gūsiai šilti judina uosio šakas, 

Taip ir aš (juk matei!) visa virpėjau išbalus, 
Lovoj gulėjau, ir ją purtė tasai drebulys. 

"Tėvas užpuolė ir garsiai visiems mano gėdą pasakė, 
Vos susilaikė veidan vargšei netrenkęs ranka. 

Aš susigėdus tylėjau, tiktai ašaros liejosi skruostais, 
Ir liežuvis burnoj, rodos, sustingo visai. 

Kūdikį tėvas liepė šunims ir paukščiams išmesti, 
Ar kur nors dykumoj leisti numirti pačiam. 

Vaikas tuomet pravirko (gali pagalvot, kad suprato) 
Ir senelį balsu tarsi maldavo padėt. 

Ak, kad žinotum, broli, kas mano širdy tuomet darės 
(Tai suprasti gali, pats juk jauteis panašiai), 

Kai prie mano akių mano kūdikį išnešė priešas, 
Kad gūdžiuose miškuose jį atiduotų vilkams. 

Tėvas išėjo galop. Tik tada galėjau daužyti 
Savo krūtinę ranka, galvą draskytis nagais. 

Bet įėjo tuomet palydovas tėvo nuliūdęs 
Ir pasakė žodžius (niekam tokių nelinkiu): 

„Siunčia Eolas tau kardą, į tavo rankas jį įduodu, 
Ir įsako: pati, ko nusipelnei, nuspręsk“ 

Aš supratau ir kardą lemtingą išdrįsiu pakelti, 
Tėvo šita dovana pervers man širdį tuojau. 

Tiek dosnių dovanų, kraičio dukrelei skiri? 
Tokį kraitį skiri, tėve, dukrelei savai? 

Nešk šalin vestuvių deglus, Himenėjau apgautas, 
Ir greitu žingsniu bėk iš šių rūmų baisių. 

Jūs pas mane deglus, Erinijos juodos, atneškit, 

Ir tegu mano mirties laužą jų liepsnos įžiebs! 
Švęskite tad vestuves, laimingosios seserys, mano, 
Bet ir mirusios jūs dar nepamirškit manęs. 

Bet kodėl nusikalto vaikelis tik ką pagimdytas? 
Kuo seneliui jisai pakenkė gimęs, vos vos? 

Jei nusipelnė mirties, tegu kaltę kas nors jo įrodo, 
Vargšas, dėl mano kaltės nubaustas buvo jisai. 

Ak, vaikeli, motinos skausme, žvėrims atiduotas, 
Vargas man! Vos gimei, pasmerktas mirti buvai. 

Mano vaikeli, buvai nelaimingas įkaitas meilės, 
"Tavo pirmoji diena ir paskutinė tau bus. 

Man neleista tavęs aplaistyti ašarom savo 
Ir ant kapo padėt savo plaukų nukirptų. 

Aš negalėjau tavęs paskutinįkart pabučiuoti, 
Tavąjį kūną dabar žvėrys laukiniai draskys. 

Aš ir pati su žaizda nueisiu pėdsakais tavo, 
Motina nei našle niekas manęs nevadins. 

Tu tačiau, broli, kurio tikėjausi veltui sulaukti, 
Tu, maldauju, surink kūdikio mūsų dalis, 

Ir prie motinos kapo atnešk, kartu juos palaidok, 
Net jei atrodytų, kad urna abiem per maža. 

Gyvas būk ir atmink, paverkti ateiki prie kapo 
Ir nebijoki manęs: mylintys buvom abu. 

"To maldauju tavęs, išpildyk prašymus mano, 
Taip kaip išpildžiau ašai prašymus tėvo žiaurius. 

[Štai paniekinta, vargšė Medėja naujajam jaunikiui 
Rašo: ar dar turi laiko kam nors be valdžios?) 

Aš, karalienė kolchų, tikrai laiko tau negailėjau 
Ir savaisiais menais gelbėjau, kai paprašei. 

O kad būtų likimo man skirto gyvenimo siūlus 
Seserys Parkos tada verpusios lig pabaigos! 

Būčiau laimingai numirus ir jau dabar nereikėtų 
Tęsti gyvenimo, kai tapo jisai man bausme. 

Ak, o varge, kodėl kitados pelioniškas laivas“, 
Varomas rankų jaunų, atplaukė kailio avies? 

Ir kodėl kolchiečiai išvydo Magnezijos Argą, 
Graikų jūreiviai kodėl gėrė Fasido vandens? 

Ir kodėl tavo šviesūs plaukai taip mane sužavėjo, 
Grožis tavasis, taip pat iškalba nepaprasta. 

Jei buvo lemta, kad čia atplaukęs nežinomas laivas 
Atvežė vyrus narsius, ir jei, atplaukęs kartu, 

Būtų Aisono sūnus nuėjęs nesaugomas burtų 
Kautis su jaučiais, kurie šnervėmis pūtė liepsnas, 

Jeigu būtų pasėjęs lauke tiek grūdų, kiek ir priešų, 
Ir išaugę kariai būtų pražudę ir jį, — 

Kiek būtų žuvę kartu su tavim būsimų išdavysčių 
Ir kiek nelaimių tuomet būčiau išvengusi aš. 

Man malonu savo nuopelnus tau, nedėkingasai, vardint, 
Toks malonumas tiktai liko dabar iš tavęs. 

Dar nepatyręs plaukei į tolimą kraštą Kolchidės 
Ir į laimingus namus mano tėvų atvykai. 

Ten Medėja tau buvo žmona, čia dabar turi kitą, 
Mano tėvas ir jos buvo turtingi abu. 

Valdo šisai Efyrą dvijūrį, anas — platų kraštą, 
Kiek nuo Ponto lig pat Skitijos tęsias žvarbios. 

Tėvas Ajetas sutiko svetingai pelazgų jaunuolius, 
Lovose prabangiose graikai ilsėjos pas mus. 

Kai išvydau tave, iškart supratau, kuo man tapsi, 
Ir pirmoji mintis buvo nelaimės pradžia. 

Vos pamačiau, pražuvau! Degiau ugnimi paslaptinga, 
Kaip prie dievų aukurų dega pušinė šaka. 

Tavo grožis patraukė mane ir likimas taip liepė, 
Mano žvilgsnis iškart tavo surado akis. 

Tu supratai, klastūne: kas meilę paslėpti galėtų? 
Ji išduoda save spindinčia meilės liepsna. 

Buvo tau liepta tuomet, kad priverstum netramdomus jaučius 
Jungą nešt ir suart žemę sunkiu noragu. 

Jaučiai tie Marso buvo ne tik ragais pavojingi, 
Jie siaubingas liepsnas pūtė iš šnervių savų. 

Kojos jų buvo varinės ir šnervės iš vario nukaltos, 
Nuo pučiamų liepsnų buvo pajuodusios jos. 

Dar buvo liepta, kad tu išbarstytum po platųjį lauką 
Sėklą, kuri išaugins priešišką būrį karių. 

Gimę su ginklais kartu jie tave norės nužudyti: 
Žemdirbiui ši pjūtis grėstų tikra pražūtim. 

Ir paskutinis darbas, kurį privalėjai atlikti, 
Tai užmigdyti kaip nors sargą prie kailio avies. 

Taip pasakė Ajetas, ir jūs liūdni atsistojot, 
Tuoj neliko stalų prieš ištaigingus gultus. 

O kaip toli buvo tuomet Kreūza ir jos karalystė, 
Uošvis Kreontas ir jo tau paskirtoji dukra. 

Liūdnas tada išėjai, palydėjau akim ašarotom, 
Ir prislėgtu balsu tau „liki sveikas“ tariau. 

Kai vos gyva grįžau kambarin ir puoliau į lovą, 
Visą naktį verkiau ir nesumerkiau akių. 

Jaučiai man prieš akis vaidenos, baisieji pasėliai 
Ir drakonas, kuris budi dienom ir naktim. 
Ten, kur meilė, ten baimė visad, ji didina meilę. 
Rytą aplankė mane mano brangioji sesuo. 
Rado mane išdraikytais plaukais, nusigręžusią gulint, 
Guolį pamatė, kurį ašaros merkė kiaurai. 
Minijams prašė pagalbos jinai"? (gaus ją tas, kas neprašė), 
Aš Aisonidui daviau tai, ko paprašė jinai. 
Buvo giraitė tamsi, apaugusi medžiais ūksmingais, 
Vos prasiskverbdavo ten saulės šviesus spindulys. 
Ten yra (teisingiau sakant, buvo) Dianos šventovė: 
Deivė auksinė ranka barbaro ten iškalta. 
Taigi nuėjom kartu (ar meni, ar nenori atminti?), 
Pirmas ten pasakei tuos apgaulingus žodžius: 
„Tau Fortūna ir galią, ir teisę suteikė spręsti. 
Mano gyvybė, mirtis tik nuo tavęs priklausys. 
Gal pražudytų kas nors, kas galią tokią turėtų, 
Bet jei pagelbėsi man, teks tau didesnė šlovė. 
Tad dėl nelaimių, kurias palengvint galėtum, maldauju, 
Dėl tavos giminės, dieviško bočiaus vardan"! 
Dėl trejopos Dianos veidų ir aukų paslaptingų"? 
Ir vardan kitų, kiek jūs čia turit, dievų. 
O mergele, manęs pagailėk ir manųjų tautiečių, 
Man padėk, - amžinai aš priklausysiu tik tau. 
Jei nepaniekinsi tu svetimšalio vyro pelazgo 
(Bet už ką gi dievai būtų tokie man geri?), 
Aš iškvėpsiu greičiau paskutinį atodūsį savo, 
Nei kita, o ne tu, taps man teisėta žmona. 
Lai Junonė paliudys, globėja santuokos ryšių, 
Ir ši deivė, kurios stovim šventykloj nūnai“ 
Žodžiai šie (ir kiti!) sujaudino manąją širdį, 

Kai sujungėm rankas, naiviai tikėjau tavim. 
Ašaras tavo mačiau (gal ir jos tik vaidinimas buvo?), 
Ir patikėjau, naivi, žodžiais tavaisiais tuomet. 
Tad pakinkei variakojus jaučius, liepsnų nepatyręs, 

Ir noragu sunkiu žemę, kaip liepta, arei. 
Vietoj grūdų nuodingus dantis į žemę pasėjai, 
Gimė iš jų kariai, kardais ginkluoti aštriais. 


69 Nors apdavų tau daviau, išbalusi viską stebėjau, 
Kai išvydau staiga žemės gimdytus karius. 
Tol drebėjau, kol šie (nuostabu!) vos gimę jaunuoliai, 
100 Kautis staiga tarp savęs ėmė ir žuvo visi. 
Bet čia pat nemiegantis niekad žvynuotas drakonas 
Šnypščia ir žemę aplink raižo lenkta krūtine. 
[Kur tada buvo kraičio dalis ir žmona karalienė, 
Kur buvo Istmas skiriąs vandenis jūrų dviejų?) 
105 Aš tau padėjau, - deja, dabar esu barbare virtus, 
Vargšė dabar esu, piktadarė nelemta, — 
Aš savo burtų galia akis drakono užmerkiau, 
Vilną leidau pagrobt ir su savim išsivežt. 
Išdaviau tėvą, taip pat palikau karalystę, tėvynę, 
110 Vyliausi, kad ištremty dovanos laukia manęs. 
Mano mergystė grobiu svetimšalio tapo grobiko, 
Motiną brangią namuos, seserį ten palikau, 


Tik tavęs, mano broli brangus, bėgdama neapleidau"*: 
Čia man pritrūksta drąsos, raidės neklauso manęs. 
115 Ką padariau, atsisako mana dešinė aprašyti, 
Ten reikėjo mane, bet ne tave sudraskyt. 
Bet nebijojau tada (ko po šito galėjau bijoti?) 
Jūrai save patikėt, jau nusidėjus pati. 
Bet kur buvo dievai? Kodėl jūroj bausmės nesulaukėm? 
120 "Tu - kad mane apgavai, aš - kad tikėjau tavim? 
O kad būtų sutraiškiusios mus Simplegadžių salelės, 
Mano ir tavo kartu kaulai gulėtų tuomet. 
Ar kad Scila savaisiais nasrais sudraskiusi būtų 
(Vyrus apgavikus ji juk privalo nubaust), 
125 Ar Charibdė, kuri, kiek įsiurbia vandens, tiek išspjauna, 
Prie Trinakrijos mus būtų užliejus bangom. 
Kaip nugalėtojas tu sugrįžai į Hemonijos miestus 
Ir gimtiesiems dievams vilną auksinę nešei. 
Ar Pelijo dukras dabar turėčiau priminti, 
130 Kaip sukapojo dalim tėvą jos rankom savom"*? 
Gal ir kaltins kiti, bet tu mane šlovint turėtum: 
Tiek buvau priversta aš dėl tavęs nusikalst. 
Tu išdrįsai (trūksta žodžių skausmą man apsakyti), 
Tu išdrįsai pasakyt: rūmus Aisono palik“! 


135 Tad išėjau, kartu su manim du sūnūs išėjo, 70 
Ir visada su manim meilė tau lydi mane. 
Bet staiga išgirdau Himenėjui giedamą giesmę, 
Ir vestuvių deglai degė prieš mano akis, 
Kai Aeita jums grojo vestuvinę giesmę džiaugsmingai, 
140 | Ji man skambėjo liūdniau nei gedulinga triūba. 
Išsigandau, nors tuomet dar tavąja kalte netikėjau, 
Bet lig širdies gilumos persmelkė šaltis mane. 
Plūsta minios ir šaukia kaskart: „O Himen, Himenėjau!“ 
Kuo balsai šie arčiau, tuo man liūdnesnė širdis. 
145 Verkė mano vergai ir bandė ašaras slėpti, 
(Kas norėtų blogas žmogui pranešti žinias?) 
Aš tuomet jokių nenorėjau girdėti naujienų, 
Bet nuliūdus buvau, rodės, lyg viską žinau. 
Ir tuomet tarpdury jauniausias sūnus atsistojo, 
150 Gal kieno lieptas, o gal vien iš smalsumo žinot, 
Ir pasakė: „Ateik, mamyte, štai tėvas Jasonas 


Eisenoj vyksta žirgais, spindintis auksu patsai: 
Štai tuomet krūtinę daužiau ir plėšiau drabužį, 
Veidą draskiau, jame vietos neliko sveikos. 
155 Net buvo kilus mintis į minią gatvėje pulti 
Ir nudraskyt vainikus nuo sušukuotų plaukų. 
Vos save sulaikiau, kad neraučiau plaukų ir nešaukčiau: 
„Mano jis“, ir prieš save rankos nekelčiau pati. 
Džiaukis, įžeistas tėve, ir jūs, paliktieji kolchiečiai, 
160 Brolio šešėli, dabar būsiu ir aš jau auka. 
Viską jau praradau: namus, karalystę, tėvynę, 
Vyrą, kuris lig šiol buvo vienintelis man. 
Aš gyvates ir jaučius žiaurius sutramdyt galėjau, 
Tik negalėjau, deja, vyro sutramdyti aš. 
165 Burtais galėjau savais ugnis žiaurias užgesinti, 
Tik nepajėgiu pati savo ugnies užgesint. 
Nei užkeikimai, nei žolės, nei burtai - nepadeda niekas, 
Deivės Hekatės kerai jau nebegelbsti manęs. 
Dienos nemielos jau man, ir naktys bemiegės apkarto, 
170 Lengvas miegas manų nebeužmerkia akių. 
Nepajėgiu sau padėt, aš, užmigdžius kadaise drakoną, 
Mano burtai kitiems naudingesni, o ne man. 
Mano išgelbėtą vyrą dabar glamonėja varžovė, 


71 Vaisiais mano vargų džiaugias jinai šiuo metu. 
175 Gal panorėsi kada pasigirt savo žmonai kvailokai, 
Meilės kalbėsi žodžius tai, kuri jų neverta. 
Gal apkalbėsi mane, kalčių nebūtų išgalvosi, — 
Lai ji juokias, tegu džiaugias dėl mano klaidų. 


Lai didžiuojas, kad nūn ant tirietiško purpuro guli, 
180 Dar paverks ir iškęs ugnį karštesnę nei aš. 


JASONUI 


Lieka dar kardas, ugnis ir nuodingi skysčiai įvairūs: 
Keršto Medėjos tikrai priešui išvengt nepavyks. 
= Jei geležinę širdį paveikt mano maldos galėtų, 
į 8 ' Jų paklausyki nūnai, jas tau nuolankiai kalbu. 
" 185 Tavo pagalbos prašau, kaip kadaise prašei tu manosios, 
m Ir nedvejočiau nė kiek net atsiklaupt prieš tave. 
asus) Jei nemiela tau esu, apie mūsų vaikus pagalvoki: 
. Kūdikius mano žiauri pamotė skriausti galės. 
jikų Jie į tave panašūs labai, lyg atvaizdas tavo: 
5 190 Ir kai tik juos pamatau, ašaros liejasi man. 
"4 Tad vardan dievų ir senelio liepsnų spindulingų, 
To, ką tau padariau, mūsų vaikelių vardan, 
Teises žmonos man grąžink, dėl jų paaukojau aš viską, 
Žodį savo tesėk, man į pagalbą ateik. 
195 Juk neprašau, kad eitum prieš jaučius ir vyrus ginkluotus 
Ar kad nuo rankos tavos kristų drakonas baisus, 
Aš prašau tik tavęs, nes tu pats save man paskyrei, 
Taip savo noru abu tapome mudu tėvais. 
Kur mano kraitis, klausi: aš jį tau lauke sumokėjau, 
200 | Jį gavai, kai siekei avino vilną išvežt. 
Ta auksinė avis, savo kailiu traukianti akį, 
Tai mano kraitis, kurio man nenorėsi grąžint. 
Kraitis mano - tai tu saugus ir graikų jaunuoliai. 
Eik, nenaudėli, ir rinkis Sizifo turtus“. 
205 Tai, kad gyvas esi, turi nuotaką, uošvį galingą, 
Mano nuopelnas tai, nors ir nenori dėkot. 
Aš tuojau jus visus... (bet ar reikia iš anksto pranešti 
Bausmę?) Pyktis dažnai graso baisingom bausmėm. 
Eisiu, kur veda jisai. Kada nors gal šito gailėsiuos. 
210 Gaila, kad vyrui tokiam ryžaus padėti kadais. 
Dievas temato, kuris dabar mano širdį kamuoja! 
Dar nežinau, ką daugiau mano širdis sumanys. 


LAODAMIJA 
PEOGTES LLA UI 


Siunčia tau laišką ir linki sveikatos ta, kuri myli, 
Tesalietė savam vyrui, tautiečiui savam. 
Sklinda gandai, kad jus Aulidėje vėjas sulaikė: 
Kur jis buvo tada, kai paskubom išvykai? 
Jūra turėjo tuomet jūsų irklų priešintis smūgiams, 
Jūroje kilus audra būtų man davus naudos. 
Būčiau daugiau bučinių savo vyrui, pamokymų davus, 
Liko daug žodžių, kurių aš nesuspėjau ištart. 
Staigiai mane palikai, ir ko tavo burėms reikėjo, 
Ko jūreiviams, tuomet - vėjas tai buvo, ne aš. 
Buvo jūreiviams jisai palankus, bet mylinčiai - blogas: 
Aš atplėšta nuo tavęs, Protesilajau, buvau. 
Liko neužbaigti mano žodžiai, kuriuos tau kalbėjau, 
Vos sugebėjau liūdnai tau pasakyti „sudie!“ 
Kilo Borėjas staiga ir bures nuleistas pakėlė, 
Ir išnyko toli Protesilajo laivai. 
Ir akimis bandžiau jo įžiūrėti akis. 
Kai tavęs nemačiau, bures galėjau matyti, 
Ir nuo burių atplėšt vis negalėjau akių. 
Kai ir burių nutolstančių jau nepajėgiau įžvelgti, 
Liko tik jūra, kurią vis dar galėjau stebėt. 

Šviesą kartu su tavim praradau ir į kilusią tamsą, 
Keliams sulinkus, kritau, sako, be kraujo veide. 
Uošvis mano Ifiklis ir tėvas senasis Akastas, 
Motina vandeniu vos vėl atgaivino mane. 
Paslaugą dorą padarė jie, bet visai nenaudingą, 
Apmaudas ėmė, kad man, vargšei, neleido jie mirt. 
Vos sugrįžo jausmai, sugrįžo ir skausmas iš naujo, 
Manąją širdį ir vėl meilės užvaldė aistra. 
Man nerūpėjo, ar mano plaukai deramai sušukuoti, 
Ar apsirengusi aš rūbais auksuotais esu. 
Taip kaip toji, kurią dviragis palietė dievas", 
Proto netekusi vis, sako, laksčiau šen ir ten. 
Iš Filakės suėjusios moterys nuolat man šaukia: 
„Ko, Laodamija, tu rūbus valdovės slepi?“ 
Argi galėčiau nešiot purpurinį spindintį rūbą, 
Kai Iliono laukuos kaujasi vyras kare? 
Aš kedensiu plaukus savus, jo galvą slėgs šalmas? 
Rūbais dabinsiuos naujais, jis sunkius šarvus nešios? 
Ten, kur galiu, bandau dalintis tavaisiais sunkumais, 
Ir šiuos karo metus aš vis liūdna gyvenu. 
Pari, gražuoli, visiems taviškiams nelaimę atnešęs, 
Būk toks priešas vangus, koks buvai blogas svetys. 
O kad nebūtų parikęs tau veidas žmonos Tenarietės, 
O kad nebūtum ir tu jos sužavėjęs tuomet! 
Tu, Menelajau, per daug dėl žmonos pagrobtosios kovoji, 
Tavo kerštas, deja, ašaras daug kam atneš! 
Jus maldauju, dievai, atitolinkit blogąją lemtį, 
Ir Jupiteris lai vyrą atgal sugrąžins. 
Ber bijau, vos imu apie karą šį baisų galvoti, 
Ir tarsi sniegas tirpstąs ašaros liejasi man. 
Štai Ilionas, Tenedas, Idą, Simoentas ir Ksantas — 
Tai vardai, kurių vien garsas priverčia drebėt. 
Būtų nedrįsęs pagrobt, jei savęs negalėtų apginti, 
Savo jėgas svetys, matos, žinojo gerai. 
Sako, atvyko jisai, spindėdamas visas nuo aukso, 
Rodos, visus turtus Frigijos nešės kartu. 
Ji lydėjo laivai ir kariai, pasirengę kariauti 
(Buvo tatai tik maža jo karalystės dalis), 


Įtariu, jog tave, dukterie Ledos, jis nugalėjo"* 
Ir manau, kad kitiems graikams atneš jis bėdų. 
Hektoro aš bijau: jį Paris ne kartą minėjo, 
Sakė, kad jo ranka kruvinas kelia kovas. 
Hektoro venk, kas bebūtų jisai, jei esu tau brangi dar, 
Ir visada atsimink, saugok šį vardą širdy. 
Jeigu jo išvengsi, kitų stenkis irgi išvengti, 
Ten prie Trojos, žinok, Hektorų bus ir daugiau. 
Ir kai rengsiesi mūšiui, žodžius šiuos nuolat kartoki: 
„Laodamija man saugoti liepė save: 
Jeigu lemta, kad Troją įveiktų argiečių kareiviai, 
Žus ji, net jei nė vienos tu neparirsi žaizdos. 
Lai Menelajas kovoja su priešais, lai siekia įveikti, 
[Kad atsiimtų atgal, Paris ką pagrobė jam, 
Ginklais tegu jis nugali tą, kurį įveikė teise] 
Priešų pačiam vidury teks jam kovot dėl žmonos. 
Tavo kita padėtis: kovok tik tam, kad gyventum 
Ir kad galėtum sugrįžt mylinčios mėters glėbin. 
Jūsų prašau, dardaniečiai, bent vieno jūs pagailėkit, 
Kad nereiktų ir man kraujo pralieti kartu. 
Jis neturėtų apnuoginęs kardą eiti į mūšį 
Ir narsia širdimi priešų sutikti gretas. 
Jis galėtų narsiau mylėti, o ne kovoti, 
Protesilajas tegu myli, kariauja - kiti! 
Prisipažinsiu dabar: sugrąžinti tave aš norėjau, 
Taip man liepė širdis, baimė neleido tačiau. 
Kai jau ėjai iš namų, kad į Trojos karą išvyktum, 
Koja slenkstį kliudei, blogas tai ženklas, žinau. 
Kai pamačiau, giliai širdyje atsidusus tariau sau: 
„O kad šitie ženklai vyrui padėtų sugrįžt“ 
Visa tai tau dabar pasakau, kad nepultum į mūšį, 
Stenkis, kad baimes manas vėjai nuneštų šalin. 
Lėmė lemtis, jog kažką ištiks mirtis netikėta, 
Kas iš danajų pirmiau žemėn Troadės išlips. 
Ak, nelaiminga, kuri pirmoji verks žuvusio vyro, 
Tad padėjus dievams, būti uolus nesistenk. 
Tarp gausybės laivų tavasis tebus paskutinis, 
Jau išvagotais kitų jis tegu plauks vandenim. 

Dar įspėju tave: iš laivo išlipk paskutinis, 
Žemė ten svetima, tad neskubėk jon įžengr. 
Ber kai grįši atgal, negailėk nei irklų, nei burių, 
Kol gimtajam krante laivas eiklus nesustos. 
Ar pasislėpęs Febas, ar jis danguje spinduliuoja, 
Dieną ir naktį mane tu, mano skausme, lankai. 
Naktį labiau negu dieną skaudu, maloni naktis tuosyk, 
Kai padėti gali galvą ant vyro peties. 
Aš savo guoly viena sapnus melagingus sapnuoju, 
Ko tikrovėj nėra, džiugina tai sapnuose. 
Ber kodėl man rodosi tavo veidas išbalęs? 
Žodžiuose tavo kodėl skundą girdžiu nuolatos? 
Šoku iš miego staiga, nakties pagarbinu šmėklas, 
Nuo manųjų aukų smilksta visi aukurai. 
Smilkalus deginu, ašaras lieju, į ugnį jos krinta, 
Ir lyg paliejus vynu liepsnos pakyla aukštyn. 
Ak, kada sugrįžusį aš tave apkabinsiu, 
Ir iš džiaugsmo ūmaus krisiu netekus jėgų? 
Ir kada gulėsim kartu, mane apkabinęs, 
Tu apie savo žygius man kalbėsi ilgai? 
Kol kalbėsi, nors bus malonu apie Troją klausytis, 
Pertrauks tavo žodžius mūsų karšti bučiniai. 
Jie ne kartą žodžius sustabdys, negalėsi kalbėti, 
Bet po saldžios atvangos dar maloniau bus kalbėt. 
Vos prisimenu Troją, tuojau matau jūrą ir vėjus, 
Gerąją viltį staiga nugali baimė baugi. 
Man neramu, kad vėjai neleidžia laivams jūsų plaukti, 
Bet nepaisot audrų, ruošiatės vis dėlto plaukt. 
Kas norėtų tėvynėn sugrįžt, jeigu vėjai neleidžia? 
Jūs nuo tėvynės tolyn plaukiate siaučiant audroms. 
Pats Neptūnas neleidžia jums vykti į savąjį miestą. 
Kur jūs veržiatės? Gal grįžkit kiekvienas namo? 
Kur jūs skubat, danajai? Klausykitės siaučiančių vėjų. 
Tai ne nelaimė kokia, draudžia dievai jums išvykt. 
Kam tas karas, kurio priežastis — ta šlykščioji meilužė? 
Dar nevėlu: atgal grįžkit, Inacho laivai"?! 
Ką aš darau? Šaukiu atgalios? Teprasmenga tie norai, 
Ir tegu jūsų laivus vėjai palankūs lydės! 

Aš pavydžiu trojietėms; jei jos savo žuvusių kūnus 
Ir matys, ir žinos: priešas čia pat, jis arti. 

Vis dėlto nuotaka dar suspės savo vyrui jaunajam 
Šalmą uždėt ant galvos, dardanų duoti ginklūs. 

Ber kol duos ginklus, sulauks bučinių begalybės, 
Ta kilni pareiga bus jiems abiem maloni. 

Vyrą išleisdama, įsakys atgal jam sugrįžti: 
„Grįžk ir Jupiteriui vėl šiuos sugrąžinki ginklus“ 

Šis, atmindamas savo žmonos liepimus išsakytus, 
Kausis daug atsargiau, stengsis sugrįžti namo. 

O sugrįžusiam vyrui žmona nuims skydą ir šalmą, 
Ir priglaus prie širdies kūną nuvargusį jo. 

Mes nežinom nieko kol kas, mus nerimas slegia, 
Rodos, įvyko jau tai, kas tik galėjo įvykt. 

Kol kariauji kažkur, kitoje pasaulio šio pusėj, 
Atvaizdą tavo vaške aš tik matyti galiu“?. 


Jam švelnumą išlieju, žodžius, kuriuos tau pasakyčiau, 


Jam sakau ir dažnai rankom apglėbus laikau. 
Man šis atvaizdas reiškia daugiau, nei gali patikėti, 
Protesilajas tikrai būtų, jei imtų kalbėt. 
Aš žiūriu į šį atvaizdą, jį glaudžiu prie krūtinės, 
Ir lyg vyrui tikram skundžiuosi savo dalia. 
Aš prisiekiu tavu grįžimu, tavo kūnu, dievybėm, 
Ir tokiais pat kaitriais santuokos mūsų deglais, 
Tavo galva prisiekiu, jei ją tik galėčiau išvysti, 

Net jei ji būtų žila, kad tiktai grįžtum patsai. 
Eičiau kartu su tavim, kur tik mane bepašauktum, 
Net jeigu, ak, bijau! - gyvas sugrįžki namo. 
Laišką šį baigiu trumpais palinkėjimais savo: 
Jeigu myli mane, rūpinkis pats savimi. 

Siunčia Hipermnestra tau, vienam iš brolių, šį laišką 
(Guli kiti negyvi, aukos savųjų žmonų). 

Aš uždaryta esu namuose, mane kausto grandinės, 
Tai man bausmė už tai, kad padori išlikau. 

Aš kalta, kad gerklės tau neperpjoviau, kaip buvo liepta, 
Drįsusi tai padaryt, būčiau dabar giriama. 

Būsiu geriau kalta, negu tėvui savo įtiksiu, 
Man ne gėda: krauju rankų nesutepiau aš. 

Gali tėvas (neįžeidžiau jo) ugnimi mane degint, 
Fakelus, apeigose nešamus, mesti veidan. 

Gali pervert kardu, kurio prieš tave nepakėliau: 
Jeigu išvengė mirties vyras, težūsta žmona. 

Bet niekada neprivers, kad aš mirdama pasakyčiau 
„Gaila“. Negaila tikrai, kad padori išlikau. 

Lai Danajas gailisi ir mano seserys žiaurios: 
Poelgius jų nedorus turi lydėt atgaila. 

Dreba širdis prisiminus tą naktį, krauju nudažytą, 
Ir dešinė ranka ima iš siaubo virpėt. 

Ta ranka, kuria nužudyt savo vyrą turėjau, 
Dreba, nes reiks aprašyt mirtį siaubingą kitų. 

Bet pabandysiu! - Jau vakaro sutemos apgaubė žemę, 


Baigė jau blėsti diena, ir prasidėjo naktis. 

Atvedė mus, palikuones Inacho, į rūmus Pelazgo, 
Uošvis priėmė pats savo ginkluotas marčias. 

Švietė visur paauksuoti žibintai, kaip iškilmėms dera, 
Ir prieš valią dievų rūko jiems smilkalai. 

Šaukė visi: „Himenėjau, ateik!“, bet dievas pabėgo, 
Net ir Dzeuso žmona miestą paliko, deja*!. 

Štai ir jie, nuo vyno svyruodami, šaukiant bičiuliams, 
Plaukus savo šlapius lapais papuošę žaliais. 

Į miegamuosius jie skuba, deja, - į savąją mirtį, 
Krinta į guolį, kuris tapo žūties jų vieta. 

Kai nuo vyno ir valgio apsunkę galiausiai užmigo 
Ir kai argiečių namus gaubė ramybė gili, 

Rodėsi man, kad girdžiu aplink dejones mirštančiųjų, 
Ir išgirdau tikrai, ko nenorėjau girdėt. 

Kraujas sustingo, o kūną ir sielą pervėrė šaltis, 
Guolyje savo naujam, rodės, į ledą virtau. 

Kaip nuo Zefyro švelnaus svyruoja nulinkusios varpos, 
Ir kaip vėjas žvarbus topolio laužo šakas, 

Taip ir aš drebėjau, o gal dar labiau; tu gulėjai, 
Vynas išgertas tave laikė miege giliame. 

Įsakas tėvo rūstaus mano baimę galop nugalėjo: 
Šoku iš guolio, ranka drebančia ginklą imu. 

Tau nemeluoju dabar: tris kartus pakėliau aš kardą, 
Ir tris kartus atgal mano nukrito ranka. 

Jau prie kaklo pridėjau (sakau tau, kaip buvo iš tikro), 
Jau tavo kaklą liečiau tėvo įduotu ginklu, 

Baimė tačiau ir meilė sukliudė ketinimams mano, 
Ir atsisakė ranka užduotį baisią atlikt. 

Rūbus purpurinius draskiau ir roviausi plaukus, 
Ir tokius žodžius tyliai tuomet pasakiau: 


„Tėvas tavo žiaurus, Hipermnestra; daryk, ką jis liepė, 


Ir tavo vyras tegu eina su broliais ten pat. 
Moteris aš ir švelni mergina, prigimtis tokia mano, 

Ji į gležnas rankas draudžia žiaurius imt ginklus. 
Bet, kol miega, daryk, ką seserys tavo padarė. | 

Jos jau visos turbūt vyrus nužudė savus. 
Jei ši ranka kam nors galėtų mirtį atnešti, 

Tai atneštų ir tai, kam ši priklauso ranka. 

Ar jie mirė todėl, kad žemes siekė dėdės valdyti? 
[Jos dabar svetimiems bus atiduotos žentams|. 

Gal nusipelnė mirties mūsų vyrai, bet mes ką čia veikiam? 
Ką padariau, kad man dordi neleidžiama būt? 

Kam man ginklai? Ir kam mergaitei šie įrankiai karo? 
Mano pirštams labiau verpstė ir vilnos derės“ 


Taip kalbėjau ir skundžiausi aš, žodžius ašaros sekė, HIPER- 


Jos iš mano akių krito tiesiog ant tavęs. MNESTRA 


Kol miegodamas ranką tiesei, kad mane apkabintum, 
Ašmenys kardo vos vos rankos nesužeidė tau. 

Aš jau ėmiau bijot savo tėvo, tarnų (rytas aušo), 
Tau išblaškė miegus žodžiai, kuriuos pasakiau: 

„Kelkis, Belidai, likai tik vienas iš daugelio brolių, 
Jei neskubėsi, tau bus ši paskutinė naktis“ 

Šoki staiga išsigandęs, miegai tuojau išsilaksto: 
Mano rankoj gležnoj ginklą grėsmingą matai. 

Klausiančiam „Kas yra?“, „Bėk greičiau, - pasakiau, - kol naktis dar“. 
Ir pabėgai tamsoj, aš viena čia likau. 

Rytas išaušo, Danajas skaičiavo žentų savo kūnus: 
Tarp lavonų visų trūko tik vieno tavęs. 

Mano, kad vieno stoka tarp tiek aukų nuostolinga, 
Kraujo savų giminių jam dar atrodo mažai. 

Puoliau į kojas tėvui, tačiau mane arplėšė, vilko, 
Karcerin įmetė. Štai atpildas mano dorės! 

Visa tai gal dėl to, kad tęsiasi pyktis Junonės, 
Kai virto karve Ijo ir tapo deive vėliau“?. 

Ar nepakanka, kad privertė baubti tą švelnią mergaitę, 
Ir buvus ką tik žavi, Dzeuso netraukė daugiau. 

Ta telyčaitė jauna prie tėvo kranto sustojo, 
Tėvo vandenyse matė ne savo ragus, 

O pabandžiusi skųstis, išleido tik duslų mūkimą, 
Gąsdino vaizdas ją, gąsdino balsas šiurpus. 

Ko, nelaimingoji, šėlsti? Kodėl vaizdu tuo stebiesi? 
Kojų savų neskaičiuok: jos jau būtybės kitos. 

Buvusi Dzeuso meilužė, jo seseriai kėlusi baimę, 
Medžių lapais, šakom alkį dabar malšini. 

Vandenį iš šaltinio geri, savo išvaizdos vengi, 
Ir bijai, kad tave ginklai tavieji sužeis. 

Dar neseniai turtinga buvai, verta Dzeuso malonės, 
Nūn ant žemės nuogos sąnarius nuogus guldai. 

Bėgi tolyn per marias, per žemes, per upes giminingas, 
Jūra ir upės visur, žemė tau duoda kelius. 

Ko tu bėgi, Ijo? Kodėl plačias perplauki jūras? 
Juk nuo savęs pačios niekur pabėgt negali. 

Kur, Inachide, skubi? To paries ir sieki, ir vengi: 
Tu ir vadovė esi, ir palydovė kartu. 

Nilas, kuris septyniom žiotimis į jūrą subėga, 
Jis iš karvės tave vėl mergina padarys. 

Kam aš miniu senus dalykus, jie tinka senatvei. 
Įvykiai šių dienų verčia dejuoti mane. 

Tėvas ir dėdė kariauja; namus, karalystę praradom 
Ir, iš visur išstumti, esam pasaulio krašte. 

[Tas beširdis dabar ir skeptru, ir sostu naudojas; 
Mes gi su tėvu senu klaidžiojam žemėj visoj. | 

Tu iš brolių tik vienas likai - mažiausia dalelė. 
Gaila žuvusių man, bet žudikių taip pat. 

Kiek tu brolių, tiek aš seserų praradau per šią naktį, 
Lai ant vienų ir kitų ašaros mano nukris. 

Aš dėl to, kad tu gyvas likai, turiu baisiai kentėti. 
Nors pagyrimo verta, tarsi kaltoji kenčiu. 

Ir kada nors, kaip šimtoji dalis visų giminaičių, 
Žūsiu, nes leidau gyvent broliui vienam iš visų. 

Tu, Linkėjau, jei rūpi sesers tavo liūdnas likimas, 
Ir jei įvertint gali, ką iš jos rankų gavai, 

Man į pagalbą ateik arba nužudyk, o kai mirsiu, 
Kūną sudegink slapta, kad nekliudytų kas nors. 

Kaulus, aplaistęs ašarom savo, pamaldžiai palaidok, 
Ir ant kapo iškalk šias trumpas eilutes: 

„Hipermnestra, nubausta neteisingai už poelgį dorą, 
Broliui neleidusi mirt, mirė galiausiai pati“ 

Dar norėčiau daugiau parašyt, tačiau sunkios grandinės 
Nusveria mano rankas, atima baimė jėgas. 

Kai pamatysi šį laišką, ranka kruopščia parašytą, 
Ar atpažinsi, kad jis mano rašytas ranka? 

Jei mano vardo „Sapfo“ ant šito laiško nebūtų, 
Ar suprastum tuomet, laiškas šis trumpas kieno? 

Gal paklaustum, kodėl pakaitom mano eilės rašytos“, 
Kai įpratus esu lyriniais metrais rašyt? 

Apverktina mano meilė, todėl jai elegiją skyriau, 
Lyros giesmė nepajėgs ašarų mano apverkt. 

Aš degu kaip laukas derlingas, padegus pasėlius, 
Eurams netramdomiems vis kurstant galingas liepsnas. 

Tu, Faonai, lankai žemes tifoėjiškos Etnos“, 
Betgi manoji ugnis dega už Etnos smarkiau. 

Man nesiseka derint eilių prie skambančių stygų, 
Tam, kad kurtum eiles, reikia be rūpesčių būt. 

Jau nebeteikia man džiaugsmo mergaitės iš Pyros, Metimnos, 
Ir iš Lesbo salos lankantys draugių būriai. 

Jau Anaktorija ir Kidra mano širdžiai nemielos, 
Ir Atidė akių mano nedžiugina jau. 

Ir daugybė kitų, kurias nekaltai aš mylėjau“, 
Tai, ką skyriau visoms, tu dabar vienas turi. 

"Tavo ir amžius, ir veidas gražus skirti tiktai meilei, 
Ak, tavo grožis išties pavergė mano akis! 

Lyrą paimk ir strėlinę, atrodysi kaip Apolonas, 
Jeigu turėtum ragus, Bakchui prilygtum tikrai. 

Bet Apolonas Dafnę mylėjo, o Bakchas - knosietę““, 
Nors nei viena, nei kita grot nemokėjo lyra. 

Man gi Mūzos diktuoja dainas, kurias aš dainuoju, 
Ir mano vardas plačiai skamba pasauly visam. 

Net Alkajas, tautietis ir mano bičiulis poetas, 
Tiek nesulaukė šlovės, nors jo rimtesnė daina. 

Jei nelemta prigimtis pagailėjo man įgimto grožio, 
Talentu savo tikrai trūkumą šį ištaisiau. 

[Tad nepaniekink manęs, nors esu nedidelio ūgio, 
Nors ir maža, nešu naštą savosios šlovės] 

Ūgio nedidelio aš, bet šlovė mano skamba pasauly, 
Ir pati aš nešu naštą savosios šlovės. 

Aš nesu baltaveidė, tačiau juk Persėjui patiko 
Andromeda tamsi, žemės Aigipto dukra. 


Baltos balandės dažnai su margais susijungia balandžiais 


Ir papūga žalia - draugė purplelio tamsaus. 
Jeigu rinksiesi tokią, kuri grožiu tau prilygtų, 
Moteris tuomet jokia niekad tavąja netaps. 
Bet kai mano skaitei eiles, graži tau atrodžiau, 
Ir prisiekei: manęs amžiais klausytis gali. 
Atmenu, aš dainavau (juk mylintys atmena viską), 
Ir dainuojančią tu vis paskubom bučiavai. 
Tau tai patiko, ir viskuo tuomet patikau, ką turėjau, 
Bet ypatingai, kada meilei atsidavėm mes. 
Tau patiko daugiau negu įprastos mano glamonės, 
Mano greiti judesiai, žodžiai palydintys juos, 
Ir pagaliau, kai patenkintas buvo mudviejų geismas, 
Kūnai nuvargę kartu grimzdo į miegą lėtai. 
Šiandien tave jau džiugina kitos - sikulų mergaitės“. 
Kam man Lesbas? Nūnai būc sicilietė geidžiu. 
Bet geriau jūs, motinos, dukros, mergaitės nisietės“*, 
Jūs iš žemės savos vykit klajūną šį lauk. 
Te neapgauna jūsų apgaulūs ir meilūs jo žodžiai: 
Tai, ką sako jis jums, man jau pasakė anksčiau. 
Tu, Ericina, kuri lankai Sicilijos kalnus, 
Aš juk tavo esu, deive, tad gelbėk mane. 

Ar Fortūna žiauri, nuo pradžių man buvus kerštinga, 
Liks ir toliau tokia pat, kur tik mane belydės? 

Metai jau šešeri praėjo, kai ašarom laisčiau 
Tėvo kaulus (deja, mirė prieš laiką jisai). 

Brolis prarado turtus, užsidegęs meile meilužei“?, 
Gėdą ir žalą kartu priverstas buvo patirt. 

Tapęs beturtis, dabar jis plaukioja jūrų platybėj 
Ir pagrobtus turtus siekia pagrobti patsai. 

Jis nekenčia manęs, nes bandžiau jį įspėt ir patarti, 
Mano liežuvis dėl to ir geri norai kalti. 

Ir tarsi trūktų vargų, nors mane jie nuolat kamuoja, 
Mano dukrelė maža prideda jų dar daugiau"". 

Ir pagaliau tu pats tapai priežastim mano skundų, 
Tad mano laivui, deja, vėjų nėra palankių. 

Štai ant pečių man krinta plaukai, be tvarkos išsidraikę, 
Spindintys aukso žiedai pirštų nejuosia manų. 
Rūbai mano prasti, plaukuose brangenybės nespindi, 

Ir rytų kvepalais mano nedvelkia plaukai. 
Kam turėčiau puoštis ir kam norėčiau patikti? 
Tas, kam norėčiau patikt, šiandien toli nuo manęs. 
Mano širdį lengvai Amoro strėlės sužeidžia, 
Ir visada turiu priežastį meilės naujos. 
Gal vos gimusiai man tokią lemtį Seserys skyrė"! 
Gal per daug laisva mano likimo gija? 
Norai nulemia mano veiksmus, o deivė Talėja, 
Mokiusi kurti dainas, jautrią padarė mane. 
Tad ar keista, jog traukia mane tie pirmieji pūkeliai 
Ir jaunuoliai, kuriuos vyras dar gali mylėt. 
Baisiai bijojau, kad tu, Aurora, man jo nepagrobtum, 
Kaip Kefalo, tačiau tau pirmas grobis svarbus?". 
Jei pamacytų jį Febė, kuri gali viską matyti, 
Tektų Faonui tuomet amžiną miegą miegot. 
Jį Venera šviesiu vežimu dangun nusivežtų, 


Jei nebijotų, kad jis gali ir Marsui patikt. 


Koks tavo amžius žavus: jau ne vaikas, bet dar ne jaunuolis, 


Koks žavesys ir šlovė metų tavųjų nūnai! 
Čia, gražuoli, ateik ir pulk į manąjį glėbį, 
Ne kad mylėtum prašau, leisk man mylėti tave. 

Štai rašau, o akys man ašarų plūstančių pilnos, 
Gal pastebėsi, kiek čia liko dėmių ištrintų. 
Jei nusprendei išeit, maloniau galėjai išeiti 
Ir prieš tai pasakyt: „Lesbo mergaite, sudie!“ 
Juk neišsinešei nei bučinių, nei ašarų mano, 
Net nežinojau, kad tiek skausmo turėsiu iškęst. 
Nieko man nepalikai, tik skriaudą didžiulę, tu taipgi 
Mano jokios dovanos meilei atmint neturi. 
Nieko tavęs neprašiau, o ir ko galėjau prašyti, 
Vien tiktai vieno, kad tu visad atmintum mane. 
Tau prisiekiu Amoru, kuris visada tegu lydi, 
Deivėm visom devyniom, mano globėjom uoliom, 
Kai pasakė, neatmenu, kas: „Tavo džiaugsmas pabėgo“, 
Aš negalėjau ilgai nei prakalbėti, nei verkt. 
Ašaros tarsi išdžiūvo, gerklėj visi žodžiai įstrigo, 
Šaltis lyg ledas sunkus širdį sukaustė ūmai. 
Skausmą kai pajutau, tuomet nebebuvo man gėda 
Rankom krūtinę daužyt, plaukus draskytis, dejuot. 
Lygiai taip motina rauda praradusi mylimą sūnų, 
Kūną jo mirusį kai deda į laužo liepsnas. 
Džiaugiasi mano nelaime ir džiūgauja brolis Charaksas, 
Vis tai vienur, tai kitur maišosi man prieš akis. 
Jam priežastis mano skausmo atrodo menka ir gėdinga: 
„Ko ji verkia? Juk dar liko duktė jos gyva“ 
Meilė kartu su gėda, deja, nevaikšto: juk matė 
Žmonės, kaip rūbus draskiau, nuogą krūtinę daužiau. 
"Tu mano meilė, Faonai, tave man sapnai sugrąžina, 
Tie sapnai gražesni net už gražiausias dienas. 
Ten tave surandu, nors tavęs nėra mūsų žemėj, 
Ber labai jau trumpi sapno duotieji džiaugsmai. 
Kartais man rodos, jog tu laikai mane apkabinęs, 
Kartais atrodo, jog aš tavąją galvą laikau. 
Bučinius vėl atpažįstu, kuriuos, susipynus liežuviams, 
Puikiai mokėjai ir duot, ir atsiimti kartu. 
Kartais myluoju tave ir kalbu žodžius kaip tikrovėj, 
Ir atliepia burna budinčius mano jausmus. 
Viską gėda sakyt, bet viskas vyksta kaip vykę, 


Džiugina viskas ir aš vėl nebebūnu viena. 

Kai Titanas pakyla ir visą žemę nušviečia, 
Skundžiuosi, kam taip greit sapnas paliko mane. 
Klaidžioju po miškus ir olas, tarsi jie man padėtų, 
Betgi buvo kadais jie malonumų vieta. 
Tarsi beprotė, kurią Erichto įsiutusi vaiko, 
Klaidžioju, o ant pečių draikos plaukai paleisti. 
Akys mato oloj pakibusias tufo uolienas, 
O atrodė esąs marmuro rūmas brangus. 
Mišką vėl suradau, kuris guolį mums teikė ne kartą, 
O žalia lapija dengė nuo saulės kaitrios. 
Bet neradau čia miško ir mano tuomečio valdovo, 
Buvo jisai puošmena vietos: dabar čia nyku. 
Veją atpažinau, priaugusią miško žolynų, 
Dar tebėra prispausta ten, kur gulėjom, žolė. 
Priguliau ten ir paliečiau vietą, kuri tave mena, 
Taip maloni kitados ašaras gėrė žolė. 
Rodės, kad verkia medžiai, staiga lapiją praradę, 

Ir tarp medžių šakų neklega paukščių balsai. 
Vien tiktai motina liūdinti, vyrui atkeršijus žiauriai, 
Daulijos paukštė sūnaus Irijo verkė liūdnai??. 
Paukštė verkė sūnaus, Sapfo - paniekintos meilės, 

Kitkas tylėjo aplink tarsi nakties vidury. 
Buvo nuo čia netoli skaidrus kaip stiklas šaltinis, 
Daugelis manė, kad jis šventas, buveinė dievų. 
Lotosas augo virš jo, šakas savąsias išskleidęs, 
Miškas aplink ir veja, dengia švelni ją žolė. 
Vos tik pavargus nuo verksmo atsiguliau čia pailsėti, 
"Tuoj najadė viena stojos prieš mano akis. 
Ir pasirodžiusi tarė: „Be atsako meilė tavoji, 
Tad į Ambrakiją tu vykti turi kuo skubiau. 
Ten iš aukštybių Febas apžvelgia plytinčią jūrą?“, 
Ji Leukadės, taip pat Akcijaus turi vardus. 
Deukalionas dėl Pyros tenai į vandenį šoko", 
Bet sveikutėlis ir vėl išplaukė jis iš vandens. 
Pyros širdį, lig tol abejingą, uždegė meilė, 
Deukalioną tuomet liovės kamuoti ugnis. 
Tuo ši vieta garsi, tad skubėk į Leukadiją aukštą 
Ir nebijoki tenai šokt nuo uolos vandenin“ 

Tai pasakius nutilo ir tuoj iš akių man išnyko, 
Aš pritrenkta pakilau, ašaros sruvo veidais. 

Eisiu, nimfa, ieškosiu uolos, kurią man nurodei, 
Meilė beprotiška lai nuveja baimę šalin. 

Kas bejvyks, bus geriau, nei dabar yra. Tad nuneškit, 
Vėjai, mane, nes nedaug svers mano kūnas nūnai. 

Tu, Amorai švelnus, sparnus man krintančiai duoki, 
Kad dėl mano mirties jūra nebūtų kalta. 

Savo lyrą tuomet atiduosiu kaip dovaną Febui 
Ir parašysiu ant jos tokį dvieilį ranka: 

„Tau poetė Sapfo dovanoja, Febai, šią lyrą, 
Man derėjo jinai, taigi ir tau ji derės“ 

Bet kodėl gi mane siunti į Akcijaus kraštą, 
Kai galėtum patsai čia vėl sugrįžt pas mane? 

Man galėtum padėti labiau nei Leukadijos jūra, 
Nuopelnais ir grožiu tu man lyg Febas esi. 

Jei numirsiu, ar tu, žiauresnis nei jūra, nei uolos, 
Ar galėsi pakelt kaltę dėl mano mirties? 

Ak, norėčiau geriau prisiglausti prie tavo krūtinės, 
Nei krisdama atsimušt į pavojingas uolas. 

Štai, Faonai, tai aš, kurią tu mėgdavai girti, 
Ir manei, kad visus talentu savo lenkiu. 

Taip norėčiau aš būt iškalbi, bet skausmas neleidžia, 
Ir prislėgtas kančios talentas eina perniek. 

Jau neturiu jėgų, kaip anksčiau, eiles savo kurti: 
Skausmas nutildė stygas, privertė lyrą padėt. 

Lesbo mergaitės ir būsimos nuotakos, moterys Lesbo, 
Jūsų vardus dažnai mini Eolo lyra. 

Lesbo mergaitės, mylėdama jus praradau gerą vardą, 
Jūs prie kitaros manos jau nesirinkit būriu. 

Tai, kuo žavėjotės jūs, dabar priklauso Faonui, 
„Mano Faonui“ vos vos vargšė aš nepasakiau. 
Viską darykit, kad grįžtų, tuomet grįš ir jūsų poetė, 

Jis mane įkvepia, jis atima kurti jėgas. 
Ką aš kalbu? Argi maldos sujaudina širdį bejausmę? 
Ak, ji šalta! Ir žodžius nuneša vėjai tolyn. 
Noriu, kad jie ne žodžius, o bures tavąsias atneštų, 
Jeigu suprastum, kad pats tai padaryt privalai. 


Gal jau grįžti ir aukas už laimingą grįžimą aukoji? 
"Tad ko delsi ir kodėl manąją širdį draskai? 
Laivą atrišk, Venera iš jūros kilus padės tau, 
Vėjas bus palankus, tu tiktai laivą atrišk. 
215 Pats Kupidonas padės, deramai valdydamas laivą, 
Savo gležna ranka kels ir nuleis jis bures. 
Jeigu norėtum pabėgt kuo toliau nuo Sapfo pelazgietės 
(Nors nematau priežasties, ko šitaip vengtum manęs), 
Laiškas šis tegu tau apsakys mano, vargšės, likimą, 
Kad Leukadės vanduo mano paprašė mirties. 

Aš, Priamo sūnus, Ledos dukrai linkiu daug sveikatos, 
Ašijos turėsiu tuomet, kai palinkėsi pati. 
Ar kalbėti turiu, ar matai jau pažįstamus ženklus? 
Gal savo meilę per daug rodau, nei noriu patsai? 
Slėpti norėčiau ją tol, kol ateis geresnis tam laikas, 


Ir mano džiaugsmo daugiau baimė nustelbt negalės. 


Bet blogai ją slepiu: kas galėtų ugnį paslėpti? 
Ją visada išduos spindinti josios šviesa. 

Bet jeigu lauki, kad aš savo būseną žodžiais išreikščiau, 
Tai pasakysiu: degu! Taip jaučia mano širdis. 
Ak, atleiski, prašau, ir rūsčiai nesmerk mano žodžių, 

Bet, kaip grožiui tavam dera, maloniai priimk. 
Man malonu bus tikrai, jei mano laišką priimsi, 

Tai suteiks man vilties, kad būsi man palanki. 
Trokštu aš to, ką Amoro motina man pažadėjo, 

Jei mane vertė keliaut, gal nežadėjo tuščiai. 
Deivei paliepus aš čia atvykau (turi tai žinoti), 

Ir manuosius planus dieviška remia lemtis. 
Aš didelės dovanos prašau, bet ji man pažadėta, 

Juk Kiterietė tave skyrė manąja žmona. 
Vedamas jos nuo Sigėjo krantų išvykau į kelionę 

Ir Fereklo laivu įveikiau jūras plačias. 

Ji man atsiuntė orą palankų ir nešančius vėjus, 
Gimusi jūroje, ji turi ir teisių joje. 

Te ir toliau ji padės, tenumaldo ir jūrą, ir širdį, 
Ir į uostą tegu mano nuneš troškimus. 

Liepsnos šios kilo ne čia, iš toli su savim jas vežiausi, 
Jos kelionės ilgos buvo tikra priežastis. 

Ne audringa žiema, ne klystkeliai jūros platybėj 
Laivą atnešė čia: vykom Tenaro ieškot. 

Aš ne prekes laivais per jūrą vežiau (patikėki!), 
Turtų tikrai man pakaks, jei tik dievai juos globos. 

Čia atvykau ne tam, kad grajų miestus apžiūrėčiau, 
Miestų daug gražesnių savo gimtinėj mačiau. 

Aš ieškojau tavęs, Venera man tave pažadėjo, 
Troškau tavęs anksčiau, nei tave spėjau pažint. 

Aš tavo veidą mačiau širdyje pirmiau, nei išvydau, 
Pasiekė mus toli tavojo grožio šlovė. 

[Kas gi čia nuostabaus, jei strėlė paleista mane kliudė, 
Ir jei sužeistas jos aš supratau, kad myliu.] 

Toks buvo noras lemties, nebandyk tu jai prieštarauti, 
Tuo, ką sakau, patikėk: žodžiai manieji tikri. 

Įsčiose motinos dar buvau, nors turėjo gimdyti 
(Pilvas nuo savo naštos buvo apsunkęs labai), 

Kai išvydo sapne mano motina, tarsi iš pilvo 
Jai iššoka liepsna, fakelas aukštas ugnies. 

Šoka iš miego ir ką sapne išsigandus regėjo, 
Sako Priamui, o šis perduoda viską žyniams. 

Žus Ilionas nuo Pario ugnies, žynys pranašauja““: 
Buvo tai meilės ugnis, deganti mano širdy. 

Nors atrodė kai kam, kad aš iš prastuomenės kilęs, 
Grožis ir dvasios jėga rodė: kilmingas esu. 

Idos kalnų vidury, kur driekiasi slėniai miškingi, 
Nuošalėje, kur gausu balteglių ir ąžuolų, 

Čia neužklysta avis nei ožkelė, uolynų mėgėja, 
Ir nerupšnoja žolės karvė lėtai eidama. 

Čia, įsilipęs į medį, žiūrėjau į plytinčią jūrą, 
Čia iš toli mačiau dardanų miesto pilis. 

Kai staiga pasirodė, kad žemė visa sudrebėjo, 
(Tiesą sakau, nors žinau: ja patikėti sunku) 


Ir prieš mano akis, sparnais greitaisiais atskriejęs, 
Ainis Atlanto staiga stojos, Plejonės sykiu". 
(Leista man buvo matyt, tebus ir papasakot leista,) 
Aukso lazdelę tuomet rankose dievo mačiau. 
Deivės kartu su juo - Venera, Junonė, Paladė - 
Ėjo, ant miško žolės pėdsakai liko lengvi. 
Žado aš netekau, plaukai pasišiaušė iš siaubo, 
Bet sparnuotas šauklys tarė: „Nustoki bijot! 
Būsi teisėjas. Nuspręsk, kuri iš deivių gražiausia 
Ir kuri iš trijų viršija tuodvi grožiu“ 
Liepęs Jupiteris taip, todėl privalau jo klausyti, 
Tarė, o pats link žvaigždžių greitai pakilo aukštyn. 
Aš tuomet atsigavau, drąsa staiga man sugrįžo, 
Ir be baimės ėmiau deivę kiekvieną stebėt. 
Visos jos buvo vertos laimėt, ir man buvo gaila, 
Kad negaliu joms visoms pergalės laurų paskirt. 
Ber iš karto viena labiau už kitas man patiko. 
Jau turbūt supranti: sukelia meilę jinai. 
Bet nugalėti rūpėjo visoms, todėl daug ką žadėjo 
Ir didelėm dovanom bandė paveikti mane. 
Dzeuso žmona - karalystę, dukra - narsumą žadėjo, 
Tik nežinojau patsai, ar noriu būti narsus. 
Bet nusijuokus smagiai Venera pasakė: „Beprasmės 
Dovanos šitos abi, jos tau tik baimę sukels. 
Duosiu aš tau gražuolės Ledos dukterį žavią, 
Ją galėsi mylėt, savo laikysi glėby!“ 
Taip pasakė ir gavusi dovaną, grožio jos vertą, 
Ginčą laimėjusi, tuoj vėlei sugrįžo dangun. 
Aš tuo metu matau, kaip krypsta likimas į gera, 
Lėmus laimingiems ženklams, vėl aš karaliaus sūnus“*. 
Džiaugiasi rūmai, po metų ilgų sūnaus vėl sulaukę, 
Trojoje ši diena buvo vėliau švenčiama. 
Taip kaip trokštu tavęs, taip manęs troško kitos mergaitės, 
Bet vienintelė tu šiųjų troškimų verta. 
Geidė manęs ne tik karalių ir didvyrių dukros, 
Nimfa taip pat ne viena buvo pamilus mane. 
Man tarp jų Oinonė buvo mieliausia, bet visgi 


Būti Priamo marčia tu tinkamiausia esi. 

Ber atstūmiau visas, jos visos man tapo nemielos, 
Vos tik sužibo viltis vest, Tindariete, tave, 
Nuolat buvai prieš akis, ir dieną, ir naktį regėjau, 
Ilsintis kūnui vis dar mano budėjo dvasia. 
Ką padarysi dabar su manim? Patikai nematyta, 
Ir degiau, nors toli buvo manoji ugnis. 
Jau negalėjau ilgiau viena viltim tik gyventi, 
Perplaukęs jūrą siekiau skirtą man dovaną gaut. 
Nuo frigietiško kirvio tuojau krito trojiškos pušys, 
Medžiai, naudingi laivams plaukti per jūras plačias. 
Gargarų aukštus medžius jau kerta laivynui statyti, 
Rąstų daugybę taip pat teikia man Idos miškai. 
Iškertami ąžuolai — tai mediena laivams greitaeigiams, 
Išlenktą korpusą jo ąžuolo lentos padengs. 
Dedame skersinius ir bures ant stiebų pakabinam, 
Tvirtinam laivo gale atvaizdus pieštus dievų. 
Tam, kuriuo pats plaukiau, šalia Kupidono mažylio 
Stovi deivė piešta, žmoną žadėjusi man. 
Kai jau buvo laivai paruošti ir darbai padaryti, 
Troškau išplaukt kuo greičiau, jūrą Egėjo įveikt. 
Ber atkalbėjo tėvai ir sukliudė mano troškimams, 
Prašymų paveiktas jų, uždelsiau kelią pradėt. 
Kai nusprendėm galop pakelti bures ir išplaukti, 
"Tuoj Kasandra, sesuo, plaukus paleidus, staiga: 
„Kur plauki? — ėmė šaukt, - su savim juk gaisrą nešiesi, 
Pats nežinai, kokios ieškai už jūrų ugnies!“ 
Tiesą pasakė žynė. Suradau pranašautąją ugnį, 
Ir švelnioje širdyje meilė liepsnoja žiauri. 
Uostą kai palikau, palankūs nešė mus vėjai 
Ir atvykau prie tavų, Oibalo nimfa, krantų“?. 
Priėmė mus palankiai tavo vyras; turbūt tai įvyko 
Ne be valios dievų ir ne be jų nutarties. 
Jis man parodė, kas tik Lakedaimone buvo žymiausia, 
Ką parodyti ir ką pamatyti svarbu. 
Ber aš troškau išvyst tavo taip išgirtąjį grožį, 
Ir mano akys kitų jau nebematė daiktų. 
Kai pamačiau, apstulbau ir, pritrenktas tavojo grožio, 
Savo širdy pajutau dar nepatirtus jausmus. 

Buvo labai panaši į tave, kiek įstengiau atminti, 
Ir Kiterietė, kuomet ginčo atėjo išspręst. 
Jeigu būtum ir tu rungtyniauti su deivėm atėjus, 
Vargiai galėjo tuomet pergalę švęst Venera. 
Kalbos apie tave plačiai pasklidusios buvo, 
Koks tavo grožis, visuos žinoma buvo kraštuos. 
Frigijoj tau nėra lygios, nei kur saulė pakyla, 
Tarp gražiausių jokia tau neprilygsta kita. 
Bet patikėk, šlovė tavoji mažesnė už tiesą, 
Gal tavo grožio kitiems kartais pavydi šlovė? 
Aš suradau daugiau, nei deivė man pažadėjo: 
Garsą tavo šlovės įveikė grožis patsai. 
Tad manau, jog pelnytai Tesėjas, jau visko patyręs, 
Degė pamatęs tave, grobis jo vertas buvai!“?, 
Kai palestroj nuoga su vyrais kartu mankštinaisi 
(Tavo šalies papročiai šito nedraudžia daryt). 
Nieko keista, kad pagrobė, keista, kad vėl sugrąžino: 
Šitokį grobį tvirčiau saugot turėjo jisai. 
Man galva kruvina pirmiau nuo kaklo nukristų, 
Nei iš lovos kas nors drįstų atimti tave. 
Argi galėčiau tave iš rankų savųjų paleisti? 
Argi galėčiau gyvent, jeigu paliktum mane? 
Jeigu turėtum sugrįžt, pirmiau aš ką nors pasiimčiau, 
Ir Venera su mumis nenuobodžiautų tikrai. 
Gal nekaltybe tava aš mėgaučiaus, gal, jeigu reiktų, 
Kad ji liktų sveika, kitką bandyčiau išplėšt. 
Tik atiduok man save: sužinosi Pario tvirtumą, 
Laužas mirties tiktai manąją ugnį įveiks. 
Pasirinkau tave, o ne karalystę, kurią man 
Buvo žadėjus žmona Dzeuso ir jojo sesuo. 
Ir Paladės paniekinau siūlytą šlovę karinę, 
Kad galėčiau tave rankom apglėbęs laikyt. 
Man negaila, ir niekad kvailai nemanysiu padaręs, 
Mano širdy nuolatos lieka troškimas tas pats. 
Ak, neleiski, kad mano viltis taip greitai užgestų. 
To prašau, dėl tavęs daug ką iškęsti galiu. 
Ne žemakilmis koks nors kilnios tavo santuokos trokštu, 
Ir nepažemins tavęs būti manąja žmona. 


175 


180 


185 


190 


195 


200 


205 


210 


Jei norėsi, manoj giminėj Plejadę ir Dzeusą 
Rasi ir dar kitų (jau neminėsiu) dievų!“!, 
Aziją tėvas valdo, nėr krašto, už ją laimingesnio, 
Sunkiai aprėpti gali jo tolimiausias ribas. 
Daugęel miestų ir spindinčių rūmų čia pamatytum 
Ir šventyklų, kurios vertos savųjų dievų. 
Čia Ilioną išvysi, jo bokštais aukštaisiais žavėsies, 
Febo lyros garsai sienas jo skatino kilt!*?, 
Ką apie žmones sakyt, apie skaičių vyrų narsiųjų? 
Jų gausybę vos vos žemė pajėgia pakelt. 
Eis pasitikti tavęs trojiečių motinų minios, 
Rūmai nesutalpins frigų jaunųjų marčių. 
„Ak, - pasakysi tuomet, - kokia neturtinga Achaja! 
Čia kiekvienuos namuos turtų, kiek mūsų mieste“ 
Aš niekada neniekinau Spartos, tavosios tėvynės, 
Žemė, kurioj tu gimei, man ne mažiau maloni. 
Vis dėlto Sparta skurdi, tau pridera rūbai prabangūs, 
Tavo grožiui išreikšt šioji vieta per prasta. 
Tokią gražuolę dosniom dovanom reikia lepinti nuolat. 
Vis malonumais naujais mėgautis tu privalai. 
Juk matai, kokia prabanga mūsų vyrai puikuojas, 
Tad, patikėk, tokia pat dardanų marčios spindės! 
Būki man palanki ir neniekink frigų jaunikio, 
Tu, kuriai lėmė lemtis gimti Terapnės laukuos. 
Frigas buvo taip pat ir mūsų kraujo turėjo 
Tas, kuris šiandien dievams pilsto nektaro taures!“?, 
Frigas Auroros vyras, kurį žmona pasigrobus!** 
Laikė pačiam pakrašty, kelią kur baigia Naktis. 
Frigas buvo Anchizas, su juo sparnuoto Amoro 
Motina Idos kalnuos džiaugėsi meile slapta. 
Jei Menelajo ir mano palygintum amžių ir grožį, 
Aš nemanau, kad labiau vertintum jį, ne mane. 
Aš tau neduosiu uošvio, kuris net Saulę užtemdė", 
Ir nuo šiurpios puotos gręžėsi Saulės žirgai. 
Tėvo Priamas neturi, kuris uošvio kraują praliejo"““, 
Ir nesutepė jis Mirtų jūros vandens!“". 
Protėvis mano į vandenis Stikso įbridęs nebandė 
Vaisių pasiekti ir jam troškulio kęsti nereik. 

Bet kodėl tai kalbu, jeigu tos giminės palikuonis 
Turi tave ir galbūt Dzeusas tau uošvis yra? 
Ak, nedorėlis tas tave gali naktį kiekvieną 
Savo laikyti glėby, mėgautis sau į valias. 
Aš gi tave galiu pamatyt, kai susėdam puotauti 
Ir per tą laiką taip pat skaudina daug kas mane. 
Savo priešams linkiu tokiose puotose dalyvauti, 
Ką prie taūrių pilnų tenka dažnai man patirt. 
Gaila, kad svečias esu, kai, man matant, tave apkabina 
Ir rankas ant pečių deda prasčiokas tasai. 
Sprogstu tiesiog iš pavydo (galiu gal tau viską sakyti?), 
Kai tavo kūną jisai glosto per rūbus ranka. 
Kartą, kai matant visiems, bučiniais pasikeitėt meiliai, 
Savąją taurę griebiau ir pastačiau prieš save. 
Aš nuleidau akis, kai tvirčiau jis tave apkabino, 
Ir nepajėgiau nuryt kąsnio, jis strigo gerklėj. 
Dūsavau kartais, o tu, išdykėle, aš pastebėjau, 
Dūsaujant man, vos vos juoką sutramdei pati. 
Kartais bandžiau vynu savo karštį malšint, bet jis augo, 
Ir girtumas tiktai ugniai pridėjo ugnies. 
Kad nematyčiau daugiau, atsiguldavau aš nusisukęs!“?, 
Ber vis tiek prieš akis tavąjį veidą mačiau. 
Ką daryt, nežinojau; skaudu tave buvo matyti, 
Bet dar labiau skaudu — nepamatyti tavęs. 
Kiek tik galėjau, bandžiau paslėpti savąją aistrą, 


Bet prasiverždavo vis meilė ta, nors slepiama. 
Nieko tau nesakiau, bet jautei (aš žinau) mano žaizdą; 

O kad tu tik viena būtum žinojusi tai! 
Kartais, kai ašaros man į akis pradėdavo plūsti, 

Veidą nugręždavau, kad jis nepaklaustų: „Kas tau?“ 
O kiek kartų išgėręs kalbėjau tau apie meilę, 

Meilę kitų, tačiau tai savo žodžiais sakiau. 
Po išgalvotais vardais slėpiau aš savąją meilę, 

Aš, jeigu dar nežinai, tas mylintysis buvau. 
Kartais, kad dar įžūliau galėčiau ką nors pasakyti, 

Girtu bandžiau apsimest ir, ką norėjau, sakiau. 
Atmenu, tunika kartą prasiskleidė tau ant krūtinės, 

Ir mano akys staiga krūtis išvydo nuogas. 

Krūtis, kurios už sniegą buvo baltesnės ir pieną 
Ir už Jupiterį, kai Ledą sugundė jisai!" 
Pritrenkė vaizdas mane, kadangi taurę turėjau, 
Ji iškrito: ranka ąsą paleido staiga. 
Kai Hermionę, dukrą, man esant, bučiuodavai kartais, 
Aš nuo lūpų saldžių bučinius vogdavau tuos. 
Kartais gulėdamas tau dainavau apie meilę senolių, 
Kartais tau ženklus slaptus savo siunčiau judesiais. 
Jau išdrįsau prisiartinti net prie tavų palydovių, 
Aitrą, Klimenę bandžiau žodžiais palenkti meiliais. 
Bet pasakę, kad bijo, tuojau nuo manęs jos pabėgo, 
Ir nespėjau savų prašymų joms išsakyt. 
O kad leistų dievai, kad už kovą atpildą gaučiau 
Ir nugalėjęs tave lovoj galėčiau turėt. 
Taip Hipomenas, bėgimą laimėjęs, laimėjo Schoinidę, 
Hipodamėja taip pat tapo Pelopo žmona. 
Taip Alkidas pirmiau ragus Achelojo nulaužė!!!, 
Kol, Dejanira, tave paėmė savo glėbin. 
Taip ir mano narsa turėjo būt išbandyta, 
Kad žinotum, kiek aš stengiaus, kad gaučiau tave. 
Nieko nelieka dabar, tik tavęs, gražuole, maldauti, 
Pulti prie kojų tavų ir, jeigu leisi, prašyt. 
O nuostabioji! O šlove ir puošmena brolių tavųjų, 
Dzeuso verta žmona, jei jo nebūtum dukra. 
Aš arba su tavim sugrįšiu į uostą Sigėjo, 
Ar lyg koks tremtinys žemėj šioj liksiu gulėt. 
Ne lengvai paleista strėlė mano sužeidė širdį: 
Perėjo ši žaizda kiaurai per kaulus visus. 
Taip manoji sesuo pranašavo, dabar tai kartoju!“ 
Sakė: dangaus strėlė pervers tave kada nors. 
Meilės, kuri likimo siųsta, neniekink, Helene; 
Taip palankūs dievai pildys tavus troškimus. 
Daug ką galėčiau dar tau pasakyt, bet akis tik į akį, 
Jei savo guoly mane naktį sutiktum priimt. 
Ko tu bijai, ar gėda tau vyro paniekinti meilę, 
"Teisėtos santuokos gal teisių nenori pažeist? 
Ak, Helene, esi patikli, beveik kaip kaimietė, 


Argi manai, kad išvengs grožis tavasis kaltės? 


Ar savo išvaizdą keisk, ar nebūk tokia užsispyrus, 98 
290 Mat gėdingumui visad lemta kovot su grožiu. 
Džiaugias Jupiteris ir Venera slaptingąja meile, 
"Tavo tėvu taip pat Dzeusas juk tapo slapta. 
Vargiai galėtų taip būt, jei tęsiasi protėvių ydos, 
Kad išliktų tyra Dzeuso ir Ledos dukra. 
295 Būki tuomet tyra, kai į Troją kartu mes nuvyksim, 
Ir kai būsiu tik aš tavo kaltės priežastis. 
Galim dabar nusidėt, vedybos viską pateisins, 
Jei Venera ne tuščiai man pažadėjo tuomet. 
Padeda tam ne žodžiu, o darbais tavo mylimas vyras, 
300 Kad nekliudytų pagrobt svečiui, išvyko jisai. 
"Tinkamas laikas tikrai karalystę Kretos lankyti, 
Ak, koksai sumanus vyras, tiesiog nuostabu! 
„Rūpinkis vietoj manęs svečiu, - išvykdamas tarė, - 
Pavedu, žmona, aš tau reikalus spręsti visus“ 
305 Bet nepaisai nurodymų vyro, galiu tai paliudyrt, 


Ir nerodai visai dėmesio svečiui savam. 
Argi tikiesi, kad šis beširdis žmogus, Tindariete, 
"Tavąjį grožį pažint buvo tikrai pajėgus? 
Klysti: nežino jisai! Jei įvertintų savąjį turtą, 
310 Argi paliktų kitam vyrui, visai svetimam? 
Nors nei žodžiai, nei mano aistra tavęs nepaveikia, 
Gal ši proga duota ją išnaudoti privers? 
Būtume mes kvaili, kvailesni už tavąjį vyrą, 
Jei šis laikas saugus veltui praeitų abiem. 
315 Savo rankom beveik pas tave jis veda meilužį, 
"Tad naudokis, ką tau pavedė vyras naivus. 
Visą naktį guli lyg našlė viena savo lovoj, 
Pats aš irgi guliu vienas man guoly duotam. 
Tad te bendri džiaugsmai mus abu vieną kartą sujungia, 
320 Ir šviesesnė mums bus toji naktis nei diena. 
Aš prisieksiu tada dievais, kokiais tik norėsi, 
Ir surišiu abu žodžiais, kurie tau šventi. 
Jei patikėsi, kad mano jausmai nėra tik apgaulė, 
Aš įtikinsiu, kad vykti turi sa manim. 
325 Jei bijosi ar gėda tau bus, kad vyksti savo noru, 
Aš šitą kaltę tuomet sau prisiimsiu vienam. 

Taip padarysiu, kaip darė Egidas ir broliai tavieji!, 
Koks gi dar pavyzdys tau artimesnis yra? 

Grobė Tesėjas tave, o dvynes Leukipo - aniedu, 
Aš tame sąraše būsiu ketvirtas tarp jų. 

Trojos laivynas uoste tebestovi ir vyrai ginkluoti, 
Irklai ir vėjai greiti tuoj mus per jūras nuneš. 

Kaip karalienė didi per dardanų miestus važiuosi, 
Žmonės visi patikės, jog nauja deivė esi. 

Kur tik žengsi žeme, kvepės cinamonais ugnys, 
Ir gyvuliai, pasmerkti aukai, ant žemės gulės. 

Dovanas tau atneš mano tėvas, seserys, broliai, 
Motina ir visa Troja tau pagarbą reikš. 

Ak, tai maža tik dalis, ką teks ateity tau patirti, 
Daug sulauksi daugiau, nei gali laiškas pranešt. 

O pagrobta nebijok, kad vysis mus karas baisingas, 
Kad savąsias jėgas Graikijos žemė sutelks. 

Ar iš tiek pagrobtų kuri nors buvo ginklais grąžinta? 
Tad, patikėk, ir tava baimė neturi prasmės. 

Trakai Borėjui savam Erechtėjo pagrobė dukrą!"“, 
Bet bistonų krantams karo nekilo grėsmė. 

Išvežė savo laivu pagasietis Jasonas Fasidę!“, 
Ber tesaliečių nubaust kolchų nevyko būriai. 

O Tesėjas, vėliau nei tave, Mino pagrobė dukrą!'“, 
Bet kretiečių tasai ginklo neragino kelt. 

Baimė kartais didesnė yra nei tikrasis pavojus, 
Nors ir leista bijot, gėda vis tiek, jei bijai. 

Jeigu taip nori, galvok, jog dėl to kils didelis karas, 
Bet galingas ir aš, ginklai ir mano sužeis. 

Azija turi karių ne mažiau nei Graikijos žemė, 
Jai netrūksta žmonių, ji nestokoja žirgų. 

Ir ne daugiau Menelajas Atridas narsumo parodys, 
Nei turi Paris, ir jo ginklo jėga nepralenks. 

Dar tik vaikas buvau, kai nužudęs priešus, jų bandą 
Atėmiau ir todėl vardą šį savo gavau!" 

Dar tik vaikas rungtynėse daug vyresnius nugalėjau, 
Ilionėją tarp jų ir Deifobą taip pat. 

Ir nemanyk, kad esu aš baisus tiktai veidas į veidą, 
Sminga manoji strėlė ten, kur liepiu jai nuskrist. 


365 Tu negali Menelajo jaunystės žygiais didžiuotis 100 
Ir negali jo papuošt mano įgytais menais. 
Ner jeigu viską jam duotum, bet Hektoro, brolio, neduosi, 
Vienas gali jisai šimtą atstoti karių. 
Dar nežinai, ko vertas esu, dėl jėgų mano klysti, 
370 Nesupranti, koksai vyras, kuris tave ves. 
Arba niekas tavęs nenorės ginklu sugrąžinti, 
Arba graikų pulkai kris nuo manųjų karių. 
Man ne gėda už šitokią žmoną ginklu susikauti, 
Atlygis vertas tikrai net ir aršiausios kovos. 
375 Net jeigu visas pasaulis kovot dėl tavęs sumanytų, 
Tavąjį vardą minės būsimos kartos visad. 
O kad tiktai viltis nugalėtų tavąją baimę, 
O jau tada reikalauk to, ką žadėjau dabar. 

[Jeigu būčiau galėjusi to, ką skaičiau, neskaityti, 
Būčiau kaip ir anksčiau pareigas ėjus dorai.) 

Bet kai mano akis jau išniekino laiškas tavasis, 
Neatsakyti, manau, būtų didi nešlovė. 

Tu išdrįsai, svety, viešnagės paniekinęs teises, 
Savo bičiulio žmonos ištikimybę bandyt. 

Taigi tam, atvykusį čia per audringąją jūrą, 
Žemė Tenaro tave priėmė savo uoste. 

Nors atvykai iš tolimo ir mums svetimo krašto, 
Durys karaliaus namų tau atsivėrė mielai. 

Ar už paslaugas atlygis man - toksai įžeidimas? 
Ar kaip svetys atvykai, ar kaip priešas pas mus? 

Neabejoju, kad priekaištus mano, nors jie ir teisingi, 
Tu pavadinsi tiktai moters prasčiokės kalbom. 

Aš prasčioke galiu būt, kad tik nekaisčiau iš gėdos 
Ir kad jokia dėmė mano neteptų šlovės. 

Nors manajam veide nėra apsimesto skausmo 
Ir nesėdžiu soste kaktą suraukus griežtai, 

Bet mano vardas garsus, ligi šiol kaltės neturėjau, 
Ir sąvadautojas joks girtis negali manim. 

Tuo labiau mane stebina tavo planų įžūlumas, 
Kas davė viltį kartu lovoje būt su manim? 

Gal todėl, kad Neptūno sūnus mane buvo pagrobęs!!*, 


Rodosi tau, kad galiu antrąkart būt pagrobta? 
Būčiau kalta, jeigu jį aš būčiau pati suviliojus, 
Bet kokia gi kaltė, jeigu buvau pagrobta? 
Tik nespėjo jisai paragauti to siektojo vaisiaus, 
Man pavyko sugrįžt baimę patyrus tiktai. 
Keletą vos bučinių tam begėdžiui pavyko išplėšti, 
Priešinaus jam, gal todėl nieko negavo daugiau. 
Tau, begėdi, turbūt nebūtų šito pakakę, 
Ačiū Dievui, anas buvo kitoks negu tu. 
Jis grąžino mane nepaliestą, tad ir kaltė jo 
Daug mažesnė; matyt, gėdinos poelgio jis. 
Ar Tesėjas gailėjos dėl to, kad pakeistų jį Paris 
Ir kad vardas nuo šiol mano netektų šlovės? 
Bet nepykstu ant tavęs (kas galėtų ant mylinčio pykti?) 
Jei tik meilė, kurią man išpažįsti, tikra. 
Aš abejoju, tačiau ne dėl to, kad savim netikėčiau 
Ar savo grožio pati nesugebėčiau matyt, 
Ber dėl to, jog dažnai patiklumas mergaitėms pakenkia 
Ir jūsų žodžiais meiliais būtų geriau netikėt. 
„Bet juk nusideda kitos, jau rėta rast dorą matroną“ 
Kas gi draudžia, kad aš būčiau tarp tų, kur mažai? 
Tau atrodo, kad motina pavyzdžiu gali man būti 
Ir tikiesi mane, ją paminėjęs, palenkt. 
Bet mano motina juk suklaidinta buvo apgaule!"?: 
Jos suvedžiotoją mat apdengė gulbės pūkai. 
Aš nusidėjus sakyt „nežinojau“, deja, negalėčiau, 
Ir jokia klaida mano kaltės nepaneigs. 
Ji laimingai suklydo: kaltė atleista kaltininko, 
Koks Jupiteris man klaidą į laimę pakeis? 


Protėviais savo, kilme, vardu karalaičio giriesi, 


Bet ir mano namai garsūs kilme ne mažiau. 
Jau neminėsiu Jupiterio, protėvio savojo uošvio, 
Nei Tindarėjo, kitų iš Tantalidų genties. 
Tapo man tėvu Jupiteris, kai pavirtusį gulbe 
Motina Leda savam priglaudė meiliai glėby. 
Eik dabar ir kalbėk apie pradžią frigų, gentainių, 
Apie Priamą, taip pat Laomedontą kalbėk. 

Aš juos gerbiu, tačiau kurį tu mini tiktai penktą, 
Mano tasai giminėj pirmas įvardintas bus'??, 
Aš pripažįstu, kad tavo valdžios galybė didžiulė, 
Bet nemanau, kad mažiau reiškia ir mūsų valdžia. 
Net jeigu turtais ir skaičium žmonių tavo žemė gausesnė 
Ir pranoksta šitas, - barbarų žemė jinai. 
Savo laiške žadi dovanų pačių nuostabiausių, 
Jos galėtų turbūt net ir deives sužavėt. 
Bet jei norėčiau aš peržengt ribas padorumo ir gėdos, 
Tu galėtumei tapt mano kaltės priežastim. 
Aš arba savo šlovę nesuteptą amžiais turėsiu, 
Ar dėl tavęs prarast ryšiuos, ne dėl dovanų. 
Tik tuomet neniekinu aš dovanų, jos man brangios, 
Kai dovanoja žmogus tas, kuris man malonus. 
Daug labiau svarbu, kad myli, kad šitiek patyrei, 
Kad tavoji viltis įveikė jūras marias. 
Tai, ką dabar darai, nenaudėli, sėdint prie stalo, 
Aš matau, suprantu, tik apsimesti bandau. 
Kai žiūri į mane įžūliai akim geidulingom, 
Tavąjį žvilgsnį pakelt lengva nebūna tikrai. 
Dūsauji kartais arba griebi taurę mano padėtą 
Ir iš to krašto geri, kur gėriau aš neseniai. 
O! Kiek kartų mačiau, kaip pirštais ženklus man rodei, 
Buvo iškalbūs taip pat antakių tavo ženklai. 
Net bijojau dažnai, kad vyras jų nepastebėtų, 
Mušė raudonis, nes jie buvo per daug atviri. 
Kartais kuždėjau tyliau, o kartais tardavau garsiai: 
„Ak, begėdis koksai!“ Ir tuomet tiesą sakiau. 
Kartais ant stalo, kuomet pietavom, prie savojo vardo, 
Vyno palieto klane rasdavau žodį „MYLIU“. 
Bet draudžiau patikėti akims ir tuo, ką jos matė, 
Vargas man! Ir tokiu mokiaus kalbėti būdu. 
Jei būtų lemta man nusidėt, visi šie meilumai 
Būtų palenkę turbūt, būtų palūžus širdis. 
Dar svarbu, pripažįstu, esi nepaprasto grožio, 
Ir kiekviena mergina puls tau į glėbį tikrai. 
Tad tegu laime šita be kaltės kita pasidžiaugia, 


Nei kad mano garbė žus svetimšalio glėby. 


Mokykis tu iš manęs, kaip reikia gražuolių išvengti, 
Juk dorybė - tai to išsižadėt, kas brangu. 
Kaip manai, kiek troško jaunuolių to, ko tu trokšti ? 
100 Bet jie protingi, o gal Paris tik turi akis? 
Tu ne daugiau matai nei kiti, tik esi įžūlesnis 
Ir ne širdies daugiau, bet gražbylystės turi. 
O kad būtum arplaukęs čionai laivu greitaeigiu, 


Kai manęs, nekaltos, siekė jaunikių šimtai, 
105 Jeigu būčiau pamačius tave, būtum buvęs pirmasis, 
Ir mano vyras su tuo būtų sutikęs, manau. 
Bet per vėlai atvykai, tas džiaugsmas kitam atiteko, 
Kitas tai, ko geidi, turi: vilties nebėra. 


Ir nemanyk, jei žmona trojiečio aš tapt panorėčiau, 
skg 110 Kad Menelajas manęs nebenorėtų turėt. 
Liaukis, maldauju, širdies jautrios nebevarginki žodžiais 


Ir nekankinki manęs, jeigu sakai, kad myli. 


Leiski vykdyti tai, ką man paskyrė likimas, 
Ir nenorėki nuplėšt mano garbingos šlovės. 
115 Bet, regis, taip Venera nusprendė, kai Idos kalnyne 
Deivės trys pas tave ėjo sprendimo prašyt. 
Jų viena karalystę, kita karo šlovę žadėjo, 
Tarė trečioji: „Tava bus Tindarietė žmona“ 
Man sunku patikėt, kad dieviškos deivės nusprendė, 
120 Jog gražiausią išrinkt tu tiktai vienas gali. 
Net jeigu tai ir tiesa, tai kažkas čia yra išgalvota, 


Atlygį teismo, manau, tu sugalvojai patsai. 
Mano grožis ne toks, ir aš jo nevertinu šitaip, 
Kad kaip dovaną jį deivė galėtų paskirt. 
125 Aš žinau: patinku, mano grožį įvertina vyrai, 
Bet Veneros žosmė rodosi man atgrasi. 
" Neslepiu, man patinka šitų pagyrimų klausytis, 
Ir nenoriu paneigt: tai, ko aš trokštu, girdžiu. 
Tad nepyk ant manęs, kad sunku man tavim patikėti: 
130 Kuo reikalai svarbesni, tuo atsargiau jais tiki. 
Kad Venerai aš patikau, malonu man be galo, 
Ir kad didžiausia esu tau paskirta dovana. 
Nei Paladės narsos, nei Junonės valdžios nepanorai, 
Grožį Helenės laikei dovana vertingesne. 

Taigi aš tau atstoju ir narsą, ir valdžią karaliaus, 
Tik geležinė širdis gali tavęs nepamilt! 

Aš nesu geležinė, tačiau su ta meile kovoju, 
Nes man sunku patikėt, kad būti mano gali. 

Ar bandyčiau lenktu noragu arti krantą smėlėtą 
Ir tikėtis naudos, jei jos neduoda vieta? 

Meilėj nemėgstu klastos ir savo mylinčio vyro 
(Mato juk viską dievai!) neapgavau niekada. 

Ir dabar, kai slapta rašau šį tylintį laišką, 
Tai man nauja patirtis, to niekada nedariau. 

Ak, laimingos, kurios dalykus tuos išmano, o aš jų 
Ir nežinau, ir manau, jog nusidėti sunku. 

Baimė didžiausia bėda. Jau dabar sumišus jaučiuosi, 
Rodos, kad akys visų mano įsmigę veidan. 

Aš nemeluoju, žinau: mane piktos kalbos pasiekia, 
Ir visokių žinių Aitra čia atneša vis. 

Tad apsimesk, jei nenori sustot ir liautis, ko sieki, 
Bet kodėl tau sustot? Juk apsimesti gali. 

Žaisk ir toliau, bet slapta. Nors turiu daugiau dabar laisvės, 
Ber ne visą, kuomet čia Menelajo nėra. 

Jis išvyko toli, reikalams svarbiems jį prispyrus, 
Jo išvykimo svarbi ir pagrįsta priežastis. 

Gal taip atrodo tik man: kada abejojo, ar vykti, 

Aš pasakiau: „Keliauk, bet kuo greičiau vėl sugrįžk“ 
Jis, apsidžiaugęs ženklais palankiais, pabučiavo ir tarė: 
„Saugok namus ir svečiu rūpinkis Trojos gerai“ 

Juoką vos sulaikiau, o kada jį įveikiau, vyrui 
Nieko nepasakiau, vieną tik žodį: „Gerai!“ 

Vėjai palankūs bures į Kretą nunešė tuomet, 
Bet nemanyk, jog dėlto viską sau leisti gali. 

Nors mano vyro nėra, net nebūdamas jis mane saugo, 
Ilgas karaliai rankas turi, tikriausiai žinai? 

Mano šlovė man tampa našta: kuo labiau mane giriat, 
Tuo labiau ši šlovė vyrui atrodo baugi. 

Ta šlovė, kuri man maloni, kartu man ir kenkia, 
Jau geriau, kad šita būtų klaidinga šlovė. 

Nesistebėk, kad mane su tavim mano vyras paliko: 
Tiki jisai manimi, įpročiais mano gerais. 


Išvaizda kelia jam baimę, tačiau įtikina būdas, 
Grožis baugina, tačiau teikia ramybės dora. 
175 Vis įtikint bandai, kad laikas veltui nežūtų, 
Kad, kol vyro nėra, jį išnaudotume sau. 
Noriu to ir bijau, dar jausmams mano trūksta laisvumo, 
Ir dvejoja širdis, trūksta tikrumo ir jai. 


Vyro nėra, ir tu be žmonos mano rūmuose miegi, 
PARIUI V. AS 
180 Bet tavo grožis mane jaudina, mano - tave. 

Ilgos naktys abiem, bet štai jau žodžiai mus jungia, 
2 . Ir — o varge! — tu čia, mielas, namuos tuos pačiuos. 
1 || Aš nebijau pražūt, jei kaltės visa tai nesuteiks man, 

i Bet kažkodėl delsiu, baimė sulaiko mane. 
185 O kad galėtum priversti mane daryt, ko taip sieki, 


asis O kad galėtum jėga kaimišką drovą įveikt. 
“ Kartais prievarta padeda tiems, kurie ją patyrė, 
N Gal laiminga ir aš prievarta tapti galiu. 
|| Vis dėlto, gal geriau tą naują meilę įveikti, 
- 190 Liepsną, vos kylančią, dar menkas vanduo užgesins. 


Meilė svečių netikra, kaip ir jie, ji klaidžioja kartais 
Ir kai jos stiprumu patiki, - jos jau nėra. 
Liudija tai Hipsipilė ir Mino dukra Ariadnė: 
Mat nei viena, nei kita santuoka nepasidžiaugs. 
195 Kalbama, kad ir tu, netikėli, savo Oinonę 
Pametei, nors su ja daugelį metų buvai. 
Tu nepaneigei to, ir aš, jei nori žinoti, 
Stengiausi kuo daugiau apie tave sužinot. 
Nors ir norėtum, kad meilė šita be perstojo tęstųs, 
200 To negalėtum daryt: frigai jau kelia bures. 
Kol kalbi su manim, kol ruošiamės lauktajai nakčiai, 
Vėjas pakils palankus, kelią tėvynėn atvers. 
Ir vidury malonumų naujų džiaugsmus tuos paliksi, 
Ir su vėjais kartu ši mūsų meilė nuskris. 
205 Gal man vykt su tavim, pamatyti Pergamą garsų, 
Laomedonto kilnaus tapti anūko žmona? 
Bet juk man ne vis tiek, ką Gandas sparnuotasis skelbia, 
Tuoj jis visiems praneš, kaip aš gėdingai elgiuos! 
Ką tuomet žmonės kalbės mano Spartoj ir Graikijos žemėj, 
210 Azijoj ir tavoj Trojoj kaip vertins mane? 

Ką Priamas galvos ir žmona Priamo Hekabė, 
Ką tavo broliai ir ką dardanų dukros manys? 
Kaip galėsi tikėt, kad saugau tau ištikimybę, 
Argi tavęs neslėgs tavo paties pavyzdys? 
Vos tik ateivis koksai Iliono uoste pasirodys, 
Jis iš karto sukels baimę ir nerimą tau. 
Gal supykęs ir man pasakysi kada: „paleistuvė!“ 
Būsi pamiršęs, jog tu mano kaltės priežastis. 
Tapsi teisėju, nors tuo pat metu pats esi kaltininkas, 
O kad pirmiau mane žemė prarytų, meldžiu! 
Ak, tiesa, Iliono grožybėm ir turtais naudosiuos, 
Gausiu daugiau dovanų, nei prižadėjęs esi. 
Rūbais tikriausiai mane aprengs brangiais, purpuriniais. 


Suneštą auksą uždės: jausiu jo svorį tikrai! 
Ber atleisk, ką sakau: tavo dovanos man nėra svarbios, 


Aš nežinau, kodėl žemė ši laiko mane. į J 
Kas man Frigijos žemėj padės, jei mane kas įžeistų? “ 


Kur man brolių reikės, tėvo pagalbos ieškot? 
Juk pažadėjo viską Medėjai melagis Jasonas, 
Bet išvarė vis tiek ją iš Aisono namų. 
Ir paniekinta ji negalėjo sugrįžt pas Ajetą, 
Jos nelaukė mama nei Chalkiopė, sesuo. 
Aš to visai nebijau, Medėja taip pat nebijojo: 
Kartais būrimai geras sugeba viltis apgaut. 
Rasi laivų, kuriems (dabar jie blaškomi jūroj), 
Jūra atrodė rami, kol jie stovėjo uoste. 
Man baisi ir ugnis, kurią tavo motina matė 
Tau prieš gimstant, lyg ją būtų pagimdžius pati. 
Aš bijau įspėjimų žynių (sako, jie pranašavo), 
Kad nuo pelazgų ugnies žus Ilionas didus. 
Nors Kiterietė tau palanki, nes tavo sprendimas 
Leido jai nugalėt, dvigubą pergalę švęst. 
Bet bijau tų dviejų, kurios, kaip sakai, pralaimėjo, 
Joms savu sprendimu tu nepadėjai laimėt. 
Neabejoju, jei seksiu tave, bus karas pradėtas, 
Mūsų meilė (vaje!) pereit per ginklus turės. 
Hipodamėja kadais hemonus juk privertė kautis 
Ir su kentaurais dėl jos karas sukilo žiaurus!?!. 

Ar manai, kad teisėto pykčio nereikš Menelajas, 
Kad nepadės jam dvyniai ir Tindarėjas su jais? 

Nors kalbi ir žygiais narsiais be galo giriesi, 
Išvaizda tavo visai žodžių neprimena tų. 

"Tavo kūnas labiau Venerai, ne Marsui sutvertas, 
Stiprūs te veda karus, tu, Pari, nuolat mylėk. 

Hektorui vietoj savęs kovoti liepk, jeigu reikia, 
"Tu tinkamesnis esi, Pari, kovoms kitokioms. 

Stočiau į tokią kovą ir aš, jeigu būčiau drąsesnė, 
Ir nė viena mergina tos neatmestų kovos. 

Gal, įveikusi baimę, ir aš galiausiai išdrįsiu 
Ir ištiesiu rankas tau po kiek laiko pati. 

Nori, kad mes apie tai kalbėtume niekam nežinant, 
Aš, ko sieki, žinau ir, ką kalbi, suprantu. 

Bet tu per daug skubi, dar žolės negalima pjauti, 
Ir delsimas galbūt tavo troškimams padės. 

Tiek kol kas: te mano mintis šis laiškas sulaiko, 
Paslaptis žino jisai, bet jau pavargo ranka. 

Kitką galėsim vėliau aptart per Klimenę ir Aitrą, 


Jos mano draugės ir duos man patarimų, jei reiks. 

HERO 


[Tau Abidietis, Hero, šį laišką siunčia, nors pats jis 
"Tuos pasakyti žodžius trokšta, jei jūra nurims. ] 

Jeigu man būtų dievai palankūs ir meilei padėtų, 
Tau nenoriom akim laiško nereiktų skaityt. 

Bet nepalankūs dievai! Kodėl jie delsia ir kliudo 
Pildytis norams ir man žinomu plaukti keliu? 

Juk matai, koks juodas dangus ir jūra banguoja, 
Laivui ne kiekvienam šiandien ji įveikiama. 

Vienas drąsuolis tiktai, kuriam šį laišką įduodu, 
Ryžosi plaukti, bures ką tik pakėlė jisai. 

Būčiau išplaukęs ir aš kartu, kai laivą atrišo, 
Bet abidiečiai visi buvo įsmeigę akis. 

Jau nebūčiau galėjęs ilgiau mūsų meilės nuslėpti 


Kaip ligi šiol nuo tėvų, nors to norėjom abu. 


Tad šį laišką rašiau paskubom ir sakiau: „Eik laimingai, 


Laiške, mergaitė graži tau savo ranką išties. 
Gal net lūpom tave palies paėmus į ranką, 
Kai baltais dantimis siūlą nutraukti norės“ 


"Tuos šnabždėjau žodžius, atiduodamas laišką jūreiviui, 


Visa tai laiške mano parašė ranka. 
Ak, norėčiau, kad ji ne rašytų, o plaukt man padėtų, 


Kad nuneštų mane įprastu jūros keliu! 

[Ji įpratus labiau man plaukiant vandenį mušti, 
Bet ir mano jausmams geba padėti taip pat]. 

Štai septinta jau naktis (už metus man šis laikas ilgesnis), 
Kai audringom bangom sąsiaurio verda vanduo. 

Jei šias visas naktis mane miegas būtų raminęs, 
Gal neprailgusi taip būtų šitoji audra! 

Sėduos liūdnai ant uolos ir žvelgiu į tavąjį krantą, 
Ten, kur patsai negaliu, nuneša mintys mane. 

Rodosi man, kad aukštajam bokšte žiburys spinduliuoja: 
Gal matau, o galbūt akys tik nori matyt. 

"Triskart rūbus numetęs guldžiau ant kranto smėlėto, 
"Triskart nuogas bandžiau sunkųjį kelią įveikt. 

Bet audringas vanduo numaldė jaunatvišką ryžtą, 
Ir gramzdino dugnan priešiškos bangos mane. 

Argi tu, iš visų aršiausių vėjų aršiausias, 
Ar su manim kovot nori, Borėjau, tikrai ? 

Gal nežinai, kad ne jūrai, o man tavo įniršis kenkia? 
Ką tu darai, argi tau meilės neteko patirt? 

Nors ir ledinis esi, bet ir tu kitados (juk neneigsi!) 
Aktės dukrai žaviai apimtas meilės degei!??, 

Jeigu būtų kas nors grobiu tuomet džiaugtis sukliudęs, 
Argi kelią dangaus būtum užleidęs lengvai ? 

Tad pagailėki manęs ir sutramdyk savąjį siausmą, 
Ir Hipotidas už tai te nenubaudžia tavęs. 

Bet tuščiai maldavau, dar labiau ėmė siautėti vėjas, 
Dar didesnes bangas jūroje kėlė jisai. 

O kad Dedalas dabar man sparnus galėtų uždėti, 
Net Ikaro krantai būtų nuo čia netoli. 

Viską galėčiau iškęst, kad tiktai pakelčiau į orą 
Kūną, kuris dažnai vandenis skrodė baugius. 

O tuo metu, kai neleidžia man plaukt nei vėjai, nei jūra, 
Aš mintyse gaivinu laimės vogtos minutes. 

Vos tik ateina naktis (malonu man tai prisiminti) 
Tuoj iš savo namų degdamas meile einu. 

Greit nusirengiu, kartu su rūbais nusimetu baimę, 
Rankų mostais plačiais tolin per jūrą iriuos. 

Man blausia šviesa Mėnulis apšvietė kelią, 
Lyg palydovas budrus jis man neleido paklyst. 

Aš, pakėlęs akis, maldavau: „Šviesiausioji deive, 
Būki man maloni, Latmo uolas prisimink'??! 
Endimionas neleis, kad žiauri širdis tavo būtų, 
Mano troškimui slaptam būk maloninga, meldžiu. 
"Tu mirtingo geidei ir dėl jo iš dangaus nusileidai, 
Ta, kurios aš siekiu, deivė yra (patikėk!), 
Elgesio jos neminėsiu, dievų dangiškųjų jis vertas, 
O savuoju grožiu deivėms prilygsta tikroms. 
Tik Venerai ir tau nusileidžia jos veidas žavingas, 
Jeigu žodžiais manais netiki, žvilgtelk pati! 
Taip kaip tu, kai sidabro šviesa savo spindulius lieji, 
Visos žvaigždės aplink blanksta nuo tavo šviesos, 
Taip ir ji gražiausia yra tarp didžiausių grožybių, 
Jei abejoji, esi, Kintija, tuokart akla“ 
"Tuos arba panašius žodžius kalbėjau, kai naktį 
Yriausi per bangas, mostais įveikdamas jas. 
Jūros tamsiam vandeny Mėnulio šviesa spinduliavo, 
Ir nakties tyloje rodės, kad šviečia diena. 
Jokio garso aplink ausis negalėjo pagauti, 
Tik raibuliavo vanduo, kūnui įveikiant bangas. 
Tik paukšteliai maži, Keiko menantys meilę, 
Net nežinau, kodėl, graudžiai pradėjo čiulbėt. 
Jau pajutau, kad rankos man silpsta, pečius ima mausti, 
Ber sukaupęs jėgas vėl iškilau virš bangų. 
Kai šviesa tolumoj sužibo: „Tai mano ugnelė, 
Sau tariau, — tam krante - meilės manosios šviesa: 
Vėl sugrįžo jėga, sustiprėjo nuvargusios rankos, 
Ir švelnesnis dabar man pasirodė vanduo. 
Šalčio nebejutau, ledinė gelmė nebaugino, 
Meilė šildė mane, deganti mano širdy. 
Kuo toliau aš plaukiu, tuo krantas tampa artesnis, 
Kuo atstumo mažiau, tuo noris plaukti greičiau. 
Kai pagaliau mane pastebėti galėjai, jaučiau aš, 
Kaip savuoju žvilgsniu dar man pridėjai jėgų. 
Plaukdamas noriu tuomet valdovei savo patikti, 
Mostais plačiais iriuos, stebimas tavo akių. 
Auklė vos sulaiko tave, kad nepultum į jūrą, 
(Pats mačiau, neturi pasakot man apie tai), 


Bet negalėjo tavęs sulaikyti, kai bėgai prie kranto 
100 Ir pirmoji banga kojas užliejo tavas. 
Tuoj apkabinus mane laiminga veidą bučiuoji, 
Dieve, dėl tų bučinių verta per jūrą šią plaukt. 
Ir nuo savęs nusiėmus apsiaustą mane juo apglėbi, 


Plaukus man džiovini, permerktus jūros vandens. 
105 Visa kita naktis ir mes, ir bokštas tik žino, 
Jo lange švyturys rodė man kelią nakčia. 
Kiek Helesponto jūroj žolių įvairiausių surastum, 
. Tiek per naktį džiaugsmų mudu patyrėm abu. 
4 Ą Kuo mažiau mūsų vogtajai meilei turėjome laiko, 
15 110 Stengėmės tuo labiau, kad nepraeitų tuščiai. 
"Traukėsi jau naktis, pasirodant žmonai Titono, 
jo 7 Ir Luciferis jau kilo prieš Aušrą danguj. 
o Keitėmės paskubomis bučiniais, be tvarkos juos dalinom 
kų Ir gailestavom, kad toks trumpas tas laikas nakties. 
5 115 Bet pagaliau, uždelsęs ir auklės paragintas rūsčiai, 
Bokštą palikęs, skubu grįžti prie jūros šaltos. 
Skiriamės verkdami, ir vėl aš į vandenis Helės 
Puolu, bet vis dar bandau tavąjį veidą įžvelgt. 
Ar patikėsi, kai čia plaukiau, jaučiausi herojus, 
120 Bet kai plaukiau atgalios, dužena, rodės, esu. 
Ir, patikėk, pas tave man kelias lengvas atrodė, 
Bet kai grįžau iš tavęs, bangos atrodė kalnai. 
Aš nenorom į tėvynę grįžtu (kas galės patikėti?) 
Ir nenorom iš tiesų būsiu savajam mieste. 
125 Ak, kodėl širdimis sujungtus jūra mus skiria, 
Jeigu širdis mūs viena, žemė kodėl ne viena? 
[Sestas kodėl manęs ar Abidas tavęs nepanoro? 
Tavo - man, mano - tau žemė patinka taip pat.) 
Tai kodėl nerimstu dabar, kaip jūra nerimsta? 
130 Vėjas (menka priežastis) verčia kamuotis kodėl? 
Jau delfinai pažįsta mane ir manąją meilę, 
Ir manau, kad žuvims svetimas jau nebesu. 
Tarp įprastų vandenų man atsiveria matomas takas, 
Taip kaip dulkėtam kely ratai palieka vėžes. 
135 Skundžiausi aš kažkada, kad tik šis pas tave veda kelias, 


Bet šiuo metu ir juo vėjai neleidžia keliaut. 


Nuo baisingų bangų Helesponto jūra boluoja, 
Ir net savajam uoste laivas nebūtų saugus. 
Rodos, kad vardą šį gavusi jūra, nuskendus mergaitei!?“, 
140 Buvo tokia ir tuomet, kokią ją šiandien matau. 


Ši vieta nešlovinga lig šiol dėl žuvusios Helės, 


Net jei man maloni, turi ji dėmę kaltės. 
Aš pavydžiu Friksui, kurį per paniurusią jūrą 
Auksavilnė avis pernešė ant nugaros. apa 
145 Bet man nereikia nei gyvulio jokio, nei laivo pagalbos, 
Tik tegu leista man bus jūrą šią perplaukt pačiam. 
Man nereikia jokių menų, tik teleidžia man plaukti: 
Būsiu aš laivas pats sau ir vairininkas kartu. 
Aš nestebėsiu kely Helikės nei Arkto žvaigždynų, 
150 Mūsų meilei nėra svarbūs žvaigždynai jokie. 
"Te vadovaujas kiti Andromedos, Vainiko žvaigždynais!“, 
Ar šaltam danguje spindinčiom Šiaurės žvaigždėm. 


Tos, kurias Persėjas, Jupiteris, Bakchas mylėjo, 
Vedlės tegu nebus mano sunkiam kelyje. 
155 Man kita, ryškesnė nei jų, šviesa spinduliuoja, 
Ir kol ji švies tamsoje, tol meilė kelią suras. 
Tol, kol matysiu aš ją, nuplauksiu toli, ligi kolchų, 
Ten tesaliečiai kadais nuplaukė savo laivu. 
Ir plaukime Palemoną jaunuolį nesunkiai įveiksiu!?“, 
160 Lenksiu ir tą, kurį pavertė žolės dievu!" 
Rankos nusilpsta dažnai nuo daugybės mostų, man plaukiant, 
Ir nebenori manęs nešti per jūros bangas. 
Bet sakau joms tuomet: „Už šį darbą atlygis laukia, 
Tuoj jums leisiu apglėbt kaklą manosios ponios“ 
165 Taip jos atgauna jėgas ir veržias atlygį gauti, 
Tarsi žirgas, kurį laigyt išleido staiga. 
Taigi meilę, kuria degu, aš noriu išsaugot 
Ir veržiuos pas tave, nors tu vertesnė dangaus. 
Tu vertesnė dangaus, nei anos, bet pabūki dar žemėj, 
170 Ar pasakyki ir man, koks kelias veda dangun. 
Čia esi, bet mažai pasidžiaugti mylinčiam leidi, 
Ir kai jūroj audra, kenčia ir mano širdis. 
Kas man iš to, kad neskiria mūsų vandenys platūs, 


Ši trumpa atkarpa - mums ne mažesnė kliūris!?š, 


175 Aš nežinau, ar norėčiau, kad skirtų mus visas pasaulis 
Kad toli nuo manęs būtumei tu ir viltis. 
Nes, kuo arčiau esi, tuo labiau dega meilė manoji, 
Net jei tavęs nėra, lydi viltis visada. 
Rodos, galiu paliesti ranka savo mylimą, betgi 
180 Šitas „rodos“ tiktai ašaras sukelia man. 
Tai ne tas pats, kaip siekti ranka nutolstančių vaisių, 
Ar viltingai bandyt bėgančio siekti vandens. 
Aš tave savo glėby laikysiu tik jūrai panorus, 
Būsiu laimingas tuomet, kai jūroj bangos nurims. 
185 Nieko mažiau pastovesnio nėra, kaip vėjai ir bangos, 
Vėjas tačiau ir vanduo viltį išsaugoja man. 
Vasara čia dabar, bet kas bus, kai taps priešiška jūra, 
Kai žvaigždynai žiemos vandenis jūros sukels? 
Dar ir pats nežinau, ar būsiu toks lengvabūdis, 
190 Ar Amoras privers plaukt per audringas marias? 
Ir nemanyk, kad aš savo kaltę suverčiu laikui: 
Tai, ką žadu, patikėk, greitai pajėgsiu tesėt. 
Net jei kelias naktis tebebus dar jūra audringa, 
Aš bandysiu baugius vandenis perplaukt vis tiek. 
195 Arba narsa man padės išlikti sveikam ir išgelbės, 


Arba taps mirtis meilės manos pabaiga! 
Tik norėčiau, kad išmestas būčiau į tavąjį krantą, 
Kad tavajam uoste atilsį rasčiau galop. 
Verksi manęs ir gal mano kūną paliesti norėsi 
200 Ir sakysi: „Tai aš šitos mirties priežastis“ 
Gal įskaudins tave šios mano mirties pranašystės, 
Gal tau nebus malonu šį mano laišką skaityt? 
Jau baigiu, nesiskųsk, bet kad jūra liautųsi šėlus, 
Savo, meldžiu, troškimus tu su manaisiais sujunk. 
205 Jeigu jūra nurimtų trumpam, ją perplaukčiau greitai, 
O kai išlipsiu krantan, vėl tegu siaučia audra. 
Ten tinkamiausias uostas, kur aš savo laivą plukdyčiau, 
Ir mano laivui stovėt vietos nėra saugesnės 
Ten te mane uždaro Borėjas, ten būsiu laimingas, 
210 Ir netrokšiu išplaukt, stengsiuosi būt atsargus. 
Priekaištų aš tuomet neturėsiu bangoms siautulingoms 
Ir nesiskųsiu, kodėl jūra neleidžia išplaukt. 


"Ten tegu laiko mane ir vėjai, ir tavosios rankos, 
Priežastys dvi tegu leis man pasilikt pas tave. 
215 Kai tik vėjai nurims, aš rankom kaip irklais naudosiuos, 
Tik te prieš mano akis švies man tavoji šviesa. 
"Tad tegu laiškas šis vietoj manęs su tavim bus šią naktį, 
Aš meldžiuos, kad greičiau plaukčiau ir aš paskui jį. 

Ak, Leandrai, kartu su žinia man atsiųsto laiško, 
Pats atvyk ir mane sveikink žodžiu, ne raštu! 
Laukti man per sunku, nes laukimas tolina džiaugsmą, 
Man atleisk tuos žodžius: meilė yra nekantri! 
Degina mus vienoda ugnis, tiktai jėgos nelygios: 
Vyrai, man regis, daugiau turi jėgų įgimtų. 
Kūnas ir siela, deja, mergaičių būna silpnesnė, 
Tuoj neteksiu jėgų, jeigu uždelsi ilgiau. 
Galite jūs tai medžioklėj, tai prieglobsty gimtojo kaimo 
Savąjį laiką praleist ir jo trukmės nepajaust. 
Forume kartais užtrunkat ilgai ar kvapniojoj palestroj, 
Arba žąslais tvirtais tramdote žirgus eiklius. 
Kartais kilpom paukščius, meškere gaudote žuvį, 
Ir prie vyno ilgi pralekia jums vakarai. 
Man gi čia vienišai, net aistra jei būtų mažesnė, 
Kas gi belieka daryt? Lieka mylėti tiktai. 
Tai ir darau ir tave, vienintele meile manoji, 
Myliu labiau, negu tu man atsilygint gali. 
Kartais apie tave šnabžduosi su mylima aukle 
Ir stebiuosi, kodėl vis dar nėra Čia tavęs. 
Ar žvelgiu į marias, į vandenis, vėjo sukeltus, 


Ir tokius pat kaip tu prakeiksmus jai išsakau. 

Ar kai šiek tiek audra ir vandenys ima nurimti, 
Skundžiuosi, kad gali, bet gal nenori atvykt. 

Liejasi man iš akių, tave mylinčių, ašaros gausiai, 
Jas tarnaitė sena drebančia šluosto ranka. 

Žiūriu dažnai, ar pakrantėje pėdsakų dar nesimato, 
Ar nėra įspaustų smėlyje pėdų tavų. 

Klausiu visų, ar nėra iš Abido kas nors čia atvykęs, 
Ar ketina ten grįžt, laišką galėtų nunešt. 

Aš ne kartą, žinok, bučiavau tavo paliktą rūbą, 
Kai skubėjai išvykt per Helesponto bangas. 

Ir kai baigias diena, kai naktis ateina mielesnė, 
Kai nakties danguje sužiba spiečiai žvaigždžių, 

"Tuoj aukščiausiam bokšte keliu negęstančią šviesą: 
Rodo ji tau tamsoje įprastą kelią atplaukt. 

Sėduos prie verpstės tuomet ir susuktą siūlą vynioju, 
Slenkantį laiką lėtai šitaip apgauti bandau. 

Ką aš tuomet kalbu, galbūt sužinoti norėsi: 
Nieko, tiktai nuolatos vardą „Leandrai“ tariu. 

Klausiu auklės, ar jau iš namų mano džiaugsmas išėjo, 
Gal dar nemiega visi, gal jisai bijo savų? 

Ar jau rūbus nuo savo pečių jis numetė, klausiu? 
Ar riebiais tepalais ištepė kūną, sakyk? 

Auklė linksi galvą, bet jai mūsų meilė nerūpi, 
Miegas, užėjęs staiga, lenkia jos galvą žemyn. 

Dar minutėlę palaukus sakau: „Tikriausiai jau plaukia 
Ir vikriais judesiais vandenis skrodžia lengvai: 

O kai baigiasi jau verpalai ir nukrenta žemėn, 
Klausiu: „Gal jau vidury savojo kelio esi?“ 

Ir tai žiūriu tolyn, tai vėl išgąstingai maldauju, 
Vėjai palankūs tegu kelią šį lengvina tau. 

Gaudau ausim neaiškius garsus ir bandau atpažinti, 
"Triukšmas kiekvienas mane verčia suklust: gal tai tu. 

Taip tarp tuščių vilčių naktis man baigia praeiti, 
Kol, nuvargus visai, miegas užmerkia akis. 

Bet kartu su manim ir tu gal nenorom miegojai, 
Nors nenorėjai ateit, vis dėlto čia atėjai. 

Aš sapnavau, kad regiu tave, atplaukiantį greitai, 
Ir kaip mano pečius rankom apglėbi šlapiom. 

Aš apsiaustū tavo šlapią kūną apglėbiu, kaip visad, 
Ir prie krūtinės glaudžiu, noriu sušildyt greičiau. 
Ir daugybę dalykų, kuriuos geriau nutylėti, 
Mums malonu daryt, gėda kalbėt apie juos. 
Ak, aš vargšė, deja! Malonumas šis trumpas, netikras, 
Sapnui nutrūkus, ir tu greitai palieki mane. 
O kad mes iš tiesų susitiktume, meilės ištroškę, 
Ir kad mūsų džiaugsmai būtų tikri, ne sapne! 
Ir kodėl tiek naktų viena, lyg našlė, šičia leidžiu? 
Ir kodėl nuo manęs tu leidi laiką toli? 
Jūra iš tikro, matau, dar audringa, sunku būtų plaukti, 
Ber jau vakar nakčia vėjas nurimo šiek tiek. 
"Tad kodėl ta naktis praėjo? Ar plaukti bijojai? 
Laikas toks palankus žuvo. Kodėl gi delsei? 
Dar ne kartą turbūt panašių bus progų tau plaukti, 
Ši tačiau už aną buvo geresnė tikrai. 
Bet šios jūros audringos pavidalai keičias bematant, 
Kai skubi, juk žinai, perplaukt ją greitai gali. 
Jei bebūnant tau čia, audra pakiltų, man rodos, 
Tu nesiskųstum, nes bus mano glėby tau saugu. 
Aš taip pat linksma klausyčiaus šėlstančių vėjų 
Ir neprašyčiau, kad vėl jūra banguotų ramiai. 
Kas atsitiko, kodėl ėmei taip jūros bijoti ? 
Dar neseniai per ją perplaukt tau buvo juokai. 
Armenu, kaip kitados atplaukdavai, nors ne mažesnės 
Ar mažesnės vos vos bangos skalavo krantus. 
Šaukdavau tau tada: „Drąsus būk, bet ir žiūrėki, 
Kad tavosios drąsos man nereikėtų apverkt“ 
"Tad kur dingo anoji drąsa, iš kur šita baimė? 
Kur tas plaukikas, kadais niekinęs jūros bangas? 
Bet geriau būk toksai, kaip dabar, nei toks, kaip anuomet, 
Ir kai jūra rami, leiskis į kelią saugus. 
Tik manęs taip mylėt, kaip laiške rašai, nepaliauki, 
Ir tegu ši ugnis niekad nevirs pelenais. 
Aš ne vėjų bijau, nors priešiški jie mano norams, 
Tik tavo meilės tegu vėjai kartu nenuneš. 
Tik pavojai tegu nenustelbs priežasties pagrindinės, 
Kad neatrodyčiau tau tavo vargų neverta. 


121 Kartais bijau, ar man tėvynė mano nekenkia, 
100 Ar aš, trakietė, galiu tau, abidiečiui, prilygt. 
Viską galėčiau iškęst, tiktai vargu ar pakęsčiau, 
Jei sužinočiau, kad tu naują meilužę turi. 
Kad apkabina tave kažkokios svetimos rankos 
Ir kad meilė nauja mūsų bus meilės baigtis. 
105 Ak, geriau man numirt nei šitokią žaizdą patirti, 


Mano mirtis tegu tavąją kaltę aplenks. 
Tai kalbu ne todėl, kad ženklus būsimo skausmo 
Duotum tu pats, ar mane jaudintų kalbos kitų. 
Ber aš visko bijau! Ar kas be baimės mylėjo? 


110 Dar labiau verčia bijot tai, kad mes nesam kartu. 
Tos laimingos, kurios mylimuosius mato kasdieną, 
į Žino tikras jų kaltes, gali nepaisyt gandų. 
| Veikia mane vaizduotė labiau nei nuodėmės tikros, 
li Ir skriauda, ir klaida žeidžia vienodai abi. 
7 115 O kad atvyktum greičiau! O jei ne, tegu vėjas ar tėvas 
Tau neleidžia išplaukt: vien tiktai moters bijau. 
Jei sužinosiu, kad kitą turi, patikėki, numirsiu: 
Jei mano nori mirties, nors ir dabar nusidėk. 
Bet juk manęs neišduosi, žinau, ir veltui bijausi, 
120 Tai tik audra nelemta tau čia neleidžia atplaukt. 
Vargšė aš! Į krantus didžiulės ritasi bangos, 
Ir debesų miglose slepias išaušus diena. 
| Gal tai motina Helės prie jūros kranto atėjo, 
Dukrą nuskendusią gal pamini vandenys šie. 
125 O galjūrą, nuo podukros vardo gavusią vardą, 
Virtusi deive vandens, pamotė drumsčia nūnai. 
Ši vieta mergaitėms jaunoms nieko nežada gero: 
Žuvo čia Helė, ir man vandenys priešiški šie. 
Tu, Neptūne, jei dar tebeatmeni meiles savąsias, 
130 Vėjų nekelk ir audrų, mylintiems leisk susitikt. 
Jei netušti gandai, kad mylėjai tu Amijonę, 
Ir garsėjus grožiu meilė tavoji - Tiro, 
Ir Alkionė šviesi, ir Kalikė, motina Kikno, 
Ir Medūza, tuomet dar be gyvačių plaukuos. 
135 Ir Laodikė, taip pat dangun paimtoji Kelenė 


Ir dar kitos, kurių teko skaityti vardus. 

Jas ir daugybę kitų apdainuoja, Neptūne, poetai, 
Sako, jas meiliai glaudei tu prie krūtinės savos. 

Tad kodėl, jei meilės jėgą patyrei ne kartą, 
Mums draudi susitikt, užtveri kelią audra? 

Būk gailestingas, meldžiu, ir jūroje audrą sutramdyk, 
Tik trumpa atkarpa skiria abi šias žemes. 

Didelius tau laivus derėtų be gailesčio mėtyt, 
Ar laivynui visam būti galėtum žiaurus. 

Ber negražu jūros dievui jaunuolį plaukiantį gąsdint, 
Net ir pelkei tokia būtų šlovė per maža. 

Jis jaunuolis kilnus, iš garsios giminės, su Ulikso, 
Tau nemielo, gentim jis nesusijęs visai!*?. 

Tad padėk ir išgelbėk abu! Štai dabar jisai plaukia, 
Su Leandru kartu plaukia ir mano viltis. 

Štai suspragsėjo liepsna (mat rašau pasidėjus žibintą), 
Gali būti, jog taip siunčia ji ženklus gerus. 

Štai ir auklė aplaisto vynu gera linkinčią ugnį, 
„Mūsų rytoj bus daugiau“, sako ir geria pati. 

Tad mūsų būrį pagausink, įveik šitą jūrą audringą, 
Tu, kuris mano širdy jau viešpatauji visoj. 

Grįžk į savo stovyklą, kurioj tavęs laukia Amoras. 
Kiek dar ilgai viena būsiu aš guoly savam? 

Ir nebijok, pati Venera tau padės, jei išdrįsi, 
Kelią palengvins jinai, kilus iš jūros pati. 

Pačiai man kai kada per vandenis plaukti norėjos, 
Bet ši jūra, matyt, vyrams saugesnė yra. 

Nes kai Friksas ir Helė kadais per jūrą šią skrido, 
Moters vardas tiktai teko šitiems vandenims. 

Gal bijai, ar užteks tau jėgų atgal vėl sugrįžti, 
Gal negalėsi pakelt dvigubo darbo naštos? 

Tad, plaukdami nuo skirtingų krantų, vidury susitikim 
Ir tarp bangų didelių keiskimės ten bučiniais. 

O paskui kiekvienas į savo miestą sugrįškim! 
Gal tai nedaug, bet daugiau, nei kad nebūtų visai. 

O kad galėtume gėdą įveikt ir neslėpt savo meilės, 
Ar kad meilė baili jau nebijotų gandų. 

Mat aistra ir drova tarpusavy nuolat kovoja: 
Ką pasirinkt, jei viena dera, kita - maloni? 

Kai pas kolchus atvyko kadais pagasietis Jasonas, 
Jis fasidietę kartu išvežė savo laivu. 
Kai Lakedaimonan Idoj užaugęs jaunuolis atvyko, 
Jis su savo grobiu Trakijon grįžo ir vėl. 
Tu gi dažnai plauki pas mylimą savo, bet visad 
Ją palieki, nors plaukt kartais sunku net laivams. 
Bet, jaunuoli drąsus, įveikiantis jūrą audringą, 
Taip kaip niekini ją, taip ir bijoti mokėk. 
Jūroje skęsta laivai, net didžiausių meistrų pastatyti, 
Ar tavo rankos, manai, gali už irklus daugiau? 
Trokšti plaukti, Leandrai, tačiau bijo šito jūreiviai: 
Mat sudužus laivams laukia mirtis jų dažnai. 
Ak, aš vargšė! Įspėju tave, bet nenoriu įtikint! 
Būk narsesnis, prašau, nei įspėjimai šitie. 
Tik atvyk ir rankas, nuvargintas ilgo plaukimo, 
Man uždėk ant pečių, kaip darei ligi šiol. 
Ber kiek kartų žvelgiu į mėlynus vandenis jūros, 
Baimę jaučiu kažkodėl, šaltis nupurto mane. 
Dar ir sapnas nakties praeitos mane įbaugino, 
Rytą bandžiau aukomis vaizdą matytą nuvyt. 
Mat prieš aušrą, kai baigė žibintas mano užgesti, 
Sapną išvydau, kuris dažną aplanko tuomet. 
Siūlai iškrito iš rankų pavargusių, miegui užėjus, 
Ir nusviro galva man ant pagalvės greta. 
"Tuoj per audringas bangas delfiną plaukiant išvydau, 
Jį taip aiškiai mačiau, buvo sunku netikėt. 
Bangos jį nešė ir išmetė greit ant primirkusio smėlio, 
Bangai atslūgus, ir jo baigės gyvybė kartu. 
Kas tai bebūtų, bijau: nesijuok iš manojo sapno 
Ir išplauk tik tuomet, jūroj kai liausis audra. 
Jei tau negaila savęs, pagailėki tos, kurią myli: 
Aš nesijausiu saugi, jei tu nebūsi saugus. 
Viltį kelia dabar vis mažėjančios jūroje bangos, 
Kai vanduo bus ramus, savąjį kelią pradėk. 
Taigi dabar, kol dar pavojinga plaukti per jūrą, 


Laiškas šis tau tepadės sunkų laukimą įveikt. 

AKONTIJAS 
KIDIPEI 


[Štai, Kidipe, skaityk atstumto Akontijo vardą, 
To, kuris obuolyje priesaikos rašė žodžius". 

Liaukis bijoti! Nereiks tau antrą kartą prisiekti: 
To pakanka, kad man sykį buvai paskirta. 

Perskaityk laišką, tegu tavo kūną negalios apleidžia, 
"Tavąjį skausmą ir aš kęsti turiu su tavim. 

Tad kodėl gi tau gėda, sakyk? Kaip Dianos šventykloj, 
Spėju, jog skruostus tavus puošia raudonis nūnai. 

Santuokos aš prašau teisėtos, ar mano kaltė čia? 
Myliu kaip vyras tave, ne suvedžiotojas koks. 

Dar pakartok žodžius, kuriuos ant vaisiaus nuskinto 
Aš parašęs mečiau tiesiai į tavo rankas. 

Juos kai skaitei tuomet, man prisiekei, ir baisiai norėčiau, 
Kad ne deivė, o tu saugotum juos atminty. 

Šiandien bijau to paries ir trokštu, tik slegia laukimas, 
Ir kas kartą karščiau degina meilės ugnis. 

Ji niekada nebuvo maža, bet laikui vis bėgant, 
Augo viltis, o su ja augo ir mano aistra. 

Viltį pati man davei, patikėjo tavim mano meilė, 
To negalėsi paneigt, deivė paliudys tikrai. 

Buvo ji ten ir tavo žodžius pasakytus girdėjo, 


Aiškiai pritarė jiems, plaukus papurčius savus. 


ŽŽ A A1 B 


125 Kaltint gali mane, kad klasta tave suviliojau, 
Jei tik toji klasta meilę įžiebtų tavy. 
Vieno tetroškau, kad mus sujungtų santuokos ryšiai, 
Tai, kuo kaltini, mus sieti turėtų abu. 
25 Iš prigimties aš nesu išradingas, nesu ir patyręs, 
Tu, mergaite, tokiu privertei būti mane. 
Jei sugebėjau kiek nors tave savo pusėn palenkti, 
Tai Amoro dėka, jis prisidėjo prie to. 
Jis padiktavo žodžius, kurių santuokos priesaikai reikia. 
30 Jo dėka aš buvau teisėje toks išmanus. 
Tad tevadina klasta mano poelgį, būsiu klastingas, 
Jeigu noras turėt tą, kurią myli, - klasta. 
Štai dar kartą rašau ir siunčiu tau prašymą savo: 
Gal ir vėl tai klasta, vėl bus tau proga supykt. 
35 Jei kankinu tave, kad myliu, tai kankint nesiliausiu, 
Sieksiu tavęs visada, net jeigu vengtum manęs. 
Kartais kiti kardais savo mylimas moteris grobė, 
Argi man nevalia mylimai laiško rašyt? 
Jei padės man dievai, gal stipriau tave aš surišiu, 
40 Kad neturėtų jokios laisvės tavieji jausmai. 
Tūkstančiai dar klastų man lieka, esu tik papėdėj, 
O į kalną įkopt įkarščio man nepritrūks. 
Net jei visi abejos, ar būsi mano, aš stengsiuos, 
Ką benulemtų dievai, man priklausysi galop. 
45  Galir pabėgsi kada, bet visų tinklų neišvengsi, 
Jų Amoras daugiau paspendė tau, nei manai. 
Išmonės jei nepadės, turėsiu ginklą pakelti 
Ir pagrobtą jėga glausiu prie savo širdies. 
Aš ne iš tų, kurie poelgį Pario linkę pasmerkti 
50 Ar ką nors kitą, kuris siekia žmonos svetimos. 
Aš taip pat... Bet tyliu! Net jei tektų dėl to man numirti, 
Bus tai mažesnė bausmė, nei neturėti tavęs. 
Jei nebūtum tokia graži, gal mažiau tavęs geisčiau, 
Aistrina grožis tasai, daro įžūlų mane. 
55 Akys tavo, kurioms neprilygsta žvaigždės ryškiausios, 
Kursto tą ugnį many ir nuolat didina ją. 
Tavo gelsvi plaukai, dramblio kaulą menantis kaklas, 
Ak, kaip norėčiau, meldžiu, juos savo rankom apglėbt. 

Grožis ir judesiai, kaimiečiams tikrai nebūdingi, 
Kojų grakštumas, kuriam vargiai Tetidė prilygs, 
Jei ir kitką galėčiau taip girt, būčiau pats laimingiausias, 
Visa, ką tu turi, tobula, tikras esu. 
Kas gi čia nuostabaus, jeigu, paveiktas tavojo grožio, 
Troškau girdėti žodžius — užstatą tavo jausmų. 
Jei pagaliau pripažinsi pati, kad buvai suviliota, 
Tai manąja klasta būk suviliota tuomet! 
Pyktį iškęsiu tiktai, kad už kančią atlygį gaučiau, 
Argi tokia kaltė gali be atlygio likt? 
Juk Telamonui kadais Hesionė, Achilui - Briseidė 
"Teko kaip grobis, ir jos vyrams pakluso iškart. 
Tu taip pat galėsi mane ir kaltint, ir pykti, 
Tik supykusi leisk mėgautis man tavimi. 
Aš tą pyktį sukėliau ir aš jį galiu numalšinti, 
Tik galimybę man duok, progą menkiausią suteik. 
Jei tik galėčiau akivaizdoj tavo su ašarom stoti 
Ir prie ašarų dar savo pridėti žodžius, 
Puolęs ant žemės, tavus siekčiau apglėbti kelius. 
Teisių nepaisai savų: pašaūk! Kam nesantį kaltint? 
Man įsakyk kaip ponia, liepk man ateit pas tave! 
Plaukus galėsi man raut ir valdžią savąją rodyt, 
Ir iš pykčio nagais veidą mano draskyt. 
Viską iškęsti galiu: galbūt bijosiu tik vieno, 
Kad mano kūnas tavų nesužalotų delnų. 
Tik nesukaustyk manęs, neuždėk grandinių ant kojų, 
Meilės pančiai mane teriša su tavimi. 
Kai tavo pyktis nuslūgs, tuomet galbūt pasakysi: 
„Kaip jis myli, jei taip kantriai įstengia kentėt“ 
Kai pamatysi, kad viską iškęsti galiu, pasakysi: 
„Tas, kas taip moka tarnaut, man tetarnauja geriau!“ 
Kaltina nūn mane, ten nesantį, ir teisingiausia 
Mano byla sužlugs, jeigu jos niekas negins. 
Poelgį mano gali, jei nori, kaltinti drąsiai: 
Įrašas tas obuoly - mano, tai mano kaltė. 
Delija nenusipelnė, kad ją apgauti turėtum, 
Man gali netesėt priesaikos, Delijai - ne! 

Buvo ir matė, kaip tu paraudai, vos ėmus skaityti, 
Atmena ir žodžius, ir tavo balsą jinai. 
Priesaiką reikia tesėt, jeigu deivę įžeistum, pajustum 
Pyktį jos baisų: tikrai to nenorėčiau patirt. 
Gali paliudyti tai Kalidono šernas žiaurusis'?! 
Ir Altajos sūnus - motinos keršto auka"? 
Gali paliudyti ir Aktajonas, šunų sudraskytas, 
Su kuriais neseniai pats gaudė žvėris kartu. 
Motina išdidi, nūnai pavirtus į uolą"?, 
Ir amžinai verkdama likus migdonų laukuos. 
Ak, Kidipe, bijau tau visą tiesą sakyti, 
Kad nemanytum, jog aš siekiu tik savo naudos. 
Bet turiu pasakyt: patikėk, juk daraisi ligonė 
Tik tuomet, kai tėvai nori tau kelt vestuves. 
Šitaip saugoja deivė tave, kad nelaužytum žodžio, 
Nori, kad nepaliesta priesaika liktų ir tu. 
Tad kiek kartų bandai sulaužyt, nenaudėle, žodį, 
Tiek pat kartų jinai taiso tavąsias klaidas. 
Ak, nenorėk, kad deivė supykusi lanką įtemptų, 
Jeigu paklusi, ir ji bus tau švelni, kaip lig šiol. 
Tik, maldauju, neleisk, kad liga tave sunaikintų, 
Veidą išsaugok, kad juo džiaugtis galėčiau ilgai. 
Spindesį saugok akių, mane jos gali uždegti, 
Ir skaisčiame veide skruostų rausvumas teliks. 
Ir jei priešas koks nors panorės, kad mano nebūtum, 
Te pacirs, ką ir aš patiriu, kai tu sergi. 
Aš vienodai kenčiu, kai sergi ir kai nori tekėti, 
Ir pasakyt negaliu, kas mane slegia labiau. 
Dar labiau kankinuos, kad esu priežastis tavo skausmo, 
Kad dėl gudrybių manų tu gal labiausiai kenti. 
Te ant mano galvos Kidipės priesaika krinta, 
Mano tebus tai kaltė, ji tegu lieka saugi. 
Rūpi man, ką veiki, tad buvau ne kartą atėjęs 
Prie tavo durų slapta ir sužinoti bandžiau. 
Tai tarnaitės kokios, tai tarno klausiau nutvėręs, 
Kaip miegojai ir ką valgei, ar buvo skanu. 
Baisiai gailėjaus, kad aš negaliu tau vaistų paduoti, 
Rankos paglostyt, šalia lovos tavosios sėdėt. 

Vargšas aš, nes bijau, kad man nesant, gal kas nors kitas 128 
Lanko tave, ką tikrai būtų sunku man pakelt. 
Jis gal sėdi šalia ligonės ir glosto rankas jai; 
Jo nekenčia dievai, aš jo taip pat nekenčiu. 
Kol jis pulsą bando apčiuopt savo pirštą padėjęs, 
Tol ir tavo rankas liečia, begėdis, dažnai. 
Glosto krūtinę, o gal ir nori tave pabučiuoti: 


Tad daugiau dovanų gauna, nei padeda tau. 

Kas tau leido pirma manęs mano derlių nupjauti ? 
Kas parodė kelius svetimai vilčiai atimt ? 

Man ši krūtinė priklauso ir man bučiniai, nesisavink, 


Kūnas jos - mano taip pat, tad atitrauki rankas! p 1 
Dar kartoju: rankas atitrauk, ką lieti, man priklauso, LA 
Jeigu elgsies kitaip, būsi meilužis tuomet. Asia 
Rinkis iš tų, kurios laisvos, kurių nesisavina niekas, 
Gal nežinojai, kad aš vyras, jai skirtas, esu. 
Netiki? Tai paklausyk: paskaitysiu tau priesaiką duotą, A 
Jeigu manysi, kad tai - melas, te ji pakartos. 
Kambarį jos palik, aš tau dar kartą kartoju. 
Ką ten darai? Išeik! Lova ši jau užimta. 
Net jei kas nors pažadės atiduoti ją tau į žmonas, 
Teisių tokių kaip aš tu neturėsi, nelauk. 
Ji man prisiekė pati, o tau ją atidavė tėvas, 
Tad artimesnė jinai, o ne jos tėvas yra. 
Tėvas ją tau pažadėjo, bet man ji priesaiką davė, 
Liudijo žmonės anam, jos buvo deivė svočia. 
Tėvą tiktai melagiu pavadins, ji - priesaiką laužo: 
Kaip manai, kas labiau turi bijoti kaltės? 
Jei norėsi palygint, kokios jie bausmės nusipelno, 
Vertink rezultatus: serga ji, sveikas - jisai. 
Mes taip pat su tavim nevienodą kovą kovojom, 
Mūsų skirtinga viltis, baimė skirtinga taip pat. 
Tu jos sieki saugus, o man ją prarast lygu mirčiai, 
Aš ją myliu seniai, tu gal pamilsi tiktai. 
Jei tau rūpėtų tiesa, jei teisių paisyt norėtum, 
Pats pasitrauktum, matai ugnį manosios aistros. 
Bet kadangi tasai nenaudėlis bando kovoti, 
Tau, Kidipe miela, ryžaus tą laišką išsiųst. 

Kalras aš, kad sergi ir kad tau Diana neatleidžia: 
Tam jaunuoliui uždrausk savo įžengt kambarin. 
Kolei taip nedarai, tau mirtinas gresia pavojus, 
Jį geriau, ne tave, negandos šios teištiks. 
Jeigu atstumsi tą, kurio ir deivė nemėgsta, 

Tapsi sveika, ir tuomet būsiu išgelbėtas aš. 
Liaukis, mergaite, bijot, sveikata sugrįš visam laikui, 
Gerbk šventyklą, kuri pažado saugo žodžius. 

Ne paaukotu jaučiu dievai aukštybės džiaugias, 
Priesaika tik, net jei niekas neliudijo jos. 
Kad pasveiktų, kai kas ir ugnį, ir geležį kenčia, 
Teikia pagalbą kitiems kartūs žolių antpilai. 
Tau to tikrai nereikės, tik venki priesaiką laužyt, 
Saugok save ir mane, priesaiką duotą tesėk. 
Tavo ankstesnę kaltę galbūt užmaršumas pateisins! 
Gal pamiršai kitados priesaikos duotus žodžius! 
Bet dabar juos primena tau mano laiškas ir kančios: 
Jas kenti, kai bandai to, ką žadėjai, išvengt. 
Net jei išvengtumei jų, tikrai gimdydama šauksies, 
Kad pagelbėtų tau Švytinčios Deivės ranka!““. 
Ji išklausys ir tuomet prisimins, ką buvo girdėjus, 
Ir tikrai tavęs klaus, kas vaiko tėvas yra. 
Įžadus duosi, bet ji jau žino, kad jie melagingi, 
Gal prisieksi, bet ji žino: meluoji dievams. 
Rūpinuos ne dėl savęs, didesni mane rūpesčiai slegia, 
Man dėl gyvybės tavos baisiai širdy neramu. 
Ko verti savo tėvus raudot, juk jie nesupranta, 
Ko nesakai priežasties, nemini savo kaltės? 
Ar jie neturi žinot? Papasakok motinai viską, 
Tai, ką, Kidipe, darei, gėdos neturi jokios. 
Viską sakyk iš eilės: kaip tave pirmą kartą išvydau, 
Kai aukojai aukas deivei su strėline, 
Kaip išvydęs tave - galbūt pati pastebėjai — 
Jau negalėjau toliau žvilgsnio atplėšt nuo tavęs. 
Taip buvau sužavėtas tavim, kad nespėjau pajausti, 
Kaip nukrito žemyn palijas man nuo pečių. 
Ir nežinau, iš kur obuolys į rankas man pakliuvo, 
Ir klastingus žodžius nunešė man nelauktai. 

O kai perskaitei juos, dalyvaujant šventai Dianai, 
Priesaiką man davei: deivė paliudijo tai. 

Kad žinotų, kokie parašyti žodžiai ten buvo. 
Perskaityk motinai juos, dar kartą juos prisimink. 

Ji pasakys: „Tekėki už to, ką dievai tau išrinko, 
Kam prisiekus esi, tas mano žentas tebus. 

Kas jis bebūtų, patiks, jei anksčiau patiko Dianai“, 
Motina taip pasakys, jei tikra motina ji. 

Ber, jei paklaustų, kas aš, ir koks, jei norės sužinoti, 
Lengva tai padaryt, deivės tereikia paklaust. 

Kėjo saloj aš gimiau, ją išgarsino nimfos Kartėjos!**, 
Jūra Egėjo žydra supa šią salą aplink. 

Mano tėvynė jinai. Ar kilmingas aš, nori žinoti ? 
Protėvių savo tikrai gėdytis man nereikės. 

Turtų taip pat turiu, papročiai mano nepriekaištingi, 
Bet su tavim ne jie, meilė mus jungia tiktai. 

Net jei nebūtum prisiekus, turbūt tokio vyro norėtum, 
Na, o dabar tavo bus tas, kam prisičkei kadais. 

Štai ką man sapne parašyti tau Febė įsakė, 
Štai ką dienos vidury liepė Amoras rašyt. 

Vienas iš jų strėlėmis mane jau sužeidė, taigi 
Saugokis, kad tavęs taip nesužeistų kita! 

Mūsų laimė bendra, tad manęs ir savęs pagailėki, 
Neabejok, nes tik tu mudu išgelbėt gali. 

Jeigu taip atsitiks, ir mums skambės himenėjas 
Ir žadėta auka Delą aplaistys krauju, 

Obuolį mes auksinį tuomet dievams paaukosim, 
Ir dvieilis toksai bus įrašytas jame: 

„Atvaizdu obuolio to Akontijas nori paliudyt, 
Jog išsipildė kadais žodžiai, jame įrėžti: 

Ir kad tavęs silpnos nevargintų laiškas šis ilgas, 


Jį kaip visad baigiu: liki, Kidipe, sveika! 

KIDIPĖ : 
AKONTIJUI 


[Tavo laiškas, Akontijau, ten, kur norėjai, atėjo 

Ir prieš mano akis guli padėtas antai. | 
Baisiai išsigandau, jį gavus, ir perskaičiau tyliai, 
Kad neprisiekčiau ir vėl dievui kokiam netyčiom. 
Būtum ir vėl apgavęs mane, jeigu pats nežinotum, 
Kad užtenka vienos priesaikos, sykį duotos. 
Net nenorėjau skaityt, bet ir būti žiauri nenorėjau, 
Kad nesukelčiau rūsčios deivės piktumo staiga. 
Nors ir viską darau, ir smilkalus deivei aukoju, 
Ji kažkodėl į tave žiūri kur kas palankiau. 
Jeigu tikėti tavim, tuo pykčiu tave jinai gina, 
Bet Hipolito kadais taip nepanoro apgint"““. 
O kad Mergelė labiau mane panorėtų apsaugot, 
Nes bijau, kad nedaug metų man liko gyvent. 
Vis neapleidžia manęs kažkodėl apėmęs silpnumas, 
Ir nepadeda gyr vaistai jokie ligi šiol. 
"Tad žinok, jog dabar išbalus bandau tau rašyti, 
Nors beveik negaliu rankos bejėgė pakelt. 
Baimė prisideda dar, kad niekas, išskyrus žindyvę, 
Nepastebėtų, kad mes keičiamės savo laiškais. 
Sėdi prie durų jinai, kad ramiai galėčiau rašyti, 
Jei kas paklaus, ką veikiu, - „miega“, - jinai atsakys. 


133 Bet kai miegas, gera priežastis nesirodymo ilgo, 
Tapo įtartina, tęsėsi mat per ilgai, 
Kai pamatė ateinančius tuos, ką įleist privalėjo, 
Kosėti ėmė ir taip davė man ženklą slapta. 
25 Aš paskubom, nebaigusi žodžio, pradėto rašyti, 
Laišką dedu prie širdies, stropiai po rūbais slepiu. 
Na, o paskui verčiu pirštus vėl iš naujo darbuotis, 
Tad matai, kokių teko man dėt pastangų. 
Tiesą sakant, norėjau numirt, jeigu būtum to vertas, 
30 Bet geresnė esu, nei nusipelnęs esi. 
Aš dėl tavo kaltės nežinojau, ar liksiu gyva dar, 
Ir dėl apgaulės tavos daugel patyriau bausmių. 


Atpildas toks už manąjį grožį, kuriuo taip žaviesi? 
Ir kentėti turiu, vien, kad kažkam patikau? 
35 Jeigu būčiau kadais tau bjauri pasirodžiusi (jeigu!), 
Kūnui mano silpnam šiandien nereiktų padėt. 
Nūn išgirta kenčiu, ir kovodami jūs mane žudot, 
Tai, kuo girtis galiu, žeidžia šiandieną mane. 
Jei nesitrauksi, o jis nenorės po tavęs būti antras, 
40 Jeigu priešinsies jo norams, jisai gi — taviems, 
Aš tarsi laivas būsiu, kurį į atvirą jūrą 
Stumia Borėjas, tačiau bangos grąžina atgal. 
Vos tik ateina diena, kurios gimdytojai trokšta, 
Mano kūną iškart apima karštis baisus. 
45 Vargas man! Priartėjus baisiajam santuokos laikui, 
Persefonė tuojau beldžias į mano duris! 
Gėdą jaučiu ir bijau, nors pati kaltės nesuvokiu, 
Gal netyčia kaip nors aš nusidėjau dievams. 
Vienas sako, kad tai įvyko netyčia, o kitas 
50 Neigia, jog pritarė tam ir aukštieji dievai. 
Bet, patikėk, ir tave dažnai žmonių apkalbos mini, 
Sako, jog tavo kerai - mano ligos priežastis. 
Nors priežastis neaiški, tačiau mano kančios matyti: 
Jūs prasimanot karus, aš gi esu baudžiama. 
55 Tad pasakyk dabar be apgaulės: ką padarytum, 
Jeigu nekęstum, kuomet šitaip iš meilės kenki? 
Jeigu žeidi, ką myli, geriau savo priešą pamiltum, 
Jei išsaugot mane nori, prašyk pražūties. 


Gal jau tau neberūpi nė kiek geistoji mergaitė, 
Jeigu leidi jai žūt nuo nepelnytos ligos. 
Kam tuščiai dėl manęs nori permaldaut rūsčiąją deivę? 
Darbas, kuriuo taip giries, deivei nerūpi nė kiek. 
Rinkis, ką sumanei: jei nenori permaldaut deivės, 
Reikš, kad mane pamiršai, jei negali, ji — tave. 
Būčiau geriau niekada neišvydusi jūroj Egėjo 
Delo salos ir joje nepabuvojus išvis. 
Ten mano laivas tuomet per audringus vandenis plaukė, 
Ir nelemta valanda lėmė kelionę pradėt. 
Kaip įlipau į jį? Kuria koja peržengiau slenkstį ? 
Kaip ant dažytų lentų koją padėjau laive? 
Du kartus bures apsuko priešingas vėjas, 
Ak, meluoju, jisai buvo man palankus. 
Buvo man palankus, nes norėjo mane sulaikyti 
Ir tarsi draudė keliaut tuo nelaimingu keliu. 
O jeigu jis nuolatos būtų buvęs priešingas burėms! 
Bet neprotinga prikišt vėjui, kad jis atmainus. 
Vietos šlovės paveikta, skubėjau Delą išvysti, 
Ir, atrodė, per daug laivas šis plaukia lėtai. 
Raginau keletąkart irkluotojus, kad paskubėtų, 
Vėjo prašiau, kad stipriau imtų jis pūsti bures. 
Praplaukėm jau pagaliau Mikoną, Tėną ir Andrą, 
Ir prieš mano akis Delo suspindo sala. 
Kai pamačiau iš toli, tariau: „Kodėl manęs vengi ? 
Ar taip pat, kaip anksčiau, klaidžioji jūroj plačioj"?7?“ 
Koją ant žemės iškėliau, kuomet jau diena vakarėjo, 
Ir purpuriniams žirgams Saulius atleido vadžias. 
Kai išaušus juos vėl, kaip įprasta, ėmė kinkyti, 
Buvo šukuojami man, motinai liepus, plaukai. 
Movė pati ant rankų man žiedus, paauksino plaukus, 
Ir apsiaustu puošniu apsiautė mano pečius. 
Tuoj išėjom po to ir salos dievams, kiek yra jų, 
Smilkalus nešėm gelsvus, liejome vyno apsčiai. 
Tol, kol motina aukurus šlakstė krauju paaukotu, 
Kol ant šventosios ugnies vidurius metė aukų. 
Mano žindyvė stropi į kitas šventyklas mane vedė, 
Ir po šventąsias vietas klaidžiojom mes palengva. 

Portikais aš praėjau, dovanom karalių gėrėjaus, 
Ir statulom, kurių buvo daugybė visur. 
Iš daugybės ragų padarytu altorium žavėjaus“*: 
Medį mačiau, po kuriuo deivė pagimdė vaikus!??, 
Ir daugybę kitų dalykų saloj aš regėjau 
(Jau ne viską menu ir negaliu apsakyt). 
Gal tuomet mane, Akontijau, ir pastebėjai, 
Tokią naivuolę apgaut lengva, turbūt pamanei. 
Į šventyklą Dianos grįžau jos laiptais stačiaisiais, 
(Ar galėjo kita būti saugesnė vieta?), 
Kai staiga prie kojų manų obuolys atriedėjo 
Su eilėmis, kurių (ak!) vos tau neperskaičiau vėl! 
Jį žindyvė pakėlė ir man pasakė: „Skaityki!“ 
Taip, poete didus, perskaičiau tavo klastas. 
Kai pasakiau „ištekėsiu“, staiga mane apėmė gėda 
Ir pajutau, kaip mani skruostai paraudo iškart. 
"Tuoj nuleidau akis ir į žemę nustėrus žiūrėjau, 
Tas akis, dėl kurių gimė tavoji klasta. 
Ko, nedorasai, džiaugies ir kokia šlovė tau dėl šito? 
Ar didžiuotis gali tuo, kad mane apgavai? 
Juk nėjau prieš tave, paėmusi skydą ir kirvį, 
Kaip Iliono laukuos Pentesilėja kadais. 
Tau amazonių diržo, papuošto auksu, neteko 
Kaip Hipolitui turėt (toks buvo grobis kovos!). 
"Tad ko džiūgauji, jei žodžius aš perskaičiau tavo, 
Jei mergaitė drovi buvo klasta apgauta? 
Taip obuolys Kidipę ir taip Schoinidę apgavo, 
Tad antrasis, manyk, tu Hipomenas esi. 
Bet būtų buvę geriau, jei tas vaikas tave pasigavo!“? 
Ir su tavim, kaip sakai, derino savo veiksmus, 
Jei nebūtum panoręs vilčių klasta sugadinti, 
Jei būtum prašęs manęs, o ne norėjęs apgaut! 
Jeigu trokšti manęs, tai kodėl to sakyt nenorėjai, 
Gal tuomet ir ašai troškusi būčiau tavęs? 
Kam norėjai mane labiau priverst nei įtikint ? 
Juk sužinojus tikslus, tapti galėjau tava. 
Kas tau iš to dabar, kad perskaičiau priesaikos tekstą 
Ir kad tuos žodžius deivė išgirdo tuomet? 

Reikia prisiekti širdim, o aš širdies neįdėjau, 
Gali tik ji viena žodžiams tikrumo suteikt. 
Priesaiką lemia apmąstymas ir protingas sprendimas, 
Tik laisva valia žmones tegali sujungt. 
Jeigu tokiu būdu tau santuoką būčiau žadėjus, 
Tai galėtum dabar guolio žadėto prašyt. 
Bet juk nieko nedaviau tau, tik žodžius pakartojau: 
Žodžiai šitie tušti galios neturi jokios. 
Priesaikos nedaviau aš, tik perskaičiau priesaikos tekstą, 
Aš ne tokiu būdu vyrą sau rinkčiaus pati. 
Taip viliokis kitas, pasiųsk su obuoliu laiškus, 
Ir jei tau pasiseks, neškis turtuolių turtūs. 
Liepk prisiekti karaliams, kad jie tau valdas atiduotų, 
Ir, kas pasauly visam tau tik patiks, — tavo bus. 
"Tad už Dianą daug kartų esi, patikėki, didesnis, 
Jeigu tokia galia slypi tavajam laiške. 
Bet kai tai pasakiau ir atmečiau tavąjį planą, 
Kai įrodžiau, kad ši priesaika nieko verta, 
Prisipažįstu, ėmiau Latonidės pykčio bijoti, 
Įtariu, kad dėl jos kūno negalią kenčiu. 
Nes kodėl, kai tiktai buvo imama ruoštis vestuvėms, 
Nuotaka tuoj be jėgų krinta, ligos apimta. 
"Tris kartus Himenėjas jau ėjo prie mūsų altorių, 
Bet nuo slenksčio atgal bėgo, nežengęs vidun. 
Vos pakurstė šiek tiek rusenančią fakelų ugnį, 
Tuoj gesindavo vėl, kai įsižiebdavo ji. 
Nuo vainikuotų plaukų tepalai lašėjo ištirpę, 
Ir šafrano spalvos krito pali nuo pečių. 
Vos tik dievas peržengė slenkstį ir ašaras, baimę 
Čia išvydo (o tai svetima jo apeigoms), 
Gėdą pajuto, kad švęsti sumanė tokie liūdni žmonės, 
Ir paraudo patsai palos manosios spalva. 
Nuplėšė jis nuo mano kaktos vainiką uždėtą, 
Ir nuo blizgių plaukų valė balzamo žymes“. 
Vargas man! Staiga mano sąnarius apima karštis, 


* Įvairiuose leidiniuose 163—168 eilučių numeracija yra skirtinga. 

Ir pala ant pečių prislegia tartum akmuo. 
Dar mačiau, kaip verkė tėvai virš manęs pasilenkę, 
Deglą vestuvių, maniau, mirusiai žvakė pakeis. 
Deive su strėline, maldauju, manęs pagailėki 
Ir savo brolio dėka man padėki pasveikt!*!. 
Nedera, kad jisai mane iš mirties išvaduotų, 
Tu, savo ruožtu, manos taptum mirties priežastim. 
Ar kada nors, kai maudeisi tu ūksmingam šaltiny, 
Aš neatsargiai bandžiau pasižiūrėt į tave!**? 
Ar tarp kitų dievų aš nepagerbiau tavo altoriaus? 
Ar mano motina gal įžeidė tavo kaip nors? 
Mano kaltė tik ta, kad perskaičiau priesaiką blogą, 
Kad klastingus žodžius aš pakartojau viešai. 
Tu taip pat už mane, jei myli, turėtum aukoti: 
Bloga padarius ranka, gėra tegu padarys. 
Deivė, kuri taip pyksta, kad tau pažadėta mergaitė, 
Dar ne tavo, kodėl tapti neleidžia tava? 
Kol dar esu gyva, ir tu gali daug ko tikėtis, - 
Jei man gyvybę atims - viltį atims iš tavęs. 
Ir netikėk, kad tas, kuriam paskirta aš į žmonas, 
Drįstų, kol aš sergu, bent palytėti ranka. 
Jis iš tiesų dažnai prie manęs, kiek leidžiama, sėdi, 
Bet neužmiršta, kad ši lova mergaitės yra. 
Kartais atrodo, kad jis pajunta, jog tavo esu aš, 
Nes nei iš šio, nei iš to ašaras pradeda liet. 
Jis nedrąsiai mane bando meilinti ar pabučiuoti, 
Ir baugščiu balsu ištaria: „mano esi“. 
Aš nesistebiu, kad pajunta, nes daug kas išduoda: 
Kai ateina, staiga ant kito šono verčiuos. 
Nekalbu ir užmerktom akim vaizduoju, kad miegu, 
Ir kai bando paliest, atstumiu ranką iškart. 
Kartais dejuoja ir dūsauja, bijo mane gal įžeidęs, 
Nors iš tikro jokių priekaištų jam neturiu. 
Ak, matau, tu džiaugies, tave džiugina nuotaikos mano, 
Ak, kodėl išsakiau tau savuosius jausmus? 
Kaltas liežuvis! Labiau esi vertas manojo pykčio, 
Nes man pinkles statei, troškai klasta suviliot. 
Man rašai, kad norėtum mane aplankyti, ligonę, 

Nors ir esi toli, sugebi skaudint mane. 


Vis stebėjaus, kodėl turi Akontijo vardą!“, 


Mat kažką aštraus reiškia jis, daro žaizdas. 


"TEZ 


Dar nepasveikus esu, žaizda dar gyva, bet iš tolo 
Tavo laiškas mane sužeidė tarsi strėlė. 


iš 


Ko tau čia eit pas mane? Kad išvystum kūną ligotą? 
Ar pasidžiaugtum savos išmonės vaisiais baisiais? 

Aš sublogau labai, mano veidas tapo bespalvis: 
Obuolio tavo spalva, regis man, buvo kita. 

Skruostai šviečia balti, ir jų nebepuošia raudonis, 
Būna tokia paprastai marmuro naujo spalva. 

Ir sidabras taip pat per puotas panašiai ima balti, 
Kai prisiliečia prie jo šaltas kaip ledas vanduo. 

Jei dabar pamatytum mane, tikrai nepažintum 
Ir sakytum: „Ne tos savo vilionėm siekiau“ 

Kad už tavęs netekėčiau, nuo priesaikos žodžio atleistum, 
Ir norėtum, kad ją deivė pamirštų taip pat. 

Gal padarysi taip, kad iš naujo priesaiką duočiau, 
Ir atsiųsi kitus, perskaityt skirtus žodžius? 

Visgi norėčiau ir aš, kad mane pamatytum (pats nori!), 
Kad pamatytum, kokia nuotaka tavo silpna! 

Net jei tavo širdis kietesnė už geležį, tuokart 
Pats, Akontijau, man priesaiką liepsi pamiršt. 

Bet žinok: buvo Delfuose dievo orakulo klausta, 
Kaip galėčiau pasveikt, kas man galėtų padėt? 

Dievas atsakė (tokie gandai aplinkui mus sklinda): 
Priesaikos aš kažkokios neištesėjau neva. 

Šitaip dievas, žyniai ir Pitijos eilės man sako!““, 
Bet nė vienas iš jų norų nesmerkia tavų. 

Ko jie taip myli tave? Gal jau naują laišką sukūrei, 
Gal ir didieji dievai, perskaitę jį, tau paklus? 

Jei jau užbūrei dievus, tai ir aš jų pavyzdžiu seksiu 
Ir nugalėta mielai tiesiu tau savo rankas. 

Motinai prisipažinsiu dėl žodžio, duoto per klaidą, 
Ir iš gėdos akis būsiu nudelbus žemyn. 

Kitkuo rūpinkis pats: padariau daugiau nei galėjau, 
Nepabijojau atskleist to, ką laiške parašiau. 

Jau pavargo ranka nusilpusi plunksną laikyti, 


Ir rašyti ilgiau nebegaliu, tad baigiu. 
Nieko netrokštu dabar, tiktai, kad mus santuoka jungtų, 
Tad šį laišką baigiu ir „liki sveikas!“ sakau. 

Rašant šiuos komentarus, remtasi įvairiais Ovidijaus Herojų lais- 
ky leidimais, vertimais, tyrinėjimais, tarp jų: 
P. Ovidi Nasonis Heroides, edited by Arthur Palmer, Ox- 
ford: At the Clarendon Press, 1898; 
Ovid, Heroides: select epistles, edited by Peter E. Knox, 
Cambridge University Press, 2000; 


Publio Ovidio Nasone, Eyoidi, introduzione, traduzione e 

note di Emanuela Salvadori, Garzanti, 1996; 

Owidiusz, Heroidy, przeklad, stowo wstepne, komentarz i 
przypisy Wanda Markowska, Krakow: Wydawnicrwo 
Literackie, 1986; 

OsBuanū, Co0pauue covunenuū, T. 1, CankT-ITeTep6ypr: 
Buorpabuveckuū nucTHTYT «< CryAua buorpabuka», 


1994. 


Versta iš: 
P. Ovidius Naso, ex Rudolphi Merkelii recognitione edidit 


R. Ewald, t. 1: Amores, Epistulae etc, editio stereotypa, 
Lipsiae: In aedibus B. G. Teubneri, 1916. 

Šioje knygoje neturėjome tikslo spręsti tekstologinių prob- 
lemų, kurių gausu lyginant skirtingus Herojų laiškų lei- 
dimus. Vieną kitą įdomesnį atvejį aptariame konkrečių 
Herojų laiškų komentaruose. 

Vertime laužtiniai skliaustai dedami ten, kur juos vartoja loty- 
niško teksto leidėjas. Jie reiškia, kad kituose leidiniuose tų 
eilučių nėra arba jos parašytos kitoje vietoje. 


I. 
PENELOPĖ ULIKSUI 


1 | fas paleistuvis bjaurus — trojietis Paris, pagrobęs Menelajo 
žmoną Helenę ir davęs pradžią Trojos karui. 

2 | I Tlepolemo krauju aplieta likietiška ietis - Heraklio sūnų 
Tlepolemą nukovė trojiečių sąjungininkas, Likijos val- 
dovas Sarpedonas. 


Daugel jų nužudei tik su vieno bičiulio pagalba - Uliksas 
kartu su Diomedu naktį įsibrovė į trojiečių stovyklą, 
nužudė miegančius karius ir pagrobė Trakijos karaliaus 
Rezo žirgus. Mat orakulo buvo išpranašauta: jei Rezo 
žirgai paės Trojos žolės ir atsigers Ksanto vandens, grai- 
kai nepaims miesto (Hom. I/. X. 432-514; Verg. Aen. 
I. 469-473). 

Febo sienos statytos - anot vieno iš mitų, Troją karaliui Lao- 
medontui, Priamo tėvui, statė Febas (Apolonas) ir Po- 
seidonas. 


II. 
FILIDĖ DEMOFONTUI 


Savo senelio vardu prisiekei - t. y. Neptūno (Poseidono). 
Mar, pagal vieną iš mitų, Demofonto tėvas Tesėjas 
buvo šio jūrų dievo sūnus. 

Deivei prisiekei, kuri apeigas saugo šventas - deivei Deme- 
trai ir jos dukrai Persefonei (Prozerpinai) skirtos Eleu- 
sino apeigos. 

Čia vardinami Tesėjo žygiai: jis užmušė plėšikus Skironą, 
Siną, Prokrustą, Kretoje nugalėjo Minotaurą („vyrą ir 
jautį kartu“); kaip Tėbų nugalėtojas Tesėjas vaizduoja- 
mas Euripido tragedijoje „Maldautojos“, mat padėjo 
argiečiams atgauti ir palaidoti savo žuvusius tautiečius; 
pagaliau kartu su Peiritoju nusileido į Hadą ir pagrobė 
Persefonę. 

Kretietė - t. y. Ariadnė, kuri padėjo Tesėjui nugalėti Mino- 
taurą, tačiau jis paliko ją Nakso saloje. 

geresniu ji džiaugiasi vyru — Tesėjo paliktą Ariadnę vedė 
Dionisas (Bakchas). Jis dažnai vaizduojamas sėdintis 
vežime, kurį traukia tigrai, o supa bakchantės ir satyrai. 

III. 
BRISEIDĖ ACHILUI 


Agamemnono tau siūlyta buvo dukra — pasakojama, kad 
Achilui buvo siūlyta į žmonas viena iš trijų Agamemno- 
no dukterų: Chrizotemidė, Ifigenija, Laodikėja (arba 
Elektra). 

Achilo motina buvo jūrų deivė Tetidė. 

Uošvio verta marti, Aiginos ir Dzeuso anūko - būsimos 
Achilo žmonos uošvis būtų buvęs Pelėjas, Ajako sūnus, 
Dzeuso ir nimfos Aiginos vaikaitis. 

mikėnietis - Agamemnonas, Mikėnų karalius, atėmęs iš 
Achilo Briseidę. 

Net jei būtum rūstesnis nei tavo motinos bangos - žr. 11 ko- 
mentarą. 

Taip turėjo įvykt, jeigu ne deivės valia - anot mito, kai Aga- 
memnonas pareikalavo Achilo atiduoti jam Briseidę, 
tarp jų kilo aštrus ginčas. Achilas ne tik atsisakė daly- 
vauti Trojos kare, bet ir buvo pasiryžęs nukauti Aga- 
memnoną. Jo pyktį numaldė deivė Atėnė. Žr. Homeras, 
Iliada, I knyga. 


IV. 
FEDRA HIPOLITUI 


vaisių pagimdė kaltės - Pasifajė pamilo Poseidonui skirtą 
paaukoti jautį ir pagimdė nuo jo Minotaurą, žmogų su 
jaučio galva. 

Mano sesers dėka įveikė vingius klaidžius - Minotauras 
gyveno Dedalo pastatytame Labirinte. Kai Tesėjas 
atvyko į Kretą ir nužudė Minotaurą, Fedros sesuo 
Ariadnė davė Tesėjui siūlą, kuris padėjo jam išeiti iš 
Labirinto. 

Seseris dvi užvaldė sūnus ir tėvas Tesėjas - Tesėjas buvo pa- 
žadėjęs vesti Ariadnę, tačiau paliko ją Nakso saloje, o 
vėliau vedė jos seserį Fedrą, kuri pamilo jo sūnų Hipoli- 
tą iš pirmos santuokos su amazone Antiope. 


19 | Vyrą karšinčių dėl jo buvo palikus jinai - Aurora (Eos) savo 
vyrui Titonui buvo išprašiusi iš Dzeuso suteikti nemir- 
tingumą, bet pamiršo paprašyti amžinos jaunystės. Bė- 
gant metams Titonas pavirto nukaršusiu seniu ir Auro- 
ra jo nebemylėjo. 

20 Neptūno herojus (lot. Neptunius beros) - nuoroda į Tesėjo 
kilmę, mat, anot vieno iš mitų, buvo Poseidono (Nep- 
tūno) sūnus. 

21 Vėzdu galingu jisai mano brolio kaulus sulaužė - t. y. nužu- 
dė Fedros brolį Minotaurą. Toliau primenami kiti ne- 
garbingi Tesėjo darbai: palikta Ariadnė, nužudyta, anot 
vieno iš mitų, pirmoji žmona Antiopė (arba Hipolitė). 


Kartais pasakojama, kad Tesėjas nebuvo jos vedęs. 
BP 22 Dar du brolius pridėk, kuriuos pagimdžiau as Tesėjui - su 
Tesėju Fedra susilaukė dviejų vaikų - Akamanto ir De- 

Ša mofonto. 

|| 23 Jupiterio žmona Junonė (Hera) buvo jo sesuo. 

24 Kam senelis, kurio kakta spinduliais vainikuota - aliuzijos 
į Fedros kilmę: „protėvis svaidantis žaibus“ - Jupiteris- 
Dzeusas, senelis - saulės dievas Helijas, Fedros moti- 
nos Pasifajės tėvas. 

25 deivė eeiklioji - medžioklės deivė Artemidė-Diana. 


V. 
OINONĖ PARIUI 


26  mikėniečio — t. y. Helenės vyro Menelajo arba jo brolio 
Agamemnono, Mikėnų ir Spartos valdytojų. 

27  pegasietė Oinonė - kai sparnuotas žirgas Pegasas, Medūzos 
ir Poseidono sūnus, ant Helikono kalno Bojotijoje pra- 
mušė kanopa Hipokrėnės šaltinį, prie jo rinkosi Apolo- 
no globojamos mūzos ir nimfos. Oinonė buvo Apolo- 
no mylimoji, gavusi iš jo pranašavimo galią. 

28 | Vergas tuomet buvai, vergo tapau as žmona - Paris buvo an- 
trasis Trojos karaliaus Priamo ir Hekabės sūnus. Jo lauk- 
damasi, Hekabė susapnavo, kad gims vaikas, kuris sude- 
gins Troją. Todėl tėvai paliko naujagimį Idos kalnuose, 

manydami, jog jį sudraskys žvėrys. Tačiau vaiką surado 
piemuo, kurio šeimoje jis išaugo ir jam tarnavo. Idos 
kalnuose Paris pamilo ir vedė Oinonę. 

Kalbama apie vadinamąjį Pario teismą, kai atvykusios trys 
deivės — Venera, Junonė, Minerva - klausė, kuriai turi 
būti skirtas aukso obuolys. Paris jį paskyrė Venerai, kuri 
už tai jam pažadėjo gražiausią moterį - Helenę. 

Tindarietė - Tindarėjo dukra, t. y. Helenė. 

Atmenu, tavo sesuo kadaise man šitaip giedojo - Pario sesuo 
Kasandra, Apolono žynė, pranašavo, kad Paris žus, o 
Troja bus sugriauta, bet ja niekas netikėjo. 

Graikiška karvė - Kasandra taip vadina Helenę, priminda- 
ma mitą apie Dzeuso suviliotą ir karve paverstą Ijo. 
Tesėjas... pagrobė ją - viename iš mitų pasakojama, kad Te- 
sėjas kartu su savo draugu Peiritoju buvo pagrobę He- 
lenę, dar paauglę, išvydę ją Artemidei skirtoje šventėje, 

tačiau vėliau grąžino į Spartą. 

Trojos kūrėjas mylėjo mane, dainomis išgarsėjęs — turimas 
galvoje Apolonas, vienas iš Trojos miesto kūrėjų. Žr. 
27 išnašą. 


VI. 
HIPSIPILĖ JASONUI 


Kaip Marso jaučiai šventi jungui pakluso tavam — Čia ir 
toliau primenama, kaip Jasonas, padedamas Medėjos, 
pagrobė auksinį avino kailį. (Plg. Ov. Her. XII.) 

barbarė guli dabar - t. y. Medėja, Kolchidės karaliaus Aje- 
to dukra. 

Drįsta atkakliąją Luną jinai iš kelio iškreipti — nakties 
deivė Luna, t. y. Mėnulis, sidabriniu vežimu naktį ap- 
važiuoja dangaus skliautą. Luna kartais buvo tapati- 
nama su Selene ir būrimų, magijos deive Hekate. Me- 
dėja buvo Hekatės žynė ir garsėjo savo magiškaisiais 
menais. 

Bakchas - senelis, o jo žmona, karūna vainikuota — anot 
mito, per vestuves Dionisas-Bakchas uždėjo Ariadnei 

ant galvos švytintį vainiką, kurį nukalė Hefaistas. Vėliau 
tas vainikas buvo perkeltas į dangų tarp žvaigždžių. 
Jeigu galėjo jinai savo brolio dalis išbarstyti - pabėgdama su 
Jasonu, Medėja išsivežė ir savo mažametį brolį Apsirtą. 
Matydama, kad ją vejasi tėvas, Medėja nužudė brolį, o 
jo kūno dalis išmėtė jūroje. Taip sustabdė persekioto- 
jus, nes tėvas Ajetas turėjo grįžti ir palaidoti savo sūnų. 


VII. 
DIDONĖ ENĖJUI 


Didonė - tikrasis, finikieriškas vardas, Elisa — pūniškas, 
afrikietiškas. 

priešinga dievo valia - t. y. Amoro. 

Man, savo marčiai, Venera, atleisk... - Enėjas buvo Veneros 
(Afroditės) sūnus, todėl Didonė, kaip Enėjo žmona, 
mano esanti jos marti; Amoras — Veneros ir Marso sū- 
nus, buvo Enėjo brolis. 

Bet tu neišnešei jų iš degančios Trojos, kaip gyreis - anot 
mito, Enėjas iš degančios Trojos išnešė ant pečių savo 
tėvą Anchizą ir pasiėmęs šventuosius Trojos dievų at- 
vaizdus, išvyko ieškoti išpranašautos Hesperijos žemės. 
Po ilgų klajonių rado ją Italijoje ir čia įkūrė romėnų 
valstybę. Apie tai pasakojama Vergilijaus „Eneidoje“. 

Žuvo Sichėjas kadais, kai prie aukuro Dzeusui aukojo - pit- 
mąjį Didonės vyrą Sichėją nužudė jos brolis Pigmalio- 
nas, norėdamas užgrobti jo turtus. Dėl to Didonė ry- 
žosi palikti gimtąjį Tyrą ir atvyko į šiaurės Afriką, kur 
pastatė Kartaginos miestą. 

Gal jau dalį tavęs slepia ji kūme savam - apie tai, kad Didonė 
laukėsi Enėjo kūdikio, kalbama tik šiame Ovidijaus Fe- 
rojų laiškų tekste. Manoma, kad tai poetinė išmonė, kuria 
Ovidijus siekė sustiprinti Didonės jausmų dramatizmą. 

Tik maldauju vardan tavo motinos, brolio karingo — t. y. 
vardan Veneros ir Amoro. 

laikau trojišką kardą šalia - tą kardą Didonei padovanojo 
Enėjas. (Žr. Verg. Aen. IV. 646-647.) 

VIII. 
HERMIONĖ ORESTUI 


Aš, Hermionė, kalbu su tavim, savo broliu ir vyru - Her- 
mionė buvo Menelajo ir Helenės dukra, kurią jos senelis 
Tindarėjas, kai Menelajas dalyvavo Trojos kare, sužadė- 
josu pusbroliu Orestu, Agamemnono ir Klitaimnestros 
sūnumi. To nežinodamas Menelajas pažadėjo savo du- 
krą Achilo sūnui Pyrui-Neoptolemui. Egzistuoja kelios 
šio mito versijos. Anot Ovidijaus, Pyras pagrobė Her- 
mionę prieš jos valią, nes jinai mylėjo Orestą. 

Uošvis tebus pavyzdys, atsiėmęs pagrobtą žmoną — t. y. Me- 
nelajas, kovojęs dėl pagrobtos žmonos Helenės. 

Kaip dardanietis kadais, taip elgias Pyras dabar - «. y. kaip 
kitados pasielgė dardanietis Paris, pagrobdamas sveti- 
mą žmoną, taip dabar pasielgė Pyras, pagrobęs Oresto 
žmoną Hermionę. 

Ir jei skaičiuotum tiksliai, penktas po Dzeuso esi — pirmas - 
Dzeuso sūnus Tantalas, antras - Tantalo sūnus Pelopas, 
trečias — Pelopo sūnus Atrėjas, ketvirtas — Atrėjo sūnus 
Agamemnonas, penktas - Agamemnono sūnus Orestas. 

„„Aigistas su perpjauta gerkle / Rūmus aplaistė krauju, kaip 
tavo tėvas prieš tai - Klitaimnestra nužudė savo vyrą 
Agamemnoną, kai jis grįžo iš Trojos karo, o vėliau sū- 
nus Orestas nužudė Klitaimnestrą ir jos meilužį Aigis- 
tą. Apie tai Aischilo tragedija „Orestėja“. 

Jau neminėsiu čia gulbino upės klastingų vilionių — pasiver- 
tęs gulbinu Dzeusas suvedžiojo Ledą, Helenės motiną, 
Hermionės senelę. 

Hipodamėją tenai vežė laivai svetimi - Elidės valdovo Oi- 
nomajo dukrą Hipodamėją, klasta nugalėjęs varžovus, 
vedė Pelopas ir išsivežė į savo tėvynę Frigiją. 

Buvo grąžinta sesuo, Atikon jau išvežta - Kastoro ir Poluk- 
so (Polideuko) seserį Helenę buvo pagrobęs Tesėjas ir 
išsivežęs Atikon, tačiau vėliau ją grąžino į Spartą. 

Kai Tenarietę už jūrų išsivežė svečias nuo Idos - kai Helenę 
(gimusią Tenaro mieste, todėl Tenarietę) išsivežė Paris, 


kilo Trojos karas. 

Aš nelaiminga savo gentim ir jos tėvu prisiekiu — Tantalidų 
genties pradininkas buvo Dzeusas. 


IX. 
DEJANIRA HERAKLIUI 


Bet nugalėtoją... jau nugalėjo kita - nugalėjęs Oichalijos 
valdovą Euritą, Heraklis vedė jo dukterį Jolę. 

Pamotei bus smagu tavąją gėdą matyt - Heraklis buvo 
Dzeuso sūnus, todėl Dzeuso sesuo ir žmona Junonė- 
Hera buvo jam pamotė. 

Kuriam nakties neužteko, / Kad toksai, kaip tu, būtum pradė- 
tas per ją - Dzeusas suvedžiojo Amfitriono žmoną Alk- 
menę. Pasivertęs Amfitrionu, jis atvyko pas Alkmenę ir 
praleido su ja tris naktis. Iš to ryšio gimė Heraklis. 

Tavo šlovė abu Saulės pripildė namus - buvo manoma, kad 
Saulės dievas Helijas rytą pradeda savo kelionę Rytuose, 
keturiais žirgais pervažiuoja dangaus skliautą ir Vaka- 
ruose nusileidžia į Okeaną. Pagirdęs žirgus ir pailsėjęs, 
jis perplaukdavo Okeaną ir kitą rytą iš naujo pradėdavo 
savo kelionę. Taigi buvo du Saulės namai - Rytuose ir 
Vakaruose. 

49-52 eil. vardijami Heraklio meilės „žygiai“. Tespijas, 
Mizijos karaliaus Teutranto sūnus, sužavėtas Heraklio 
jėgos, leido jam permiegoti su 50 savo dukterų, kad šios 
jam pagimdytų stiprius sūnus. Tai gana retas Heraklio 
mito variantas. 

55-66 eil. Dejanira primena, kaip Heraklis vergavo Li- 
dijos karalienei Omfalei. Omfalė vertė Heraklį dėvėti 
moteriškus drabužius, nešioti moteriškus papuošalus 
ir dirbti moteriškus darbus. Pati, užsimetusi Heraklio 
liūto kailį, tyčiodavosi iš jo. 

Ir neišgelbėjo jų kojos, dvejopa lytis - vykdamas sumedžio- 
ti Erimanto šerno, Heraklis užsuko pas kentaurą Folą. 
Kol jie puoravo, kiti kentaurai, užuodę keptos mėsos ir 
vyno kvapą, atvyko, norėdami dalyvauti puotoje, tačiau 
Heraklis vienus kentaurus užmušė, kitus — išvaikė. 

„Dvejopa lytis“ — kentauro (pusiau žmogaus, pusiau 
arklio) apibūdinimas. 


Verkdamas savo ragų Achelojas ieškojo prie upės - atvykęs į Kali- 


doną, Heraklis norėjo vesti Oinėjo dukrą Dejanirą, tačiau 
prieš tai turėjo įveikti kitą pretendentą - upių dievą Ache- 
loją, pasivertusį jaučiu, kurį įveikė ir nulaužė jo ragus. 


Taipgi nuodinga strėlė pusiaužmogį Nesą pakirto - persike- 


liant per Eueno upę, Heraklis paprašė padėti kentaurą 
Nesą, kuris bandė suvedžioti Dejanirą. Dėl to Heraklis 
nušovė Nesą hidros nuodais užnuodyta strėle. Tačiau 
prieš mirtį Nesas įkalbėjo Dejanirą pasiimti jo kraujo, 
sakydamas, kad jis padės jai kada nors susigrąžinti He- 
raklio meilę. Tai ir pražudė Heraklį, nes Dejanira, suži- 
nojusi apie vyro neištikimybę, nusiuntė jam Neso krau- 
ju apšlakstytą chitoną, kurį apsivilkęs Heraklis mirė. 


67 Antrojo brolio lemtis bus išbandyta ugnim - buvo išprana- 


šauta, kad Dejaniros brolis Meleagras žus, kai užgęs ži- 
dinyje deganti malka. Kai Kalidono šerno medžioklėje 
Meleagras nukovė dėdę Pleksipą, motina Altaja įmetė į 
židinį paslėptą nuodėgulį, ir Meleagras žuvo. Esama ir 
kitų šio mito versijų. 


ARIADNĖ TESĖJUI 


Dzeusui vaikeliui kadais prieglobsčiu tapus saugiu - Dzeu- 


so tėvui Kronui buvo išpranašauta, kad sūnus jį nuvers 
nuo sosto, todėl motina Rėja nugabeno vaiką į Kretą, kur 

XII. 
MEDĖJA JASONUI 


pelioniškas laivas - laivas „Argas“, kuriuo Jasonas atplaukė 


į Kolchidę, buvo pastatytas Magnezijoje, rytinėje Tesa- 
lijos dalyje, iš pušų, augusių ant Peliono kalno. 


70 Minijams prašė pagalbos jinai - Medėjos sesuo Chalkiopė 
prašė padėti minijams, t. y. argonautams, nes šie, plauk- 
dami į Kolchidę, išgelbėjo Chalkiopės vaikus, vykusius 
aplankyti senelio Atamanto. 

71 Dėl tavos giminės, dieviško bočiaus vardan - t. y. saulės die- 
vo Helijo, karaliaus Ajeto tėvo, Medėjos senelio. 

72 Dėl trejopos Dianos veidų ir aukų paslaptingų - Diana-Ar- 
temidė buvo tapatinama su mėnulio deive Selene, taip 
pat su tamsos, būrimų, magijos deive Hekate. Ji buvo 
vaizduojama su trim veidais, kaip naktinio dangaus, že- 


mės ir požemio karalystės dievybė (Trivia), jos statulos 
buvo statomos kryžkelėse. 

73 Tik tavęs, mano broli brangus, bėgdama neapleidau - bėg- 
dama su Jasonu, Medėja pasiėmė kartu savo brolį Ap- 
sirtą, tačiau norėdama išvengti persekiojimo, jį nužudė 
irjo kūno dalis išmėtė jūroje. (Žr. 39 komentarą). Čia ji 
baisisi savo poelgio ir nedrįsta jo aprašyti. 

74 Ar Pelijo dukteris čia turėčiau minėti... - Pelijas, Jasono tėvo 
Aisono brolis, argonautams išvykus į Kolchidę, užgro- 
bė valdžią ir nužudė Aisoną bei jo šeimą. Kai Jasonas su 
Medėja grįžo iš Kolchidės, Medėja nutarė atkeršyti už 


uošvio nužudymą. Ji įkalbėjo Pelijo dukteris nužudyti 
savo tėvą, ojo kūno dalis sumesti į verdantį katilą, žadė- 
dama savo burtų galia grąžinti jam gyvybę ir jaunystę. 
Kai Pelijo dukterys suprato, kad yra apgautos, jos pra- 
rado protą ir pabėgo iš rūmų, kuriuos užėmė Jasonas ir 
Medėja. 

75 rūmus Aisono palik — tautiečiai neatleido tokio žiauraus 
elgesio. Jasonas ir Medėja buvo priversti palikti gimtą- 
jį Jolko miestą Tesalijoje ir išvyko į Korintą, kur juos 
priėmė karalius Kreontas. Ten Jasonas pamilo Kreonto 
dukterį Kreūzą, tačiau Medėja atkeršijo, nusiųsdama jai 
apnuodytą rūbą ir nužudydama savo vaikus. Apie tai žr. 
Euripido tragediją „Medėja“. Ovidijus čia pateikia kiek 
kitokią mito versiją. 

76 rinkis Sizifo turtus - Korinto karalius Kreontas, Kreūzos 


tėvas, buvo Sizifo sūnus. 


XIII. 
LAODAMIJA PROTESILAJUI 


dviragis... dievas — t. y. Dionisas-Bakchas, dažnai vaizduo- 
jamas su ragais, kaip jautis ar ožys, pabrėžiant jėgą, vai- 
singumą. Jį lydėjo „šventos“ beprotybės apimtos bak- 
chantės, arba menadės. 

dukterie Ledos - Helenė buvo Dzeuso ir Ledos dukra. 

Inacho laivai — t. y. graikų, argiečių, gavusių vardą nuo pir- 
mojo Argo karaliaus, upių dievo Inacho. 

Atvaizdą tavo vaške aš tik matyti galiu — anot mito, Prote- 
silajas turėjo išvykti į Trojos karą kitą dieną po vestuvių, 
todėl Laodamija liepė padaryti jo vaškinį atvaizdą, kurį 
laikė savo kambaryje ir puošė gėlėmis. 


XIV. 
HIPERMNESTRA LINKĖJUI 


Net ir Dzeuso žmona miestą paliko, deja - Argas buvo lai- 
komas mylimu Heros-Junonės miestu, o tai, kad jame 
įvyko tokios žudynės, Ovidijaus manymu, rodo, kad 
Junonė jo neglobojo. 

Kai virto karve Ijo ir tapo deive vėliau - Argo karaliaus Ina- 
cho dukrą Ijo įsimylėjo Dzeusas, tačiau, bijodamas He- 
ros persekiojimų, pavertė ją balta karve. Hera suprato 
klastą ir užsiundė piktą gylį, kuris persekiojo Ijo, ir ši 
ilgai klajojo po Graikiją ir Aziją, kol pagaliau pateko į 
Egiptą, atgavo pirmykštį savo pavidalą ir pagimdė nuo 
Dzeuso sūnų Epafą, tapusį Egipto valdovu. Epafo du- 
kra pagimdė Belą, o šio palikuonys Danajas ir Aigipras 


tapo šios „Heroidės“ siužeto veikėjais. 

XV. 
SAPFO FAONUI 


Kadangi buvo abejojama, ar šį laišką sukūrė Ovidijus, ar tai 
vėlesniųjų laikų kūrinys, jo vieta Herojų laiškų korpuse 
nėra nusistovėjusi. 


pakaitom mano eilės rašytos - t. y. eleginiu distichu, kurį su- 
daro hegzametro ir pentametro eilutės. Tuo tarpu grai- 
kiškoji Sapfo kūryba parašyta vadinamaisiais lyriniais 
metrais, tarp kurių viena žinomiausių — sapfinė strofa, 
imituota Horacijaus, Sarbievijaus ir kitų poetų. 

tifoėjiškos Etnos — t. y. Sicilijos. Mat Tifoėjas (lot. Typbo- 
eus), Gėjos ir Tartaro sūnus, šimtagalvis ir šimtarankis 
galiūnas, bandė atimti iš Dzeuso valdžią, tačiau buvo 
nutrenktas žemėn ir prislėgtas Etnos kalno Sicilijoje. 

kurias nekaltai aš mylėjau - viena iš tekstologinių proble- 
mų. Mūsų turėtame R. Ewaldo leidime rašoma: 2/gwe 
aliae centum, guas bic sine crimine amavi. Tuo tarpu kiti 
leidėjai (Palmer, Knox) čia pasirinko tokį variantą: a/gwe 
aliae centum, guas non sine crimine amavi, taip pabrėž- 
dami spėjamą Sapfo homoseksualumą: „daugybė kitų, 
kurias aš mylėjau, suprasdama savo kaltę“, arba, kaip 
verčia H. Zabulis, „nuodėmingai“ (Sapfo, vertė ir suda- 
rė Henrikas Zabulis, Vilnius: Meralas, 2002, p. 150). 

Bakchas - knosietę - t. y. Ariadnę. 

sikulų mergaitės — t. y. sicilietės. 

mergaitės nisietės - t. y. sicilietės, taip vadinamos nuo miti- 
nio karaliaus Niso (lot. Nisus) vardo. 

Brolis prarado turtus, užsidegęs meile meilužei — pasakoja- 
ma, kad Sapfo brolis Charaksas užsiiminėjo piratavi- 
mu. 

Mano dukrelė maža... - ne visur minima, kad Sapfo turė- 
jo dukrą. Jos vardas Kleis (Kleidė?) sutampa su Sapfo 
motinos vardu. 

rokią lemtį Seserys skyrė - t. y. likimo deivės Parkos. 

Baisiai bijojau, kad tu, Aurora, man jo nepagrobtum, / Kaip 
Kefalo... - Kefalas, Hermio sūnus, karaliaus Erechtėjo 

dukters Prokridės vyras, kurį pamilo aušros deivė Eos 
(lot. Aurora). 

Daulijos paukštė sūnaus Itijo verkė liūdnai - Atėnų karalius 
Pandionas, atsidėkodamas už pagalbą, Trakijos valdo- 
vui Terėjui atidavė į žmonas savo dukterį Proknę. Po 
kurio laiko aplankyti Proknės atvyko jos sesuo Filome- 
lė. Terėjas ją įsimylėjo ir suvedžiojo; kad nuslėptų nusi- 
kaltimą, nupjovė jai liežuvį, o pačią laikė atskyręs. Ta- 
čiau Filomelė apie savo nelaimę papasakojo išaustame 
audinyje, kurį perdavė Proknei. Sužinojusi, kas įvyko, 
Proknė nužudė sūnų Itiją ir jo mėsa pavaišino Terėją. 
Dievai iš gailesčio pavertė seseris paukštėmis: Proknę — 
lakštingala, Filomelę < kregžde. 

Daulijos paukštė (lot. Daulias ales) - nuo Daulijos (Dau- 
lidės) miesto Fokidėje netoli Delfų, kur, kaip spėjama, 
Proknė ir Filomelė pavirto paukščiais. Dar kiti tyrinė- 
tojai šį pavadinimą sieja su gr. žodžiu 92v44; — „tan- 
kmė“, t. y. „paukštis, giedantis tankmėje“ (Palmer, 
p. 432). 

Ten iš aukštybių Febas apžvelgia plytinčią jūrą - Strabonas 
ir kiti Antikos autoriai pasakoja, kad ant Leukadės uo- 
los buvo Apolono šventykla ir vieta šuoliui į vandenį, 
skirta tiems, kurie siekė užgesinti meilės jausmus (žr. 
Sapfo, vertė ir sudarė H. Zabulis, p. 183). 

Deukalionas dėl Pyros tenai į vandenį šoko - Deukalionas ir 
Pyra (gr. Pyrrba) buvo vieninteliai po tvano išsigelbėję 
žmonės. Žr. Ov. Met. I. 313-415. Čia Ovidijus prime- 
na ankstesnį mito variantą, jų meilės gimimą. 


XVI. 
PARIS HELENEI 


Žus Ilionas nuo Pario ugnies, žynys pranašauja - kai buvo 
išpranašauta, kad Troja (Ilionas) žus dėl Pario kaltės, jo 
tėvai nutarė naujagimį išmesti Idos kalnuose, manyda- 
mi, jog jis ten žus. Tačiau dievų saugomą berniuką sura- 
do piemuo ir išaugino kartu su savo vaikais. 

ainis Atlanto, Plejonės sykiu — t. y. Merkurijus, Dzeuso ir 
Majos sūnus, Atlanto ir okeanidės Plejonės vaikaitis. 
Tapatintas su graikų Hermiu, buvo laikomas dievų pa- 
siuntiniu, vėliau palydovu į mirusiųjų karalystę. 

Lėmus laimingiems ženklams, vėl aš karaliaus sūnus - po 
minėto „deivių teismo“ Paris atvyko į Troją ir dalyvavo 
sporto varžybose, kuriose nugalėjo savo brolį Deifobą. 
Kilus ginčui, kam skirti premiją - karalaičiui ar pieme- 
niui - Kasandra atpažino brolį ir Paris vėl buvo priim- 
tas į Priamo ir Hekabės šeimą. 

Oibalo nimfa - Oibalas (gr. Oibalos, lot. Oebalus) - Tinda- 
rėjo tėvas, Helenės senelis. 

Tesėjas... / Degė pamatęs tave, grobis jo vertas buvai - Tesė- 
jas kartu su Peiritoju buvo pagrobęs dar paauglę Hele- 
nę, tačiau vėliau ją grąžino. 

„„manoj giminėj Plejadę ir Dzeusą rasi - mitinis trojie- 
čių, o kartu ir Pario, protėvis Dardanas buvo Dzeuso ir 
Atlanto dukters Plejadės Elektros sūnus. 

Febo lyros garsai sienas jo skatino kilt - anot mito, statant 
Troją, akmenys patys gulė į jos sienas, kai Apolonas-Fe- 
bas grojo lyra. 

Tas, kuris šiandien dievams pilsto nektaro taures - kalbama 
apie Ganimedą, Trojos karaliaus Trojo ir nimfos Kalirojės 
sūnų. Gražų berniuką, pasivertęs ereliu, pagrobė Dzeusas 
ir nusinešė į Olimpą. Ten jis pilstė dievams nektarą. 

Frigas Auroros vyras... - t.y. Titonas, Trojos karaliaus Lao- 
medonto sūnus, Auroros (gr. Eos) vyras. 

„uošvio, kuris net Saulę užtemdė - kalbama apie vadina- 
mąją „Tiesto puotą“, per kurią Tiesto brolis Atrėjas, 
Spartos karalius, Menelajo tėvas, Helenės uošvis, keršy- 
damas už tai, kad Tiestas suvedžiojo jo žmoną Aeropę, 
nužudė Tiesto sūnus ir pavaišino tėvą vaikų mėsa. Pa- 
sibaisėjęs tuo reginiu, vos pakilęs Helijas apsuko savo 
žirgus atgal į Rytus ir paliko žemę tamsoje. 

Tėvo Priamas neturi, kuris uošvio kraują praliejo — prime- 
namas Menelajo tėvas Atrėjas, sūnus Pelopo, kuris nu- 
žudė savo uošvį karalių Oinomają, siekdamas gauti jo 


dukrą Hipodamėją. 

Ir nesutepė jis Mirtų jūros vandens — karaliaus Oinomajo 
važnyčiotojas Mirtilas padėjo Pelopui nužudyti Oino- 
mają, tikėdamasis gauti pusę karalystės. Tačiau Pelopas 
pažado netesėjo ir nužudė patį Mirtilą, o jo kūną išme- 
tė į jūrą netoli Eubojos salos. Dėl to ta dalis Egėjo jūros 
vadinama Mirtų jūra (72a7e Myrtoumn). 

Protėvis mano į vandenis Stikso įbridęs nebandė - Helenės 
vyro Menelajo protėvis Tantalas už savo nusikaltimus 
buvo nubaustas kęsti amžiną alkį ir troškulį. Nors sto- 
vėjo vandenyje, o virš jo galvos kabojo vaisiai, jis nega- 
lėjo jų pasiekti. 

atsiguldavau aš nusisukęs - graikai (vėliau ir romėnai) puo- 
taudavo pusiau gulomis. 

Ir už Jupiterį, kai Ledą sugundė jisai - anot mito, Dzeu- 
sas-Jupiteris suviliojo Helenės motiną Ledą, pavertęs ją 
gulbe, o pats pasivertęs gulbinu. 

Žr. 65 komentarą. 

Taip manoji sesuo pranašavo - Kasandra pranašavo Pariui, 
kad jį sužeis iš dangaus nuleista strėlė. Paris suprato, jog 
tai Amoro strėlė. Tačiau iš tikrųjų jis žuvo nuo Filokte- 
to paleistos strėlės, kurią jam buvo palikęs Heraklis. 

kaip darė Egidas ir broliai tavieji - Egidas, Atėnų karaliaus 
Egėjo sūnus Tesėjas, pagrobęs Kretos karaliaus Mino 
dukrą Ariadnę, o prieš tai ir Helenę (žr. 100 komenta- 
rą). Helenės broliai Dioskūrai Kastoras ir Polideukas 
(Poluksas) pagrobė Afarėjo sūnums pažadėtas Leukipo 
dukras. Taigi Paris suranda daug pavyzdžių, pateisinan- 
čių svetimos žmonos pagrobimą. 

Trakai Borėjui savam Erechtėjo pagrobė dukrą - Atėnų ka- 
raliaus Erechtėjo dukrą Oreitiją pagrobė vėjų dievas 
Borėjas ir nusinešė į Trakiją. Anot Ovidijaus, Oreitiją 
pagrobė trakai dėl savo karaliaus Borėjo-Akvilono. 

Išvežė savo laivu pagasietis Jasonas Fasidę - manoma, kad 
Argo laivas, kuriuo Jasonas išvyko į Kolchidę aukso vil- 
nos, buvo pastatytas Pagasų uoste (Pagasae) Tesalijoje. 
Eūsidė (fasidietė) - Medėja, nuo Fasido upės Kolchidėje. 

O Tesėjas... Mino pagrobė dukrą - Kretos karaliaus Mino 
dukrą Ariadnę. 

„todėl vardą šį savo gavau - jau gyvendamas Idos kalnuose 
Paris dažnai apgindavo nuo plėšikų gyvulių bandas ir 
piemenis. Todėl jam buvo duotas antrasis vardas Alek- 
sandras — „apsaugantis vyrus“. 


XVII. 
HELENĖ PARIUI 


Neptūno sūnus mane buvo pagrobęs - Tesėjas, anot mito, ga- 
lėjo būti ne Atėnų karaliaus Egėjo, bet Poseidono-Nep- 
tūno sūnus. Apie Helenės pagrobimą žr. 100 išnašą. 

Bet mano motina juk suklaidinta buvo apgaule - žr. 110 iš- 
našą. 

„kurį tu mini tiktai penktą... pirmas įvardintas bus - Pario 
giminės genealogijoje Dzeusas minimas po Dardano, 
Priamo, Laomedonto, Ilo, Trojo, o Helenė gali sakyti, 
kad Dzeusas yra jos tėvas. 

Hipodamėja kadais hemonus juk privertė kautis... - 
Hipodamėja buvo Tesalijos karaliaus Atrakso dukra, 
Peiritojo žmona. Būtent per jos vestuves kilo lapitų 
kova su kentaurais, kurie norėjo pagrobti Hipodamėją. 


XVIII. 
LEANDRAS HERO 


122 Aktės dukrai žaviai apimtas meilės degei - anot mito, Bo- 

rėjas pagrobė Atėnų karaliaus Erechtėjo dukrą Oreitiją 
ir nusinešė ją į Trakiją, kuri buvo laikoma vėjų tėvyne. 
Aktė čia: Atikos atitikmuo. 

Šviesiausioji deive... Latmo uolas prisimink - nakties švie- 
sos deivė Luna buvo pamilusi jaunuolį Endimioną. 
Kadangi šis neva bandė suvilioti deivę Herą, Dzeusas 
privertė Endimioną amžinai miegoti Karijos kalno 
Latmo oloje, kur kasnakt jį lankė deivė Luna (kituose 
mituose - Selenė ar Diana-Artemidė). 

vardą šį gavusi jūra, nuskendus mergaitei - mitas apie Helę 
ir Friksą, kuriuos motina Nefelė, norėdama apsaugoti 

nuo pamotės Ino persekiojimų, pasodino ant auksavil- 
nio avino ir išsiuntė į Kolchidę. Tačiau skrendant virš 
sąsiaurio, Helė nukrito ir nuskendo. Nuo tada šis są- 
siauris imtas vadinti Helespontu, t. y. Helės jūra. 

Vainiko žvaigždynas (lot. corona borealis) — siejamas su 
mitu apie Ariadnę, kuriai Dionisas vestuvių dieną 
uždėjo ant galvos švytintį vainiką. Po Ariadnės mir- 
ties šis vainikas buvo perkeltas į dangų tarp žvaigž- 
dynų. 

Ir plaukime Palemoną jaunuolį nesunkiai įveiksiu — Tesali- 
jos valdovo Atamanto antroji žmona Ino pagimdė du 
sūnus — Learchą ir Melikertą. Tačiau Hera atėmė Ata- 
mantui protą ir šis nužudė Learchą. Tada Ino su Meli- 
kertu šoko į jūrą ir Poseidonas pavertė juos gelbstinčio- 
mis jūrų dievybėmis - Leukotėja ir Palemonu. (Hom. 
Od. V, 333; Ov. Met. IV. 416-542). 

Lenksiu ir tą, kurį pavertė žolės dievu — mirtingas jūreivis 
Glaukas, paragavęs jūros žolių, šoko į jūrą ir buvo pa- 
verstas jūros dievu. 

Ši trumpa atkarpa - manoma, kad Antikos laikais atstumą 
tarp Abido ir Sesto sudarė 7 stadijai, t. y. apie 1239 m. 


XIX. 
HERO LEANDRUI 


„„s4 Ulikso / Tau nemielo, gentim jis nesusijęs visai - Posei- 
donas pyko ant Odisėjo (Ulikso) dėl to, kad šis apakino 
jo vienakį sūnų kiklopą Polifemą. 

XX. 


AKONTIJAS KIDIPEI 


Akontijas, jaunuolis iš Kėjo salos, pamilo gražuolę Kidi- 
pę iš Nakso salos. Jai būnant Artemidės šventykloje, 
tikėdamas, kad šventykloje duota priesaika turi būti 
išpildyta, metė Kidipei obuolį, ant kurio buvo užra- 


157 šęs: „Prisiekiu Artemide, kad ištekėsiu už Akontijo“. 
Kidipė garsiai perskaitė įrašą ir metė obuolį šalin. 
Šito nežinodamas, Kidipės tėvas tris kartus ban- 
dė išleisti dukterį už vyro, bet kiekvieną kartą prieš 
vestuves Kidipė susirgdavo. Tuomet tėvas nuvyko į 
Delfus, ir orakulas jam išaiškino, jog taip deivė Arte- 
midė keršija Kidipei už priesaikos nesilaikymą. Kidi- 
pė viską papasakojo tėvams, ir šie leido jai tekėti už 
Akontijo. 

131 Gali paliudyti tai Kalidono šernas žiaurusis - Kalidono 
miesto karalius Oinėjas ir jo žmona Altaja, sulaukę 
gausaus derliaus, aukojo visiems dievams, tačiau pamir- 


šo Artemidę. Supykusi deivė užsiundė ant Kalidono 
baisų šerną, kuris siaubė laukus, draskė žmones. Į Ka- 
lidono šerno medžioklę buvo susirinkę žymiausi Grai- 
kijos herojai. 

132 Jr Altajos sūnus - motinos kersto auka - minėtoje Kalidono 
šerno medžioklėje dalyvavo Altajos sūnus Meleagras. 
Nudūręs šerną, jo kailį atidavė savo mylimajai Atalan- 
tei. Tokias dalybas užginčijo jo dėdės, kuriuos jis nu- 
žudė. Altaja, keršydama už savo brolių mirtį, nužudė 
Meleagrą. 

133 Motina išdidi, nūnai pavirtus į uolą - Frigijos karaliaus 
Tantalo dukra Niobė turėjo šešis sūnus ir šešias dukte- 
ris. Todėl ji su panieka žiūrėjo į deivę Leto, turėjusią 
tik du vaikus - Apoloną ir Artemidę. Įsižeidusi Leto 
paprašė savo vaikų nubausti Niobę, ir Apolonas nuko- 
vė strėlėmis visus Niobės sūnus, o Artemidė - dukras. 
Dievai pavertė Niobę akmeniu, iš kurio nuolat srūva 
ašaros (Ov. Met. VI. 146-312). 

134 Švytinčios deivės ranka (lot. dea Lucina) - toks dažniau 
buvo Junonės, santuokos, gimdymų deivės, epitetas, 
tačiau kartais skiriamas ir Dianai, kaip Mėnulio dei- 
vei. 

135 pimfos Kartėjos - taip vadinamos nuo Kartėjos miesto (lot. 


Carthea) Kėjo saloje. 


XXI. 
KIDIPĖ AKONTIJUI 


136 Bet Hipolito kadais taip nepanoro apgint — Tesėjo sūnų 
Hipolitą, aistringą medžiotoją ir Artemidės gerbėją, 
pamilo jo pamotė Fedra. Kai Hipolitas atstūmė jos 
meilę, Fedra pasiskundė Tesėjui, kad posūnis norėjo ją 
suvedžioti. Supykęs Tesėjas paprašė Poseidoną nubaus- 
ti sūnų. Hipolitas žuvo, pasibaidžius jo žirgams ir su- 
dužus vežimui. 

137 Ar taip pat, kaip anksčiau, klaidžioji jūroj plačioj - Delo 
sala, kurioje gimė Apolonas ir Artemidė, pradžioje 
buvo plaukiojanti sala ir tik vėliau rado nuolatinę vietą 
Egėjo jūroje. 

138 Iš daugybės ragų padarytu altorium žavėjaus - „Rago au- 
kuras“ (gr. keraton) buvo pastatytas Dzeuso garbei iš 
Kinto kalne Artemidės sumedžiotų ožių ragų. 

139 Medį mačiau, po kuriuo deivė pagimdė vaikus - pasakoja- 
ma, kad deivė Leto (gr.; lot. La:0n4) pagimdė savo vai- 
kus Apoloną ir Artemidę po palmės medžiu. 

140 jei tas vaikas tave pasigavo — t. y. meilės dievas Amoras. 

141 Jy savo brolio dėka man padėki pasveikt - Apolonas greta 
kitų savo funkcijų turėjo ir gydymo nuo ligų galią. Jo 
sūnus Asklepijas laikomas medicinos dievu. 

142 „kai maudeisi tu ūksmingam šaltiny... - kai besimaudančią 
Artemidę išvydo Aktajonas, deivė pavertė jį elniu, o šį 
sudraskė jo paties šunys. 

143 Vis stebėjaus, kodėl turi Akontijo vardą - graikiškas žodis 
akontion reiškia „ietis“, „strėlė“, lotyniškas 2cumen — 
„smaigalys, ašmenys“. 2 

144 Šitaip dievas, žyniai ir Pitijos eilės man sako — Delfuose 
Apolono žynės Pitijos pranašystes žyniai surašydavo 
eilėmis hegzametru ir įteikdavo klausančiam. 

HEROJŲ LAIŠKAI: 


Poetinė mito interpretacija 


Ovidijaus veikalas Herojų laiškai (Heroides) - vienas mįslingiausių 


poeto kūrinių, ligi šiol keliantis daug diskusijų ir paliekantis daug neat- 
sakytų klausimų. Iš pradžių vadinosi Epistulae Heroidum, vėliau įgavo 
sutrumpintą formą Hervides. 

Nesutariama, kada šis veikalas buvo parašytas. Vieni tyrinėtojai 
mano, kad jos sukurtos beveik vienu metu su meilės elegijomis Amores, 
kiti nurodo konkretesnę 15-10 ir 5-1 m. pr. Kr. datą!. Ne visai aiškus 
ir šio kūrinio žanras: vieni jį laiko elegijos tąsa", kiti sieja su literatūrinio 
laiško tradicija), treti įžvelgia helenistinės graikų poezijos ar net roma- 
no“ įtaką. 

Ieškota analogų romėnų literatūroje. Kaip galimas imitacijos šaltinis 
dažnai nurodoma Propercijaus (Sextus Propertius, 50-16 m. pr. Kr.) IV 


knygos 3 elegija, kurioje jauna moteris Aretūza rašo laišką išvykusiam į 
karą savo vyrui Likotui: 


Šiuos žodžius Aretūza siunčia savajam Likotui: 


Taip dažnai nebūni, tad ar dar mano esi? 
Jeigu šiame laiške skaitydamas tarpų apriksi, 
Ašaros mano tenai juos padarė, žinok. 
Gal negalėsi suprast, kodėl mano raštas neaiškus, 
Mat rašytas jisai mirštančios moters ranka. 
(Prop. Eleg. IV. 3. 1-6) 


! Howard Jacobson, Ovids Heroides, Princeton, New Jersey: Princeton Uni- 
versity Press, 1974, p. 300-313. 

* Dalia Dilytė, Antikinė literatūra, Vilnius: Jošara, 1998, p. 342. 

? Lidia Winniczuk, „Elegie Owidiusza a teoria epistolograficzna“, in: Od sta- 
rožytnošci do wspdlczesnošci, Warszawa: Paistwowe Wydawnictwo Naukowe, 
1981, p. 79-100. 

* Jacobson, ap. cit, p. 338-348. 

3 Sex. Propertii Elegiarum libri IV, edidit Rudolf Hauslick, Leipzig: 
B. G. Teubner Verlagsgesellschaft, 1979, p. 160. Čia ir toliau, kur nenurodyta 


kitaip, vertimai - straipsnio autorės. 


Iš tiesų, ši Propercijaus elegijos pradžia primena daugelio Ovidijaus 
Herojų laiškų kompoziciją ir frazeologiją. Tačiau neabejojama, jog Ovidi- 
jaus įkvėpimo šaltinių būta žymiai daugiau, ypač graikų dramose. 

Verta paminėti, jog apie 13-8 m. pr. Kr. Ovidijus buvo parašęs trage- 
diją Medėja, sekdamas, kaip manoma, analogiška Euripido drama“. Ne- 
žinoma, kokia buvo jos kompozicija, kaip buvo priimta žiūrovų, tačiau 
to meto literatūros kritikai ją vertino teigiamai (Ouint. Ipst. or. X. 1. 98; 
Tac. Dial. de or. 12). 

Ovidijus iš tiesų puikiai įvaldė draminės raiškos būdus, tragiškų hero- 
jų vaizdavimo principus. Dramai įprastą dialogą Herojų laiškuose Ovidi- 
jus keičia monologiniu kalbėjimu, tarsi vienu jausmo protrūkiu, aistringa 
išpažintimi. 

Herojų laiškus sudaro 21 tekstas, parašytas eleginio disticho metru 
ir paremtas mitologiniais siužetais. Keturiolikos laiškų herojės mote- 
rys rašo savo vyrams arba mylimiesiems, šeši parašyti poriniu principu 
(Paris - Helenei, Helenė - Pariui, Leandras - Hero, Hero - Leandrui, 
Akontijus - Kidipei, Kidipė - Akontijui)", ir vienas laiškas - Sapfo Fao- 
nui - laikomas abejotinos autorystės kūriniu. Kai kurie tyrinėtojai ir lei- 
dėjai mano jį esant vėlesnių laikų Ovidijaus imitaciją“. 

Kaip jau buvo minėta, tyrinėtojai įžvelgia daug Herojų laiškų imitaci- 
jos šaltinių, kiekvienas laiškas turi savas literatūrines ar mitologines išta- 
kas. Penelopės laiškas Uliksui ir Briseidės Achilui paremtas Homero Odi- 
sėja ir Iliada; Hipermnestros ir Linkėjo istorija pasiskolinta iš Aischilo 
Danaidžių; Hermionės Orestui ir Dejaniros Herakliui siužetai paimti iš 
Sofoklio dramų Hermionė (neišlikusi) ir Trachinietės; Fedros ir Medėjos 
laiškai remiasi Euripido Hipolito ir Medėjos siužetais; Laodamijos laiškas 


“ Stanislaw Stabryla, Owidiusz. Šwiat poetycki, Wroclaw [i inni]: Zaklad Naro- 
dowy im. Ossolinskich - Wydawnictwo, p. 76. 
" Manoma, kad jie parašyti vėliau (1-8 m. po. Kr.), gal net tremtyje Iaškssėi 
op. cit., p. 300; Stabryla, op. cit., p. 77). 

* Knox, op. cit., p. 12-14. 


HEROJŲ LAIŠKAI: 


Protesilajui buvo paremtas, kaip manoma, neišlikusia Euripido tragedija 
Protesilajas. Vergilijaus Eneida tapo Didonės laiško Enėjui pagrindu, Ka- 
tulo 64 epilijas padėjo išryškinti Ariadnės, rašančios laišką Tesėjui, tragiš- 
kumą. Tarp kitų šaltinių dar minimi Apolonijas Rodietis (III a. pr. Kr.), 
Kalimachas (II a. pr. Kr.), Partenijas (I a. pr. Kr.)?. 

Visi moterų laiškai parašyti ypatingos jausmų įtampos, galima sakyti, kul- 
minacijos situacijoje: jų vyrai ar mylimieji yra išvykę, negrįžtantys, laukiami, 
neatliepiantys jų jausmams, galbūt juos išdavę ar apie juos nežinantys. Nepai- 
sant tos pačios laiško rašymo motyvacijos, poetinė ir emocinė laiškų raiška 
nėra vienoda ar monotoniška: ji apima didžiulę jausmų ir emocijų skalę. 

Penelopės laiškas Uliksui - tai žmonos, dešimt metų laukiančios savo 
vyro, negrįžtančio iš Trojos karo, nevilties, abejonių, meilės ir ištikimybės 
išraiška. Ši situacija skaitytojui puikiai žinoma iš Homero Odisėjos. Tačiau 
Ovidijus kitaip formuluoja problemą: ar graikų siekis apginti Menelajo 
garbę, Pariui pagrobus jo žmoną Helenę, ar visas Trojos karas vertas Pe- 
nelopės ir sūnaus Telemacho išgyvenimų. Globalinė problema suvedama 
į individualių jausmų plotmę, Penelopė parodoma ne tik kaip ištikimos 

žmonos simbolis, bet kaip gyva, kenčianti, jaunikių terorizuojama mote- 


ris, prašanti pagalbos ir apsaugos: 


Man neužtenka jėgų tuos kenkėjus iš rūmų išvyti, 
Tu tad sugrįžki greičiau, mūsų viltie, apsauga. 
Laukia tavęs čia sūnus, te ilgai jis gyvena, maldauju, 
Bet įvairiausių menų tėvas tik moko vaikus. 
Ir nepamiršk Laerto, kad jam akis tu užmerktum, 
Stumia jisai vis tolyn dieną savosios mirties. 
Aš taip pat nebesu jau tokia, kaip tuomer, kai išvykai: 
Jauną mane palikai, šiandien sena jau esu. 
(Her. 1. 109-116) 


* Žr. „Introduction“, in: P. Ovidi Nasonis Hervides, ed. by Arthur Palmer, Ox- 
ford, 1898, p. XV-XVI; Knox, op. cit., p. 18-34; Jacobson, ap. cit., p. 13-276. 

7 Poetinė mito interpretacija 


Trakų karaliaus Sitono dukra Filidė rašo laišką savo sužadėtiniui 
Demotfontui, Tesėjo ir Fedros sūnui. Grįždamas iš Trojos karo, Demo- 
fontas buvo apsistojęs Sirono rūmuose, jaunuoliai pamilo vienas kitą, 
tačiau prieš vestuves Demofontas nutarė parvykti į Atėnus, sutvarkyti 
kai kuriuos reikalus ir prižadėjo Filidei grįžti. Bet metai eina, o Demo- 
fontas negrįžta. Filidė kamuojasi, įtaria išdavystę ir galiausiai nutaria 
nusižudyti: 


Ant mano kapo tebus mirties priežastis parašyta, 
Žodžiais tokiais ar kitais būsi įvardintas tu: 
„Pasmerkė mirčiai Filidę svetys Demofontas atvykęs: 
Priežastį suteikė jis, ranką pridėjo jinai: 
(Her. II. 145-148) 


Tai tipiška literatūrinio laiško stilistika, paremta būdingomis šiam 
žanrui „bendrosiomis vietomis“, elegijos ir epitafijos topika. 

Briseidė rašo laišką Achilui įžeista ir įskaudinta, kad šis taip lengvai, be 
kovos atidavė ją Agamemnonui. Bijodama, kad jos neištiktų dar blogesnis 
likimas - būti atiduotai Priamo sūnums, Briseidė nebando bėgti ir grįžti 
pas Achilą. Ją skaudina žinios, kad Achilas ketina grįžti į gimtąją Friją, 
tačiau be jos. Briseidė prašo, kad Achilas ją susigrąžintų. Tai mylinčios ir 
nevilties apimtos moters šauksmas: 


Būtų geriau mane prasivėrusi žemė prarijus, 
Ar žaibų liepsnoje būčiau sudegusi aš, 
Nei išvydusi, kaip be manęs tolsta Frijos laivynas, 
Nei supratusi, kad tu čia mane palikai. 
(Her. III. 63-66) 


Kretos karaliaus Mino dukra Fedra, tapusi Tesėjo žmona (Ariadnę tuo 
metu jau buvo vedęs Dionisas) ir atvykusi į Atėnus, pamilo savo posūnį 
Hipolitą. Šis siužetas buvo pavaizduotas Euripido tragedijoje „Hipoli- 

tas“!?. Ovidijaus Fedra suvokia savo aistros nuodėmingumą ir beviltišku- 
mą, tačiau bando ją pateisinti Meilės ir Lemties dėsniais: 


Tai, ką liepė Amoras daryt, to nedera niekint, 
Valdo juk viską jisai, net ir aukščiausius dievus. 
(Her. IV. 11-12) 


Mito siužetas pasakoja, jog Fedra, nesulaukusi atsako, apskundė Hi- 
politą Tesėjui, kaip bandžiusį ją suvilioti. Tesėjas prakeikė Hipolitą ir pa- 
prašė Poseidono jį nubausti. Hipolitas žuvo, o sužinojusi apie jo mirtį, 
Fedra pasikorė. Ovidijaus papasakotame Fedros laiške jaučiame tik aliu- 
ziją į būsimus įvykius. 

Nimfa Oinonė rašo laišką Trojos karalaičiui Pariui, su kuriuo kartu daug 
metų praleido Idos kalnuose. Tačiau išsprendęs trijų deivių - Junonės, Atė- 
nės ir Veneros - ginčą ir gražiausia iš jų paskelbęs Venerą, Paris išvyko pa- 
siimti jam žadėtos dovanos - Spartos karaliaus Menelajo žmonos Helenės. 
Kai Oinonė rašo laišką, Paris kaip tik grįžta į Troją su naująja žmona. Oino- 
nė suvokia savo situacijos beviltiškumą, bet prašo Pario jos pasigailėti: 


Tavo esu, su tavim metus gražiausius praleidau, i 
Tavo ir likti meldžiu, kiek tik man skirta gyvent. 
(Her. V. 157-158) 


Mitas pasakoja, kad Oinonės likimas irgi susiklostė tragiškai, tačiau į 
tai įvyko vėliau, Pariui žuvus Trojos kare. Ovidijaus herojės laiškas baigia- 
si dar su galimos vilties gaida. | 
Lemno salos valdovė Hipsipilė rašo Jasonui, kuris užsuko į Lemno | 
salą, vykdamas į Kolchidę aukso vilnos. Jis išbuvo saloje dvejus metus: | 


'9 Manoma, kad buvo dvi šios dramos versijos: Hipolitas nematomasis (neišli- 
kusi) ir Hipolitas apvainikuotasis (iš graikų kalbos vertė Henrikas Zabulis, 
Vilnius: Vaga, 1973). 


165 


p = 
SP Poetinė mito interpretacija 
. * 


vedė Hipsipilę, susilaukė su ja dviejų vaikų. Tęsdamas argonautų žygį į 


Kolchidę, Jasonas prižada grįžti, tačiau negrįžta. Hipsipilė sužino, kad Ja- 
sonas parvyko į gimtąją Tesaliją su nauja žmona, kolchų karaliaus Ajeto 
dukra Medėja. 

Hipsipilė rašo Jasonui pasipiktinusi, kad šis nepranešė jai apie savo 
grįžimą, apie parsivežtą aukso vilną ir Kolchidėje patirtus išbandymus. 
Dar labiau ją papiktina žinia apie jos vietą užėmusią „barbarę“ Medėją, 
kuri garsėjo būrimais ir magiškais menais. Ji padėjo, kaip kalbama, Jaso- 
nui pagrobti aukso vilną, jos nuopelnai iškeliami, o Jasono menkinami. 
Hipsipilė sutiktų atleisti Jasonui: tai Medėja jį užbūrė, tai jos kerai. Todėl 
laiškas baigiasi prakeiksmais Medėjai: 


Toji, kuri išniekino mano vedybinį guolį, 
Tegu iškenčia pati, ką iškentėjau ir aš. 
Taip kaip mane, ir žmoną, ir motiną, vyras paliko, 
Lai neteks ir jinai vyro ir savo vaikų. 
Tai, ką baisiai įgijo, tegu dar baisiau tepraranda, 
Kaip amžina tremtinė lai po pasaulį klajos! 
(Her. VI, 153-157) 


Atrodo, Hipsipilės prakeiksmai su kaupu išsipildė. Medėjos likimą 
savo tragedijose vaizdavo Euripidas, Apolonijas Rodietis, Seneka!!. Ovi- 
dijus taip pat grįžta prie šios temos Medėjos laiške Jasonui. Čia Medėja 
jau ne nugalėtoja, o nugalėtoji. Ji rašo laišką tuo metu, kai Jasonas paliko 
ją su dviem vaikais, nusprendęs vesti Korinto karaliaus Kreonto dukte- 
rį Kreūzą. Medėjos laiškas tarsi veidrodis atspindi tai, kas buvo išsakyta 
Hipsipilės laiške. Hipsipilė tvirtino, kad ji yra teisėta Jasono žmona, o 
Medėja — tos santuokos griovėja ir išniekintoja. Dabar tokius pat kaltini- 
mus savo varžovei išsako Medėja. Ji tvirtina padėjusi Jasonui dėl to, kad 


" Žr. Euripidas, Medėja, iš graikų kalbos vertė Benediktas Kazlauskas, Vilnius, 
1960; Senekos drama į lietuvių kalbą neišversta. 

mylėjo jį ir kad abu prisiekė ištikimybę Dianos šventykloje. Ji primena, 
kiek padėjo Jasonui, kai šis atvyko į Kolchidę aukso vilnos, ir dabar jaučia- 
si įskaudinta, kad jos pagalba ir pasiaukojimas buvo taip greitai pamiršti. 
Medėja galėtų atleisti Jasonui, jeigu šis išsižadėtų savo naujosios žmonos. 
Kitu atveju, jų visų laukia Medėjos kerštas: 


Eisiu, kur veda jisai! Kada nors gal šito gailėsiuos. 
Gaila, kad vyrui tokiam ryžaus padėti kadais. 
Dievas temato, kuris dabar mano širdį kamuoja, 
Dar nežinau, ką daugiau mano širdis sumanys. 
(Her. XII. 209-212) 


Sudėtingas jausmų pasaulis atsispindi Hermionės laiške Orestui. Me- 
nelajo ir Helenės dukra Hermionė Spartos karaliaus Tindarėjo (Helenės 
tėvo) buvo sužadėta su savo pusbroliu Orestu, Agamemnono ir Kliraim- 
nestros sūnumi, kai dar tebevyko Trojos karas. Menelajas, nežinodamas 
apie šias sužadėtuves, prižadėjo savo dukrą Achilo sūnui Pyrui-Neoptole- 
mui. Egzistuoja keli mito variantai. Anot Homero, Menelajas pats atidavė 


savo dukrą Neoptolemui į žmonas ir iškėlė vestuves (Hom. Od. IV, 5-14). 


Anot Vergilijaus, Neoptolemas, grįžęs iš Trojos karo, prievarta išsivežė 
jam pažadėtą Hermionę į Epyrą. Sužinojęs apie Hermionės pagrobimą, 
Orestas nužudo Neoptolemą ( Verg. 4en. III, 325—-332). Šia tradicija seka 
ir Ovidijus. Hermionė vadina Orestą „mylimu broliu ir vyru“, buvimą Ne- 
optolemo namuose vadina kančia ir nelaisve („Laiko uždaręs mane; teisė, 
dora jam perniek“), prašo Oresto išvaduoti ją iš nemylimo vyro nelaisvės, 
kovoti dėl jos, kaip Menelajas kovojo dėl Helenės. Kitu atveju pranašauja 
tragišką baigtį: 


Arba mirsiu anksčiau ir užgesiu jaunystės sulaukus, 
Arba būsiu ir vėl aš Tantalido žmona. 
(Her. VIII, 121-122) 

Panaši drama atskleidžiama Kanakės laiške Makarėjui!*. Vėjų dievo 


Eolo dukra Kanakė pamilo savo brolį Makarėją, ir kaip tos meilės vai- 
sius gimė sūnus, kurį Eolas vos gimusį liepė išmesti sudraskyti žvėrims, o 
Kanakei perdavė kardą ir liepė pačiai nusižudyti. Kanakė rašo laišką Ma- 
karėjui, laikydama kardą rankoje ir pasiryžusi įvykdyti tėvo įsakymą. Ji 
prašo Makarėjo kūdikio palaikus palaidoti kartu su ja. Šiame laiške, skirtin- 
gai nuo kitų, stipresnis emocinis herojės ryšys atrodo ne su mylimuoju, o su 
kūdikiu, kurio gimimą ji skausmingai išgyveno ir kurį vos gimusį prarado. 

Tragiškomis spalvomis nutapytas Dejaniros laiškas Herakliui. Nuga- 
lėjęs Oichaliją, Heraklis pasiėmė kaip belaisvę karaliaus Eurito dukrą Jolę. 
Skatinama pavydo, Dejanira siunčia Herakliui kentauro Neso krauju su- 
vilgytą chitoną, kuris turėtų išsaugoti vedybinę meilę. Tačiau Neso krau- 
jas buvo užnuodytas, ir užsivilkęs chitoną, Heraklis, kamuojamas baisių 
kančių, mirė. Ovidijaus herojė rašo laišką, sužinojusi apie Heraklio mirtį. 
Ji tvirtina siuntusi rūbą ne iš keršto, o iš meilės, tačiau prisipažįsta, jog tai 
padariusi, nebegali gyventi: 


Vargas man! Ką gi aš padariau? Meilės šėlsmas ką davė? 
Ko nusikaltusi taip mirt, Dejanira, delsi? [...] 
Liki sveika, šviesa, daugiau tavęs neregėsiu, 
Vyre, lik sveikas ir tu, Hilai, sūneli, sudie! 
(Her. IX. 145-146, 167-168) 


Taip savo laišką baigia Dejanira ir, anot mito, nusižudo. Šį siužetą tra- 

. gedijoje „Trachinietės“ panaudojo Sofoklis (Soph. Trach. 881)". 
Daug aistrų verda Ariadnės laiške Tesėjui. Kretos karaliaus Mino du- 
kra Ariadnė padėjo Atėnų karaliaus Egėjo sūnui Tesėjui nugalėti pusiau 


"* Manoma, kad Ovidijus čia rėmėsi neišlikusia Euripido drama Eolas. Knox, 
op. cit., p. 257-258. 

5 Žr. Sofoklis, Tragedijos, iš senosios graikų kalbos vertė Antanas Dambraus- 
kas, Vilnius: Vaga, 1984, p. 282-284. 

žmogų, pusiau jautį Minotaurą ir, vedamam jos duotų siūlų kamuolio, 
laimingai išeiti iš Labirinto. Prieš lemtingąją kovą Tesėjas buvo prižadė- 
jęs Ariadnę vesti („Jei išliksim gyvi, būsi manąja žmona“). Nugalėjęs Mi- 
notaurą, Tesėjas išsiveža Ariadnę, tačiau pakeliui palieka ją Nakso saloje. 
Pabudusi iš miego, Ariadnė neberanda šalia savęs Tesėjo, iš pradžių nesu- 
pranta, kas vyko, ieško jo, bėga prie jūros ir pamato tolstančias Tesėjo laivo 
bures. Supratusi, kad yra palikta negyvenamoje saloje, bet nesuprasdama, 
kodėl jai skirta tokia bausmė, Ariadnė išgyvena tikrą jausmų dramą. Tai 
vienas aistringiausių ir emocionaliausių Ovidijaus herojų laiškų, kuriame 
gausu retorinių klausimų ir sušukimų („Ak, aš išdaviau tėvą ir žemę, kurią 
jis valdė teisingai!“; „Žiaurūs sapnai, kodėl man leidot nieko neveikti, / 
Jau amžinoji naktis būtų prislėgus geriau!“), poetiškų palyginimų ir tra- 
giškų intonacijų: 


Mano plaukai palaidi, tarsi artimo savo gedėčiau, 
Rūbai, ne, ne lietaus - ašarų permerkti jie. 
Kūnas tarsi javai, Akvilonui siautėjant, virpa, 
Drebantys pirštai vos vos geba įspausti raides. 
(Her. X. 137-140) 


Ariadnė prašo Tesėjo sugrįžti, o jeigu ji mirtų anksčiau, surinkti ir iš- 
vežti jos kaulus. 

Manoma"“, kad Ovidijus čia rėmėsi 64-uoju Katulo epilijumi, kuria- 
me Ariadnės istorija taip pat pavaizduota itin jausmingai ir tapybiškai. 

Laodamijos laiškas Protesilajui susijęs su Trojos karo pradžia. Tesalie- 
tis Protesilajas turėjo išvykti į Trojos karą iš karto po vestuvių. Laodamija 
sužino, jog likimo yra lemta, kad pirmasis graikas, išlipęs į Trojos žemę, 
žus. Laodamija rašo Protesilajui, norėdama jį įspėti, sutramdyti jo įkarštį, 
kad jis galvotų ne tik apie save, bet ir apie ją: „Jeigu rūpiu aš tau, rūpinkis 
pats savimi“ (Hey. XIII, 166). 4 


4 Plg. Palmer, op. cit., p. XV-XVI; Jacobson, op. cit., p. 213. 

Nepaisant Laodamijos įspėjimų, Protesilajas iš tiesų žuvo (Hom. J/. 
II, 689696), iš nevilties nusižudė ir Laodamija, tačiau tai nebeatsispindi 
Ovidijaus herojės laiške. 

Hipermnestros laiškas Linkėjui paremtas mitu apie Libijos karaliaus 
Danajo ir jo brolio Egipto karaliaus Aigipto tarpusavio nesutarimus. Da- 
najas turėjo 50 dukterų, Aigiptas - 50 sūnų. Jis siekė, kad jo sūnūs vestų 
Danajo dukteris ir paveldėtų jo sostą. Danajas priešinasi, tačiau brolio 
nugalėtas, sutinka su jo reikalavimais, bet liepia savo dukterims vestuvių 
naktį savo vyrus nužudyti. Tai padaro visos danaidės, išskyrus Hiperm- 
nestrą. Ji ne tik nenužudė savo vyro Linkėjo, bet ir padėjo jam pabėgti. 
Už tai Danajas ją įkalino ir pasmerkė mirti. Ovidijaus herojė įkalinta rašo 
laišką Linkėjui ir prašo arba padėti, arba nužudyti, o mirusią palaidoti ir 
ant kapo iškalti tokias eilutes: 


Hipermnestra, nubausta neteisingai už poelgį dorą, 
Broliui neleidusi mirt, mirė galiausiai pati. 
(Her. XIV, 129-130) 


Vienintelis romėnų mitologijos siužetas Ovidijaus Herojų laiškų kor- 
puse - tai Didonės laiškas Enėjui. Kartaginos karalienė Didonė priima 
trojietį Enėją, atiduoda jam dalį karalystės, paaukoja savo moterišką garbę 
ir tikisi sėkmingo bendro būsimo gyvenimo bei valdymo. Tačiau dievai 
liepia Enėjui vykti į likimo jam skirtą Italiją. Matydama išvykstančius 
Enėjo laivus, Didonė nusižudo. Tai siužetas, gerai žinomas iš Vergilijaus 


„Eneidos“. Akivaizdu, jog Ovidijus rėmėsi Vergilijaus poema, tačiau ty- 


rinėtojai pažymi ir Ovidijaus pastangas atsiriboti nuo Vergilijaus teksto, 
pateikti originalią mito versiją". Labiausiai tai ryšku Didonės nusižudy- 
mo motyvacijoje. Vergilijaus Didonė, kaip argumentą gyvenimui, patei- 


kia tokią išlygą: 


5 Plg.: “His purpose is almost the opposite of Virgils“, žr. Knox, op. cit., p. 20. 

Jeigu būčiau sūnaus iš tavęs aš spėjus sulaukti 
Prieš pabėgimą tavo, jei rūmuos mažutis Enėjas 
Krykštautų šiandien, tave iš veido primindamas nuolat, 
Aš nelaikyčiau savęs nei pamesta, nei suviliota. 

(Aen. IV. 327-330)S 


Tai, kas Vergilijaus poemoje išsakyta kaip galimybė, Ovidijaus herojės 
laiške pateikiama kaip realybė: 


Gal jau ne vieną Didonę palieki, begėdi, ir bėgi, 
Gal jau dalį tavęs slepia ji kūne savam. 
Motinos žiaurią lemtį patirs ir kūdikis vargšas, 
Dar negimusio jo tapsi žudikas ir tu. 
(Her. VII. 133-136) 


Aliuzija į laukiamą kūdikį neabejotinai turėjo sustiprinti Ovidijaus 
herojės laiško emocinį poveikį suteikti Didonės savižudybei daugiau tra- 
giškumo. Didonė rašo laišką, pasidėjusi ant kelių Enėjo jai padovanotą 
trojietišką kardą. Sesers Anos ji prašo iškalti ant jos kapo tokius žodžius: 


Priežastį mirčiai ir kardą Enėjas atvykėlis davė, 
Žuvo Didonė save pervėrus savo ranka. 
(Her. VII. 195-196) 


Daugiausia diskusijų Herojų /aiskų korpuse kelia Sapfo laiškas Faonui. 
Daugelis tyrinėtojų mano, jog tai ne Ovidijaus, o vėlesniais laikais, gal net 
Renesanso epochoje, parašytas tekstas". Tokiu atveju reikia pripažinti, 
jog tai tikrai talentinga Ovidijaus imitacija. Be to, tai vienintelis laiškas, 
kurį rašo ne mitologinis personažas, o realus asmuo, Lesbo salos poetė 


"6 Vergilijus, Eneida, vertė Antanas Dambrauskas, Vilnius: Vaga, 1967, p. 87. 
" Žr. Palmer, op. cit., p. 91-92; Knox, op. cit., p. 12-14, 36-37. 

Sapfo. Ji rašo laišką ją netikėtai palikusiam jaunuoliui Faonui, primena jų 


buvusią aistringą meilę ir pasako savo apsisprendimą: jeigu Faonas negrįš, 
ji šoks nuo uolos į jūrą Leukadijos saloje: 


Jau neturiu jėgų, kaip anksčiau, eiles savo kurti, 
Skausmas nutildė stygas, lyrą padėjo šalin. [...] 
Laiškas šis tegu tau apsakys mano, vargšės, likimą, 
Kad Leukadės vanduo tapo mirties man vieta. 
(Her. XV. 197—198, 219-220) 


Nors daug kas mano, jog tai tik graži legenda, o poetė mirė sulaukusi 
garbingo amžiaus!“, tai nesumažina šio laiško poetinės įtaigos. 

Šeši Herojų laiškų korpuso laiškai parašyti poriniu principu: Paris — 
Helenei, Helenė - Pariui, Leandras - Hero, Hero - Leandrui, Akonti- 
jus - Kidipei, Kidipė - Akontijui. Tokia kompozicija Ovidijus, atrodo, 
siekė sukurti dialoginį kalbėjimo būdą, didinti dramatinę siužeto įtam- 
pą, suteikti galimybę pačiam skaitytojui vertinti herojų poelgius ir in- 
tencijas. Tai atitiko mokyklinių retorikos pratybų, vadinamųjų svazori- 
jų (swasoriae) pobūdį. Respublikai Romoje pereinant į monarchiją, sva- 
zorijos pakeitė retorines patariamąsias, arba svarstomąsias kalbas (genus 
deliberativum), tačiau dabar tema buvo imama ne iš realaus gyvenimo, 
bet iš istorijos, literatūros, mitologijos. Tokių kalbų pavyzdžius pateikia 
Lucijus Anėjus Seneka Retorius (Lucius Annaeus Seneca Rhetor, 55 m. 
pr. Kr. - 39 m. po Kr.) veikale „Oratorių bei retorių mintys, kalbų kom- 

. pozicija ir meniškumas“ ?. ; 

Šešiolika herojų moterų siuntė savo laiškus tarsi „į niekur“: jos ne- 

gavo atsakymo ir nežinojo, kaip jų mylimi asmenys reagavo į jų jausmus 


8 Plg. Sapfo, vertė ir sudarė Henrikas Zabulis, Vilnius: Meralas, 2002, p. 13. 

5 Annaei Senecae Oratorum et rbetorum sententiae, divisiones, colores, Lipsiae: 
Teubner, 1872. Seneka mini, kad Ovidijus lankėsi jo retorikos mokykloje ir 
artimai bendravo su retorium Marku Porcijum Latronu (Coz2/7. 2. 2. 8). 


HEROJŲ LAIŠKAI: 


ir priekaištus. Poriniuose laiškuose tas atsakymas gaunamas, ir tarp kores- 
pondentų mezgasi dialogas. Vis dėlto sunku pavadinti tuos laiškus dia- 
loginio bendravimo forma. Kiekvieno laiško herojus ir herojė pirmiausia 
analizuoja save, bando suprasti ir išsakyti savo jausmus. Sulaukti atsakymo 
nėra svarbiausias tikslas, svarbiau išreikšti savąjį aš. Įdomu, kad poriniuo- 
se laiškuose pirmiau rašo vyrai, o į jų laiškus atsako moterys. 

Ovidijus remiasi žinomais mitais, tačiau sugeba įžvelgti juose nepastebėrų 
niuansų, kurti intrigą, tarsi naują mito variantą. Ypač tai ryšku Pario - Hele- 
nei ir Helenės - Pariui rašytuose laiškuose. Pario atvykimas į Spartą išauga į 
dramą, trunkančią ne vieną dieną. Ji sustiprėja kaip tik tuo metu Menelajui 
išvykus į Kretą tvarkyti turtinių reikalų. „Rūpinkis svečiu“, - pasako išvykda- 
mas žmonai. Ką reiškia šie žodžiai? Helenės išbandymą? Ignoravimą akivaiz- 
džiai rodomų Pario aistros ženklų? Meilę ar abejingumą? Paris laiške Helenei 
išsako nedviprasmišką pasiūlymą palikti vyrą ir plaukti su juo į Troją, o He- 
lenės atsakymas gana atsargus, prašantis palaukti, kol jausmai „susigulės“ ir 
santykiai galbūt savaime išsispręs. Taigi ar kalbama apie Helenės pagrobimą, 
ar apie pačios Helenės apsisprendimą, nulėmusį Trojos karo pradžią. 

Dramatiška Leandro ir Hero meilės istorija. Leandras gyveno Abido 
mieste, azijinėje Helesponto pusėje, Hero - Afroditės žynė, gyveno Sesto 
mieste, europinėje Helesponto dalyje. Pamilęs Hero, Leandras kiekvieną 
naktį plaukdavo pas mylimąją ir grįždavo atgal, kol kartą žuvo audringoje 
jūroje ir Hero išvydo jo kūną, išmestą į krantą. Taigi tai ne tik dviejų žmo- 
nių, bet ir dviejų žemynų bei dviejų kultūrų sąsajų istorija. 

Pagaliau trečioji laiškų pora: Akontijas - Kidipei ir Kidipė - Akon- 
tijui, kuriuose remiamasi ne itin populiaraus mito siužetu, žinomu tik 
iš Kalimacho poemos „Priežastys“ (Aira). Jaunuolis Akontijas Dianos 
šventykloje Delo saloje pamato gražią mergaitę Kidipę, ją įsimyli ir meta 
jai obuolį su įrašu: „Prisiekiu Diana, kad ištekėsiu už Akontijo“ Kidipė 
garsiai perskaitė įrašą ir tuo pačiu deivės akivaizdoje davė priesaiką, ku- 
rios negalima laužyti. Todėl kai vėliau tėvai net tris kartus bandė ją išleisti 
už vyro, ji susirgdavo. Akontijas savo laiške atskleidžia tokios situacijos 
priežastis ir įtikina Kidipę, kad tik jis vienas gali tapti jos vyru. 

Big 
S ag 


Poetinė mito interpretacija 


Lyginant monologinius ir dialoginius herojų laiškus, krinta į akis dar vie- 
nas skirtumas. Visos monologinių laiškų herojės arba pačios priima sprendi- 
mą nusižudyti, arba yra verčiamos tai padaryti (Kanakė, Hipermnestra), o 
dialoginių laiškų baigtis ne visada yra tragiška. Tiesa, Leandras žūva, plauk- 
damas pas mylimąją Hero, tačiau tai nelaimingas atsitikimas, o ne savižudybė. 
Akontijo ir Kidipės istorija baigiasi laimingai, o Pario ir Helenės jausmų dra- 
mą galima vertinti tik plačiame Trojos karo ir jo pasekmių kontekste. 

Poriniai laiškai kelia tyrėjams daug klausimų. Pats poetas niekur jų ne- 
mini, o jeigu iš pradžių veikalas vadinosi Epistulae Heroidum, arba Heroi- 
des, tai pavartotas daiktavardis aiškiai nurodo herojes moteris, bet porinė- 
se kompozicijose laiškus rašo ir vyrai. Taigi spėjama, kad jie parašyti vėliau 
nei pirmasis Herojų laiškų blokas*“. Kita vertus, niekas neįžiūrėjo kokių 
nors esmingų stiliaus ar poetikos skirtumų tarp pirmosios ir antrosios 
laiškų grupės, todėl jie pateikiami kaip vieningas Herojų /aišky korpusas. 

Nors Herojų laiškuose remiamasi įvairiais graikų ir romėnų literatūros 
kūriniais, tačiau iš tikrųjų pagrindinis Ovidijaus šaltinis yra mitas, kurį jis 
ne perpasakoja, o interpretuoja, kurdamas meilės istorijas, įvilktas į litera- 
tūrinio laiško formą, ryškindamas dramatišką moterų jausmų pasaulį. 

Ovidijaus Herojų laiškai atspindi ilgą mitų tradiciją nuo Homero iki 
Katulo, tačiau kartu parodo autoriaus poetinį meistriškumą, leidusį pa- 
teikti savą konkretaus mito interpretaciją, atitinkančią epistolografijos 
žanro reikalavimus. 

Mitas Ovidijaus veikale yra panaudojamas kaip universalus pavyz- 
dys?!, apibendrinantis politiniame, kultūriniame, socialiniame gyvenime 


. egzistuojančias situacijas, susiejančias praeitį ir dabartį, padedančias su- 


vokti sudėtingas žmogiškųjų santykių apraiškas. 
2010-09-10 Eugenija Ulčinaitė 
* Knox, op. cit., p. 6. 


2! Fritz Graf, „Myth in Ovid“, in: The Cambridge Companion to Ovid, edited 
by Philip Hardie, Cambridge University Press, 2003, p. 111. 


Ovidijaus mitologinių, 
geografinių, realinių vardų 
ŽODYNĖLIS 


A 


Abidas — miestas Troadėje prie Helesponto. (Ov. Her. XVIII. 27, 
XIX. 24) 

abidietis - žr. Leandras. (XVIII, XVIII. 1, XIX, XIX. 100) 

Achaja - šiaurinė Peloponeso sritis; poetiškai - Graikija apskri- 
tai. (XVI. 187) 

Achajai (achivai) - senieji Balkanų gyventojai. Taip vadinami 
graikai, dalyvavę Trojos kare. Romėnai žodžiu Achaia 
vadino visą Graikiją. (I. 21, III. 71, VIII. 13) 

Achelojas - Okeano ir Tetidės sūnus, upių dievas. Kovėsi 
su Herakliu dėl Oinėjo dukros Dejaniros. (IX. 139, 
XVI. 267) 

Achilas - Pelėjo ir jūrų deivės Tetidės sūnus, Frijos srities Te- 
salijoje valdytojas, narsiausias graikų herojus Trojos 
kare. (I. 17, I/II, III. 41. 87. 137. 149, XVIII. 3. 45. 85, 
XX. 69) 

Agamemnonas - Atrėjo sūnus, Mikėnų karalius, graikų vadas 
"Trojos kare. (III. 38. 83) 

Agrijas - etolų karaliaus Oinėjo brolis. Buvo klastingai jį paša- 
linęs nuo sosto, tačiau vėliau Oinėjo anūkas Diomedas 
nužudė Agriją ir grąžino sostą savo tėvui. (IX. 153) 

Aigina - sala Egėjo jūroje. (III. 73) 

Aigiptas (lot.; gr. Aigiptas) - Belo sūnus, Danajo brolis, turė- 
jęs 50 sūnų, kurie reikalavo, kad Danajas už jų ištekintų 
savo 50 dukterų. (XV. 36) 

Aigistas — Tiesto sūnus. Suvedžiojo Agamemnono žmoną Kli- 
taimnestrą ir kartu su ja nužudė iš Trojos grįžusį Aga- 
memnoną. Šio sūnus Orestas vėliau keršydamas nužudė 
Aigistą ir savo motiną Klitaimnestrą. Žr. Aischilo trage- 
diją „Orestėja“. (XVIII. 53) 

Aisonas — Tesalijos miesto Jolko karalius, Jasono tėvas. (VI. 1. 
109, XII. 15. 134, XVII. 230) 

Aisonidas - Jasonas, Aisono sūnus. (VI. 103. 109, XII. 66) 

Aitra - Helenės tarnaitė. (XVI. 260, XVII. 150. 268) 

Ajakidas - Ajako palikuonis. Taip dažniausiai vadinamas Achi- 
las. (I. 35, VIII. 7. 33. 55) 

Ajantas — Salamino karaliaus Telamono sūnus, po Achilo nar- 
siausias graikų herojus Trojos kare. (III. 130) 

Ajetas — Ajos, vėliau sutapatintos su Kolchide, valdovas, Medė- 
jos tėvas. (VI. 50. 103, XII. 29. 51, XVII. 231) 

Akastas - Jolko karaliaus Pelijo sūnus, dalyvavęs Kalidono šer- 
no medžioklėje ir argonautų žygyje. (XIII. 25) 

Akcijus - kyšulys priešais Ambrakijos įlanką. 31 m. pr. Kr. Ok- 
tavianas čia sutriuškino Antonijaus ir Kleopatros laivy- 
ną. (XV. 166. 185) 

Akontijas - jaunuolis iš Kėjo salos, pamilęs Kidipę iš Nakso sa- 
los. (XX, XX. 9. 239, XXI, XXI. 1. 103. 209. 230) 

Aktajonas - Tėbų karaliaus Kadmo dukters Autonojės ir Aris- 
tėjo sūnus. Deivė Artemidė pavertė Aktajoną elniu, kai 
jis pamatė ją besimaudančią. Paverstą elniu Aktajoną 
sudraskė jo paties šunys. (XX. 103) 

Aktė - senasis Atikos, centrinės Graikijos srities, pavadinimas. 
(XVIII. 42) 

Akvilonas (lot.; gr. Borėjas) — šiaurės vėjas. (X. 139, XI. 13) 

Alekto - viena iš keršto deivių Erinijų (gr. ewmenidės, lot. furi- 
jos). Buvo trys: Alekto - „nuolat pykstanti“, Megaira — 
„pavydinčioji“, Tisifonė - „keršijanti“. (II. 119) 

Alkajas - VII/VI a. pr. Kr. graikų poetas, kilęs, kaip ir Sapfo, iš 
Lesbo salos. (XV. 29) 

Alkidas — Alkajo palikuonis, t. y. Heraklis. (IX. 1. 76. 133, 
XVI. 267) 

Alkimedė - kai kuriuose mituose laikoma Jasono motina. Tos 
nuomonės laikosi ir Ovidijus. (VI. 105) 

Alkionė - Atlanto dukra, viena iš Plejadžių, Poseidono mylimo- 
ji. (XIX. 133) 

Altaja — pleuronų karaliaus Testijo dukra, Kalidono karaliaus 
Oinėjo žmona, Meleagro motina. (XX. 102) 

Ambrakija — miestas ir įlanka pietų Epyre. (XV. 164) 


Amfitrionas - Tirinto karaliaus Alkajo sūnus. Kai Amfitrionas 
dalyvavo Tėbų kare, Dzeusas suvedžiojo jo žmoną Alk- 
menę. (IX. 4) 

Amiklai - miestas Lakonijoje. Anot mito, čia gyveno Tinda- 
rėjas, Ledos vyras, čia gimė Kastoras ir Poluksas, todėl 
jie vadinami „broliais amikliečiais“ (fratres Amyclaei). 
(VIII. 71) 

Amintas - Makedonijos karalius. (III. 27) 

Amoras (lot.; gr. Erotas) - Veneros sūnus, vaizduojamas spar- 
nuoto berniuko su kilpiniu ir strėlėmis pavidalu. Kitas 
vardas - Kupidonas. (II. 104, IV. 11. 148, VII. 32. 59. 
190, IX. 26, XV. 79. 107. 179, XVI. 15. 203, XVIII. 190, 
XIX. 157, XX. 28. 46. 230) 

Ana - Didonės sesuo. (VII. 191) 

Anaktorija — viena iš Sapfo draugių, minima jos poezijoje. 
(XV. 17) 

Anchizas - Kapijo ir Temidės sūnus, Enėjo tėvas, dardanų va- 
das. (VII. 162, XVI. 203) 

Andras - Egėjo jūros sala. (XXI. 81) 

Androgėjas - Kretos karaliaus Mino ir Pasifajės sūnus. Jis da- 
lyvavo Atėnuose Panatėnajų šventėje ir nugalėjo visus 
atletus, dėl to pavyduolių buvo nužudytas. Keršydamas 
už sūnaus mirtį, Minas pradėjo kariauti su atėniečiais, o 
juos nugalėjęs pareikalavo kasmet atsiųsti į Kretą septy- 
nis jaunuolius ir septynias mergaites Minotaurui suėsti. 
(X. 99) 

Andromachė - Priamo sūnaus Hektoro žmona. Trojai kritus, 
tapo Achilo sūnaus Neoptolemo belaisve, neteko savo 
sūnaus Astianakto. (V. 107, VIII. 13) 

Andromeda - etiopų karaliaus Kefėjo dukra, Persėjo žmona, po 
mirties paversta žvaigždynu. (XV. 36, XVIII. 151) 

Antenoras - Priamo patarėjas ir bičiulis, Homero „Iliadoje“ mini- 
mas kaip vienas išmintingiausių Trojos seniūnų. (V. 95) 

Antėjas - Poseidono ir Gajos sūnus. Buvo nenugalimas, kol rė- 
mėsi į motiną žemę. Heraklis pakėlė milžiną nuo žemės 
ir taip įveikė. (IX. 71) 

Antilochas - Nestoro ir Euridikės sūnus, kartu su tėvu dalyvavo 
Trojos kare, buvo artimas Achilo draugas. (I. 15. 16) 


Antinojas — kilmingas itakietis, bene įžūliausias tarp Penelopės 
jaunikių, siekęs ją vesti, kol nebuvo grįžęs Odisėjas. (I. 92) 

Apolonas - Dzeuso ir Leto sūnus, Artemidės brolis, tapatina- 
mas su Saulės dievu. (VIII. 83, XV. 23. 25) 

Argas - pasak graikų mitų, pirmasis laivas, pastatytas Atėnės, 
kuriuo plaukė argonautai. (VI. 65, XII. 9) 

Argolidė - Peloponeso sritis, kurios sostinė buvo Mikėnai. 
(I. 25, VI. 80) 

Ariadnė - Kretos karaliaus Mino ir Pasifajės dukra. Į Kretą at- 
vykusiam Tesėjui padėjo nugalėti Minotaurą ir išeiti iš 
Labirinto („Ariadnės siūlas“). (X, XVII. 193) 

Arktas - Šiaurės žvaigždynas, Didieji ir Mažieji Grįžulo Ratai. 
(XVIII. 149) 

Artemidė (gr.; lot. Diana) - Dzeuso ir Leto (lot. La:02a4) dukra, 
Apolono sesuo, medžioklės deivė, kartais tapatinama su 
Selene ar Hekate. (IV. 39) 

Askanijus - Enėjo ir Kreūzos sūnus, atvyko su tėvu į Italiją ir 
valdė savo įkurtoje Alba Longoje. Dar vadinamas Julu 
ir laikomas garsios romėnų giminės Julijų protėviu. 
(VII. 77) 

Atalantė - Arkadijos herojaus Jaso ir Bojotijos karalaitės Klime- 
nės dukra, puiki medžiotoja, pirmoji pašovusi šerną per 
medžioklę Kalidonijoje. (IV. 99) 

Atėnai — svarbiausias Atikos miestas, žinomas jau nuo II tūks- 
tantmečio pr. Kr., pavadintas tikriausiai deivės Atėnės 
garbei. (II. 89) 

Atidė — viena iš Sapfo draugių, minima jos poezijoje. (XV. 18) 

Atika — centrinės Graikijos sritis, iš trijų pusių apsupta jūros, 
šiaurėje atsiremianti į Kitairono ir Parneto kalnų gran- 
dinę. (II. 6, VIII. 72) 

Atlantas - titano Japeto ir okeanidės Klimenės sūnus, Prometė- 
jo brolis. Už dalyvavimą titanų kovoje prieš dievus buvo 
nubaustas — turėjo laikyti dangaus skliautą. (IX. 18, 
XVI. 62) 

Atridas - Atrėjo sūnus, Spartos karalius Menelajas. (III. 40. 147, 
V. 102, XVI. 357) | 

Augė - Arkadijos karaliaus Alėjo dukra, kurią suvedžiojo He- 
raklis. (IX. 49) 


Aulidė — uostas Bojotijoje, kur graikų laivynas laukė tinkamo 
vėjo, kad galėtų išplaukti į Troją. (XIII. 3) 
Aurora (gr. Eos) - Aušrinė, aušros deivė, Titono žmona, Mem- 


nono motina. (IV. 95, XV. 87, XVI. 201) 

Bakchas (Dionisas) - derlingumo, vyno dievas, Dzeuso ir Kad- 
mo dukters Semelės sūnus. (VI. 115, XV. 24. 25, 
XVIII. 153) 

Bakchantės (gr. „šėlstančios“) - Bakcho garbintojos, su vynuo- 
gių lapais apkaišytomis lazdomis siautėjančios po miš- 
kus, šėlsmo metu galėjusios gyvus sudraskyti gyvulius 
ir žmones. Žr. Euripido tragediją „Bakchantės“. (IV. 50, 
X. 48) 

Belidas - Belo, Aigipto ir Danajo palikuonis. (XIV. 73) 

bistonai - kitaip: trakai, žr. Trakija. (IL. 90, XVI. 346) 

Borėjas - žr. Akvilonas. (XIII. 15, XVI. 345, XVIII. 38. 209, 
XXI. 42) 

Briseidė - Briso dukra, Meneto žmona, Achilo belaisvė Trojos 
karo metu, perleista Agamemnonui. (I//, II. 1. 137, 
XX. 69) 

Busiridas — Egipto karalius, Poseidono sūnus. Visus svetim- 
šalius, atvykusius į jo žemę, nužudydavo ir aukodavo 
Dzeusui. Taip norėjo pasielgti ir su čia atvykusiu Herak- 
liu, tačiau šis nugalėjo Busiridą. (IX. 690) 

Cerberis (lot.; gr. Kerberas) - trigalvis šuo, saugantis pomirtinės 
Hado karalystės vartus. (IX. 93) 

Cerera (lot.; gr. Demetra) - žemdirbystės ir derlingumo deivė, 
Krono ir Rėjos dukra, Dzeuso sesuo ir žmona, Persefo- 
nės motina. (IV. 671) 

Chalkiopė - Kolchidės karaliaus Ajeto dukra, Medėjos sesuo. 
(XVII. 232) 


Charaksas - Sapfo brolis, minimas jos poezijoje. (XV. 117) 

Charibdė — Poseidono ir Gajos dukra, Dzeuso paversta jūros 
pabaisa, kuri tris kartus per dieną įsiurbia ir vėl išpurškia 
jūros vandenį kitame krante esančiai Scilai. Manoma, 
kad šios pabaisos buvo iš abiejų pusių užtvėrusios Mesi- 
nos sąsiaurį tarp Italijos ir Sicilijos. (XII. 125) 


D 


Dafnė - upių dievo Penėjo dukra, kurią buvo įsimylėjęs Apolo- 
nas. Kai šis ėmė ją persekioti, dievai pavertė Dafnę lauro 
medžiu (gr. dapbnė - lauras). (XV. 25) 

danajai — graikai, taip vadinami dėl protėvio Danajo, kuris iš 
Egipto buvo atsikėlęs į Argą. (I. 3, III. 113. 127, V. 93, 
VIII. 14, XIII. 94. 131) 

Danajas - Argolidės krašto Graikijoje valdovas, Aigipto brolis 
dvynys, liepęs savo dukterims (danaidėms) vestuvių nak- 
tį nužudyti savo vyrus, Aigipto sūnus. (XIV. 15. 79) 

dardaniečiai (dardanai) - Dardano palikuonys. Jupiterio sūnus 
Dardanas iš Italijos senų senovėje išsikėlė į Troadę ir 
ten davė pradžią trojėnų genčiai. (VII. 1. 158, VIII. 42, 
XIII. 79. 140, XVI. 58. 196. 333, XVII. 212) 

Daulija (Daulidė) - miestas Fokidėje, netoli Delfų. (XV. 154) 

Dedalas — garsus visokių menų meistras, skulptorius ir archi- 
tektas, pastatęs karaliui Minui Kretos saloje Labirinto 
rūmus. (XVIII. 49) 

Deifobas - Priamo ir Hekabės sūnus, Hektoro brolis. Mirus Pa- 
riui, vedė Helenę. (V. 94, XVI. 362) 

Dejanira - Kalidono valdovo Oinėjo ir Altajos dukra, Meleagro 
sesuo, Heraklio žmona. (IX, IX. 2. 131. 146. 152. 158. 
164, XVI. 268) 

Delas - sala Egėjo jūroje, kur deivė Latona pagimdė savo vai- 
kus Artemidę (Dianą) ir Apoloną, todėl jų vardus daž- 
nai lydi epitetas Delietė (Delija), Delietis. (XX. 236, 
XXI. 66. 77. 82) 

Delfai - miestas Graikijoje su Apolono šventykla, svarbiausia 


orakulo buveine. (XXI. 231) 


Demofontas - Atėnų valdovo Tesėjo ir Fedros sūnus. Grįžda- 
mas iš Trojos karo atvyko pas Trakijos karalių Sitoną ir 
susižadėjo su jo dukra Filide. Kai netesėjo pažado ją ves- 
ti, Eilidė nusižudė. (JJ, II. 1.25. 98. 107. 147) 

Deukalionas - Tesalijos miesto Ftijos valdovas, Prometėjo ir 
Klimenės sūnus, Pyros vyras. Kai Dzeusas, supykęs ant 
žmonių dėl jų sugedimo, sukėlė tvaną, jis leido išsigelbė- 
ti tik Deukalionui ir Pyrai. (XV. 167. 170) 

Diana - žr. Artemidė. (IV. 87.91, XII. 69. 79, XX. 5. 173. 
211.217, XXI. 105. 149) 

Didonė - Tiro karaliaus Belo dukra, Sichėjo žmona, nuo brolio 
Pigmaliono pabėgusi į Afriką, priėmusi iš Trojos vykstan- 
tį, audros atblokštą Enėją. (VII, VII. 7. 17. 68. 133. 196) 

Diomedas - Trakijos valdovas, Arėjo ir Kirenės sūnus, šėręs savo 
žirgus žmonių, atvykusių į jo šalį, mėsa. (IX. 67) 

Dolonas - trojiečių žvalgas, papasakojęs Odisėjui ir Diomedui, 
kur išdėstytos trojiečių pajėgos, ir nužudytas. (I. 39) 

driadės - medžių ir girių nimfos. (IV. 49) 

Dulichija - sala Jonijos jūroje, netoli nuo Itakės. (I. 87) 

Dzakintas (dabar Zakintas) - sala Jonijos jūroje, netoli nuo Ita- 
kės. (I. 87) 

Dzeusas (gr.; lot. Jupiteris) - dievų bei žmonių valdovas, svar- 
biausias Olimpo dievas. (III. 73, IV. 36. 55, VII. 113, 
VIII. 48. 68. 78, IX. 22, X. 18, XIV. 28. 88. 95. 99, 
XVI. 81. 166. 175. 214. 274. 292. 294) 

Efyras - senasis Korinto pavadinimas. (XII. 27) 

Egėjas (lot.; gr. Aigėjas) - Atėnų karalius, Tesėjo tėvas. Nuo jo 
vardo atsirado Egėjo jūros pavadinimas. (II. 67, IV. 59, 
X. 111, XVI. 117, XX. 222, XXI. 65) 

Egidas - Egėjo sūnus, t. y. Tesėjas. (XVI. 327) 

eleleidė (lot. e/eleis) - paž. „leliuotoja, leliojanti“, menadės, bak- 
chantės sinonimas. (IV. 47) 

Eleusinas — miestas Atikoje, garsėjęs Demetros garbei rengia- 
momis misterijomis. (IV. 67) 

Elisa - pūniškas Didonės vardas. (VII. 1. 102. 193) 

Endimionas — Tesalijos jaunuolis, kurį pamilo deivė Selenė 
(kartais - Diana) ir užmigdžiusi paslėpė jį Latmo kalno 
oloje, o naktimis jį lankydavo. (XVIII. 63) 

Enėjas - Anchizo ir Veneros sūnus, pervežė Trojos penatus į Ita- 
liją ir davė pradžią Romos valstybei. (7, VII. 25. 26. 
29.35. 87. 195) 

Eolas - Poseidono sūnus, Eolijos karalius, vėjų valdovas. (X. 66, 
XI. 1. 65. 73, XV. 200) 

Eolidė - Eolo dukra Kanakė. (XI. 5) 

Eos (gr.; lot. Aurora) -— aušros deivė, titano Hiperiono ir tita- 
nidės Tėjos dukra, Helijo ir Selenės sesuo, Memnono 
motina. (III. 57) 

Erechtėjas - mitinis Atėnų karalius. Jo dukrą Oreitiją buvo pa- 
grobęs šiaurės vėjo dievas Borėjas. (XVI. 345) 

Erichto — Tesalijos burtininkė, magiškų menų žinovė. (XV. 139) 

Ericina — Veneros epitetas, nuo kalno ir miesto Sicilijoje, kur 
buvo jos kulto vieta. (XV. 57) 

Erimantas - kalnas Arkadijoje, kur gyveno laukinis šernas, kurį 
nugalėjo Heraklis. (IX. 87) 

Erinijos - žr. Eumenidės. (XI. 103) 

Eumajas — Odisėjo kiaulių piemuo, ištikimai laukęs grįžtančio 
savo šeimininko. (I. 98) 

Eumenidės - keršto deivės, gyvenančios Hado karalystėje, dar 
vadinamos Erinijomis. (VII. 98) 

Euras — graikų mitologijoje pietryčių vėjas. (VII. 42, XI. 14, 
XV. 10) 

Euribatas — vienas iš Agamemnono pasiuntinių, turėjęs permal- 
dauti Achilą. (III. 9) 

Eurimachas — Itakės gyventojas, vienas iš Penelopės jaunikių. 

(192) 

Euristėjas — Tirinto ir Mikėnų valdovas, Dzeuso proanūkis. 
(IX. 7. 25. 45) 

Euritas — Oichalijos valdovas, Jolės tėvas (IX. 133) 

Europė (gr.; lot. Europa) - Finikijos karaliaus Agenoro dukra. 
Jaučiu pasivertęs Jupiteris ją pagrobė ir nusinešė į Kretą, 
kur ji pagimdė Minoją ir Radamantą. Taip buvo įvar- 
dinti Europos ir Azijos žemynai. (IV. 55) 

Faonas - Lesbo salos gyventojas, pelnęs Afroditės malonę, kuri 
padarė jį jaunu, gražiu ir visų moterų mylimu. Pasako- 
jama, kad jį pamilo poetė Sapfo, o kai Faonas ją paliko, 
nusižudė (XV, XV. 11.90. 123. 193. 202. 204). 

Fasidas — upė Kolchidėje, įtekanti į Juodąją jūrą. (VI. 108, 
XII. 10) 

Fasidė, fasidietė - žr. Medėja. (VI. 103, XVI. 347, XIX. 176) 

faunai - lotynų dievai, miškų ir laukų globėjai. (IV. 49, V. 137) 

Febas - žr. Apolonas. (I. 67, X. 91, XI. 45, XI. 45, XIII. 103, 
XV. 165. 181. 183. 181, XVI. 182) 

Febė - Febo sesuo, medžioklės deivė, tapatinama su Diana, Sele- 
ne ir Hekate. (VIII. 77, XV. 89, XX. 229) 

Fedra - Kretos valdovo Mino ir Pasifajės dukra, Ariadnės sesuo, 
antroji Atėnų valdovo Tesėjo žmona. (IV, IV. 74) 

Feniksas - Aminto sūnus, Achilo bendražygis. (III. 129) 

Fereklas - Pario laivo statytojas ar vairininkas. (XVI. 23) 

Filakė — miestas pietų Tesalijoje. (XIII. 35) 

Filėtijas - Odisėjo vergas, karvių piemuo. (I. 97) 

Filidė - Trakijos valdovo Sitono dukra, Demofonto žmona. (II, 
II. 1. 60. 93. 98. 106. 138. 147) 

Fortūna - romėnų mitologijoje likimo, sėkmės ir atsitiktinumo 
deivė. (XII. 73, XV. 59) 

Frigija — vietovė šiaurinėje Mažosios Azijos dalyje. (V. 5, IX. 
128, XIII. 58, XVI. 143, XVII. 227) 

Friksas — Atamanto ir Nefelės sūnus, Helės brolis, skridęs 
su ja ant auksavilnio avino į Kolchidę. (XVIII. 143, 


XIX. 163) 
Ftija — miestas pietų Tesalijoje, Achilo gimtinė. (III. 65, VII. 
165) 

Gargarai - kalnas Troadėje, Idos kalnyno dalis. (XVI. 109) 
Gerionas - milžinas, turėjęs tris kūnus ir tris galvas, gyvenęs Eri- 


tėjos saloje, nužudytas Heraklio. (IX. 91) 


getulai — Afrikos gentis, gyvenusi į pietus nuo Kartaginos. 
(VII. 125) 
Gorgė - Dejaniros sesuo. (IX. 165) 

Hebras - svarbiausia Trakijos upė. (II. 15. 114) 

Hekabė - Trojos karaliaus Priamo žmona. (V. 84, XVIII. 211) 

Hekatė - sutemų, nakties, kerėjimų deivė, kartais tapatinama su 
Diana, Selene, Prozerpina. 9XII. 168) 

Hektoras - Priamo ir Hekabės sūnus, narsiausias Trojos herojus. 
(I. 15. 36, III. 86. 126, V. 98, VII. 144, XIII. 63. 65. 68, 
XVI. 367, XVII. 255) 

Helenė - Dzeuso ir Ledos dukra, Spartos karaliaus Menela- 
jo žmona, pagrobta Trojos karalaičio Pario. Šis įvykis 
davė pradžią Trojos karui. (V. 75. 105, VIII. 99, XVI, 
XVI. 281. 287, XVII, XVII. 134) 

Helespontas - žr. Helė. (XVIII. 107. 137, XIX. 132) 

Helė - kartu su broliu Friksu skrisdama ant auksavilnio avino, 
nukrito į sąsiaurį tarp Egėjo ir Marmuro jūrų ir nuo jos 
vardo sąsiaurį imta vadinti Helespontu, t. y. Helės jūra. 
(XVIII. 141, XIX. 123. 128. 163) 

Helikė - Didieji Grįžulo Ratai. (XVIII. 149) 

Hemas - kalnas Trakijoje. (II. 113) 

hemonai — tesaliečiai. (XVII. 247) 

Hemonija — taip vadinama Tesalija nuo karaliaus Tesalo tėvo 
Hemono vardo. (XII. 127) 

Heraklis - Dzeuso ir Alkmenės sūnus, garsus herojus, atlikęs 
daug žygių, po mirties tapęs dievu. (IX, IX. 11. 18. 27. 
57.58. 129. 133. 144. 149) 

Hermionė - Menelajo ir Helenės dukra. (VIII, VIII. 1. 17. 
255) 

Hero - Afroditės žynė, gyvenusi Sesto mieste, europinėje Heles- 
ponto pakrantėje. (XVIII, XVIII. 1, XIX) 

Hesionė - Trojos karaliaus Laomedonto dukra. (XX. 69) 

Hiberas - dab. Ebras, didžiausia Šiaurės Ispanijos upė. (IX. 91) 

Hilas - Heraklio ir Dejaniros sūnus. (IX. 44. 168) 


Himenėjas — vestuvių dievas, santuokos globėjas. (II. 33, VI. 44. 
45, IX. 134, XI. 101, XII. 137. 143, XIV. 27, XXI. 157) 

himenėjas — vestuvinė daina. (XX. 235) 

Hipermnestra - viena iš danaidžių, nepaklausiusi savo tėvo Da- 
najo ir pirmąją vestuvių naktį nenužudžiusi savo vyro 
Linkėjo. (XIV, XIV. 1. 53. 129) 

Hipodamėja - 1. Elidės valdovo Oinomajo dukra, Pelopo žmo- 
na. (VIII. 70, XVI. 266) 2. Peiritojo žmona, dėl kurios 
lapitai kovėsi su kentaurais. (XVI. 247) 

Hipolitas - Atėnų karaliaus Tesėjo sūnus, kurį pamilo jo pamo- 
tė Fedra. (IV, IV. 36. 112. 164, XXI. 10. 120) 

Hipomenas - Bojotijos valdovo Megarėjo sūnus, bėgimo varžy- 
bose pralenkęs lig tol neįveikiamą Atalantę, Schoinėjo 
dukrą, ir ją vedęs. (XVII. 265, XXI. 124) 

Hipotidas - Hipoto ainis, t. y. vėjų dievas Eolas. (XVIII. 46) 

Hipsipilė - Lemno karaliaus Toanto dukra. Plaukdami į Kol- 
chidę, į Lemną užsuko argonautai. Hipsipilė pamilo 
Jasoną ir pagimdė nuo jo du sūnus. Kai Jasonas pas ją 


nebegrįžo, nusižudė. (VT, VI. 1. 8. 51. 132, XVII. 193) 


Ida - kalnų grandinė Frigijoje ir Troadėje. (IV. 58, V. 2. 73. 138, 
VIII. 73, XIII. 53, XVI. 53. 110. 204) 

Ifiklis — Filako sūnus, Protesilajo tėvas. (XIII. 25) 

Ijo — Argo karaliaus Inacho dukra, Heros šventyklos Arge žynė, 
kurią suvedžiojo Dzeusas ir pavertė karve. (XIV. 86. 103) 

Ikaras - Dedalo sūnus, su tėvo padarytais sparnais pakilęs per daug 
arti saulės ir, vaškui ištirpus, nukritęs į jūrą. Vieta Egėjo jū- 
roje, kur jis nukrito, vadinasi Ikarijo sala. (XVIII. 50) 

Ikarijas - Penelopės tėvas. Žr. Hom. Od. XVIII. 159. (Ov. Her. 
1.81) 

Ilionas (lot. I/iux) — Troja, kai ji kildinama iš legendinio jos 
įkūrėjo Ilo, Priamo protėvio. (VII. 151, XIII. 38. 53, 
XVI. 49. 181, XVII. 215. 221. 240, XXI. 118) 

Ilionėjas — trojėnas, vienas iš Enėjo palydovų ir bičiulių. (XVI. 
362) 

Inachas - Okeano ir Tetidės sūnus, Argo karalius, Inacho upės 
dievas. (XIII. 134, XIV. 23) 

Inachidė - žr. Ijo. (XIV. 105) 

Iras - elgeta, kuris nepažino grįžusio Odisėjo ir neįleido jo į rū- 
mus. (I. 95) 

Istmas - siaura sąsmauka, jungianti Vidurinę Graikiją su Pelo- 
ponesu. (IV. 105, VIII. 69, XII. 104) 

Itijas - Proknės ir Terėjo sūnus. Keršydama vyrui už sesers Filo- 
melės išniekinimą, Proknė nužudė Iriją ir pateikė vyrui 
jį suvalgyti. (XV. 154) 

Jarbas - Mauritanijos karalius, piršęsis Didonei. (VII. 125) 

Jardano dukra - Omfalė, Lidijos karalienė, kuriai tris metus tu- 
rėjo vergauti Heraklis dėl Ifto nužudymo. (IX. 103) 

Jasonas - Tesalijos miesto Jolko karaliaus Aisono sūnus, vadova- 
vęs argonautų žygiui. (VI, VI. 25. 38. 77. 119. 139, XII, 
XII. 151, XVI. 347, XVII. 229, XIX. 175) 

Jolė - Oichalijos valdovo Eurito dukra, Heraklio mylimoji. 
(IX. 6. 133) 

Julas - žr. Askanijus. (VII. 75. 83. 137. 153) 

Julo motina - žr. Kreūza 1. (VII. 83) 

Junonė (lot.; gr. Hera) - Jupiterio žmona ir sesuo. (II. 41, IV. 35, 
V. 35, VI. 43. 45, IX. 5. 11. 26. 45. 87, XII. 87, XVI. 65, 
XVIII. 133) 

Jupiteris - žr. Dzeusas. (IV. 133. 163, VI. 151, XIII. 50. 144, 
XVI. 71. 252. 291, XVII. 50. 53. 55, XVIII. 153) 

Kalidonas — miestas ir sritis Aitolijoje, kur Heraklis sumedžiojo 
baisųjį šerną. (XX. 101) 

Kalikė - Hekationo dukra, Poseidono mylimoji, nuo kurio ji 
pagimdė sūnų Kikną. (XIX. 133) 

Kanakė - vėjų dievo Eolo dukra, pamilusi savo brolį Makarėją. 
(XI) 


Kartagina — miestas šiaurės Afrikoje, įkurtas hinikiečių. (VL. 
11) 

Kartėja — miestas Kėjo saloje, Kikladžių salyne. (XX. 221) 

Kasandra — Priamo ir Hekabės dukra, gavusi iš Apolono pra- 
našavimo dovaną, tačiau kai jam nepakluso, Apolonas 
nubaudė, neleisdamas niekam tikėti jos pranašystėmis. 
(XVI. 122) 

Kastoras - Dzeuso ir Ledos sūnus, Polideuko (Polukso) brolis 
dvynys. (VIII. 71) 

Kefalas - Hermio sūnus, karaliaus Erechtėjo dukters Prokridės 
vyras. (IV. 93, XV. 88) 

Keikas - Eolo dukters Alkionės vyras. Keikas ir Alkionė taip 
mylėjo vienas kitą, kad, vyrui žuvus jūroje, žmona 
puolė į bangas ir nuskendo. Dievai juos abu paver- 
tė paukščiais. Žr. Ov. Met. XI. 410-748. (Ov. Her. 
XVIII. 81) 

Kekropas - pirmasis Atikos karalius, kurio vardu buvo pavadin- 
tas ir pats kraštas - Kekropija. (X. 99. 125) 

Kėjas - sala Kikladžių salyne. (XX. 221) 

Kidipė - jauna atėnietė, kurią pamilo Dianos šventykloje pama- 
tęs Akontijas, kuris metė jai obuolį su išraižytu priesai- 
kos tekstu. Perskaičiusi garsiai priesaiką, Kidipė buvo 
priversta tekėti už Akontijo. (XX, XX. 1. 107. 127. 172. 
202. 242, XXI, XXI. 123) 

Kidra - viena iš Sapfo draugių. Kai kuriuose leidiniuose rašoma 
Kidna. (XV. 17) 

Kiknas - Poseidono ir Kalikės sūnus. (XIX. 133) 

Kiniras - Kipro karalius, Apolono sūnus, Adonio tėvas. (IV. 97) 

Kintija - Dianos epitetas nuo Kinto kalno Delo saloje, kur gimė 
ji ir Apolonas. (XVIII. 74) 

Kiterietė — Veneros epitetas nuo Kiterų salos ir miesto Lakoni- 
jos sąsiauryje, Veneros kulto vietos. (XVI. 20. 138) 

Klimenė - Helenės tarnaitė. (XVI. 260, XVII. 267) 

Knosija — miestas Kretoje, karaliaus Mino būstinė. (IV. 68) 

Kolchidė — sritis rytiniame Juodosios jūros pakraštyje. Jos gy- 
ventojai vadinosi kolchais. (XII. 23) 

Kreontas - Korinto valdovas, priėmęs pas save Jasoną ir Medėją. 

Kreta - didžiausia graikų sala Viduržemio jūroje. II tūkstantme- 
tyje pr. Kr. čia klestėjo seniausia Europoje Kretos-Mikė- 
nų kultūra. (IV. 1, X. 67. 127, XVI. 301, XVII. 163) 

Kreūza - 1. Enėjo pirmoji žmona, Askanijo motina; 2. Korinto 
karaliaus Kreonto dukra, Jasono žmona. (XII. 53) 

Ksantas — upė prie Trojos, tapatinama su Skamandru. (V. 29. 
31, XIII. 53) 

Kupidonas - žr. Amoras. (XV. 215, XVI. 115) 

Laertas — Itakės karalius, Odisėjo tėvas. (I. 100. 105. 113. III. 
29) 

Lakedaimonas - sritis Euroto slėnyje Peloponese. Kartais La- 
kedaimonu vadinama ir šios teritorijos sostinė, kurios 
tikrasis vardas Sparta. (XVI. 131, XIX. 177) 

Lamas - Heraklio ir Omfalės sūnus. (IX. 54) 

Laodamija — Akasto ir Astidamijos dukra, Protesilajo žmona. 
(XIII, XIII. 36. 70) 

Laodikė - Poseidono mylimoji. (XIX. 135) 

Laomedontas - mitinis Trojos karalius, Priamo tėvas. (XVII. 
58. 206) 

larai - romėnų mit. iš mirusiųjų kulto atsiradę dievai, saugoję 
namus, šeimą, bendruomenę. (VII. 80) 

Latmas - kalnas Karijoje, į pietus nuo Mileto, kur Diana išvydo 
miegantį Endimioną. (XVIII. 62) 

Latonidė - Latonos dukra Diana. (XXI. 153) 

Leandras - Abido gyventojas, pamilęs kitoje Helesponto pusėje 
gyvenusią Hero ir kas naktį plaukęs su ja susitikti. (XVIII, 
XIX, XIX. 140.150.185) 

Leda - Tindarėjo žmona, Dioskūrų Kastoro ir Polukso, Kli- 
taimnestros ir Helenės motina. (VIII. 78, XIII. 61, 
XVI. 1.85. 252. 294, XVII. 56) 

Lemnas - sala Egėjo jūroje, Hipsipilės gimtinė. (VI. 1. 50. 53. 
117. 136) 

Lesbas - sala prie Mažosios Azijos krantų, poetų Sapfo ir Alkajo 
gimtinė. (III. 35, XV. 16.52. 100. 199. 201) 


Leukadė (Leukadija) - viena iš Jonijos jūros salų, kur, kaip ma- 
noma, nusižudė poetė Sapfo. (XV. 166. 171. 187. 219) 

Leukipas - Mesenijos karalius, kurio dvi dukras Febę ir Hilairę 
buvo pagrobę broliai Dioskūrai. (XVII. 229) 

Likurgas - mitinis Trakijos karalius. (II. 111) 

Linkėjas - Aigipto sūnus, kurio vienintelio nenužudė pirmąją 
vedybų naktį nepaklususi tėvui Danajui Hipermnestra. 
(XIV, XIV. 1. 123) 

Lirnesa — miestas Troadėje, sugriautas Achilo, Briseidės gimti- 
nė. (III. 45) 

Luciferis (gr. „šviesą nešantis“) — rytinės žvaigždės Veneros var- 
das. (XVIII. 112) 

Lucina - rom. mit. santuokos ir gimdyvių globėja, tapatinama 
su Junone. (VI. 122, XI. 55) 

Luna - rom. mit. naktinės šviesos deivė, tapatinama su graikų 


Selene ar Febe. (VI. 85, XI. 46) 

Magnezija - sritis Egėjo jūros pakrantėje, priklausiusi Tesalijai, 
Jasono gimtinė. (XII. 9) 

Makarėjas - Eolo ir Dejopėjos sūnus, Kanakės brolis. (X7, XI. 21). 

Marsas - vienas iš seniausių italikų dievų, karo dievas, tapatina- 
mas su graikų Arėju. (III. 88, VI. 10. 32, VII. 154. 160, 
XII. 41, XV. 92, XVII. 253) 

Meandras - labai vingiuota upė Jonijoje, davusi pavadinimą geo- 
metriniam ornamentui architektūroje. (VII. 3, IX. 55) 

Medėja - Kolchidės karaliaus Ajeto dukra. Atvykus į Kolchidę 
Jasonui, pamilo jį, padėjo pagrobti auksinį avino kailį 
ir pabėgo kartu su Jasonu. (VI. 75. 103. 127. 151, XII, 
XII. 1. 25. 182, XVII. 229. 233) 

Medontas - vienas iš Penelopės jaunikių. (I. 91) 

Medūza - viena iš trijų seserų Gorgonių. Kol dievai jų nepaver- 
tė pabaisomis su gyvatėmis plaukuose, jos buvo gražios 
nimfos. Medūzą pamilo Poseidonas. Iš Medūzos kraujo 
gimė jos ir Poseidono sūnus Pegasas. (XIX. 134) 

Melantas - Odisėjo vergas, ožkų piemuo. (I. 95) 


Meleagras - Kalidono valdovo Oinėjo ir Altajos sūnus, argo- 
nautų žygio dalyvis. (IX. 151) 

Menelajas — Atrėjo sūnus, Agamemnono brolis, Spartos kara- 
lius, Helenės vyras. (V. 105, VIII. 37, XIII. 47.73, XVI. 
205. 357. 365, XVII. 110. 154. 249) 

Menoitidas - Menoitijo sūnus Patroklas, Achilo draugas ir ben- 
dražygis. (I. 17, III. 23) 

Metimna - miestas Lesbo saloje. (XV. 15) 

migdonai - tautelė Trakijoje, Niobės gentainiai. (XX. 106) 

Mikėnai - miestas Argolidėje (Peloponesas). (VII. 165) 

Mikonas - Egėjo jūros sala. (XXI. 81) 

Minas (Minojas) - Kretos karalius, Ariadnės ir Fedros tėvas. 
(IV. 157, VI. 114, X. 91, XVI. 349, XVII. 193) 
Minerva - Jupiterio dukra, menų ir mokslų deivė, tapatinama 

su graikų Atėne. (V. 35) 
minijai - Minijo palikuonys, Bojotijos, kartais Tesalijos gyven- 
tojai. (VI. 47, XII. 65) 
Minoidė - Mino duktė, t. y. Ariadnė arba Fedra. (IV. 61) 
Mirtų jūra - Egėjo jūros dalis tarp Atikos ir Kretos. (XVI. 210) 
Mūzos - devynios Dzeuso ir Mnemosinės dukros, poezijos, mu- 
zikos, dramos menų deivės. (XV. 27) 


N 


najadės - šaltinių ir upių nimfos, Okeano ir Tetidės palikuonės. 
(XV. 162) 

Nemėjos liūtas - Nemėjos lygumoje Argolidėje siautėjusį baisų 
liūtą įveikė Heraklis. (IX. 61) 

Neoptolemas — Achilo sūnus, kartais vadinamas Pyru (žr.). 

(VIII. 82. 115) 

Neptūnas — jūrų dievas, tapatinamas su graikų Poseidonu. 
(IV. 109, XIII. 129, XVII. 21, XIX. 129. 133) 

nereidės — jūrų nimfos, Nerėjo ir Doridės dukros. (V. 57) 

Nerėjas — jūrų dievas, sugebėjęs keisti savo pavidalus. (III. 74, 
IX. 14) 

Nesas — klastingas ir žiaurus kentauras, nukautas Heraklio. 


(IX. 141. 161. 163) 


Nestoras - Pilo karalius, garsėjęs išmintimi, anot mito, pragyve- 
nęs tris žmogaus amžius. (I. 37. 63) 

Nilas - Egipto upė ir tuo pačiu vardu vadinamas tos upės dievas. 
(XIV. 107) 

nimfos — vandenyse, kalnuose, giriose gyvenančios dievybės. 
(IV. 173, V. 1. 83, VII. 95, XV. 175, XVI. 96. 128, 
XX. 221) 

nisietės - Niso palikuonės, t. y. sicilietės. (XV. 53) 

Notas - pietų vėjas. (II. 12, III. 58, X. 30, XI. 13. 76) 

Ogigas - pirmasis Tėbų krašto Bojorijoje valdovas. Kadangi iš 
čia buvo kilusi Dioniso motina Semelė, pats Dionisas 
kartais vadinamas „ogigiškuoju dievu“. (X. 48) 

Oibalas - Spartos karalius, Tindarėjo tėvas, Helenės senelis, to- 
dėl Helenė kartais vadinama Oibalo nimfa. (XVI. 128) 

Oichalija - miestas Eubojoje, sugriautas Heraklio. (IX. 3. 130) 

Oinidas - Oinėjo sūnus Meleagras, nušovęs šerną Kalidonijoje, 
tačiau ir pats žuvęs. (III. 92, IV. 99) 

Oinonė - Idos kalno nimfa, pirmoji Pario žmona. Anksčiau ją 
buvo pamilęs Apolonas ir išmokęs gydymo meno. (V, V. 
3(5). 22. 30. 32. 80. 115. 133, XVI. 97, XVII. 197) 

Oitė — kalnai Tesalijos pietuose, netoli Termopilų sąsiaurio. 
(IX. 147) 

Orestas - Agamemnono ir Klitaimnestros sūnus, Elektros bro- 
lis, nužudęs savo motiną ir jos meilužį Aigistą. (VIII, 
VIII. 9. 15. 59. 102. 115) 


Ormenas - Tesalijos miesto Ormeniono įkūrėjas. (IX. 50) 

pala - ilgas viršutinis romėnių drabužis. (XXI. 162. 166. 170) 

Palemonas - Atamanto ir Ino sūnus. Poseidonas jį ir jo motiną 
pavertė jūros dievybėmis. (XVIII. 159) 

palijas - graikiškas vyriškas apsiaustas. (XX. 208) 


panai - miškų ir laukų dievo Pano palydovai. (IV. 171) 

Paris — Trojos karaliaus Priamo ir Hekabės sūnus, pagrobęs Me- 
nelajo žmoną Helenę ir taip sukėlęs Trojos karą. (V, V. 1. 
30. 32, VIII. 22, XIII. 43. 63. 74, XVI, XVI. 49. 163. 
358, XVII, XVII. 33. 100. 254. 256, XX. 49) 

Parkos - likimo deivės Lachesė, Kloto, Atropė. Graikų mitolo- 
gijoje jas atitinka Moiros. (XII. 4) 

Partenijas - kalnai tarp Argolidės ir Arkadijos, kur Heraklis su- 
medžiojo Artemidės stirną. (IX. 49) 

Pasifajė - Kretos valdovo Mino dukra, Fedros, Ariadnės, Mino- 
tauro motina. (IV. 57, X. 91) 

Peiritojas — lapitų karalius, Tesėjo draugas, kartu su juo bandęs 
pagrobti iš Hado karalystės Persefonę. (IV. 110. 111) 

pelazgai — seniausi Graikijos gyventojai, etninių graikų protė- 
viai. (IX. 3, XII. 29. 83, XVII. 240) 

Pelazgas - seniausių graikų genčių protėvis, Dzeuso ir Niobės 
sūnus. (XIV. 23) 

Pelėjas - Eginos karaliaus Eako sūnus, Tetidės vyras, Achilo tė- 
vas. (III. 135) 

Pelidas - Pelėjo sūnus, t. y. Achilas. (VIII. 83) 

Pelijas - Tiro ir Poseidono sūnus, atėmęs valdžią iš Aisono, Ja- 
sono tėvo. Už tai Medėja jam vėliau atkeršijo. (VI. 101, 
XII. 129) 

Pelopas - frigų karaliaus Tantalo sūnus, Niobės brolis, Atrėjo ir 
Tiesto tėvas. (VIII. 47, XVI. 266) 

Pelopidas - Pelopo sūnus Atrėjas. (VIII. 27) 

penatai - romėnų mitologijoje namų globėjai. (VII. 67. 77. 
131) 

Penelopė - Ikarijo dukra, Odisėjo žmona, Telemacho motina. 
(I, I. 1.35. 41. 84., III. 129, XIX. 147) 

Pentesilėja - Arėjo dukra, amazonių karalienė, padėjusi trojie- 
čiams Trojos kare. (XXI. 118) 

Pergamas — Trojos tvirtovė. (I. 32, III. 151, VII. 143, XVII. 
205) 

Persefonė — Dzeuso ir Demetros dukra, mirusiųjų karalystės 
valdovo Hado žmona. (XXI. 46) 

Persėjas - Dzeuso ir Danajės sūnus, Andromedos vyras, nukir- 


tęs galvą gorgonei Medūzai. (XV. 35, XVIII. 153) 


Pilas - miestas Mesenijoje, Nestoro gimtinė. (I. 63. 102) 

Pyra - 1. miestas Lesbo saloje. (XV. 5) 2. Deukaliono žmona. 
(XV. 167. 169) 

Pyras - Achilo sūnus, dar vadintas Neoptolemu (žr.). (III. 136, 
VIII. 3. 8336. 42. 103) 

Pisandras - vienas iš Penelopės jaunikių. (I. 91) 

Pitėjas — Troidzeno karaliaus Pelopo ir Hipodamėjos sūnus. 
(IV. 107) 

Pitija - Apolono žynė Delfuose. (XXI. 235) 

Plejadės — septynios titano Atlanto ir okeanidės Plejonės du- 
kros, Dzeuso paverstos žvaigždėmis. (XVI. 175) 

Polibas - vienas iš Penelopės jaunikių. (I. 91) 

Polidamas - Trojos karo dalyvis. (V. 94) 

Poluksas (gr. Po/ideukas) - Ledos sūnus, Kastoro brolis. (VIII. 
71) 

Priamas — Trojos karalius. (I. 4. 34, III. 20, V. 11. 82. 83. 95, 
XVI. 1. 48. 98. 209, XVII. 58. 211) 

Protesilajas — Tesalijos miesto Filakės karaliaus Ifikso sūnus, 
pirmasis graikas, žuvęs Trojos kare. (XIII, XIII. 12. 16. 
84. 156) 

pūnai - finikiečių palikuonys, Kartaginos gyventojai. (VII. 140) 

Rezas — Trakijos karalius, trojiečių sąjungininkas, nužudytas 
Odisėjo ir Diomedo. (I. 39. 46) 
Rodopė - kalnų virtinė Trakijoje. (II. 113) 

Samas - sala Egėjo jūroje. (I. 87) 

Sapfo - VII a. pr. Kr. graikų poetė, kilusi iš Lesbo salos. (XV, 
XV. 3. 155. 183. 217) 

satyrai — miškų dievai, Dioniso palydovai. (IV. 171, V. 135) 

Saturnas — vienas seniausių romėnų dievų, tapatinamas su grai- 


kų Kronu. (IV. 132) 


Saulius — Saulės dievas, atitinkantis graikų Heliją, tapatintas su 
Febu. (XXI. 86) 

Schoinidė — Atalantė, Bojotijos karaliaus Schoinėjo dukra. 
(XVI. 265, XXI. 123) 

Scilė - jūrų pabaisa, rijusi praplaukiančius laivus Mesinos są- 
siauryje prie Sicilijos. Žr. Charibdė. (XII. 123) 

Sestas - miestas Trakijos Chersonese priešais Abidą Mažojo- 
je Azijoje. (XVIII. 127) 

Sichėjas — pirmasis Didonės vyras Tyre. (VII. 98. 113. 193) 

Sicilija - graikų kolonija nuo maždaug I a. pr. Kr. (XV. 57) 

Sidoniečiai - Sidono miesto Finikijoje gyventojai. (IX. 101) 

Sigėjas — iškyšulys ir miestas Troadėje. (XVI. 21. 275) 

Simoentas - upė Troadėje, Skamandro intakas. (I. 33, XIII. 53) 

Simplegadės - dvi uolėtos salelės Bospore, kurios tai susieidavo, 
tai atsitraukdavo ir taip sunaikindavo tai, kas atsidurda- 
vo tarp jų. (XII. 121) 

Sinis - plėšikas, siautėjęs Korinte, užmuštas Tesėjo. (IL. 70) 

Sitonas - Trakijos karalius, Filidės tėvas. (II. 6) 

Sizifas - Eolo sūnus, Korinto miesto įkūrėjas, užsiiminėjęs plė- 
šikavimu, todėl dievai jam skyrė bausmę ritinti akmenį į 
kalną, kuris kas kartą nurieda žemyn. (XII. 204) 

Skirietis - Achilo sūnus Pyras-Neoptolemas (žr.), gimęs Skiro 
saloje. (VIII. 112) 

Skironas - Poseidono sūnus, siautėjęs kelyje tarp Atėnų ir Me- 
garų, žudęs keliautojus. (II. 69) 

Skitija — teritorija prie Juodosios jūros nuo Dunojaus iki Dono. 
Kartais skitais buvo vadinamos bet kokios klajoklių 
gentys. (VI. 107, XII. 28) 

Sparta — valstybė pietų Graikijoje, Peloponese. (I. 65, VIII. 11, 
XVI. 189.191, XVII. 209) 

Stiksas — mirusiųjų karalystės upės dievas, kartais tapatinamas 

“su Hadu. (XVI. 211) 

Talėja - viena iš mūzų, komedijos ir bukolinės poezijos globėja. 


(XV. 830) 


talentas (:2/e2:u22) - graikų svorio ir piniginis vienetas. (III. 33) 

Taltibijas - Trojos karo dalyvis, Agamemnono šauklys. (III. 9) 

Tantalas - Dzeuso sūnus, Sipilo srities Frigijos pietuose valdo- 
vas, Pelopo ir Niobės tėvas. 

Tantalidas - Tantalo palikuonis, dažniausiai - Agamemnonas. 
(VIII. 45. 67. 122, XVII. 54) 

Tėbai - Bojotijos sostinė, įkurta karaliaus Kadmo. (II. 71) 

Telamonas - herojus iš Salamino, Ajanto tėvas. (III. 27, XX. 
69) 

Telemachas - Odisėjo ir Penelopės sūnus. (I. 100.107) 

Tenaras - kyšulys ir miestas Lakonijoje, netoli Spartos. (XVI. 
30) 

Tenarietė - žr. Helenė. (VIII. 73, XIII. 45) 

Tėnas - sala Egėjo jūroje. (XXI. 81) 

Tenedas - sala Egėjo jūroje prie Troadės. (XIII. 53) 

Terapnė - miestas į rytus nuo Spartos, kur gimė Helenė. (XVI. 
198) 

Tesalija — šiaurinė Graikijos dalis, Penėjo upės slėnis. (VI. 3, 
IX. 99) 

Tesėjas — Atėnų karaliaus Aigėjo ir Troidzeno karalaitės Aitros 
sūnus. (II. 13, IV. 65. 111. 119. 123. 127, X, X. 1.3.21. 
34. 35.75. 101. 113. 149, XVI. 149. 329. 349, XVII. 33) 

Tetidė - Nerėjo dukra, Achilo motina. (XX. 60) 

teukrai — taip kartais vadinami trojiečiai, nuo pirmojo "Trojos 
karaliaus Teukro vardo. (VII. 140) 

Tiberis — upė Italijoje, įtekanti į Tirėnų jūrą. (VII. 145) 

Tifijas - argonautų laivo vairininkas. (VI. 48) 

Tindarėjas - Spartos karalius, Ledos vyras, Dioskūrų, Helenės, 
Klitaimnestros tėvas. (VIII. 31, XVII. 54. 250) 

Tisifonė - keršto deivė, viena iš trijų Furijų. (II. 117) 

Titanas — saulės dievas, tapatinamas su Helijum. (VIII. 105, 
XV. 135) 

Titonas - Trojos karaliaus Laomedonto sūnus, Eos (Auroros) 
vyras. (XVIII. 111) 

Tlepolemas - Heraklio sūnus, Trojos karo dalyvis, nukautas Li- 
kijos valdovo Sarpedono. (I. 19) 

Toantas - Lemno karalius, Hipsipilės tėvas. (VI. 114. 135. 
163) 


Trakija — šalis Balkanų pusiasalio šiaurėje, tarp Makedonijos ir 
Juodosios jūros. (IX. 89, XIX. 178) 

Trinakrija (lot. „trikampė“) — senasis Sicilijos pavadinimas. 
(XII. 126) 

Tritonas - jūrų dievas, Poseidono ir Amfitritės sūnus. (VII. 50) 

Tritonija - žr. Minerva. (VI. 47) 

Troadė - sritis į šiaurės vakarus nuo Egėjo jūros ir Helesponto, 
kur stovėjo Troja. (VII. 145, XIII. 94) 

Troidzenas — miestas Argolidėje. (IV. 107) 

Troja - senovinis miestas Mažosios Azijos šiaurės vakaruose. 
Žr. Ilionas. (I. 1.4. 24. 28.32. 48. 49. 51.53, III. 151, V. 
139, VII. 79, VIII. 104, XIII. 68.71. 87. 119. 123, XVI. 
92. 295. 331. 338, XVII. 160. 210) 

Tiro - Tesalijos karaliaus Kretėjo žmona, Aisono motina. (XIX. 
132) 


U 

Uliksas - lotyniška Odisėjo vardo forma. (/, I. 1.35. 41. 84, III. 
129, XIX. 147) 

V 

Venera - meilės, grožio, santuokos deivė, tapatinta su Afrodite. 
(II. 39, IV. 54. 88.97. 102. 136. 167, V. 35, VII. 31, IX. 


11, XV. 91. 213, XVI. 35. 65. 83. 140. 160. 291. 298, 
XVII. 115. 126. 131. 253, XVIII. 69, XIX. 159) 

Zefyras - graikų mitologijoje vakarų vėjas. (XI. 113, XIV. 39) 

Ovidijaus veikalas Hlerojų laiškai (Heroides) — vienas 
mįslingiausių poeto kūrinių, iki šiol keliantis daug 
diskusijų ir paliekantis daug neatsakytų klausimų. 


Herojų laiškuose remiamasi įvairiais graikų ir romėnų 
literatūros kūriniais, tačiau pagrindinis Ovidijaus 
šaltinis yra mitas, kurį jis ne perpasakoja, 

o interpretuoja, kurdamas meilės istorijas, 

įvilktas į literatūrinio laiško formą, ryškindamas 
dramatišką moterų jausmų pasaulį. 

Ovidijaus Hlerojų laiškai atspindi ilgą mitų 

tradiciją nuo Homero iki Katulo, tačiau kartu parodo 
autoriaus poetinį meistriškumą, leidusį pateikti savą 
konkretaus mito interpretaciją, atitinkančią 
epistolografijos žanro reikalavimus. 


Mitas Ovidijaus veikale naudojamas kaip universalus 
pavyzdys, apibendrinantis politiniame, kultūriniame, 
socialiniame gyvenime egzistuojančias situacijas, 
susiejančias praeitį ir dabartį, padedančias suvokti 
sudėtingas žmogiškųjų santykių apraiškas. 

